id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
eb451a89-8da5-485d-9d5b-30d332b702b7 | រន្ធត់ចិត្ត! រកឃើញទារក២ខែ ឆ្លងជំងឺកូវីដ-១៩ ក្នុងចំណោមអ្នកឆ្លងថ្មី៦នាក់ នៅអង្គការស្កត់ខណ្ឌមានជ័យ (Video inside) | ជាព័ត៌មានដែលធ្វើឲ្យមហាជនមានក្ដីរន្ធត់ចិត្តយ៉ាងខ្លាំងក្រោយអាជ្ញាធរបញ្ជាក់ថា មានទារកម្នាក់ទើបមានអាយុ២ខែប៉ុណ្ណោះ បានឆ្លងជំងឺកូវីដ-១៩ ក្នុងចំណោមមនុស្ស៦នាក់ដែលទើបរកឃើញថាឆ្លងជំងឺនេះ នៅភូមិដុះដំណាក់ធំ សង្កាត់ស្ទឹងមានជ័យទី២ ខណ្ឌមានជ័យ ពោលនៅសហគមន៍របស់អង្គការស្កត់ដែលមាន១៨ខ្នងផ្ទះ។ យោងតាមរបាយការណ៍របស់មន្រ្តីសុខាភិបាល បានឲ្យដឹងថា នៅព្រឹកថ្ងៃទី២១ ខែមីនា ឆ្នាំ២០២១នេះ ឡានពេទ្យ បានមកយកអ្នកពាក់ព័ន្ធឆ្លងជាមួយបុគ្គលិកធ្វើការនៅក្រុមហ៊ុនស៊ិនទ្រីដែលឆ្លងកូវីដ-១៩ នៅខេត្តតាកែវ មានចំនួន៦នាក់ លើចំនួន១៨នាក់ទាំងក្មេងទាំងចាស់ និង១២នាក់ទៀត ដែលកំពុងធ្វើចត្តាឡីស័កនៅភូមិដំណាក់ធំ សង្កាត់ស្ទឹងមានជ័យ។ បើតាមរបាយការណ៍ មនុស្សទាំង៦នាក់នោះ មានម្នាក់គឺទារកដែលទើបមានអាយុ២ខែប៉ុណ្ណោះ។ សម្រាប់ខណ្ឌមានជ័យ រហូតមកដល់ពេលនេះ ចំនួនអ្នកវិជ្ជមានសរុប ៦២នាក់ បរទេស០៦នាក់, ចំនួនទីតាំងចត្តាឡីស័ក ៣៧ទីតាំង បើកដំណើរការឡើងវិញចំនួន ០៨ទីតាំង ឡុកដោន ចំនួន០៤ទីតាំង នៅសល់ចំនួន២៥ទីតាំង (ករណីកើនថ្មីថ្ងៃនេះចំនួន០៦ទីតាំង)។ ចំនួនអ្នកចត្តាឡីស័កសរុប ២២៥នាក់ បរទេស០៣នាក់ (គិតតែចំនួនជាក់ស្តែងនៅក្នុងទីតាំង) ទីតាំងមិនទាន់យកសំណាក ០២ទីតាំង។ គួរជម្រាបថា មកទល់ពេលនេះ ជំងឺកូវីដ-១៩ ក្នុងព្រឹត្តិការណ៍សហគមន៍២០កុម្ភៈ បានបន្ដវាយប្រហារយ៉ាងខ្លាំងមកលើប្រជាជនកម្ពុជា ក្នុងនោះគេឃើញមានទារក ទារិកា និងក្មេងតូចៗជាច្រើន ក៏ត្រូវពេទ្យយកទៅពិនិត្យសំណាកជាបន្ដបន្ទាប់ផងដែរ។ ទារក ទារិកា និងក្មេងតូចៗជាច្រើនទាំងនោះ បានឆ្លងជំងឺកូវីដ-១៩ ពីឪពុក ម្ដាយ និងអាណាព្យាបាលរបស់ពួកគេ ដែលបានប៉ះពាល់ជាមួយអ្នកកើតជំងឺនេះផងដែរ។ ករណីដែលកើតឡើងនេះ ជាសារមួយក្រើនរំលឹកដល់ប្រជាពលរដ្ឋទូទៅរស់នៅក្នុងប្រទេសកម្ពុជា ត្រូវតែបង្កើននូវការប្រុងប្រយ័ត្នឲ្យបានខ្ពស់បន្ថែមទៀត។ គិតត្រឹមម៉ោង៧៖០០នាទីព្រឹកថ្ងៃទី២១ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៦៩០នាក់ ក្នុងនោះអ្នកជាសះស្បើយចំនួន ៩៥០នាក់, អ្នកកំពុងសម្រាកព្យាបាលជំងឺ ចំនួន ៧៣៥នាក់, ស្លាប់ចំនួន ៣នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-21T18:28:00+07:00 | freshnewsasia.com | https://m.freshnewsasia.com/index.php/en/localnews/190370-2021-03-21-04-28-55.html |
95121195-5fae-439f-bba2-67cffcdd6a4d | មន្រ្តីសុខាភិបាល អំពាវនាវពលរដ្ឋក្នុងខេត្តព្រះវិហារ ដែលធ្លាប់ទៅព្យាបាលជំងឺនៅគ្លីនិក «៧៧៧» ក្នុងខេត្តសៀមរាប កាលពីថ្ងៃទី១៧-១៩ សូមរាយការណ៍មកមន្ត្រីជំនាញជាបន្ទាន់ | លោកវេជ្ជបណ្ឌិត គួង ឡូ ទីប្រឹក្សាក្រសួងសុខាភិបាលនិងជាប្រធានមន្ទីរសុខាភិបាលខេត្តព្រះវិហារ បានអំពាវនាវដល់ប្រជាពលរដ្ឋរស់នៅក្នុងខេត្តព្រះវិហារ ដែលបានទៅសម្រាកព្យាបាលជំងឺមន្ទីរសម្រាកព្យាបាល ស្ថិតនៅភូមិសាលាកន្សែង ក្នុងខេត្តសៀមរាប កាលពីថ្ងៃទី១៧ ដល់ថ្ងៃទី១៩ ខែមីនា ឆ្នាំ២០២១ សូមសហការជាមួយមន្ទីរសុខាភិបាល ឬទៅពិនិត្យសុខភាព ដើម្បីទប់ស្ការ់ការឆ្លងរីករាលដាលនៃជំងឺកូវីដ-១៩ កុំឱ្យឆ្លងចូលសហគមន៍នៅក្នុងខេត្តព្រះវិហារ។ ការអំពាវនាវបែបនេះ របស់លោកវេជ្ជបណ្ឌិត គួង ឡូ បានធ្វើឡើងក្រោយនៅគ្លីនិក ៧៧៧ បន្ទាប់ពីអាជ្ញាធរខេត្តសៀមរាប ព្រមទាំងមន្ទីរពហុព្យាបាលសុខភាព ស្ថិតនៅភូមិតាភុល សង្កាត់ស្វាយដង្គំ, បន្ទប់ពិគ្រោះព្យាបាលជំងឺ ស្ថិតនៅភូមិទក្សិណខាងត្បូង និងបន្ទប់ថែទាំវេជ្ជសាស្ត្រ ស្ថិតនៅភូមិគោកតាចាន់ សង្កាត់គោកចក ដែលបានរកឃើញមានជាប់ពាក់ព័ន្ធអ្នកជំងឺកូវីដ១៩ ឈ្មោះ ម៉ាប់ វ៉ុន អាយុ ៣៥ឆ្នាំ ដែលបានរកឃើញនៅថ្ងៃទី២០ ខែមីនា ឆ្នាំ២០២១។ លោកវេជ្ជបណ្ឌិត គួង ឡូ បានបញ្ជាក់ប្រាប់ភ្នាក់ងារព័ត៌មាន Fresh News ប្រចាំខេត្តព្រវិហារ ឱ្យដឹង នៅព្រឹកថ្ងៃទី២១ ខែមីនាឆ្នាំ២០២១នេះ យ៉ាងដូច្នេះថា៖ ។ លោកវេជ្ជបណ្ឌិត បានគូសបញ្ជាក់ថា មន្ទីរសុខាភិបាលខេត្តព្រះវិហារ សង្ឃឹមយ៉ាងមុតមាំថា លោក លោកស្រី ប្រជាពលរដ្ឋក្នុងខេត្តព្រះវិហារ ដែលធ្លាប់បានទៅពិនិត្យ និងព្យាបាលជំងឺនៅគ្លីនិក និងពេលវេលាដូចបានជម្រាបខាងលើនឹងសហការជាមួយមន្ទីរសុខាភិបាលខេត្ត ដើម្បីរួមគ្នាទប់ស្កាត់ការចំលងជំងឺកូវីដ-១៩ ពីម្នាក់ទៅម្នាក់ទៀត នៅក្នុងសហគមន៍។ ជាពិសេសដើម្បីថែរក្សាសុខភាពផ្ទាល់ខ្លួនផង និងសុខភាពរបស់កូនចៅ បងប្អូន សាច់ញាតិផងដែរ។ បន្ថែមពីនេះ ប្រធានមន្ទីរសុខាភិបាលខេត្តព្រះវិហារ ក៏បានអំពាវនាវដល់ប្រជាពលរដ្ឋទាំងអស់ សូមបន្តអនុវត្តន៍នូវវិធានការ ៣កុំ និង ៣ការពារ និងត្រូវអនុវត្តឱ្យបានខ្ជាប់ខ្ជួនវិធានការណែនាំរបស់ក្រសួងសុខាភិបាលឱ្យបានគ្រប់ៗគ្នា៕ | 2021-03-21T18:08:00+07:00 | freshnewsasia.com | https://m.freshnewsasia.com/index.php/en/localnews/190368-2021-03-21-04-08-18.html |
b4989eff-9ed8-4fad-b76c-4cfff7005bb7 | BREAKING: សហរដ្ឋអាមេរិក៖ មនុស្ស ៥.៥៩ម៉ឺននាក់ទៀតឆ្លងកូវីដ-១៩ និងអ្នកជំងឺ ៧៩២នាក់ស្លាប់ នៅក្នុងរយៈពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៥,៩០៨នាក់ទៀតបានឆ្លងជំងឺ COVID-19 ខណៈអ្នកជំងឺ ៧៩២នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី២១ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,៤៨២,១២៧ករណី ក្នុងនោះមានអ្នកស្លាប់សរុបចំនួន ៥៥៤,៨៧១នាក់ និងជាសះស្បើយឡើងសរុប ២២,៦៨៣,៦១៧នាក់។ គួរបញ្ជាក់ថា ប្រធានាធិបតីអាមេរិកលោក ចូ បៃដិន នៅថ្ងៃព្រហស្បតិ៍សប្តាហ៍នេះបានអះអាងថា រដ្ឋបាលរបស់លោកបានសម្រេច គោលដៅរបស់ខ្លួនមុនកាលកំណត់ នោះគឺការចាក់់វ៉ាក់សាំងបង្ការ COVID-19 ដល់ប្រជាជនអាមេរិកឲ្យបាន ១០០លាននាក់ នៅក្នុងរយៈពេល ១០០ថ្ងៃដំបូង នៃការកាន់អំណាច ហើយគិតមកទល់ពេលនេះ ប្រជាជនអាមេរិកជាង ១០០លាននាក់ទៅហើយ បានទទួលការចាក់វ៉ាក់សាំង៕ | 2021-03-21T18:00:00+07:00 | freshnewsasia.com | https://m.freshnewsasia.com/index.php/en/internationalnews/190367-2021-03-21-04-00-22.html |
d0b15c75-0146-4493-ab98-294309e1cc91 | ឪពុកម្ដាយដែលមានកូនផ្ទុកមេរោគអេដស៍នៅឃុំរកាសុំឱ្យបញ្ឈប់ការរើសអើង | ឪពុកម្ដាយមានកូនឆ្លងជំងឺអេដស៍នៅឃុំរកា ស្រុកសង្កែ ខេត្តបាត់ដំបង សំណូមពរសុំឱ្យបញ្ឈប់ការរើសអើងនៅក្នុងសាលារៀន។ យ៉ាងហោចណាស់ក៏មានកុមារចំនួន ៦៨នាក់ ក្នុងចំណោមអ្នកឆ្លងឆ្លងជំងឺអេដស៍សរុប ៣២៥នាក់ កាលពីឆ្នាំ២០១៤ ដែលភាគច្រើន ឆ្លងពីម្តាយ និងដោយសារការចាក់ថ្នាំព្យាបាលជំងឺគ្រុនឈាម ជាដើម។ តើកុមារទាំងនោះជួបបញ្ហាលំបាកអ្វីខ្លះ ក្រោយការឆ្លងអេដស៍? « » នេះជាការរៀបរាប់របស់យុវតីម្នាក់ អាយុ ១៦ឆ្នាំ បានឈប់រៀនកាលពីអាយុ ៩ឆ្នាំ ក្រោយពីសិស្សក្នុងថ្នាក់រៀនរើសអើង បន្ទាប់ពីដឹងថា នាងឆ្លងជំងឺអេដស៍។ យុវតីរូបនេះ ឆ្លងមេរោគអេដស៍ ដោយសារកើតជំងឺគ្រុនឈាម ហើយចាក់ថ្នាំព្យាបាលពីគ្រូពេទ្យនៅក្នុងឃុំ។ សមាជិកគ្រួសារនាងចំនួន ៤នាក់ ក្នុងនោះមានម្តាយអាយុ ៣៨ឆ្នាំ និងបងស្រី ២នាក់ បានឈប់រៀនដោយសារឆ្លងជំងឺអេដស៍និងត្រូវបានរើសអើង៖ « »។ ឪពុករបស់យុវតីរូបនេះ ដែលជាកសិករនៅក្នុងឃុំរកា ប្រាប់ថា ដោយសារតែការរើសអើងនេះហើយ ទើបកូនៗ របស់លោកទាំងបីនាក់ត្រូវឈប់រៀនទាំងអស់គ្នា។ លោកសោកស្តាយជាខ្លាំង ដែលប្រពន្ធ និងកូនទាំងបី កើតជំងឺអេដស៍ទាំងអស់គ្នា ហើយបារម្ភជាខ្លាំងពីអនាគតរបស់ពួកគេ ដែលមិនបានរៀនសូត្រ៖ « »។ កាលពីចុងឆ្នាំ២០១៤ មានករណីផ្ទុះការឆ្លងមេរោគអេដស៍ដ៏ច្រើននៅក្នុងឃុំរកា ស្រុកសង្កែ ខេត្តបាត់ដំបង មានសរុបចំនួន ៣២៥នាក់ ក្នុងនោះមានកុមារចំនួន ៦៨នាក់ ដែលបានឆ្លងជំងឺអេដស៍ តាមរយៈការចាក់ថ្នាំព្យាបាលជំងឺ ពីគ្រូពេទ្យនៅក្នុងឃុំ ឈ្មោះ យ៉ែម ជ្រិន ក្នុងអំឡុងពីឆ្នាំ១៩៩៦ ដល់ឆ្នាំ២០១៤។ សាលាដំបូងខេត្តបាត់ដំបង កាលពីថ្ងៃទី៣ ធ្នូ ឆ្នាំ២០១៥ ក៏បានផ្ដន្ទាទោសគ្រូពេទ្យរូបនោះ ឱ្យជាប់ពន្ធនាគារ ២៥ឆ្នាំ ក្រោមបទចោទចំនួន ៣ករណី គឺបទបើកកន្លែងព្យាបាលជំងឺដោយគ្មានការអនុញ្ញាត បទអំពើឃោរឃៅពាក់ព័ន្ធនឹងឃាតកម្ម និងបទចម្លងមេរោគអេដស៍ទៅអ្នកដទៃដោយចេតនា។ ស្ត្រីកើតជំងឺអេដស៍នៅឃុំរកាម្នាក់ទៀត ដែលអាស៊ីសេរីសុំមិនបញ្ចេញឈ្មោះ ប្រាប់ថា លោកស្រីឆ្លងជំងឺអេដស៍ ដោយសារចាក់ថ្នាំកាលពីចុងឆ្នាំ២០១៣ ជាមួយអតីតគ្រូពេទ្យ យ៉ែម ជ្រិន។ លោកស្រីថា ក្នុងសមាជិកគ្រួសារ ៤នាក់ គឺមានលោកស្រី និងកូនស្រីម្នាក់អាយុ ៧ឆ្នាំ ដែលមានផ្ទុកមេរោគអេដស៍។ លោកស្រីថា កូនស្រីទៅរៀនសូត្រធម្មតាដោយសារគ្មាននរណាដឹងទេ ក៏ប៉ុន្តែការរៀនសូត្រនោះ មិនសូវទៀងទាត់ទេព្រោះឧស្សាហ៍ឈឺ៖ « »។ អាស៊ីសេរីមិនទាន់មានស្ថិតិច្បាស់លាស់ពីចំនួនកុមារដែលនៅបន្តការសិក្សា ឬឈប់រៀននោះទេ ក្នុងចំណោមកុមារឆ្លង និងកើតអេដស៍ ចំនួន ៦៨នាក់ កាលពីឆ្នាំ២០១៤។ ក៏ប៉ុន្តែប្រធានអង្គការពុទ្ធសាសនា ដើម្បីអភិវឌ្ឍន៍ លោក ប៉ុក សុជាតិ ដែលក្រុមការងាររបស់លោក បានចុះធ្វើការផ្ទាល់ជាមួយក្រុមគ្រួសារអ្នកកើតអេដស៍ទាំងនោះ ប្រាប់អាស៊ីសេរីតាមទូរស័ព្ទថា មានកុមារតិចតួចណាស់ ដែលអាចបន្តការសិក្សាបាន។ ទោះបីជាយ៉ាងណា អនុប្រធានមន្ទីរសុខាភិបាលខេត្តបាត់ដំបង លោក ស៊ូ សានិត មានប្រសាសន៍ថា មន្ទីរសុខាភិបាលខេត្ត រួមទាំង មន្ទីរពេទ្យបង្អែករកា តែងតែសហការជាមួយថ្នាក់ដឹកនាំសាលារៀនក្នុងឃុំរកានេះ ចុះអប់រំពីវិធីថែទាំសុខភាព ជាពិសេស គឺជំរុញឱ្យគ្រូបង្រៀនក្នុងថ្នាក់ ណែនាំប្រាប់សិស្សឱ្យបញ្ឈប់ការរើសអើងដល់សិស្សដទៃទៀតដែលកើតអេដស៍៖ « »។ រហូតមកដល់ថ្ងៃទី២០ ខែមីនា ចំនួនអ្នកស្លាប់ដោយសារជំងឺអេដស៍នៅឃុំរកា បានកើនឡើងដល់ ៤៦នាក់ ក្នុងចំណោមអ្នកឆ្លងសរុបចំនួន ៣២៥នាក់។ ស្ថិតិអាជ្ញាធរជាតិប្រយុទ្ធប្រឆាំងជំងឺអេដស៍ឱ្យដឹងថា ក្នុងឆ្នាំ២០១៩ អ្នកកើតជំងឺអេដស៍ ទូទាំងប្រទេសសរុបជាង ៧៣.០០០នាក់ ក្នុងនោះមានអ្នកស្លាប់ ១.៣០០។ ចំណែកអ្នកទទួលបានថ្នាំព្យាបាលវិញ គឺមានសរុប ៦១.១៩៣នាក់។ ពលរដ្ឋកើតជំងឺអេដស៍ជាច្រើន ក្នុងចំណោមអ្នកឆ្លងសរុប ៣២៥នាក់ ក្នុងឃុំរកា ត្អូញត្អែរថា ជីវិតពួកគេគឺរស់ពីមួយថ្ងៃទៅមួយថ្ងៃ ដោយលំបាកជាទីបំផុត មិនអាចទៅរកការងារនៅឆ្ងាយៗ បាន។ បន្ថែមពីនេះ ពួកគេថា អ្វីដែលជាក្តីសោកសៅ និងគ្មានសង្ឃឹមនោះ គឺកូនៗ របស់ពួកគេ ដែលមានវ័យក្មេងៗ មិនអាចទៅរៀនសូត្របាន ដោយសារការរើសអើង និងបញ្ហាសុខភាពឈឺជាប្រចាំ៕ | 2021-03-21T17:31:00+07:00 | rfa.org | https://www.rfa.org/khmer/news/health/parents-of-hiv-positive-children-in-rokar-commune-call-for-an-end-to-discrimination-03212021063055.html |
e9eccc7c-d1a3-486b-9f0c-a7d2d7b28e35 | អភិបាលខេត្តព្រះសីហនុ ណែនាំឲ្យម្ចាស់មន្ទីរពេទ្យឯកជនទាំងអស់ កត់ត្រាអត្តសញ្ញាណអ្នកជំងឺឲ្យបានច្បាស់លាស់ បើសង្ស័យមានកូវីដ១៩ ត្រូវដាក់ឲ្យនៅដាច់ដោយឡែក រាយការណ៍ទៅមន្ទីរសុខាភិបាល (Video inside) | លោក គួច ចំរើន អភិបាលខេត្តព្រះសីហនុ បានចេញលិខិតណែនាំដល់ម្ចាស់មន្ទីរពេទ្យឯកជន មន្ទីរពហុព្យាបាលឯកជនម្ចាស់គ្លីនិកឯកជន និងម្ចាស់បន្ទប់ព្យាបាលឯកជនទាំងអស់ ក្នុងខេត្តព្រះសីហនុ ឲ្យកត់ត្រាអត្តសញ្ញាណអ្នកជំងឺរបស់ខ្លួន ឲ្យបានច្បាស់លាស់ បើសង្ស័យមានកូវីដ១៩ ត្រូវដាក់ឲ្យនៅដាច់ដោយឡែក រាយការណ៍ទៅមន្ទីរសុខាភិបាល។ លិខិតរបស់លោក គួច ចំរើន ដែលបណ្តាញព័ត៌មាន Fresh News ទទួលបាននៅព្រឹកនេះបានបញ្ជាក់ថា ក្នុងរយៈពេលនៃឆ្លងរាលដាលជំងឺកវីដ-១៩ នៅខេត្តព្រះសីហនុជិត ១ខែកន្លងមកនេះ មានអ្នកផ្ទុកវីរុសកូវីដ-១៩ ចំនួន២នាក់បានទៅពិគ្រោះ និងពិនិត្យព្យាបាលជំងឺនៅមន្ទីរពេទ្យឯកជន។ ដោយមានការសង្ស័យ ម្ចាស់មន្ទីរពេទ្យបានអនុញ្ញាតឱ្យអ្នកជំងឺចាកចេញទៅយកសំណាកដោយខ្លួនឯង ការធ្វើបែបនេះ ជាហេតុបណ្តាលឱ្យមានការឆ្លងជំងឺដ៏កាចសាហាវនេះ ដល់អ្នកដទៃផ្សេងទៀត។ លោកបន្តថា ដូច្នេះដើម្បីចូលរួមបង្ការ ទប់ស្កាត់ការឆ្លងរីករាលដាលនៃជំងឺកូវីដ-១៩ និងឈានទៅផ្ដាច់ឬសគល់មេរោគ និងប្រភពចម្លងមេរោគឱ្យកាន់ តែមានប្រសិទ្ធភាពខ្ពស់ ក៏ដូចជាបង្ហាញឱ្យឃើញនូវការចូលរួមចំណែកទាំងអស់គ្នាក្នុងការប្រយុទ្ធនឹងជំងឺកូវីដ-១៩ * ត្រូវកត់ឈ្មោះ អាសយដ្ឋាន ឬទីកន្លែងស្នាក់នៅ និងលេខទូរសព្ទទំនាក់ទំនងរបស់ភ្ញៀវ ឬអ្នកជំងឺ ដែលមកពិគ្រោះយោបល់ ពិនិត្យព្យាបាលជំងឺឱ្យបានច្បាស់លាស់ តាមអត្តសញ្ញាណប័ណ្ណ ឬលិខ័តឆ្លងដែន * ត្រូវពិនិត្យ សាកសួរជាបឋមអំពីអាការៈជំងឺ ដែលពាក់ព័ន្ធបញ្ហាផ្លូវដង្ហើមជាមុន ហើយកត់ត្រាឱ្យបានច្បាស់លាស់ និងរក្សាទុក ដើម្បីពិនិត្យផ្ទៀងផ្ទាត់ទិន្នន័យនានា ក្រែងមានកំរណីពាក់ព័ន្ធនឹងជំងឺកូវីដ-១៩ * ក្នុងករណីមានការសង្ស័យ ពាក់ព័ន្ធនឹងជំងឺកូវីដ-១៩ ត្រូវរក្សាទុកភ្ញៀវ ឬអ្នកជំងឺនោះឱ្យនៅដាច់ដោយឡែកមួយកន្លែងក្នុងទីតាំងរបស់ខ្លួន ហើយត្រូវទំនាក់ទំនងជាបន្ទាន់ មកមន្ទីរសុខាភិបាលខេត្ត ឬមន្ទីរពេទ្យបង្អែកខេត្តព្រះសីហនុ តាមរយៈទូរសព្ទលេខ 012 888 737 ឬ 016 526 520 ដើម្បីក្រុមគ្រូពេទ្យ និងក្រុមឆ្លើយតបបន្ទាន់នៃមន្ទីរសុខាភិបាលខេត្ត រៀបចំអន្តរាគមន៍បានទាន់ពេលវេលា * ត្រូវសហការផ្តល់ភាពងាយស្រួល ដល់ក្រុមគ្រូពេទ្យ និងក្រុមឆ្លើយតបបន្ទាន់នៃមន្ទីរសុខាភិបាលខេត្តក៏ដូចជាអាជ្ញាធរមានសមត្ថកិច្ច ដែលចុះបំពេញការងារនៅតាមទីតាំងរបស់ខ្លួន៕ | 2021-03-21T16:57:00+07:00 | freshnewsasia.com | https://m.freshnewsasia.com/index.php/en/localnews/190363-2021-03-21-02-57-05.html |
0f4b2bf4-a12b-4891-86bd-3d74fa80488d | កម្ពុជា បន្ដរកឃើញអ្នកឆ្លង កូវីដ១៩ថ្មី ចំនួន៥៨នាក់ និងជាសះស្បេីយ ១៥នាក់ | ភ្នំពេញ ៖ ក្រសួងសុខាភិបាល នៅព្រឹកថ្ងៃទី២១ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន ពីការបន្តរកឃើញអ្នកឆ្លងកូវីដ១៩ ថ្មីចំនួន៥៨នាក់ ក្នុងនោះ សហគមន៍ព្រឹត្តិការណ៍ ២០ កុម្ភៈ ចំនួន៥៧នាក់ និង១ករណីទៀត គឺជាករណីនាំចូល និងអ្នកជំងឺចំនួន១៥នាក់ ជាសះស្បើយ និងអនុញ្ញាតឲ្យចេញពីមន្ទីរពេទ្យ។ សូមរំលឹកថា គិតត្រឹមថ្ងៃទី២១ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ ចំនួន ១៦៩០នាក់ ក្នុងនោះអ្នកជាសះស្បើយចំនួន ៩៥០នាក់, អ្នកកំពុងសម្រាកព្យាបាលជំងឺ ចំនួន ៧៣៥នាក់, ស្លាប់ចំនួន ៣នាក់ ៕ | 2021-03-21T16:43:00+07:00 | dap-news.com | https://dap-news.com/national/2021/03/21/128621/ |
dadb9aa8-24c6-4fe4-abfe-5862c3a8ddb7 | រដ្ឋបាលខេត្តសៀមរាប ផ្អាកដំណើរការកន្លែងព្យាបាលជំងឺ៤កន្លែង ក្រោយពាក់ព័ន្ធអ្នកជំងឺកូវីដ១៩ | រដ្ឋបាលខេត្តសៀមរាប បានសម្រេចផ្អាកដំណើរការកន្លែងព្យាបាលជំងឺចំនួន ៤កន្លែង បន្ទាប់ពីបានរកឃើញថា កន្លែងព្យាបាលជំងឺទាំង៣កន្លែងនេះ ជាប់ពាក់ព័ន្ធនឹងអ្នកជំងឺកូវីដ១៩។ ការផ្អាកនេះបានធ្វើឡើងតាមសេចក្តីសម្រេចមួយ ដែលបានធ្វើឡើងនៅយប់ថ្ងៃទី២០ ខែមីនា ឆ្នាំ២០២១។ កន្លែងសម្រាកព្យាបាលជំងឺដែលផ្អាកដំណើរការនេះរួមមាន៖ មន្ទីរសម្រាកព្យាបាល ស្ថិតនៅភូមិសាលាកន្សែង, មន្ទីរពហុព្យាបាលសុខភាព ស្ថិតនៅភូមិតាភុល សង្កាត់ស្វាយដង្គំ, បន្ទប់ពិគ្រោះព្យាបាលជំងឺ ស្ថិតនៅភូមិទក្សិណខាងត្បូង និងបន្ទប់ថែទាំវេជ្ជសាស្ត្រ ស្ថិតនៅភូមិគោកតាចាន់ សង្កាត់គោកចក។ ការសម្រេចផ្អាកដំណើរការកន្លែងព្យាបាលជំងឺទាំង៤កន្លែង បន្ទាប់ពីបានរកឃើញមានជាប់ពាក់ព័ន្ធអ្នកជំងឺកូវីដ១៩ ឈ្មោះ ម៉ាប់ វ៉ុន អាយុ ៣៥ឆ្នាំ ដែលបានរកឃើញនៅថ្ងៃទី២០ ខែមីនា ឆ្នាំ២០២១។ អ្នកជំងឺកូវីដ១៩រូបនេះ បានធ្វើការងារនៅភូមិដីឥដ្ឋ ឃុំដីឥដ្ឋ ស្រុកកៀនស្វាយ ខេត្តកណ្តាល។ រូបគេបានធ្វើដំណើរទៅកាន់ខេត្តសៀមរាបកាលពីថ្ងៃទី០៧ ខែមីនា។ ពេលរូបគេលេចចេញអការៈជំងឺបានស្វះស្វែងរកព្យាបាលជំងឺនៅមន្ទីរពេទ្យទាំង៤ខាងលើ ដោយព្យាយាមលាក់ប្រវត្តិនៃការធ្វើដំណើររបស់ពួកគេ៕ | 2021-03-21T15:57:00+07:00 | freshnewsasia.com | https://m.freshnewsasia.com/index.php/en/localnews/190357-2021-03-21-01-57-08.html |
3dbd7ef2-161d-448d-a274-add69e9c02f4 | សម្ដេចតេជោ សែន ចេញសារាចរណែនាំ អនុញ្ញាតឲ្យឈប់សម្រាក៣ថ្ងៃ នៃពិធីបុណ្យចូលឆ្នាំខ្មែរ តែត្រូវអនុវត្តវិធានការសុខាភិបាល ការពារ និងទប់ស្កាត់ជំងឺកូវីដ-១៩ | ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានសម្រេចឲ្យមន្ដ្រីរាជការ កម្មករនិយោជិត ឈប់សម្រាករយៈពេល៣ថ្ងៃ នៃពិធីបុណ្យចូលឆ្នាំខ្មែរ នៅថ្ងៃទី១៤ ដល់ថ្ងៃទី១៦ ខែមេសា ឆ្នាំ២០២១ខាងមុខនេះ តែត្រូវអនុវត្តវិធានសុខាភិបាល ដើម្បីការពារ និងទប់ស្កាត់ជំងឺកូវីដ-១៩៕ រក្សាសិទ្ធិដោយ៖បញ្ញាស័ក្តិ | 2021-03-21T15:52:09+07:00 | cen.com.kh | https://cen.com.kh/archives/311707.html |
e4fa84a3-9b4c-4594-9833-f48f3541f28d | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ចំនួន៥៨នាក់ ខណៈអ្នកជំងឺចំនួន១៥នាក់ជាសះស្បើយ | ក្រសួងសុខាភិបាល នៅព្រឹកថ្ងៃទី២១ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៥៨នាក់ ក្នុងនោះករណីសហគមន៍ក្នុង ចំនួន៥៧នាក់ និង១ករណីទៀត គឺជាករណីនាំចូល ខណៈអ្នកជំងឺចំនួន១៥នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ អ្នកឆ្លងកូវីដ១៩ ទាំង៥៨នាក់នោះ មានម្នាក់ជាស្ត្រីជនជាតិចិន ធ្វើដំណើរមកពីប្រទេសចិនមកដល់កម្ពុជា នៅថ្ងៃទី១៩ ខែមីនា ឆ្នាំ២០២១ និង៥៧នាក់ផ្សេងទៀត ជាករណីឆ្លងក្នុង ដែលរួមមាន៖ ជនជាតិចិនចំនួន ១៧នាក់ និងជនជាតិខ្មែរ ៤០នាក់ រកឃើញនៅរាជធានីភ្នំពេញ ខេត្តកណ្តាល ខេត្តព្រះសីហនុ និងខេត្តសៀមរាប។ ចំណែកអ្នកជាសះស្បើយទាំង១៥នាក់វិញ គឺជាសុទ្ធសឹងអ្នកឆ្លងក្នុងព្រឹត្តិការណ៍ ក្នុងនោះរួមមាន៖ ជនជាតិចិន ១២នាក់, ជនជាតិវៀតណាម២នាក់ និងជនជាតិខ្មែរម្នាក់ ដោយទទួលលទ្ធផលធ្វើតេស្តអវិជ្ជមាន២លើក និងត្រូវបានអនុញ្ញាតឲ្យចេញពីមន្ទីរពេទ្យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២១ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៦៩០នាក់ ក្នុងនោះអ្នកជាសះស្បើយចំនួន ៩៥០នាក់, អ្នកកំពុងសម្រាកព្យាបាលជំងឺ ចំនួន ៧៣៥នាក់, ស្លាប់ចំនួន ៣នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-21T15:48:00+07:00 | freshnewsasia.com | https://m.freshnewsasia.com/index.php/en/localnews/190356-2021-03-21-01-48-52.html |
e4fb7b3e-d20d-4e62-82cb-abc3e0f0b93e | ក្រសួងអប់រំប្រកាសបិទគ្រឹះស្ថានសិក្សាទាំងអស់នៅក្នុងប្រទេស | ក្រសួងអប់រំប្រកាសបិទគ្រឹះស្ថានសិក្សាសាធារណៈ និងឯកជន ជាបណ្ដោះអាសន្ន នៅទូទាំងប្រទេស ដើម្បីទប់ស្កាត់ការឆ្លងរាលដាលនៃជំងឺកូវីដ១៩។ ក្រសួងបញ្ជាក់កាលពីយប់ថ្ងៃទី២០ ខែមីនា ថា គ្រឹះស្ថានសិក្សាទាំងអស់ ទាំងសាធារណៈ និងឯកជន គ្រប់កម្រិតសិក្សាទាំងអស់ ត្រូវបន្តដំណើរការបង្រៀន និងរៀនតាមប្រព័ន្ធអេឡិចត្រូនិក ចាប់ពីថ្ងៃជូនដំណឹងនេះតទៅ ដើម្បីបង្ការកុំឱ្យមានការចម្លងកូវីដ១៩ ចូលក្នុងសហគមន៍ទ្រង់ទ្រាយកាន់តែធំ។ ការប្រកាសបិទនេះ បន្ទាប់ពីចំនួនអ្នកឆ្លងជំងឺកូវិត១៩ កាន់តែកើនឡើងៗ ក្នុងមួយថ្ងៃៗ ដែលបច្ចុប្បន្នឆ្លងដល់កូនក្មេងទៀត។ កាលពីថ្ងៃ២០ មីនា ក្រសួងសុខាភិបាល រកឃើញអ្នកឆ្លងជំងឺកូវីដចំនួន៥៣នាក់បន្ថែមទៀត ដែលជាករណីឆ្លងក្នុងសហគមន៍ និង១ករណីផ្សេងទៀតជាករណីនាំចូល។ ក្នុងចំណោមអ្នកឆ្លងថ្មីទាំង ៥៣នាក់នេះ មានជនជាតិចិន២០នាក់ ជនជាតិវៀតណាមម្នាក់ និងមានជនជាតិខ្មែរ ៣២នាក់ ហើយមួយចំនួនជាកុមារតូចៗផងដែរ។ គិតត្រឹមព្រឹកថ្ងៃទី២០ ខែមីនា កម្ពុជាបានរកឃើញអ្នកឆ្លងកូវីដ១៩ ១ ៦៣២នាក់ ក្នុងនោះអ្នកពាក់ព័ន្ធក្នុងព្រឹត្តិការណ៍សហគមន៍ ២០ កុម្ភៈ មាន ១ ១១៥នាក់។ បច្ចុប្បន្ន អ្នក ជំងឺកំពុងសម្រាកព្យាបាលមាន ៦៩២នាក់ ហើយមានករណីស្លាប់ដោយសារជំងឺកូវីដចំនួន ៣នាក់ និង ២នាក់ទៀតស្លាប់ក្នុងពេលទទួលការព្យាបាលជំងឺកូវីដ១៩៕ | 2021-03-21T15:14:01+07:00 | rfa.org | https://www.rfa.org/khmer/news/health/moeys-suspenses-all-schools-due-to-covid19-amid-03212021041345.html |
c082f06f-38aa-4aec-9e9e-123e8ac112c0 | កាន់តែបារម្ភ ថ្ងៃនេះ ក្រសួងរកឃើញកុមារ៦នាក់ទៀត នៅរាជធានីភ្នំពេញ បានឆ្លងកូវីដ-១៩ | យោងតាមសេចក្តីប្រកាស់របស់ក្រសួងសុខាភិបាល នៅព្រឹកថ្ងៃអាទិត្យ ទី២១ ខែមីនា ឆ្នាំ២០២១នេះ បានឲ្យដឹងពីករណីវិជ្ជមានវីរុសកូវីដ១៩ថ្មីចំនួន៥៨នាក់។ អ្នកវិជ្ជមានទាំង៥៨នាក់នោះ គឺមាន១នាក់ ជាអ្នកដំណើរចូលមកកម្ពុជា និង៥៧នាក់ទៀតជាអ្នកពាក់ព័ន្ធព្រឹត្តិការណ៍ សហគមន៍២០កុម្ភៈទាំងអស់។ ខាងក្រោមគឺជាឈ្មោះ អ្នកវិជ្ជមានទាំង៥៨នាក់ ដោយក្នុងនោះមានកុមារចំនួន៦នាក់ផងដែរ ៖ ១- កុមារាជនជាតិខ្មែរ អាយុ ០៨ឆ្នាំ មានអាសយដ្ឋានស្នាក់នៅ សង្កាត់ក្រាំងធ្នង់ ខណ្ឌសែនសុខ រាជធានីភ្នំពេញ ២-កុមារីជនជាតិខ្មែរ អាយុ ០៧ឆ្នាំ មានអាសយដ្ឋានស្នាក់នៅ សង្កាត់ចាក់អង្រែ ខណ្ឌមានជ័យ រាជធានីភ្នំពេញ ៣-កុមារីជនជាតិខ្មែរ អាយុ ០២ឆ្នាំ មានអាសយដ្ឋានស្នាក់នៅ សង្កាត់ចាក់អង្រែ ខណ្ឌមានជ័យ រាជធានីភ្នំពេញ ៤-កុមារីជនជាតិខ្មែរ អាយុ ០៩ឆ្នាំ មានអាសយដ្ឋានស្នាក់នៅ ភូមិដំណាក់ធំ សង្កាត់ស្ទឹងមានជ័យ២ ខណ្ឌមានជ័យ រាជធានីភ្នំពេញ ៥-កុមារាជនជាតិខ្មែរ អាយុ ០២ឆ្នាំ មានអាសយដ្ឋានស្នាក់នៅ ភូមិដំណាក់ធំ សង្កាត់ស្ទឹងមានជ័យ២ ខណ្ឌមានជ័យ រាជធានីភ្នំពេញ ៦-កុមារាជនជាតិខ្មែរ អាយុ ១០ឆ្នាំ មានអាសយដ្ឋានស្នាក់នៅ ភូមិដំណាក់ធំ សង្កាត់ព្រែកកំពឹស រាជធានីភ្នំពេញ | 2021-03-21T11:16:18+07:00 | kbnnews.com | https://kbn.news/archives/212687 |
87bb2655-5453-48bc-ac07-f32a80d0950d | ថ្ងៃទី២០ ខែមីនា មានករណីវិជ្ជមានវីរុសកូវីដ-១៩ ថ្មីចំនួន ៥៨នាក់ និងមានអ្នកជាសះស្បើយចំនួន ១៥នាក់ | ភ្នំពេញ ៖ ក្រសួងសុខាភិបាល នៅព្រឹកថ្ងៃទី២១ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៥៨នាក់ ក្នុងនោះករណីសហគមន៍ក្នុង «ព្រឹត្តិការណ៍២០កុម្ភៈ» ចំនួន៥៧នាក់ និង១ករណីទៀត គឺជាករណីនាំចូល ខណៈអ្នកជំងឺចំនួន១៥នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ៕ រក្សាសិទ្ធិដោយ៖បញ្ញាស័ក្តិ ក្រសួងសុខាភិបាល បញ្ជាក់ពី ស្ថានភាពជំងឺកូវីដ-១៩ នៅទូទាំងប្រទេស ៖ គិតត្រឹមម៉ោង ០៧:០០នាទីព្រឹក នៃថ្ងៃទី២១ ខែមីនា ឆ្នាំ២០២១ មានដូចតារាងខាងក្រោមនេះ ៖ | 2021-03-21T08:58:56+07:00 | cen.com.kh | https://cen.com.kh/archives/311588.html |
e4a016f1-cf63-46e8-b533-9ddab341bce6 | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ២១១,៤៣៤នាក់ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី២០ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ Sinopharm ដែលបានចាក់សរុបចំនួន៖ ១៤៥,៥៣៣នាក់ Astra Zeneca ដែលបានសរុបចំនួន៖ ៦៥,៩០១នាក់ | 2021-03-21T05:41:00+07:00 | freshnewsasia.com | https://m.freshnewsasia.com/index.php/en/localnews/190350-2021-03-20-15-41-46.html |
4c7095fd-27e7-4153-bc78-169432997dd9 | ក្រសួងយុត្តិធម៌ បង្កើត Telegram Group ដើម្បីឆ្លើយតបភ្លាមៗដល់ពលរដ្ឋ ដែលមានចម្ងល់ពាក់ព័ន្ធច្បាប់ និងបទបញ្ញត្តិថ្មី ស្តីពីជំងឺកូវីដ១៩ | ក្រសួងយុត្តិធម៌ បានបង្កើត Telegram Group ដើម្បីឆ្លើយតបភ្លាមៗដល់ប្រជាពលរដ្ឋ ដែលមានចម្ងល់ពាក់ព័ន្ធនឹងច្បាប់ និងបទបញ្ញត្តិថ្មី ស្តីពីការទប់ស្កាត់ និងបង្ការជំងឺកូវីដ១៩។ នេះបើតាមលោក គឹម សន្តិភាព រដ្ឋលេខាធិការ និងជាអ្នកនាំពាក្យក្រសួងយុត្តិធម៌ ថ្លែងប្រាប់បណ្តាញព័ត៌មាន Fresh News នៅយប់នេះ។ លោក គឹម សន្តិភាព បានឲ្យដឹងថា Telegram Group ដើម្បីឆ្លើយតបភ្លាមៗដល់ប្រជាពលរដ្ឋ ដែលមានចម្ងល់ពាក់ព័ន្ធច្បាប់ និងបទបញ្ញត្តិថ្មី បានដំណើរការ នៅថ្ងៃទី១៩ ខែមីនា ឆ្នាំ២០២១។ ប្រសិនជាបងប្អូនមានចម្ងល់ពាក់ព័ន្ធនឹងបទប្បញ្ញតិ្ត ដែលទាក់ទងនឹងការទប់ស្កាត់ការរីករាលដាលជំងឺកូវីដ១៩ សូមចុចលីងខាងក្រោម ដើម្បីចូលរួមផ្ទាល់ក្នុង Telegram Group របស់ក្រសួងយុត្តិធម៌ ជួបជាមួយថ្នាក់ដឹកនាំ និងអ្នកជំនាញបកស្រាយរាល់សំណួរ និងចម្ងល់៕ សូមចុចលីង | 2021-03-21T05:17:00+07:00 | freshnewsasia.com | https://m.freshnewsasia.com/index.php/en/localnews/190347-2021-03-20-15-17-03.html |
b546ee3f-fc82-4206-ba3a-a002ac63ba44 | សូមមើលទណ្ឌកម្មមួយចំនួននៃ «ច្បាប់និងអនុក្រឹត្យ» ស្តីពីវិធានការដើម្បីទប់ស្កាត់ការឆ្លងរាលដាលនៃជំងឺកូវីដ១៩ | សូមមើលទណ្ឌកម្មមួយចំនួននៃច្បាប់ស្តីពី «វិធានការទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះធ្នាក់ធ្ងន់ធ្ងរផ្សេងទៀត» និងអនុក្រឹត្យស្តីពី «វិធានការសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវ និងប្រកបដោយគ្រោះធ្នាក់ធ្ងន់ធ្ងរផ្សេងទៀត» ដែលរាជរដ្ឋាភិបាលដាក់ឱ្យប្រើប្រាស់កាលពីថ្ងៃទី១២ ខែមីនា ឆ្នាំ២០២១កន្លងទៅ៖ | 2021-03-21T04:09:00+07:00 | freshnewsasia.com | https://m.freshnewsasia.com/index.php/en/localnews/190345-2021-03-20-14-09-53.html |
734a4fbd-9f8d-4019-8682-0fac8123caca | ក្រសួងអប់រំប្រកាស ផ្អាកគ្រឹះស្ថានសិក្សា រដ្ឋ និងឯកជន ក្នុងក្រុងសៀមរាប ក្រោយរកឃើញ អ្នកឆ្លងជំងឺកូវីដ១៩ | ភ្នំពេញ៖ ក្រសួងអប់រំ យុវជន និងកីឡា បានសម្រេចផ្អាកការសិក្សានៅតាមគ្រឹះស្ថានសិក្សាទាំងរដ្ឋ និងឯកជន ក្នុងក្រុងសៀមរាប រយៈពេលពីរសប្តាហ៍ក្រោយរដ្ឋបាលខេត្តសៀមរាប បានរកឃើញអ្នកកើតជំងឺកូវីដ១៩ម្នាក់ទៀត។ សូមបញ្ជាក់ថា រដ្ឋបាលខេត្តសៀមរាប នៅថ្ងៃទី២០ ខែមីនា ឆ្នាំ២០២១ បានរកឃើញបុរសអាយុ៣៥ឆ្នាំម្នាក់ កើតជំងឺកូវីដ១៩។ បុរសម្នាក់នេះមានឈ្មោះ ម៉ាប់ វ៉ុន រស់នៅភូមិគោកត្នោត សង្កាត់គោកចក ក្រុងសៀមរាប ប្រកបមុខរបរជាកម្មករបើករថយន្តដឹកដី នៅភូមិដីឥដ្ឋ ឃុំដីឥដ្ឋ ស្រុកកៀនស្វាយ ខេត្តកណ្តាល៕ | 2021-03-21T02:58:00+07:00 | dap-news.com | https://dap-news.com/national/2021/03/20/128581/ |
d609acc6-41bf-4e94-9bc2-f8065b7cb005 | អាជ្ញាធរផ្អាកចេញ-ចូល ចំពោះប្រជាពលរដ្ឋ រស់នៅក្នុងសង្កាត់ គោកចក ក្រុងសៀមរាប បន្ទាប់ពីរកឃេីញ អ្នកឆ្លងកូវីដ១៩ | ភ្នំពេញ:ក្នុងព្រឹត្តិការណ៍ ការឆ្លងរីករាលដាលជំងឺកូវីដ-១៩ ចូលក្នុងសហគមន៍ ២០កុម្ភៈ ខេត្តសៀមរាប បានរកឃើញវិជ្ជមានកូវីដ១៩ បុគ្គលទី២ នៅថ្ងៃទី២០ ខែមីនា ឆ្នាំ២០២១ ទៅលើលោក ម៉ាប់ វុន អាយុ៣៥ឆ្នាំ មានអាសយដ្ឋានស្នាក់នៅភូមិគោកត្នោត សង្កាត់គោកចក ក្រុងសៀមរាប ដែលបានប្រកបមុខរបរជាកម្មករបើករថយន្តដឹកដី នៅភូមិដីឥដ្ឋ ឃុំដីឥដ្ឋ ស្រុកកៀនស្វាយ ខេត្តកណ្តាល ដោយបានវិលត្រឡប់មកខេត្តសៀមរាប កាលពីថ្ងៃទី៧ ខែមីនា ឆ្នាំ២០២១។ រដ្ឋបាលខេត្តសៀមរាប សូមជម្រាបជូន សាធារណជនឱ្យបានជ្រាបថាដើម្បីទប់ស្កាត់ការរីករាលដាលជំងឺកូវីដ-១៩ គណៈបញ្ជាការឯកភាពរដ្ឋបាលខេត្តសៀមរាប បានសម្រេចបិទចរាចរចេញ-ចូល សង្កាត់គោកចក ក្រុងសៀមរាប ចាប់ពីវេលាម៉ោង ១៩:០០នាទី ថ្ងៃទី២០ ខែមីនា ឆ្នាំ២០២១ នេះតទៅ។ ជាមួយគ្នានេះ បងប្អូនដែលបានជួបប្រាស្រ័យទាក់ទងនឹងបុគ្គលដូចបានជម្រាបជូនខាងលើ ឬមានករណីសង្ស័យ ឬបានធ្វើដំណើរទៅកាន់ទីកន្លែងមួយចំនួនរួមមាន៖ពេទ្យ ចាវ ចាន់ នៅផ្សារភូមិភាគ៤ (ចាប់ថ្ងៃទី១៣ ខែមីនា ឆ្នាំ២០២១) ពេទ្យ ទូច កូ នៅខាងលិចផ្សារដើមក្រឡាញ់ (ចាប់ពីថ្ងៃទី១៥ ខែមីនា ឆ្នាំ២០២១) ពេទ្យ៧៧៧ នៅផ្លូវជាតិលេខ៦ ខាងលិចស្តុបទន្លេសាប (ចាប់ពីថ្ងៃទី១៧ ខែមីនា ឆ្នាំ២០២១) និងគ្លីនិកសុខភាព (ចាប់ពីយប់ថ្ងៃទី១៩ ខែមីនា ឆ្នាំ២០២១) សូមរួសរាន់មកយកសំណាក នៅមណ្ឌលចត្តាឡីស័កសាលាគរុកោសល្យ និងអ្នករស់នៅក្បែរមន្ទីរពេទ្យ៧៧៧ សូមយកសំណាកនៅមន្ទីរពេទ្យ៧៧៧ ចាប់ពីថ្ងៃជូនដំណឹងនេះតទៅ។ រាល់ព័ត៌មានបន្ថែម សូមទំនាក់ទំនងទូរស័ព្ទលេខ ០១២ ៥២២ ៤២៧, ០៦៦ ៣៦៤ ៦៤៦ និង០៦៩ ៧៧៣ ២២៣។ ចំពោះការផ្អាកចរាចរណ៍ចេញ-ចូលបណ្តោះអាសន្ននេះ នឹងដំណើរការឡើងវិញ ក្រោយស្ថានភាពការរីករាលដាលជំងឺកូវីដ១៩ មានសភាពធូស្រាល និងវិលមករកប្រក្រតីភាពឡើងវិញ ដោយរដ្ឋបាលខេត្តនឹងជូនដំណឹងនាពេលក្រោយ។ រដ្ឋបាលខេត្តសៀមរាប សង្ឃឹមយ៉ាងមុតមាំថា បងប្អូនប្រជាពលរដ្ឋក្នុងខេត្ត ពិសេសបងប្អូនដែលរស់នៅក្នុងសង្កាត់គោកចក ក្រុងសៀមរាប ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងតាមការណែនាំរបស់ក្រសួងសុខាភិបាល៕ | 2021-03-21T02:55:00+07:00 | dap-news.com | https://dap-news.com/national/2021/03/20/128574/ |
9007fe97-b9f7-4aea-8638-e848f24689af | គួរឲ្យអាណិត! ក្មេងតូចៗ ត្រូវយកសំណាកទៅពិនិត្យនៅសង្កាត់ស្រះចក ខណ្ឌដូនពេញ ក្រោយពាក់ព័ន្ធអ្នកកើតជំងឺកូវីដ | ក្មេងប្រុសស្រីតូចៗ ត្រូវបានក្រុមគ្រូពេទ្យចុះយកសំណាកទៅពិនិត្យដើម្បីរកជំងឺកូវីដ-១៩ នៅរសៀលថ្ងៃទី២០ ខែមីនា ឆ្នាំ២០២១នេះ នៅសង្កាត់ស្រះចក ខណ្ឌដូនពេញ បានប៉ះពាល់ជាមួយអ្នកកើតជំងឺកូវីដ។ លោក ចាប ឌីណា នាយករដ្ឋបាលសាលាខណ្ឌដូនពេញ បានប្រាប់បណ្ដាញព័ត៌មាន Fresh News ឲ្យដឹងថា នៅរសៀលនេះក្រុមគ្រូពេទ្យស្ម័គ្រចិត្តសម្ដេចតេជោ បានចុះយកសំណាកមនុស្សចំនួន១០នាក់ ក្នុងនោះមានទាំងក្មេងតូចៗផងដែរ។ គួរជម្រាបថា ក្នុងព្រឹត្តិការណ៍សហគមន៍២០កុម្ភៈ បានវាយប្រហារយ៉ាងខ្លាំងទៅលើប្រជាជនកម្ពុជា ក្នុងចំណោមនោះគេក៏សង្កេតឃើញមាន ទារក ទារិកា និងក្មេងតូចៗ ជាច្រើនក៏រងនូវការវាយប្រហារដោយសារជំងឺនេះផងដែរ ដោយតម្រូវឲ្យក្រុមគ្រូពេទ្យយកសំណាកទៅពិនិត្យជាបន្ដបន្ទាប់ ក្នុងករណីមានការពាក់ព័ន្ធ។ តាមរយៈករណីដែលបានកើតឡើងនេះ ក៏ជាសារមួយដើម្បីក្រើនរំលឹកដល់ឪពុក ម្ដាយ អាណាព្យាបាល ត្រូវតែបង្កើននូវការប្រុងប្រយ័ត្នជាចាំបាច់ ដើម្បីកុំឲ្យធ្លាក់ក្នុងអន្ទាក់ជំងឺកូវីដ ហើយចម្លងបន្ដទៅក្រុមគ្រួសារ ពិសេសកូនតូចៗតែម្ដង៕ | 2021-03-21T02:37:00+07:00 | freshnewsasia.com | https://m.freshnewsasia.com/index.php/en/localnews/190341-2021-03-20-12-37-56.html |
4612d333-3f2a-4f15-84e4-4ee71266dac4 | ខេត្តសៀមរាបរកឃើញអ្នកកើតជំងឺកូវីដ១៩ម្នាក់ទៀត, អាជ្ញាធរ បិទសង្កាត់គោកចក | រដ្ឋបាលខេត្តសៀមរាប បានប្រកាសឱ្យដឹងថា នៅថ្ងៃទី២០ ខែមីនា ឆ្នាំ២០២១ បានរកឃើញបុរសអាយុ៣៥ឆ្នាំម្នាក់ កើតជំងឺកូវីដ១៩។ បុរសម្នាក់នេះ មានឈ្មោះ ម៉ាប់ វ៉ុន រស់នៅភូមិគោកត្នោត សង្កាត់គោកចក ក្រុងសៀមរាប ប្រកបមុខរបរជាកម្មករបើករថយន្តដឹកដី នៅភូមិដីឥដ្ឋ ឃុំដីឥដ្ឋ ស្រុកកៀនស្វាយ ខេត្តកណ្តាល។ អាជ្ញាធរបានបញ្ជាក់ថា បុរសរូបនេះ បានចូលទៅខេត្តសៀមរាប កាលពីថ្ងៃទី០៧ ខែមីនា ឆ្នាំ២០២១កន្លងទៅ នេះ។ ដើម្បីទប់ស្កាត់ការរីករាលដាលជំងឺកូវីដ-១៩ គណៈបញ្ជាការឯកភាពរដ្ឋបាលខេត្តសៀមរាប បានសម្រេចបិទចរាចរចេញ-ចូល សង្កាត់គោកចក ក្រុងសៀមរាប ចាប់ពីវេលាម៉ោង ១៩៖០០នាទី ថ្ងៃទី២០ ខែមីនា ឆ្នាំ២០២១ នេះតទៅ។ ក្នុងសេចក្តីជូនព័ត៌មានរដ្ឋបាលខេត្ត បានអំពាវនាវដល់ប្រជាពលរដ្ឋ បានជួបប្រាស្រ័យទាក់ទងជាមួយឈ្មោះ ម៉ាប់ វ៉ុនឬមានករណីសង្ស័យ ឬបានធ្វើដំណើរទៅកាន់ទីកន្លែងមួយចំនួនរួមមាន៖ពេទ្យ ចាវ ចាន់ នៅផ្សារភូមិភាគ៤ (ចាប់ថ្ងៃទី១៣ ខែមីនា ឆ្នាំ២០២១) ពេទ្យ ទូច កូ នៅខាងលិចផ្សារដើមក្រឡាញ់ (ចាប់ពីថ្ងៃទី១៥ ខែមីនា ឆ្នាំ២០២១) ពេទ្យ៧៧៧ នៅផ្លូវជាតិលេខ៦ ខាងលិចស្តុបទន្លេសាប (ចាប់ពីថ្ងៃទី១៧ ខែមីនា ឆ្នាំ២០២១) និងគ្លីនិកសុខភាព (ចាប់ពីយប់ថ្ងៃទី១៩ ខែមីនា ឆ្នាំ២០២១) សូមរួសរាន់មកយកសំណាក នៅមណ្ឌលចត្តាឡីស័កសាលាគរុកោសល្យ។ រីឯអ្នករស់នៅក្បែរមន្ទីរពេទ្យ៧៧៧ សូមយកសំណាកនៅមន្ទីរពេទ្យ៧៧៧ ចាប់ពីថ្ងៃជូនដំណឹងនេះតទៅ៕ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋក្នុងខេត្ត ពិសេសពលរដ្ឋដែលរស់នៅក្នុងសង្កាត់គោកចក ក្រុងសៀមរាប ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងតាមការណែនាំរបស់ក្រសួងសុខាភិបាល៕ | 2021-03-21T01:47:00+07:00 | freshnewsasia.com | https://m.freshnewsasia.com/index.php/en/localnews/190338-2021-03-20-11-47-02.html |
86109ffd-4628-4d65-9e9a-0c53625b26f0 | អាជ្ញាធរចុះបិទមន្ទីរសម្រាកព្យាបាល «៧៧៧» ក្នុងក្រុងសៀមរាប ក្រោយសង្ស័យពាក់ព័ន្ធអ្នកជំងឺកូវីដ១៩ | អាជ្ញាធរខេត្តសៀមរាប នៅល្ងាចថ្ងៃទី២០ ខែមីនា ឆ្នាំ២០២១នេះ បានចុះទៅបិទមន្ទីរសម្រាកព្យាបាល «៧៧៧» ក្នុងក្រុងសៀមរាប ក្រោយពីសង្ស័យជាប់ពាក់ព័ន្ធអ្នកជំងឺកូវីដ១៩។ យោងតាមសេចក្តីរាយការណ៍បានបញ្ជាក់ថា អាជ្ញាធរបានរកឃើញបុរសម្នាក់ដែលសង្ស័យកើតជំងឺកូវីដ១៩នោះ បានចូលទៅក្នុងមន្ទីរសម្រាកព្យាបាល។ បច្ចុប្បន្នអាជ្ញាធរបានយកបុរសរូបនោះទៅកាន់មន្ទីរពេទ្យបង្អែកខេត្ត ដើម្បីពិនិត្យសុខភាព។ ដោយឡែកមន្ទីរសម្រាកព្យាបាលត្រូវបិទទ្វារបណ្តោះអាសន្នសិន។ អ្នកជំងឺ គ្រូពេទ្យ និងបុគ្គលិកបម្រើការងារនៅក្នុងមន្ទីរសម្រាកព្យាបាលត្រូវហាមឃាត់មិនឱ្យចេញពីមន្ទីរសម្រាកព្យាបាលនេះផងដែរ។ ជាមួយគ្នានេះក្រុមគ្រូពេទ្យបានចុះយកសំណាកពីអ្នកពាក់ព័ន្ធនៅក្នុងមន្ទីរសម្រាកព្យាបាលនេះផងដែរ៕ | 2021-03-21T01:30:00+07:00 | freshnewsasia.com | https://m.freshnewsasia.com/index.php/en/localnews/190336-2021-03-20-11-30-18.html |
101fdf9b-8059-4997-8604-b2ec3c142c4f | BREAKING: នាយករដ្ឋមន្ត្រីប៉ាគីស្ថានលោក Imran Khan «ឆ្លងជំងឺកូវីដ-១៩» ពីរថ្ងៃបន្ទាប់ពីចាក់វ៉ាក់សាំង (Video inside) | នាយករដ្ឋមន្ត្រីប៉ាគីស្ថានលោក អ៉ីមរ៉ាន ខាន់ (Imran Khan) ត្រូវបានរដ្ឋមន្ត្រីសុខាភិបាលរបស់លោកប្រកាសថា បានឆ្លងជំងឺ COVID-19 ហើយ ដោយលោកនាយករដ្ឋមន្ត្រី ទើបតែបានចាក់វ៉ាក់សាំងបង្ការជំងឺនេះ រួចពីរថ្ងៃប៉ុណ្ណោះ។ នេះបើតាមការចេញផ្សាយ ដោយទីភ្នាក់ងារព័ត៌មាន Reuters នាល្ងាចថ្ងៃសៅរ៍ ទី២០ ខែមីនា ឆ្នាំ២០២១។ បើតាមរដ្ឋមន្ត្រីសុខាភិបាលប៉ាគីស្ថានលោក ហ្វៃសាល ស៊ូតង់ (Faisal Sultan) លោកនាយករដ្ឋមន្ត្រីប៉ាគីស្ថាន Imran Khan ពេលនេះកំពុងសម្រាកព្យាបាលជំងឺ ដាច់ដោយឡែកនៅក្នុងគេហដ្ឋានរបស់លោកផ្ទាល់។ គួរបញ្ជាក់់ថា ប្រទេសប៉ាគីស្ថានដែលមានប្រជាជនសរុបជាង ២២០លាននាក់ គិតត្រឹមថ្ងៃសៅរ៍នេះមានករណីឆ្លង COVID-19 សរុបជាង ៦២៣,០០០ករណី ក្នុងនោះស្លាប់ ១៣,៧៩៩នាក់ និងជាសះស្បើយឡើងវិញជិត ៥៨០,០០០នាក់៕ | 2021-03-21T00:46:00+07:00 | freshnewsasia.com | https://m.freshnewsasia.com/index.php/en/internationalnews/190331-2021-03-20-10-46-25.html |
b52ea581-fcf7-4fca-9929-5363f874dc7e | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធីសាស្ត្រការពារ-ទប់ស្កាត់ជំងឺកូវីដ១៩ និងផ្តល់អំណោយមួយចំនួនជូនពលរដ្ឋក្នុងស្រុកឱរ៉ាល់ | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តយុទ្ធនាការរបស់ខ្លួន ក្នុងការចុះជួយអប់រំពីវិធីសាស្ត្រការពារ-ទប់ស្កាត់ជំងឺកូវីដ១៩ រួមនិងការចែកជូនអំណោយមួយចំនួនដល់បងប្អូនប្រជាពលរដ្ឋរស់នៅតាមខ្នងផ្ទះ នៅស្រុកឱរ៉ាល់ ខេត្តកំពង់ស្ពឺ ក្នុងគោលបំណងចូលរួមចំណែកជាមួយរាជរដ្ឋាភិបាល ក្នុងការទប់ស្កាត់ប្រយុទ្ធប្រឆាំងនឹងជំងឺកូវីដ១៩។ ការបន្តចុះរបស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន១៨នាក់ ធ្វើឡើងនាថ្ងៃទី២០ ខែមីនា ឆ្នាំ២០២១ ដែលដឹកនាំដោយលោកវេជ្ជបណ្ឌិត សាយ ឫទ្ធី អនុប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងជាអនុប្រធានក្រុមការងារថ្នាក់កណ្តាល ចុះជួយមូលដ្ឋានស្រុកឱរ៉ាល់ តំណាងលោក លេង ផាលី រដ្ឋលេខាធិការក្រសួងផែនការ សហប្រធានអង្កេតប្រជាសាស្រ្ត និងសុខភាពជាមួយក្រសួងសុខាភិបាល និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងជាអនុប្រធានទី១ ក្រុមការងារថ្នាក់កណ្តាលចុះជួយស្រុកឱរ៉ាល់ ទទួលបន្ទុក៣ឃុំ។ យុទ្ធនាការរបស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការសហការជាមួយកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងាររាជរដ្ឋាភិបាលចុះជួយខេត្តកំពង់ស្ពឺ មន្ទីរសុខាភិបាលខេត្តកំពង់ស្ពឺ ចំនួន០៣នាក់ ក្រុមការងារថ្នាក់កណ្តាលចុះជួយស្រុកឱរ៉ាល់ សហភាពសហព័ន្ធយុវជនកម្ពុជាស្រុកឱរ៉ាល់ ចំនួន០៩នាក់ និងអាជ្ញាធរមូលដ្ឋានស្រុកឱរ៉ាល់ ដឹកនាំដោយលោក ម៉ួង ធី អភិបាលស្រុកឱរ៉ាល់ ព្រមទាំងពាំនាំការសួរសុខទុក្ខ និងនាំយកអំណោយដ៏ថ្លៃថ្លារបស់លោក ហ៊ុន ម៉ានី តំណាងរាស្រ្តនៃព្រះរាជាណាចក្រកម្ពុជា ប្រធានសហភាពសហព័ន្ធយុវជនកម្ពុជា និងប្រធានកិត្តិយសក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តចុះ ធ្វើសកម្មភាពរួមមាន៖ អប់រំពីវិធានការការពារទប់ស្កាត់ជំងឺកូវីដ-១៩ និងមានបង្រៀនប្រជាពលរដ្ឋឲ្យយល់ដឹងអំពីការរស់នៅស្អាត ប្រកបដោយអនាម័យល្អ ដោយលាងសម្អាតដៃនឹងអាកុល ឬសាប៊ូ ពាក់ម៉ាស់ឲ្យបានត្រឹមត្រូវនៅពេលចាំបាច់ ហូបស្អាត គេងស្អាត ចែក អាកុល ម៉ាស់ ម៉ាស៊ីនវាស់កម្តៅ សាប៊ូ ក្រដាស់រូបភាពផ្សព្វផ្សាយអំពីការថែរក្សាអនាម័យ រួមទាំងស្បៀងអាហារ មានជា ត្រីខ មី ជាពិសេស អនុវត្ត ៣ការពារ ៣កុំ ក្នុងវិធានការ ការពារ Covid-19៖ ១៖ ពាក់ម៉ាស់ ២៖ លាងដៃ ៣៖ គម្លាតសង្គម គម្លាតបុគ្គល (ចាប់ពី១.ម៉ែត្រឡើងទៅ) ១៖ កុំចូលទៅកន្លែងបិទជិត គ្មានខ្យល់ចេញចូល និង ម៉ាស៊ីនត្រជាក់ច្រើនពេក ២៖ កុំទៅកន្លែងមានមនុស្សច្រើន ៣៖ កុំប៉ះពាល់គ្នា កុំចាប់ដៃ កុំកៀកស្មា កុំឱបគ្នាជាដើម ជាមួយគ្នានោះដែរ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការការពិគ្រោះជំងឺរួមមាន៖ ជំងឺទូទៅ អប់រំសុខភាព ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺកាមរោគ ជំងឺគ្រុនចាញ់ ជំងឺគ្រុនឈាម គ្រុនឈិះ ជំងឺទឹកនោមផ្អែម ជំងឺបេះដូង លើសឈាម ជំងឺតម្រងនោម …។ល។ ក្នុងនោះបានពិនិត្យព្យាបាលជំងឺជូនប្រជាពលរដ្ឋចំនួន៣៦គ្រួសារ មានចំនួន៤៥នាក់ តាមខ្នងផ្ទះតំបន់ដាច់ស្រយាល នៅភូមិដីឆ្នាំង ឃុំហោងសំណំ ស្រុកឱរ៉ាល់ ខេត្តកំពង់ស្ពឺ ជាពិសេសថែមទាំងជួយកសាងទីស្នាក់គណបក្សប្រជាជនកម្ពុជា ឃុំសម្រេចបាន ៧០% ចំនួន០៣ឃុំ រួមមាន៖ ១៖ ឃុំរស្មីសាមគ្គី, ២៖ ឃុំហោងសំណំ, ៣៖ ឃុំតាសាល, ៤៖ កំពុងរៀបចំសាងសង់ព្រះវិហារចំនួន ០១ទៀត ក្នុងឃុំរស្មីសាមគ្គី និងទី៥៖ កំពុងរៀបចំជួសជុលផ្លូវក្រោយពេលទឹកជំនន់ចម្ងាយ៥គីឡូម៉ែត្រ ក្នុងឃុំរស្មីសាមគ្គី ។ គិតត្រឹមថ្ងៃទី២០ ខែមីនា ឆ្នាំ២០២១ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានព្យាបាលជំងឺជូនប្រជាពលរដ្ឋក្នុង ខេត្តកំពង់ស្ពឺ ខេត្តកំពង់ធំ ខេត្តកំពង់ចាម ខេត្តព្រៃវែង ខេត្តតាកែវ ខេត្តកំពង់ឆ្នាំង ខេត្តសៀមរាប(អង្គរសង្ក្រាន្ត) ខេត្តបាត់ដំបង ខេត្តកណ្តាល ខេត្តព្រះវិហារ ខេត្តកំពត ខេត្តកែប ខេត្តកោះកុង ខេត្តព្រះសីហនុ ខេត្តបន្ទាយមានជ័យ ខេត្តស្វាយរៀង រាជធានីភ្នំពេញ ខេត្តឧត្តរមានជ័យ ខេត្តត្បូងឃ្មុំ និងខេត្តមណ្ឌលគិរី ដោយបានសហការពីសាខាសកម្មជនក្រុមការងារយុវជនគណបក្សរាជធានីភ្នំពេញ សហភាពសហព័ន្ធយុវជនកម្ពុជា យុវជនកាកបាទក្រហមកម្ពុជា យុវជនកាយរិទ្ធិកម្ពុជា ក្រុមការងារថ្នាក់កណ្តាល ចុះជួយរាជធានីនិងខេត្ត ក្រុមការងាររាជរដ្ឋាភិបាលចុះជួយរាជធានីនិងខេត្ត មន្ទីរសុខាភិបាលខេត្ត និងអាជ្ញាធរ គ្រប់ជាន់ថ្នាក់ដែលពាក់ព័ន្ធ។ លោកវេជ្ជបណ្ឌិត សាយ ឫទ្ធី បានឲ្យដឹងថា ការចុះពិនិត្យនិងព្យាបាលប្រជាពលរដ្ឋនេះ គឺជាស្មារតីមនុស្សធម៌សុទ្ធសាធដែលស្តែងចេញពីសេចក្តីស្រឡាញ់បងប្អូនប្រជាពលរដ្ឋក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយអនាគតតែមួយពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្ររបស់ប្រជាពលរដ្ឋមួយចំណែកផងដែរ។បញ្ហាសុខភាពគឺជាមូលដ្ឋានគ្រឹះដើម្បីឆ្ពោះទៅរកភាពជោគជ័យ សុភមង្គល ជូនគ្រួសារ និងសង្គមជាតិ។ អនុប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលតំណាងលោក លេង ផាលី រូបនេះក៏បានឲ្យដឹងទៀតថា ការងារមនុស្សធម៌ចុះជួយប្រជាពលរដ្ឋ រៀងរហូតមកគឺកើតចេញពីការឧបត្ថម្ភគាំទ្រ និងការចង្អុលបង្ហាញពីសំណាក់លោក ហ៊ុន ម៉ានី ដែលលោកតែងខ្វល់ខ្វាយគិតគូរ និងរួមសុខរួមទុក្ខជាមួយប្រជាពលរដ្ឋ ដែលជួបការលំបាកគ្រប់កាលទេសៈ។ សូមជម្រាបជូនថា ក្នុងរយៈពេល៩៩ខែ (ថ្ងៃទី០២ ខែធ្នូ ឆ្នាំ២០១២ ដល់ ថ្ងៃទី២០ ខែមីនា ឆ្នាំ២០២១) ក្នុងពេល៩ឆ្នាំនេះ ក្រោមការដឹកនាំរបស់លោក ហ៊ុន ម៉ានី ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី មានចំនួន៤,៥៣៣នាក់ បានចុះពិនិត្យនិងព្យាបាលជំងឺជូនប្រជាពលរដ្ឋដោយឥតគិតថ្លៃ ក្នុង២០រាជធានី និងខេត្ត នៃព្រះរាជាណាចក្រកម្ពុជា បានចំនួន២៧៤លើក ក្នុងនោះព្យាបាលជំងឺជូនប្រជាពលបានចំនួន៥៤១,៥៣៦នាក់ (ហាសិបបួនម៉ឺនមួយពាន់ប្រាំពីររយសាមសិបប្រាំមួយនាក់) ក្នុងនោះស្ត្រីមានចំនួន៣៦៤,២២០នាក់ (សាមសិបប្រាំមួយម៉ឺនបួនពាន់ពីររយម្ភៃនាក់)៕ | 2021-03-21T00:28:00+07:00 | freshnewsasia.com | https://m.freshnewsasia.com/index.php/en/localnews/190329-2021-03-20-10-28-48.html |
a51dbc8c-efdd-4e54-980f-db1b7006edc0 | សម្តេចកិត្តិព្រឹទ្ធបណ្ឌិត ចាត់មន្ត្រីនាំយកសាររំលែកទុក្ខ ព្រមទាំងគ្រឿងបរិភោគ និងបច្ច័យបុណ្យមួយចំនួន ជូនគ្រួសារសពលោក គឹម ឃីស៊ុន ដែលទទួលមរណភាពដោយជំងឺកូវីដ | នៅថ្ងៃសៅរ៍ ទី២០ ខែមីនា ឆ្នាំ២០២១នេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឱ្យមន្ត្រីនាំយកសារលិខិតចូលរួមរំលែកមរណទុក្ខដ៏ក្រៀមក្រំ ជាមួយក្រុមគ្រួសារសពលោកអនុសេនីយ៍ត្រី គឹម ឃីស៊ុន មន្ត្រីនគរបាលជាតិ បម្រើការនៅក្រសួងមហាផ្ទៃ ដែលបានទទួលមរណភាពដោយជំងឺកូវីដ-១៩ កាលពីថ្ងៃទី១៩ ខែមីនា ឆ្នាំ២០២១។ ស្ថិតក្នុងសមានទុក្ខដ៏ក្រៀមក្រំនេះលោកវេជ្ជបណ្ឌិត អ៊ុយ សំអាត នាយកនាយកដ្ឋានគ្រប់គ្រងគ្រោះមហន្តរាយ កាកបាទក្រហមកម្ពុជា បានពាំនាំនូវការរំលែកទុក្ខយ៉ាងក្រៀមក្រំពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងសូមបួងសួងដល់វិញ្ញាណក្ខន្ធសព បានទៅកាន់សុគតិភពកុំបីឃ្លៀងឃ្លាតឡើយ។ ជាមួយគ្នានេះ លោកវេជ្ជបណ្ឌិត បានពាំនាំសារអំពាវនាវរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនដល់បងប្អូនប្រជាពលរដ្ឋទាំងអស់ សូមចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ-១៩ ដោយអនុវត្តឱ្យបានខ្ជាប់ខ្ជួននូវវិធានសុខាភិបាល ជាពិសេសរួមអនុវត្ត «៣ការពារ និង៣កុំ» ដើម្បីការពារខ្លួនយើង គ្រួសារយើង សង្គមជាតិយើង និងប្រជាជនយើង។ ទន្ទឹមនឹងនេះ សូមប្រជាពលរដ្ឋ ចូលរួមអនុវត្តវិធានការចត្តាឡីស័កឱ្យបានម៉ឺងម៉ាត់ ដែលជាវិធានការមុតស្រួច ដើម្បីទប់ស្កាត់ និងកាត់ផ្តាច់ចរន្តនៃការឆ្លងជំងឺកូវីដ-១៩ចូលក្នុងសហគមន៍។ សូមបញ្ជាក់ថា ដើម្បីជួយសម្រាលដល់ជីវភាពរស់នៅ កាកបាទក្រហមកម្ពុជា បានឧបត្ថម្ភដល់គ្រួសារសពនូវ អង្ករ១០០គីឡូក្រាម, មី៥កេស, ត្រីខ៥០កំប៉ុង, ទឹកក្រូច៥កេស និងថវិកាមួយចំនួន៕ | 2021-03-20T23:57:00+07:00 | freshnewsasia.com | https://m.freshnewsasia.com/index.php/en/localnews/190325-2021-03-20-09-57-08.html |
4d1011e8-f13b-4490-bd40-b055bd485605 | ពលរដ្ឋជំរុញឱ្យរដ្ឋាភិបាលទិញវ៉ាក់សាំងដែលអង្គការសុខភាពពិភពលោកទទួលស្គាល់ | ប្រជាពលរដ្ឋមួយចំនួនចង់ចាក់វ៉ាក់សាំងកូវីដ-១៩ ដែលទទួលស្គាល់ដោយអង្គការសុខភាពពិភពលោក (WHO) ស្របពេលដែលប្រមុខរដ្ឋាភិបាល បានជំរុញពលរដ្ឋចាក់វ៉ាក់សាំងចិន ស៊ីណូវ៉ាក់ (Sinovac)។ សំណើនេះធ្វើឡើងក្រោយពេលក្រសួងសុខាភិបាលប្រកាសថា អ្នកជំងឺcovid-19 ចំនួនបីនាក់បានស្លាប់។ ប្រជាពលរដ្ឋមួយចំនួនស្នើលោកនាយករដ្ឋមន្ត្រី ហ៊ុន សែន ឱ្យទិញវ៉ាក់សាំងដែលទទួលស្គាល់ដោយអង្គការសុខភាពពិភពលោក។ ប្រជាពលរដ្ឋរស់នៅខេត្តសៀមរាប លោក នីញ ធារ៉ា មិនទុកចិត្តលើវ៉ាក់សាំងណាដែលមិនមានភាពច្បាស់លាស់នោះទេ ហើយរដ្ឋាភិបាលមិនគួរបែងលក្ខខណ្ឌទទួលបានការចាក់វ៉ាក់សាំងក្នុងស្ថានភាពនេះឡើយ៖ « »។ ស្រដៀងគ្នានេះដែរ ប្រជាពលរដ្ឋរស់នៅខេត្តព្រះសីហនុ លោក ម៉ៃ ហុងស្រៀង ប្រាប់អាស៊ីសេរីថា មេដឹកនាំគួរមានការទទួលខុសត្រូវឱ្យបានខ្ពស់ចំពោះសុខភាពរបស់ប្រជាពលរដ្ឋខ្មែរ។ លោកស្នើឱ្យមេដឹកនាំគិតគូរឱ្យបានច្បាស់លាស់ មុនទិញវ៉ាក់សាំងណាមួយ ដើម្បីទទួលបានគុណភាព និងនាំឱ្យពលរដ្ឋជឿទុកចិត្តបាន៖ « »។ ការលើកឡើងនេះ បន្ទាប់ពី លោក ហ៊ុន សែន លើកឡើងថា កម្ពុជាចំណាយលុយទិញវ៉ាក់សាំង ស៊ីណូវ៉ាក់ (Cinovac) ពីភាគីចិន ចំនួន១លាន ៥សែនដូស នឹងមកដល់កម្ពុជានៅថ្ងៃ២៦ មីនា ប៉ុន្តែលោកមិនបង្ហើបពីចំនួនលុយដែលត្រូវទិញវ៉ាក់សាំងរបស់ចិនប៉ុន្មាននោះទេ។ ចំណែកវ៉ាក់សាំងស៊ីណូហ្វាម (Sinopharm) ដែលជាជំនួយរបស់ចិននៅសល់៤០ម៉ឺនដូស នឹងមកដល់កម្ពុជាមុនពិធីបុណ្យចូលឆ្នាំខ្មែរ ក្នុងខែមេសាខាងមុខ។ លោក ហ៊ុន សែន បានអំពាវនាវទៅប្រជាពលរដ្ឋខ្មែរកុំប្រកាន់វ៉ាក់សាំងផលិតនៅចិន និងវ៉ាក់សាំងផលិតនៅឥណ្ឌា។ ទោះបីយ៉ាងណា លោកទទួលស្គាល់ថា ប្រជាពលរដ្ឋកម្ពុជា ជឿជាក់លើលើសុវត្ថិភាព វ៉ាក់សាំង AstraZeneca ដែលទទួលស្គាល់ដោយអង្គការសុខភាពពិភពលោក។ ជុំវិញរឿងនេះ អាស៊ីសេរីមិនអាចទាក់ទង អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីសាកសួរព័ត៌មាននេះ បានទេ កាលថ្ងៃទី១៩ មីនា។ ប៉ុន្តែ លោកនាយករដ្ឋមន្ត្រី ហ៊ុន សែន បានថ្លែងសារជាសំឡេងលើទំព័រហ្វេសប៊ុក នៅថ្ងៃទី១៩ មីនា ថា រយៈពេលកន្លងទៅ នៅតាមមន្ទីរពេទ្យមួយចំនួនបានផ្តល់វ៉ាក់សាំង AstraZeneca ឱ្យអ្នកដែលមានអាយុក្រោម៦០ឆ្នាំ ដែលលោកហៅថាខុសគោលនយោបាយវ៉ាក់សាំងរបស់រដ្ឋាភិបាល។ លោក ហ៊ុន សែន ប្រាប់ឱ្យអនុគណៈកម្មការចំពោះកិច្ចការចាក់វ៉ាក់សាំងកូវីដ-១៩ នៅរាជធានីភ្នំពេញ ត្រូវហាមឃាត់ប្រជាពលរដ្ឋណាមានអាយុក្រោយ៦០ឆ្នាំ ដែលមកចាក់វ៉ាក់សាំង Astra Zeneca នៅតាមខណ្ឌ៖ « »។ គិតត្រឹមថ្ងៃទី១៩ មីនា មានអ្នកកើតជំងឺកូវីដ-១៩ សរុប ១ ៥៧៨ករណី ក្នុងនោះ អ្នកឆ្លងថ្មីមាន ៣៧នាក់។ អ្នកជាសះស្បើយ មាន ៩១៧នាក់។ រហូតដល់ល្ងាចថ្ងៃទី១៩ មីនា ចំនួនអ្នកស្លាប់ដោយសារជំងឺនេះ កើនឡើងដល់ ៣នាក់ហើយ។ ក្រសួងសុខាភិបាលឱ្យដឹងថា ករណីស្លាប់ទីពីរដោយសារជំងឺនេះ កើតឡើងចំពោះស្ត្រីជនជាតិខ្មែរ អាយុ ៦២ ឆ្នាំ នៅមន្ទីរពេទ្យមិត្តភាពខ្មែរសូវៀត ដោយសារជំងឺនេះធ្វើឱ្យរលាកសួតខ្លាំង និងស្ទះសរសៃឈាមបេះដូង ស្របពេលដែលស្ត្រីរូបនោះ ក៏មានជំងឺទឹកនោមផ្អែម លើសឈាម និងធាត់ខ្លាំង។ អ្នកជំងឺទីពីរនេះ ជាប្រពន្ធរបស់តារាចម្រៀងល្បីឈ្មោះ លោក ហួរ ឡាវី រីឯករណីស្លាប់ទីបី កើតឡើងចំពោះអ្នកជំងឺម្នាក់ទៀត អាយុ ៤៦ឆ្នាំ នៅសង្កាត់បឹងសាឡាង ខណ្ឌទួលគោក ដោយអ្នកជំងឺបានរលាកសួតធ្ងន់ធ្ងរ។ ប្រធានអង្គការតម្លាភាពកម្ពុជា លោក ប៉ិច ពិសី មានប្រសាសន៍ថា ការសម្រេចចាក់វ៉ាក់កូវីដ-១៩ ជាសិទ្ធិរបស់ពលរដ្ឋ ប៉ុន្តែវ៉ាក់សាំងល្អ គឺមានការទទួលស្គាល់ដោយអង្គការសុខភាពពិភពលោក។ លោក ប៉ិច ពិសី បន្តទៀតថា ទំនុកចិត្តរបស់ប្រជាពលរដ្ឋគឺជារឿងសំខាន់ ដែលរដ្ឋាភិបាលនិងអ្នកវេជ្ជសាស្ត្រ គួរបង្ហាញការពិតឱ្យទូលំទូលាយ ពីលក្ខណៈវិទ្យាសាស្ត្រ ដោយធ្វើយ៉ាងណាឱ្យប្រជាពលរដ្ឋជឿទុកចិត្តទៅលើវ៉ាក់សាំងដែលបានប្រើប្រាស់ ប្រសិនបើប្រជាពលរដ្ឋភាគច្រើនមិនសូវជឿជាក់៖ « »។ ក្រសួងសុខាភិបាល កាលពីថ្ងៃទី១៩ មីនា បានប្រកាសអាសន្នករណីចម្លងជំងឺកូវីដ១៩ ក្រោយអ្នកជំងឺនេះ ៣នាក់បានស្លាប់ ក្រោយព្រឹត្តិការណ៍ ២០ កុម្ភៈ។ ការប្រកាសអាសន្ននេះ ធ្វើឡើងនៅក្នុងសេចក្តីជូនព័ត៌មានរួមគ្នាមួយរវាងក្រសួងសុខាភិបាល និងអង្គការសុខភាពពិភពលោក ចេញផ្សាយនៅថ្ងៃទី១៩ មីនា។ ក្រសួងសុខាភិបាល និងអង្គការសុខភាពពិភពលោក អំពាវនាវដល់ពលរដ្ឋទាំងអស់ឱ្យចូលរួមសាមគ្គីគ្នាក្នុងការប្រយុទ្ធប្រឆាំងនឹងជំងឺកូវីដ១៩នេះ។ តំណាងអង្គការសុខភាពពិភពលោកប្រចាំកម្ពុជាអ្នកស្រី លី អៃឡាន (Li Ailan) ថ្លែងក្នុងសេចក្តីថ្លែងការណ៍ថា កម្ពុជាកំពុងស្ថិតនៅក្នុងដំណាក់កាលសំខាន់ណាស់ក្នុងការរួមគ្នាប្រយុទ្ធប្រឆាំងនឹងជំងឺកូវីដ១៩។ អ្នកស្រីថា នៅមានឱកាសដើម្បីបញ្ឈប់ការឆ្លងរាលដាលនៃវីរុសនេះ ប្រសិនបើពលរដ្ឋទាំងអស់គ្នាចូលរួមសហការបញ្ឈប់ជំងឺនេះទាំងអស់គ្នាដោយសាមគ្គីភាព៕ | 2021-03-20T23:46:43+07:00 | rfa.org | https://www.rfa.org/khmer/news/health/the-public-reiterate-calls-for-authorized-vaccines-while-hunsen-still-urge-people-to-inject-chinese-vaccines-03202021124057.html |
30737318-9b1a-43ee-a423-fdd31db8ab25 | សាលារាជធានីភ្នំពេញ សម្រេចផ្អាកដំណើរការអាជីវកម្មហាងអ៉ីនធើណេត (Internet Coffee) ដើម្បីទប់ស្កាត់ការរីករាលដាលជំងឺកូវីដ១៩ ក្នុងសហគមន៍ | អភិបាលរាជធានីភ្នំពេញលោក ឃួង ស្រេង នៅថ្ងៃទី២០ ខែមីនា ឆ្នាំ២០២១នេះ បានចេញសេចក្តីជូនដំណឹងថ្មីមួយដោយសម្រេចផ្អាកដំណើរការ អាជីវកម្មហាងអ៉ីនធើណេត (Internet Coffee) ដើម្បីជាការចូលរួមទប់ស្កាត់ការរីករាលដាលជំងឺកូវីដ១៩ ក្នុងសហគមន៍។ សេចក្តីជូនដំណឹងរបស់លោកអភិបាលបានបញ្ជាក់ថា «ដើម្បីចៀសវាងការឆ្លងជំងឺកូវីដ១៩ ក្នុងសហគមន៍ទ្រង់ទ្រាយកាន់តែធំទៅៗ រដ្ឋបាលរាជធានីភ្នំពេញ សម្រេចផ្អាកដំណើរការអាជីវកម្មសេវាអ៉ីនធើណេត វិស័យព័ត៌មាន នៅភូមិសាស្ត្ររាជធានីភ្នំពេញ ជាបណ្តោះអាសន្ន ចាប់ពីថ្ងៃជូនដំណឹងនេះតទៅ រហូតដល់មានការជូនដំណឹងជាថ្មី»។ ជាមួយគ្នានេះ រដ្ឋបាលរាជធានីភ្នំពេញ បានណែនាំឲ្យគណៈបញ្ជាការឯកភាពរដ្ឋបាលខណ្ឌទាំង១៤ ម្ចាស់អាជីវកម្មហាងអ៉ីនធើណេតទាំងអស់ ក្នុងរាជធានីភ្នំពេញ ត្រូវអនុវត្តន៍ការសម្រេចផ្អាកនេះឲ្យមានប្រសិទ្ធភាពខ្ពស់។ សូមបញ្ជាក់ថា ការសម្រេចផ្អាកដំណើរការអាជីវកម្មហាងអ៉ីនធើណេតនេះ មិនមែនជាការផ្អាកដំណើរការក្រុមហ៊ុនផ្គត់ផ្គង់សេវាអ៉ីនធើណេត (ISP) នោះទេ៕ | 2021-03-20T23:35:00+07:00 | freshnewsasia.com | https://m.freshnewsasia.com/index.php/en/localnews/190322-2021-03-20-09-35-02.html |
119af468-88cc-4fb2-87a8-6604f1619167 | សម្តេចកិត្តិព្រឹទ្ធបណ្ឌិត ចាត់មន្ត្រីនាំយកសាររំលែកទុក្ខ ព្រមទាំងគ្រឿងបរិភោគ និងបច្ច័យបុណ្យមួយចំនួន ជូនគ្រួសារសពភរិយារបស់លោក ហួរ ឡាវី ដែលទទួលមរណភាពដោយជំងឺកូវីដ | នៅថ្ងៃសៅរ៍ ទី២០ ខែមីនា ឆ្នាំ២០២១នេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឱ្យមន្ត្រីនាំយកសារលិខិត ចូលរួមរំលែកមរណទុក្ខដ៏ក្រៀមក្រំ ជាមួយក្រុមគ្រួសារសពលោក ស្រី ងួន សុផាន្នី ត្រូវជាភរិយារបស់លោក ហួរ ឡាវី ដែលបានទទួលមរណភាពដោយជំងឺកូវីដ-១៩ កាលពីថ្ងៃទី១៩ ខែមីនា ឆ្នាំ២០២១។ ស្ថិតក្នុងសមានទុក្ខដ៏ក្រៀមក្រំនេះ លោកវេជ្ជបណ្ឌិត អ៊ុយ សំអាត នាយកនាយកដ្ឋានគ្រប់គ្រងគ្រោះមហន្តរាយ កាកបាទក្រហមកម្ពុជា បានពាំនាំនូវការរំលែកទុក្ខយ៉ាងក្រៀមក្រំពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងសូមបួងសួងដល់វិញ្ញាណក្ខន្ធសព បានទៅកាន់សុគតិភពកុំបីឃ្លៀងឃ្លាតឡើយ។ ជាមួយគ្នានេះ លោកវេជ្ជបណ្ឌិត បានពាំនាំសារអំពាវនាវរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនដល់បងប្អូនប្រជាពលរដ្ឋទាំងអស់ សូមចូលរួមប្រយុទ្ធប្រឆាំង និងទប់ស្កាត់ការឆ្លងរីករាលដាលជំងឺកូវីដ-១៩ ដោយអនុវត្តឱ្យបានខ្ជាប់ខ្ជួននូវវិធានសុខាភិបាល ជាពិសេសរួមអនុវត្ត «៣ការពារ និង៣កុំ» ដើម្បីការពារខ្លួនយើង គ្រួសារយើង សង្គមជាតិយើង និងប្រជាជនយើង។ ទន្ទឹមនឹងនេះ សូមប្រជាពលរដ្ឋចូលរួមអនុវត្តវិធានការចត្តាឡីស័កឱ្យបានម៉ឺងម៉ាត់ ដែលជាវិធានការមុតស្រួចដើម្បីទប់ស្កាត់ និងកាត់ផ្តាច់ចរន្តនៃការឆ្លងជំងឺកូវីដ-១៩ចូលក្នុងសហគមន៍។ សូមបញ្ជាក់ថា ដើម្បីជួយសម្រាលដល់ជីវភាពរស់នៅ កាកបាទក្រហមកម្ពុជា បានឧបត្ថម្ភដល់គ្រួសារសពនូវ អង្ករ១០០គីឡូក្រាម, មី៥កេស, ត្រីខ៥០កំប៉ុង, ទឹកក្រូច៥កេស និងថវិកាមួយចំនួន៕ | 2021-03-20T23:32:00+07:00 | freshnewsasia.com | https://m.freshnewsasia.com/index.php/en/localnews/190321-2021-03-20-09-32-43.html |
6acc92bb-cff1-489f-8b44-b3a9cbdeed69 | អភិបាលរាជធានីភ្នំពេញ ផ្តល់អាកុលជាច្រើនប៊ីដុង ដល់ផ្សាររដ្ឋទាំង២៥ ក្នុងរាជធានី ដើម្បីចូលរួមចំណែកបង្ការ និងទប់ស្កាត់ជំងឺកូវីដ-១៩ | ទឹកអាកុលជាច្រើនប៊ីដុង ត្រូវបានលោក ឃួង ស្រេង អភិបាលរាជធានីភ្នំពេញ ប្រគល់ជូនផ្សារទាំង២៥ នៅក្នុងរាជធានីភ្នំពេញ ដើម្បីឲ្យប្រធានផ្សារទាំងអស់ យកទៅប្រើប្រាស់ក្នុងការចូលរួមចំណែកបង្ការ និងទប់ស្កាត់ជំងឺកូវីដ-១៩ ខណៈដែលជំងឺនេះ បាននិងកំពុងរីករាលដាលចូលក្នុងសហគមន៍ជាថ្មី ក្នុងព្រឹត្តិការណ៍សហគមន៍ ២០កុម្ភៈ។ ពិធីប្រគល់និងទទួលខាងលើនេះ បានធ្វើឡើងនារសៀលថ្ងៃទី២០ ខែមីនា ឆ្នាំ២០២១ នៅសាលារាជធានីភ្នំពេញ ក្រោមអធិបតីភាពលោក ឃួង ស្រេង ដោយក្នុងមួយផ្សារៗ ទទួលបានអាកុលចំនួន ៦ប៊ីដុង។ ជុំវិញការរាតត្បាតជំងឺកូវីដ-១៩ នៃព្រឹត្តិការណ៍សហគមន៍២០កុម្ភៈនេះ បើតាមប្រធានផ្សារនីមួយៗ បានរាយការណ៍ជូនអភិបាលរាជធានីភ្នំពេញថា មានផ្សារមួយចំនួនបានថយចុះទាំងអាជីវករ និងអ្នកចូលទិញទំនិញ ប្រមាណ ៥០ភាគរយ ផ្សារខ្លះទៀតថយចុះប្រមាណ ៤០ភាគរយ ដោយសារតែពួកគេខ្លាចឆ្លងកូវីដ-១៩។ ចំណែកអាជីវករវិញ ដោយមិនសូវមានអ្នកចូលទិញក៏បានបង្ខំចិត្តបិទតូបតែម្តង។ ប៉ុន្តែទោះបីជាយ៉ាងណាក្តី ក្រោមការណែនាំរបស់លោក ឃួង ស្រេង ប្រធានផ្សារទាំងអស់ បានប្រកាន់ភ្ជាប់នូវវិធានរបស់ក្រសួងសុខាភិបាល គឺការតម្រូវឲ្យពាក់ម៉ាស បាញ់អាកុល វាស់កំដៅ ការដាក់ឱ្យប្រើប្រាស់ប្រព័ន្ធ QR Code ទប់ស្កាត់កូវីដ នៅតាមច្រកចេញ ចូលផ្សារ ពិសេសគឺការអនុវត្ត៣កុំ និង៣ការពារ។ ក្នុងពិធីប្រគល់និងទទួលនោះ លោក ឃួង ស្រេង បានណែនាំដល់ប្រធានគណៈកម្មការផ្សាររដ្ឋទាំង២៥ ពេលវិលត្រឡប់ផ្សារវិញយកអាល់ទាំងនេះទៅបាញ់ជូនប្រជាពលរដ្ឋចូលផ្សារ និងអាជីវករទាំងឡាយនៅក្នុងផ្សារ ហើយបន្តអប់រំណែនាំគាត់ឱ្យអនុវត្តវិធានការសុខាភិបាលមានលាងដៃ និងសាប៊ូ អាល់កុល ជែល ពិសេសអនុវត្តវិធានការ៣កុំនិង៣ការពារ របស់សម្ដេចតេជោ ហ៊ុន សែន ឱ្យបានខ្ជាប់ខ្ជួន៕ | 2021-03-20T23:30:00+07:00 | freshnewsasia.com | https://m.freshnewsasia.com/index.php/en/localnews/190320-2021-03-20-09-30-42.html |
d803a082-e59c-4547-a34c-418147a32b9d | ក្មេងប្រុសម្នាក់ អាយុ៦ ឆ្នាំ ឆ្លងជំងឺកូវីដ១៩ មានភាពក្លាហាន ជានិមិត្តរូប នៃការតាំងចិត្តប្រឆាំងជំងឺកូវីដ | ភ្នំពេញ ៖ លោក នេត្រ ភក្ត្រា រដ្ឋលេខាធិការ និងជាអ្នកនាំពាក្យក្រសួងបរិស្ថាន បានកោតសរសើរចំពោះក្មេងប្រុសម្នាក់ អាយុ៦ឆ្នាំ ឆ្លងជំងឺកូវីដ១៩ ពិតជាមានភាពក្លាហានណាស់ ហើយជានិមិត្តរូប នៃការតាំងចិត្ត និងសាមគ្គីភាពក្នុងសង្គមខ្មែរ ដើម្បីប្រយុទ្ធប្រឆាំងកូវីដ១៩។ តាមរយៈបណ្ដាញទំនាក់ទំនងសង្គមហ្វេសប៊ុក លោក នេត្រ ភក្ត្រា នាថ្ងៃទី១៩ ខែមីនា ឆ្នាំ២០២១ បញ្ជាក់ ថា«ស្ថានភាពដ៏គួរឱ្យសង្វេគជាទីបំផុត! កុមារាអាយុ ៦ ឆ្នាំរូបនេះ បានឆ្លងជំងឺកូវីដ១៩ ពីម្តាយ រៀបចំដំណើរឡើងរថយន្តសង្គ្រោះ របស់ក្រុមគ្រូពេទ្យដោយខ្លួនឯង! ជំងឺចម្លងពីវីរ៉ុសកូវីដ១៩ ពិតជាសាហាវព្រៃផ្សៃបំផុត សូម្បីតែសាច់ញាតិ អ្នកជិតខាង មនុស្សម្នា ចង់ជួយក៏មិនអាចធ្វើបានឡើយ បានត្រឹមឈរមើលសម្រក់ទឹកភ្នែក បានត្រឹមលើកដៃលាពីចម្ងាយ និងផ្តាំពាក្យជូនពរ និងសេចក្តីក្លាហាន»។ លោកបន្ដថា ក្រុមគ្រួសារចង់សួរសុខទុក្ខ និងបំពេញកតញ្ញូ ជូនអ្នកមានគុណជាអ្នកជំងឺ ក៏មិនអាចធ្វើបាន ត្រឹមគ្រូពេទ្យអ្នកមើលថែរ។ ពេលស្លាប់ក៏មិនបានជូនដំណើរចុងក្រោយឡើយ នេះគឺជាសោកនាដកម្មបង្កឡើង ដោយវីរុសកូវីដ១៩ និងមានផលវិបាកសង្គម និងសេដ្ឋកិច្ចច្រើនទៀត។ លោកបញ្ជាក់យ៉ាងដូច្នេះ «ក្មួយពិតជាក្លាហានណាស់ ហើយសេចក្តីក្លាហាន នេះគឺជានិមិត្តរូបនៃការតាំងចិត្ត និងសាមគ្គីភាពក្នុងសង្គមខ្មែរ ដើម្បីប្រឆាំងនឹងកូវីដ១៩! ពូសូមជូនពរក្មួយ និងម្តាយឆាប់ជាសះស្បើយពីជំងឺនេះ! ដើម្បីបិទបញ្ចប់ព្រឹត្តិការណ៍សហគមន៍ ២០ កុម្ភៈ សូមបងប្អូនសូមអនុវត្តវិធានការ ៣កុំ និង ៣ការពារ ឱ្យបានខ្ជាប់ខ្ជួន!»។ សូមរំលឹកថា គិតត្រឹមថ្ងៃទី២០ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ ចំនួន១៦៣២នាក់ ក្នុងនោះ អ្នកជាសះស្បើយ ចំនួន៩៣៥នាក់ ,អ្នកជំងឺកំពុងសម្រាកព្យាបាល ចំនួន៦៩២នាក់ និងស្លាប់ចំនួន ៣នាក់៕ | 2021-03-20T23:01:00+07:00 | dap-news.com | https://dap-news.com/national/2021/03/20/128544/ |
60fb23e8-8d5c-46a9-9a69-a2eefc5423e5 | គណៈកម្មការ ប្រយុទ្ធប្រឆាំងនឹងជំងឺកូវីដ-១៩ ខេត្តកំពង់ចាម បន្តទទួលការឧបត្ថម្ភ ពីសប្បុរសជន | សប្បុរសជន ដែលបានអញ្ជើញមកចូលរួមឧបត្ថម្ភ ដល់គណៈកម្មការខេត្ត ប្រយុទ្ធប្រឆាំងនឹងជំងឺកូវីដ-១៩ មាន ៖ ១ ៖ ក្រុមហ៊ុន អាន ម៉ារ៉ាឌី ថវិកា ១០ លានរៀល។ ២ ៖ សាខាពន្ធដារខេត្តកំពង់ចាម ថវិកា ០២ លានរៀល។ ៣ ៖ ក្រុមហ៊ុន ខេស៊ី ៤ស្តារ ថវិកា ០៤ លានរៀល និងម៉ាសចំនួន ១,០០០ បន្ទះ។ ៤ ៖ ក្រុមហ៊ុនដីឡូត៍ ហេង ហេង ទឹកបរិសុទ្ធ ១៥០យួរ មី ៥០ កេសតូច។ ៥៖ ក្រុមហ៊ុនដីឡូត៍ មិត្តអិត ថវិកា ០១ លានរៀល។ ៦ ៖ លោក ប៊ុន សុគន្ធ និងភរិយា ទឹកបរិសុទ្ធ ១០០យួរ។ ស្ថិតក្នុងឱកាសនោះ ក្នុងនាមគណៈកម្មការប្រយុទ្ធប្រឆាំង ជំងឺកូវីដ-១៩ ខេត្តកំពង់ចាម លោក អ៊ុន ចាន់ដា បានថ្លែងអំណរអរគុណយ៉ាងជ្រាលជ្រៅ ដល់ចិត្តប្រកបដោយមនុស្សធម៌ របស់សប្បុរសជនទាំងអស់ ដែលបានបរិច្ចាគនូវសម្ភារ: គ្រឿងឧបភោគបរិភោគ រួមនឹងថវិកា មកដល់គណៈកម្មការ ប្រយុទ្ធប្រឆាំងជំងឺជំងឺកូវីដ-១៩ ខេត្តកំពង់ចាម នាពេលនេះ ដើម្បីប្រើប្រាស់ ក្នុងការទប់ស្កាត់ការរីករាលដាល នៃជំងឺឆ្លងដ៏សាហាវនេះ ៕ | 2021-03-20T22:49:00+07:00 | dap-news.com | https://dap-news.com/national/2021/03/20/128531/ |
d28c4dca-23dd-42ce-94cf-a8709b9a2059 | គណៈកម្មការប្រយុទ្ធប្រឆាំងនឹងជំងឺកូវីដ-១៩ ខេត្តកំពង់ចាម បន្តទទួលការឧបត្ថម្ភពីសប្បុរសជន | លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការប្រយុទ្ធប្រឆាំងជំងឺកូវីដ-១៩ ខេត្ត នារសៀល ថ្ងៃទី១៩ ខែមីនា ឆ្នាំ២០២១ បានបន្តទទួលអំណោយឧបត្ថម្ភជាថវិកា គ្រឿងឧបភោគបរិភោគ រួមនឹងសម្ភារៈ ពីសប្បុរសជន ដើម្បីចូលរួមក្នុងយុទ្ធនាការ ទប់ស្កាត់ការរីករាលដាលនៃជំងឺកូវីដ-១៩ ក្នុងព្រឹត្តិការណ៍សហគមន៍២០ កុម្ភៈ។ ក្រុមហ៊ុន អាន ម៉ារ៉ាឌី ថវិកា ១០ លានរៀល។ សាខាពន្ធដារខេត្តកំពង់ចាម ថវិកា ០២ លានរៀល។ ក្រុមហ៊ុន ខេស៉ី ៤ស្តារ ថវិកា ០៤ លានរៀល និងម៉ាសចំនួន ១,០០០ បន្ទះ។ ក្រុមហ៊ុនដីឡូត៍ ហេង ហេង ទឹកបរិសុទ្ធ ១៥០យួរ មី ៥០ កេសតូច។ ក្រុមហ៊ុនដីឡូត៍ មិត្តអិត ថវិកា ០១ លានរៀល។ លោក ប៊ុន សុគន្ធ និងភរិយា ទឹកបរិសុទ្ធ ១០០យួរ។ ស្ថិតក្នុងឱកាសនោះ ក្នុងនាមគណៈកម្មការប្រយុទ្ធប្រឆាំងជំងឺកូវីដ-១៩ ខេត្តកំពង់ចាម លោក អ៊ុន ចាន់ដា បានថ្លែងអំណរអរគុណយ៉ាងជ្រាលជ្រៅ ដល់ចិត្តប្រកបដោយមនុស្សធម៌ របស់សប្បុរសជនទាំងអស់ ដែលបានបរិច្ចាគនូវសម្ភារ: គ្រឿងឧបភោគបរិភោគ រួមនឹងថវិកា មកដល់គណៈកម្មការប្រយុទ្ធប្រឆាំងជំងឺជំងឺកូវីដ-១៩ ខេត្តកំពង់ចាម ដើម្បីប្រើប្រាស់ ក្នុងការទប់ស្កាត់ការរីករាលដាលនៃជំងឺឆ្លងដ៏សាហាវនេះ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២០ ខែមីនា ឆ្នាំ២០២១ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ១៦៣២នាក់ ក្នុងនោះអ្នកជាសះស្បើយចំនួន ៩៣៥នាក់, អ្នកជំងឺកំពុងសម្រាកព្យាបាលចំនួន ៦៩២នាក់, ស្លាប់ចំនួន ៣នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-20T22:29:00+07:00 | freshnewsasia.com | https://m.freshnewsasia.com/index.php/en/localnews/190312-2021-03-20-08-29-03.html |
1afed730-5a31-4fc3-82b7-e3b8e82b73b4 | លោកឧត្តមសេនីយ៍ ឯក ប៉ែន ផលពិសិដ្ឋ សរសេរកំណាព្យ ថ្ងួចថ្ងូរអាណិតកុមារ ឆ្លងកូវីដ១៩ | លោកឧត្តមសេនីយ៍ ឯក ប៉ែន ផលពិសិដ្ឋ អគ្គលេខាធិការរង ក្រសួងការពារជាតិ បានផ្តល់អោយមជ្ឈមណ្ឌលព័ត៌មានដើមអម្ពិល នូវកម្រងកំណាព្យ ដែលខ្លឹមសារទាំងស្រុង ដូចតទៅ ៖ ឃើញហើយខ្លោចចិត្ត គឺសែនអាណិត ក្មេងប្រុសនេះក្រៃ រឹងមាំក្លាហាន ឡើងឡានមិនភ័យ ចង់ជួបម្តាយថ្លៃ លែងភ័យកូរ៉ូណា។ អនកមើលក្តុកក្តួល បេះដូងឆាបឆួល អ៊ួលពេញឱរ៉ា ព្រោះអាសូរក្មេង ប្រាំមួយវស្សា តែចិត្តហានក្លា តាមការច្បាប់ក្បួន។ អាសូរក្មេងណាស់ មិនគួរកម្មក្រាស់ ដោយវីដ១៩ ដ៏មហាចង្រៃ អប្រិយផ្ទួនៗ អ្នកខ្លះបាត់ខ្លួន សូន្យពីលោកា។ បតីព្រាត់ប្រពន្ធ ឲ្យកូនទុក្ខធ្ងន់ លើសលប់មហា គឺសែនសង្វេគ ក្តុកក្តួលឱរ៉ា ព្រោះតែកូរ៉ូណា លោកាក្រៀមក្រំ។ កនបាត់បង់ម្តាយ ឪពុកឃ្លាតឆ្ងាយ សោកស្តាយទួញយំ ទ្រូងចុកអ៊ួលអាក់ ហាក់មេឃរលំ ទុក្ខគេទុក្ខខ្ញុំ ឲ្យទ្រាំម្តេចទៅ។ សមលើកហត្ថា ឱនសិរសា សច្ចាឆ្ពោះទៅ ព្រះឥន្ទ្រព្រះព្រហ្ម សូមជួយតម្រូវ កូវីដព្រាត់ទៅ មនុស្សនៅសុខសាន្ត។ សមអស់បារមី អារក្សមេឃដី ខ្មោចព្រៃគ្រប់ដ្ឋាន បណ្តេញកូវីដ ១៩តិរច្ឆាន ឲ្យលោកស្រាកស្រាន្ត បានសុខរមនា។ សមគ្រប់អាត្មា ខិតខំរក្សា គិតការពុះពារ តាមការណែនាំ បានគ្រប់ៗគ្នា គឺ៣ការពារ ធានា៣កុំ។ | 2021-03-20T21:35:00+07:00 | dap-news.com | https://dap-news.com/national/2021/03/20/128516/ |
3fe55291-4ff2-46ab-83fb-5ec256324ff0 | អ្នកនាំពាក្យសាលាខេត្តប៉ៃលិន ចេញលិខិតបំភ្លឺករណីបណ្តេញចេញពីក្របខ័ណ្ឌ លើមន្ត្រីការិយាល័យបង្ការ និងគ្រប់គ្រងជំងឺ នៃមន្ទីរសុខាភិបាលខេត្ត | អ្នកនាំពាក្យសាលាខេត្តប៉ៃលិន នៅថ្ងៃទី២០ ខែមីនា ឆ្នាំ២០២១នេះ បានចេញលិខិតបំភ្លឺពាក់ព័ន្ធករណីបណ្តេញចេញពីក្របខ័ណ្ឌលើ លោក ខឹម មុនីកុសល ដែលជាមន្ត្រីការិយាល័យបង្ការ និងគ្រប់គ្រងជំងឺ នៃមន្ទីរសុខាភិបាលខេត្តប៉ៃលិន។ នេះបើតាមសេចក្តីបំភ្លឺ ដែលបណ្តាញព័ត៌មាន Fresh News ទទួលបាន។ អ្នកនាំពាក្យសាលាខេត្តប៉ៃលិន បានបញ្ជាក់ថា ការបណ្តេញចេញពីក្របខ័ណ្ឌ លើលោក ខឹម មុនីកុសល ធ្វើឡើងតាមការស្នើសុំរបស់ប្រធានមន្ទីរសុខាភិបាលខេត្តប៉ៃលិន ទៅសាលាខេត្តប៉ៃលិន បន្ទាប់ពីមន្ត្រីរូបនេះប្រព្រឹត្តកំហុសយ៉ាងធ្ងន់ធ្ងរជាច្រើនលើកច្រើនសារ។ សូមជម្រាបថា កាលពីថ្ងៃទី១៩ ខែមីនា ឆ្នាំ២០២១ លោកស្រី បាន ស្រីមុំ អភិបាលខេត្តប៉ៃលិន បានចេញដីកាសម្រេចបណ្តេញពីក្របខ័ណ្ឌ លើលោក ខឹម មុនីកុសល៕ | 2021-03-20T21:31:00+07:00 | freshnewsasia.com | https://m.freshnewsasia.com/index.php/en/localnews/190304-2021-03-20-07-31-15.html |
5ee094a7-d688-4a0f-9d4d-852cf0a7509a | ក្រសួងសុខាភិបាល តំណាងរាជរដ្ឋាភិបាល ចូលរួមរំលែកមរណទុក្ខចំពោះក្រុមគ្រួសារដែលបានស្លាប់ដោយសារជំងឺកូវីដ១៩ និងចូលរួមបុណ្យសពថវិកា ចំនួន៥លានរៀលក្នុងមួយសព (Video inside) | ក្រសួងសុខាភិបាល តំណាងឲ្យរាជរដ្ឋាភិបាល បានសម្តែងមរណទុក្ខយ៉ាងក្រៀមក្រំ និងសោកស្តាយជាខ្លាំងជាមួយក្រុមគ្រួសារតារាចម្រៀងជើងចាស់លោក ហូរ ឡាវី ចំពោះមរណភាពរបស់លោកស្រី ងួន សុផាន្នី ដោយសារជំងឺកូវីដ១៩ និងក្រុមគ្រួសាររបស់លោកអនុសេនីយ៍ត្រី គឹម ឃីស៊ុន ដែលបានទទួលមរណភាព ដោយសារជំងឺកូវីដ១៩ ព្រមទាំងចូលរួមបុណ្យសពថវិកាចំនួន៥លានរៀលក្នុងមួយសព។ នេះបើតាមការបញ្ជាក់ពីលោកស្រី យក់ សម្បត្តិ រដ្ឋលេខាធិការ ក្រសួងសុខាភិបាលប្រាប់បណ្តាញព័ត៌មាន Fresh News។ នៅរសៀលថ្ងៃទី២០ ខែមីនា ឆ្នាំ២០២១ អគ្គនាយករដ្ឋបាលនិងហិរញ្ញវត្ថុ នៃក្រសួងសុខាភិបាល នឹងនាំយកថវិកាទៅចូលរួមបុណ្យសព ដែលកំពុងរៀបចំធ្វើបុណ្យ តាមប្រពៃណីនៅគេហដ្ឋានរៀងៗខ្លួន។ ក្រៅពីថវិកាចូលរួមបុណ្យសពរបស់ក្រសួងសុខាភិបាលតំណាងឲ្យរាជរដ្ឋាភិបាល, ដោយឡែកខាងសាលារាជធានីភ្នំពេញ ក៏នឹងនាំយកនូវថវិការបស់សម្តេចតេជោ ហ៊ុន សែន និងទេយ្យទានមួយចំនួនទៅចូលរួមបុណ្យសពផងដែរ។ សូមបញ្ជាក់ថា អ្នកស្រី នួន សុផាន្នី ភរិយារបស់តារាជើងចាស់ ហួរ ឡាវី និងត្រូវជាម្តាយរបស់តារាចម្រៀង វី ឌីណែត បានទទួលមរណភាពនៅថ្ងៃទី១៩ ខែមីនា ឆ្នាំ២០២១នេះ អំឡុងពេលសំរាកព្យាបាលជំងឺកូវីដ១៩នៅមន្ទីរពេទ្យ។អ្នកស្រី នួន សុផាន្នី ត្រូវបានរកឃើញកើតជំងឺកូវីដ១៩ កាលពីថ្ងៃទី១១ ខែមីនា ឆ្នាំ២០២១។ អ្នកស្រី បានឆ្លងជំងឺនេះ ពីកូនស្រី គឺកញ្ញា វី ដាណែត។ ដោយឡែកលោកអនុសេនីយ៍ត្រី គឹម ឃីស៊ុន អាយុ ៤៦ឆ្នាំ មានលំនៅឋានសង្កាត់បឹងសាឡាង ខណ្ឌទួលគោក ជាមន្ត្រីនរគបាលបម្រើការងារនៅក្រសួងមហាផ្ទៃ បានទទួលមរណភាពល្ងាចថ្ងៃទី១៩ ខែមីនា ឆ្នាំ២០២១ ពេលកំពុងសម្រាកព្យាបាលជំងឺកូវីដ១៩ នៅមន្ទីរពេទ្យមិត្តភាពខ្មែរ-សូវៀត៕ | 2021-03-20T20:20:00+07:00 | freshnewsasia.com | https://m.freshnewsasia.com/index.php/en/localnews/190299-2021-03-20-06-20-50.html |
5d1b5bdd-f993-4093-9b80-6826e27e0576 | រកឃើញអ្នកកើតជំងឺកូវីដ១៩ម្នាក់ទៀត នៅសង្កាត់គោកចក ក្រុងសៀមរាប ខេត្តសៀមរាប អាជ្ញាធរសម្រេចបិទ… | ខេត្តសៀមរាប៖ យោងតាមការឲ្យដឹងពីរដ្ឋបាលខេត្តសៀមរាប បានប្រកាសថា នៅថ្ងៃទី២០ ខែមីនា ឆ្នាំ២០២១ បានរកឃើញបុរសអាយុ៣៥ឆ្នាំម្នាក់ កើតជំងឺកូវីដ១៩។ បុរសម្នាក់នេះ មានឈ្មោះ ម៉ាប់ វ៉ុន រស់នៅភូមិគោកត្នោត សង្កាត់គោកចក ក្រុងសៀមរាប ប្រកបមុខរបរជាកម្មករបើករថយន្តដឹកដី នៅភូមិដីឥដ្ឋ ឃុំដីឥដ្ឋ ស្រុកកៀនស្វាយ ខេត្តកណ្តាល។ ទោះជាយ៉ាងណា ដើម្បីទប់ស្កាត់ការរីករាលដាលជំងឺកូវីដ-១៩ គណៈបញ្ជាការឯកភាពរដ្ឋបាលខេត្តសៀមរាប បានសម្រេចបិទចរាចរចេញ-ចូល សង្កាត់គោកចក ក្រុងសៀមរាប ចាប់ពីវេលាម៉ោង ១៩៖០០នាទី ថ្ងៃទី២០ ខែមីនា ឆ្នាំ២០២១ នេះតទៅ។ ក្នុងសេចក្តីជូនព័ត៌មានរដ្ឋបាលខេត្ត បានអំពាវនាវដល់ប្រជាពលរដ្ឋ បានជួបប្រាស្រ័យទាក់ទងជាមួយឈ្មោះ ម៉ាប់ វ៉ុនឬមានករណីសង្ស័យ ឬបានធ្វើដំណើរទៅកាន់ទីកន្លែងមួយចំនួនរួមមាន៖ពេទ្យ ចាវ ចាន់ នៅផ្សារភូមិភាគ៤ (ចាប់ថ្ងៃទី១៣ ខែមីនា ឆ្នាំ២០២១) ពេទ្យ ទូច កូ នៅខាងលិចផ្សារដើមក្រឡាញ់ (ចាប់ពីថ្ងៃទី១៥ ខែមីនា ឆ្នាំ២០២១) ពេទ្យ៧៧៧ នៅផ្លូវជាតិលេខ៦ ខាងលិចស្តុបទន្លេសាប (ចាប់ពីថ្ងៃទី១៧ ខែមីនា ឆ្នាំ២០២១) និងគ្លីនិកសុខភាព (ចាប់ពីយប់ថ្ងៃទី១៩ ខែមីនា ឆ្នាំ២០២១) សូមរួសរាន់មកយកសំណាក នៅមណ្ឌលចត្តាឡីស័កសាលាគរុកោសល្យ។ រីឯអ្នករស់នៅក្បែរមន្ទីរពេទ្យ៧៧៧ សូមយកសំណាកនៅមន្ទីរពេទ្យ៧៧៧ ចាប់ពីថ្ងៃជូនដំណឹងនេះតទៅ៕ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋក្នុងខេត្ត ពិសេសពលរដ្ឋដែលរស់នៅក្នុងសង្កាត់គោកចក ក្រុងសៀមរាប ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងតាមការណែនាំរបស់ក្រសួងសុខាភិបាល៕ | 2021-03-20T19:43:10+07:00 | kbnnews.com | https://kbn.news/archives/212682 |
2ab18227-a770-4b89-a0ff-4cc2a7467276 | សមត្ថកិច្ចអំពាវនាវឲ្យអ្នកដែលធ្លាប់ចូលហាងម៉ាស្សា GANESH នៅសង្កាត់បឹងត្របែក ចាប់ពីថ្ងៃទី១ ដល់ថ្ងៃទី១៥ ខែមីនា សូមប្រញ៉ាប់ទៅយកសំណាកដើម្បីពិនិត្យស្វែងរកជំងឺកូវីដ១៩ | អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ (COVID-19) បានជូនដំណឹងដល់សាធារណៈ ដែលមានទំនាក់ទំនង ឬធ្លាប់ទទួលសេវាម៉ាស្សា ជាមួយបុគ្គលិក នៅហាងម៉ាស្សាសរសៃឈ្មោះ GANESH ស្ថិតនៅផ្ទះលេខ២២Z ផ្លូវលេខ៤២០ ភូមិ៤ សង្កាត់បឹងត្របែក ខណ្ឌចំការមន រាជធានីភ្នំពេញ ចាប់ពីថ្ងៃទី១ ដល់ថ្ងៃទី១៥ ខែមីនា ឆ្នាំ២០២១ សូមប្រញ៉ាប់ទៅយក សំណាកដើម្បីពិនិត្យស្វែងរកជំងឺកូវីដ១៩។ *មន្ទីរពេទ្យមិត្តភាពខ្មែរ-សូវៀត *វិទ្យាល័យបាក់ទូក *វិទ្យាល័យបឹងកេងកង។ សូមបញ្ជាក់ថា ហាងម៉ាស្សា Ganesh House ត្រូវបានលោក ឃួង ស្រេង អភិបាលរាជធានីភ្នំពេញ បានប្រាប់ឲ្យបញ្ឈប់សកម្មភាពជាបន្ទាន់ ក្រោយរកឃើញថាបុគ្គលិកមួយចំនួនបានឆ្លងកូវីដ១៩។ នេះបើតាមលិខិតនៅថ្ងៃទី១៩ ខែមីនា ឆ្នាំ២០២១ ផ្ញើទៅលោក នួន វី ម្ចាស់អាជីវកម្មម៉ាស្សា Ganesh House អភិបាលរាជធានីភ្នំពេញ បានប្រាប់ឲ្យហាងម៉ាស្សា Genesh House ដែលមានអាសយដ្ឋានផ្ទះ ២២z ផ្លូវលេខ ៤២០ ភូមិ៤ សង្កាត់បឹងត្របែក ខណ្ឌចំការមន បញ្ឈប់ជាបន្ទាន់នូវការផ្តល់សេវាកម្មម៉ាស្សា ក្រោមរូបភាព និងមធ្យោបាយផ្សេងៗ ដែលផ្ទុយពីគោលការណ៍ណែនាំរបស់អាជ្ញាធរមូលដ្ឋាន និងវិធានការរបស់ក្រសួងសុខាភិបាល។ លិខិតរបស់អភិបាលរាជធានីភ្នំពេញ បានឲ្យដឹងថា តាមការស្រាវជ្រាវក្នុងរយៈពេលកន្លងមក រដ្ឋបាលរាជធានីភ្នំពេញ បានរកឃើញបុគ្គលិករបស់អាជីវកម្មម៉ាស្សា Ganesh Hous ចំនួន៧នាក់ ក្នុងចំណោម៩នាក់ បានយកសំណាកជាប់ពាក់ព័ន្ធ ព្រឹត្តិការណ៍សហគមន៍ ២០កុម្ភៈ ដែលមានលទ្ធផលតេស្តវិជ្ជមានជំងឺកូវីដ១៩។ ក្នុងនោះអាជ្ញាធរមូលដ្ឋាន និងមន្ត្រីជំនាញ បានចុះបិទទីតាំងខាងលើរួចរាល់ហើយ ប៉ុន្តែនៅតែបង្កលក្ខណៈដល់បុគ្គលិករបស់ខ្លួន ឱ្យបន្តអាជីវកម្មម៉ាស្សាជូនអតិថិជន តាមរយៈការណាត់ជួបនៅតាមទីតាំងខាងក្រៅផ្សេងទៀត ដោយប្រើប្រាស់ប្រព័ន្ធទូរស័ព្ទ និងប្រព័ន្ធទំនាក់ទំនងសង្គមផ្សេងៗ ដែលនេះគឺជាទង្វើផ្ទុយពីវិធានការណែនាំ របស់ក្រសួងសុខាភិបាល និងអាចនាំទៅដល់ការចម្លងជំងឺកូវីដ-១៩ ក្នុងសហគមន៍កាន់តែធ្ងន់ធ្ងរបន្ថែមទៀត។ លិខិតដែលផ្ញើទៅម្ចាស់អាជីវកម្មម៉ាស្សា Ganesh House បានបញ្ជាក់យ៉ាងដូច្នេះ៖ «រដ្ឋបាលរាជធានីភ្នំពេញ សូមធ្វើការណែនាំ និងក្រើនរំលឹក លោកត្រូវបញ្ឈប់ជាបន្ទាន់រាល់ការផ្តល់សេវាកម្មម៉ាស្សា ក្រោមរូបភាព និងមធ្យោបាយផ្សេងៗ ដែលផ្ទុយពីគោលការណ៍ណែនាំរបស់អាជ្ញាធរមូលដ្ឋាន និងវិធានការរបស់ក្រសួងសុខាភិបាល។ ទន្ទឹមនឹងនេះ លោកត្រូវផ្តល់កិច្ចសហការឱ្យបានល្អជាប់ជាប្រចាំជាមួយអាជ្ញាធរមូលដ្ឋាន និងមន្ត្រីជំនាញពាក់ព័ន្ធ ដើម្បីស្រាវជ្រាវប្រភពចម្លង និងបណ្តាញទំនាក់ទំនងដែលនាំឱ្យកើតមានករណីវិជ្ជមានក្នុងមូលដ្ឋានអាជីវកម្មរបស់ខ្លួន»។ បើតាមអភិបាលរាជធានីភ្នំពេញ, ប្រសិនបើម្ចាស់ហាងខាងលើ នៅតែមិនអនុវត្តតាមការណែនាំខាងលើនេះ រដ្ឋបាលរាជធានីភ្នំពេញ នឹងចាត់វិធានការរដ្ឋបាល និងវិធានការច្បាប់ ស្របតាមច្បាប់ស្តីពីវិធានការទប់ស្កាត់ ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត និងអនុក្រឹត្យស្តីពីវិធានការសុខាភិបាលដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀតផងដែរ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២០ ខែមីនា ឆ្នាំ២០២១នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ១៦៣២នាក់ ក្នុងនោះអ្នកជាសះស្បើយចំនួន ៩៣៥នាក់, អ្នកជំងឺកំពុងសម្រាកព្យាបាលចំនួន ៦៩២នាក់, ស្លាប់ចំនួន ៣នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-20T19:29:00+07:00 | freshnewsasia.com | https://m.freshnewsasia.com/index.php/en/localnews/190294-2021-03-20-05-29-59.html |
9a511137-0336-409e-abb7-3fdb873a989e | ឃើញហើយកំសត់ ស្រក់ទឹកភ្នែក មិនដឹងខ្លួន ក្រោយឃើញរូប កុមារាម្នាក់ ឆ្លងកូវីដ១៩ | តាមរយ:បណ្តាញសង្គមហ្វេសប៊ុក លោកឧត្តមសេនីយ៍ឯក ប៉ែន ផលពិសិដ្ឋ អគ្គលេខាធិការរង ក្រសួងការពារជាតិ បានលើកឡើង នៅថ្ងៃទី២០ ខែមីនា ឆ្នាំ២០២១ នេះថា “ ឃើញរូបភាពកំសត់បែបនេះ ធ្វើឱ្យទឹកភ្នែកស្រក់ ដោយមិនដឹងខ្លួនតែម្តង សូមជូនពរក្មួយ មានសំណាងល្អ បានជាសះស្បើយពីជំងឺកូវី១៩ ជាមួយម្តាយក្មួយ ក្នុងពេលឆាប់ៗនេះណា” ។ លោកឧត្តមសេនីយ៍ បន្ថែមថា ” សូមបងប្អូនប្រជាពលរដ្ឋយើងទាំងអស់ ស្វែងយល់ជាបទពិសោធន៍ និងសូមមានការប្រុងប្រយ័ត្នខ្ពស់បំផុត ដោយអនុវត្តតាមគោលការណ៍ណែនាំ របស់ក្រសួងសុខាភិបាល និងការទទូចអង្វរករ របស់សម្តេចតេជោ ប្រមុខរាជរដ្ឋាភិបាល នៃយើង ដើម្បីភាពសុខដុមជាតិ របស់យើងតរៀងទៅ” ។ | 2021-03-20T19:17:00+07:00 | dap-news.com | https://dap-news.com/national/2021/03/20/128492/ |
d7b6d4d3-2cd0-480b-a41f-2b77792cc42f | នៅខណ្ឌឬស្សីកែវ រកឃើញអ្នកឆ្លងកើតជំងឺកូវីដ ៣នាក់ទៀត, អាជ្ញាធរអំពាវនាវពលរដ្ឋអនុវត្តវិធានការ «៣ការពារ និង៣កុំ» | គណៈបញ្ជាការឯកភាពខណ្ឌឫស្សីកែវ សហការជាមួយក្រុមការងារក្រសួងសុខាភិបាល បានបន្តរកឃើញអ្នកកើតជំងឺកូវីដ ៣នាក់ទៀត នៅ៣កន្លែងផ្សេងគ្នា និងមានអ្នកពាក់ព័ន្ធចំនួន៤នាក់ផ្សេងទៀត (ស្រីម្នាក់) ផងដែរ។ លោក ជា ពិសី អភិបាលខណ្ឌឫស្សីកែវ និងជាប្រធានគណៈបញ្ជាការឯកភាពខណ្ឌ បានបញ្ជាក់ថា ក្រុមការងាររដ្ឋបាលខណ្ឌ និងក្រុមការងារក្រសួងសុខាភិបាល បានបន្តការរកឃើញអ្នកឆ្លងកើតជំងឺកូវីដ១៩ លើបុរសអាយុ១៨ឆ្នាំ ស្ត្រីអាយុ៥៦ឆ្នាំ និងកុមារាអាយុ៦ឆ្នាំ (ឆ្លងពីម្ដាយ) ព្រមទាំងបានបញ្ជូនទៅព្យាបាលនៅអតីតសណ្ឋាគារអ៉ីនធើខនទីណង់តាល់ (The Great Duke) និងរកឃើញមានអ្នកពាក់ព័ន្ធចំនួន៤នាក់ផ្សេងទៀត តម្រូវឲ្យធ្វើចត្តាឡីស័ករយៈពេល១៤ថ្ងៃ នៅកន្លែងកើតហេតុ តាមវិធានការក្រសួងសុខាភិបាល។ ដោយឡែកទីតាំងទាំង៣កន្លែង ត្រូវបានបិទឃ្លុំបេបណ្ដោះអាសន្ន ស្ថិតនៅបន្ទប់ជួល ផ្លូវបេតុង ភូមិមិត្តភាព និងនៅបន្ទប់ជួល ផ្លូវបេតុង ភូមិសាមគ្គី សង្កាត់ឬស្សីកែវ និងស្ថិតនៅបន្ទប់ជួល ផ្លូវ១០៣R ក្រុមទី៧ ភូមិបាក់ទូក សង្កាត់ទួលសង្កែទី១ នៅថ្ងៃទី១៩ ខែមីនា ឆ្នាំ២០២១។ ទី១-ត្រូវនាំគ្នាពាក់ម៉ាស់ឲ្យបានគ្រប់គ្នា និងគ្រប់ទីកន្លែង ជាពិសេសនៅតាមទីកន្លែងសាធារណៈ។ ទី២-ត្រូវលាងសម្អាតដៃជាមួយអាល់កុល ឬជែលជាប្រចាំ និងឲ្យបានញឹកញាប់ ជាពិសេសមុនពេល បរិភោគអាហារ និងក្រោយពេលបានប៉ះពាល់វត្ថុផ្សេងៗ។ ទី៣-ត្រូវរក្សាគម្លាតសុវត្ថិភាពបុគ្គល ដោយត្រូវនៅឃ្លាតពីគ្នាយ៉ាងតិចមួយម៉ែត្រកន្លះ។ ទី១-កុំចាប់ដៃគ្នាដោយងាកមកប្រើវប្បធម៌សំពះរបស់ខ្មែរយើងជាជំនួសវិញ។ ទី២-កុំទៅកន្លែងណា ដែលមានមនុស្សច្រើន និងទី៣-កុំនៅក្នុងបន្ទប់បិទជិត គ្មានខ្យល់ចេញចូល ជាពិសេសបន្ទប់ដែលមានម៉ាស៊ីនត្រជាក់។ ទី១-ចូលរួមក្នុងយុទ្ធនាការទទួលការចាក់វ៉ាក់ប្រឆាំងកូវីដ-១៩ និងទី២-គឺចូលរួមប្រើ QR Code stop covid ដែលជាចំណែកមួយយ៉ាងសំខាន់ក្នុងការទប់ស្កាត់ការឆ្លងរាលដាល នៃជំងឺកូវីដ-១៩ ចូលក្នុងសហគមន៍យើង។ លោកអភិបាលខណ្ឌឫស្សីកែវថា វិធានការ «៣ការពារ-៣កុំ-និង២ចូលរួម» គឺជាអាវក្រោះដ៏មានប្រសិទ្ធភាពបំផុតសម្រាប់ការពារខ្លួនយើង, ក្រុមគ្រួសារយើង និងសហគមន៍យើង គឺដើម្បីខ្លួនយើង,ដើម្បីគ្រួសារយើង និងដើម្បីប្រទេសជាតិយើង កុំឲ្យឆ្លងជម្ងឺកូវីដ-១៩៕ | 2021-03-20T19:07:00+07:00 | freshnewsasia.com | https://m.freshnewsasia.com/index.php/en/localnews/190290-2021-03-20-05-07-40.html |
95c0b64a-dff0-4d18-be17-c7609f2ee5e2 | កុមារឡើងឡានពេទ្យតែឯងទៅព្យាបាលកូវីដ ថ្ងៃតែមួយមានកុមារពីរនាក់ទៀតក៏ឆ្លងដែរ | ២៤ ម៉ោងចុងក្រោយនេះ មានកុមារ ០៣ នាក់ទៀតបានឆ្លងកូវីដ ក្នុងចំណោមជនរងគ្រោះ ៥៤ នាក់ដែលក្រសួងសុខាភិបាលនៅព្រឹកនេះ។ ក្មេងប្រុសម្នាក់អាយុ ០៦ឆ្នាំ ដែលបានរកឃើញមានវិជ្ជមានកូវីដ-១៩ ឆ្លងពីម្តាយយ៉ាងគួរឲ្យអាណិត នៅភូមិសាមគ្គី សង្កាត់ឫស្សីកែវ ខណ្ឌឫស្សីកែវ រាជធានីភ្នំពេញ កាលពីយប់ថ្ងៃទី១៩ ខែមិនា ឆ្នាំ២០២១។ រូបភាពបានទទួលការអាណិតពីអ្នកប្រើប្រាស់បណ្តាញសង្គម ដោយសារកុមារដែលឆ្លងកូវីដនេះ ត្រូវឡានពេទ្យមកយកដោយភាពឯកកោបំផុត។ កុមារទាំង ៣ នាក់ ដែលឆ្លងកូវីដគិតត្រឹមព្រឹកនេះមាន៖ -កុមារាជនជាតិខ្មែរអាយុ ១៣ ឆ្នាំ រស់នៅសង្កាត់ទួលទំពូល ខណ្ឌចំការមក -កុមារីជនជាតិខ្មែរអាយុ ១៣ ឆ្នាំ រស់នៅសង្កាត់ភ្នំពេញថ្មី ខណ្ឌសែនសុខ -កុមារាជនជាតិខ្មែរ អាយុ ០៦ ឆ្នាំ រស់នៅសង្កាត់ឫស្សីកែវ ខណ្ឌឫស្សីកែវ (ស្នាក់នៅក្រេតឌុក) ក្រសួងសុខាភិបាលបានប្រកាសរកឃើញករណីឆ្លងកូវីដ១៩ ចំនួន ៥៤ នាក់នៅថ្ងៃនេះ ខណៈករណីជាសះស្បើយមានចំនួន ១៨នាក់។ គិតត្រឹមព្រឹកថ្ងៃទី២០ ខែមីនា ឆ្នាំ២០២១ ចំនួនអ្នកឆ្លងសរុបមានចំនួន ១៦៣២នាក់ អ្នកពាក់ព័ន្ធព្រឹត្តិការណ៍សហគមន៍ ២០កុម្ភៈ ១១១៥នាក់ និងអ្នកជាសះស្បើយសរុបមាន ៩៣៥នាក់៕ | 2021-03-20T17:34:00+07:00 | kampucheathmey.com | https://www.kampucheathmey.com/local-news/85686 |
1dbd19f9-864c-4393-a2fe-3ce3a7d851ef | BREAKING: សហរដ្ឋអាមេរិក៖ មនុស្ស ៦.៥៩ម៉ឺននាក់ទៀតឆ្លងកូវីដ-១៩ និងអ្នកជំងឺ ១,២៦៨នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៥,៩៨១នាក់ទៀតបានឆ្លងជំងឺ COVID-19 ខណៈអ្នកជំងឺ ១,២៦៨នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី២០ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,៤២៥,៧៨៧ករណី ក្នុងនោះមានអ្នកស្លាប់សរុបចំនួន ៥៥៤,១០៤នាក់ និងជាសះស្បើយឡើងសរុប ២២,៦១០,៣២៥នាក់។ គួរបញ្ជាក់ថា ប្រធានាធិបតីអាមេរិកលោក ចូ បៃដិន នៅថ្ងៃព្រហស្បតិ៍សប្តាហ៍នេះបានអះអាងថា រដ្ឋបាលរបស់លោកបានសម្រេច គោលដៅរបស់ខ្លួនមុនកាលកំណត់ នោះគឺការចាក់់វ៉ាក់សាំងបង្ការ COVID-19 ដល់ប្រជាជនអាមេរិកឲ្យបាន ១០០លាននាក់ នៅក្នុងរយៈពេល ១០០ថ្ងៃដំបូង នៃការកាន់អំណាច ហើយគិតមកទល់ពេលនេះ ប្រជាជនអាមេរិកជាង ១០០លាននាក់ទៅហើយ បានទទួលការចាក់វ៉ាក់សាំង៕ | 2021-03-20T17:32:00+07:00 | freshnewsasia.com | https://m.freshnewsasia.com/index.php/en/internationalnews/190284-2021-03-20-03-32-49.html |
7d977fd3-7ebd-4f25-bb39-762929539555 | រកឃើញអ្នកឆ្លងកូវីដ-១៩ ចំនួន៥៤នាក់ និងអ្នកជាសះស្បើយ ចំនួន១៨នាក់ | No Content | 2021-03-20T17:10:00+07:00 | dap-news.com | https://dap-news.com/national/2021/03/20/128431/ |
30f8a27b-7697-450f-a716-48d94436a553 | ក្រសួងអប់រំ ណែនាំដល់បុគ្គលិកអប់រំ ដែលមានរោគ សញ្ញាកូវីដ-១៩ ត្រូវទៅធ្វើតេស្ត ឲ្យបានឆាប់បំផុត | តាមរយៈសេចក្ដីជូនដំណឹង របស់ក្រសួងអបរំ នាថ្ងៃទី២០ ខែមីនា ឆ្នាំ២០២១ ក្រសួងរំលឹកថា កាលពីថ្ងៃទី១៩ មីនា នាយកដ្ឋាននឹងជំងឺឆ្លង របស់ក្រសួងសុខាភិបាល បានបញ្ជាក់ថា ប្រជាពលរដ្ឋ ដែលប៉ះពាល់មនុស្សច្រើន មានហានិភ័យខ្ពស់ ដែលប្រឈម នឹងការឆ្លងជំងឺកូវីដ-១៩ ។ ក្រសួងបន្ដថា «ក្នុងករណីនេះ បុគ្គលិកអប់រំរូបណា ដែលបានប៉ះពាល់ជា មួយសាធារណជនច្រើន ព្រមទាំង កំពុងរស់ នៅរាជធានីភ្នំពេញ និងខេត្តកណ្តាល និងមានរោគសញ្ញា ដូចជា ៖ គ្រុនក្តៅ ក្អក កណ្តាស់ ឈឺក ហៀរសំបោរ ហត់ ឬពិបាកដកដង្ហើម សូមទៅធ្វើតេស្តរកកូវីដ១៩ ឲ្យបានឆាប់»។ សូមរំលឹកថា គិតត្រឹមថ្ងៃទី២០ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ១៩ ចំនួន១៦៣២នាក់ ក្នុងនោះ អ្នកជាសះស្បើយ ចំនួន៩៣៥នាក់ ,អ្នកជំងឺកំពុងសម្រាកព្យាបាល ចំនួន៦៩២នាក់ និងស្លាប់ចំនួន ៣នាក់ ៕ | 2021-03-20T17:01:00+07:00 | dap-news.com | https://dap-news.com/national/2021/03/20/128423/ |
83398f24-3f1c-40bb-b66e-b673e0f5e380 | លោកស្រី ឱ វណ្ណឌីន ៖ កូវីដ-១៩ កំពុងវាយលុកហើយ សូម្បីតែកុមារអាយុ៦ឆ្នាំ ក៏វាមិនលើកលែងដែរ ដូច្នេះ ត្រូវអនុវត្ត សុខាភិបាលទាំងអស់គ្នា | តាមរយៈសារតេឡេក្រាម នាព្រឹកថ្ងៃទី២០ ខែមីនា ឆ្នាំ២០២១ លោកស្រី ឱ វណ្ណឌីន បានបញ្ជាក់យ៉ាងដូច្នេះថា «វីរុស កូវីដ-១៩ កំពុងតែវាយលុកយើងហើយ សូម្បីតែកុមារអាយុ ៦ឆ្នាំ ក៏វាមិនលើកលែងឱ្យដែរ។ បញ្ហាសំខាន់របស់បុគ្គល គ្រប់រូប ដែលជាមនុស្សពេញវ័យនៅពេលនេះ តើយើងត្រូវចូលរួមធ្វើអ្វីខ្លះ ដើម្បីកុំឱ្យមានការចម្លង បន្តគ្នាបែបនេះ បើសូម្បីកូនតូចៗ ក៏ឆ្លងដែរហើយនៅពេលនេះ? គ្មានអ្វីដែលល្អប្រសើរជាងការនៅផ្ទះ កុំចេញក្រៅផ្ទះ បើមិនចាំបាច់ បើចាំបាច់ត្រូវចេញ សុំអនុវត្តន៍វិធានការ ៣ការពារ និង៣កុំ ដែលបានដាក់ចេញដោយ សម្តេចតេជោនាយករដ្ឋមន្ត្រី ឱ្យអនុវត្តន៍ទាំងអស់គ្នា ឱ្យបានម៉ឺងម៉ាត់ជាទីបំផុត»។ លោកស្រីបន្ដថា អ្នកនៅភ្នំពេញ កុំចេញទៅខេត្ត អ្នកនៅខេត្ត កុំទាន់អាលចូលមកភ្នំពេញ អ្នកដែលត្រូវ ធ្វើចត្តាឡីស័ក ចំនួន១៤ថ្ងៃ ត្រូវគោរពអនុវត្តន៍ ឱ្យបានត្រឹមត្រូវជាទីបំផុត ផ្អាកឫពន្យាពេលការជួបជុំគ្នាជាចាំបាច់ និងនាំគ្នាធ្វើការពីផ្ទះតាមអនឡាញ សាមគ្គីគ្នា ជួយអប់រំគ្នា ក្នុងគ្រួសារនីមួយៗ (សុខចិត្តទ្រាំលំបាកនៅពេលនេះសិន ជា ជាងការលំបាកហួសប្រមាណ នៅពេលខាងមុខ ប្រសិនបើយើងមិនចូលរួម ៣ការពារ និង ៣កុំទេនោះ ) ទើបអាចឆ្លងកាត់ ដំណាក់កាលដ៏លំបាកនេះទាំងអស់គ្នាបាន។ រដ្ឋលេខាធិការក្រសួងសុខាភិបាល លើកឡើងថា «ខ្ញុំសូមផ្ញើជូននូវការជូនពរ ដល់កុមារាតូចនេះ សូមឱ្យកូនបានជាសះស្បើយឆាប់ៗ និងជូនពរដល់បងប្អូនអ្នកដែលឆ្លងរួច ហើយទាំងអស់ ឱ្យឆ្លងកាត់ដំណាក់វាយលុក របស់សត្រូវអត់ស្រមោល វិលមករកការជាសះស្បើយឆាប់ៗ និងអ្នកដែលមិនទាន់ឆ្លង សុំកុំឱ្យមានការឆ្លងបន្តគ្នាឱ្យសោះ មានសុខភាពល្អ រួមគ្នាវ៉ៃបកសត្រូវមើលមិនឃើញនេះ ដោយអាវុធ ៣ការពារ និង ៣កុំ»៕ | 2021-03-20T16:59:00+07:00 | dap-news.com | https://dap-news.com/national/2021/03/20/128416/ |
77ccfbd7-dd00-42c7-8885-9c40864808ab | ហេតុអ្វីធ្វើរោគវិនិច្ឆ័យរកវីរុសកូវីដ-១៩តែម្តងមិនគ្រប់គ្រាន់? | វីរុសកូរ៉ូណាថ្មីបានកើតឡើងលើកដំបូងនៅទីក្រុងអ៊ូហាន ប្រទេសចិនកាលពីខែធ្នូ ឆ្នាំ២០១៩ និងមានមនុស្សឆ្លងរហូតដល់រាប់ម៉ឺននាក់។ វីរុសនេះត្រូវបានអង្គការសុខភាពពិភពលោក (WHO) បានដាក់ ។ លោក Charles Chiu អ្នកជំនាញខាងជំងឺឆ្លងនៅសាកលវិទ្យាល័យ UC San Francisco បានធ្វើការសិក្សាទៅលើវីរុសនេះតាំងពីមានការផ្ទុះឡើង និងផ្តល់នូវព័ត៌មានថ្មីៗអំពីវិធីចម្លង អាការៈអ្នកឆ្លង និងមូលហេតុអ្វីបានជាការធ្វើរោគវិនិច្ឆ័យតែម្តងមិនគ្រប់គ្រាន់។ វីរុសកូរ៉ូណាថ្មី (COVID-19) នេះអាចចម្លងបានតាមរយៈដំណក់វត្ថុរាវដែលចេញពីការកណ្ដាស់ ឬការក្អកជាដើម។ លោក Chiu បានលើកឡើងទៀតថា វីរុសនេះមិនឆ្លងតាមខ្យល់អាកាសទេ។ វីរុសកូរ៉ូណាថ្មី (COVID-19) អាចឆ្លងពីមនុស្សម្នាក់ទៅមនុស្សម្នាក់តាមរយៈការប៉ះពាល់អ្នកឆ្លងជំងឺនេះដូចជាការចាប់ដៃ ការប៉ះពាល់នូវវត្ថុណាមួយដែលប៉ះដោយអ្នកឆ្លង រួចយកមកប៉ះច្រមុះ ភ្នែក និងមាត់របស់ខ្លួន។ មកដល់ពេលនេះមិនទាន់មានទិន្នន័យច្បាស់លាស់ថាតើវីរុសនេះអាចនៅបរិយាកាសខាងក្រៅបានយូរប៉ុណ្ណាទេ ប៉ុន្តែយោងតាមវីរុសកូរ៉ូណាផ្សេងទៀតដូចជា SARS វីរុសកូរ៉ូណាអាចនៅបានរហូតដល់ពីរថ្ងៃនៅសីតុណ្ហភាពជាង២០អង្សាសេ។ ម៉្យាងទៀត របាយការណ៍ថ្មីបានលើកឡើងថាវីរុសកូរ៉ូណាថ្មីនេះអាចឆ្លងតាមការបន្ទោបង់ដូចជាការធ្លាយនូវប្រព័ន្ធបង្ហូរទឹកដែលករណីនេះធ្លាប់កើតមានពេលផ្ទុះជំងឺ SARS។ វីរុសកូរ៉ូណាថ្មី (COVID-19) មានអត្រាស្លាប់ទាបជាងជំងឺ SARS ប៉ុន្តែខ្ពស់ជាងជំងឺផ្តាសាយ ដែលគិតជាភាគរយត្រឹមតែពីរភាគរយប៉ុណ្ណោះ។ អត្រានៃការស្លាប់នេះអាចនឹងទាបជាងនេះ ប្រសិនជាមានទិន្នន័យច្បាស់លាស់របស់អ្នកឆ្លង ប៉ុន្តែដោយសារការមិនមានរោគសញ្ញាធ្វើឲ្យមានការពិបាកក្នុងការកំណត់។ លោកChiu បានបញ្ជាក់ថាការធ្វើរោគវិនិច្ឆ័យត្រឹមតែម្តងមិនអាចកំណត់ថាមនុស្សម្នាក់ឆ្លងវីរុសកូរ៉ូណាថ្មីនេះទេ ឬអ្នកជំងឺបានជាពីជំងឺនេះដែរ ព្រោះមនុស្សមួយចំនួនបានឆ្លង និងមិនមានរោគសញ្ញា ឬអាការៈអ្វីទាល់តែសោះ។ ការវិវត្តនៃវីរុសកូរ៉ូណាថ្មី (COVID-19) នឹងមានរោគសញ្ញាក្រោយប្រាំថ្ងៃនៃការឆ្លង ឬអាចក្នុងចន្លោះពី ២ទៅ១១ថ្ងៃ។ រោគសញ្ញាអាចមានលក្ខណៈដូចទៅនឹងផ្តាសាយ ហើយអ្នកជំងឺអាចជាសះស្បើយដោយមិនមានអាការៈធ្ងន់ធ្ងរ។ ក្នុងករណីធ្ងន់ធ្ងរ បន្ទាប់ពីថ្ងៃទីបួននៃការចេញរោគសញ្ញា អ្នកជំងឺអាចមានអាការៈពិបាកដកដង្ហើម និងជំងឺរលាកសួតដំណាក់កាលដំបូង និងកាន់តែធ្ងន់ធ្ងរនៅថ្ងៃទីប្រាំពីរ។ បន្ទាប់ពីថ្ងៃទី១១ អ្នកជំងឺដែលមានអាការៈធូរស្រាលនឹងជាសះស្បើយ។ លោក Chiu បានបន្ថែមទៀតថា ទោះបីជាអ្នកធ្លាប់ឆ្លងជំងឺនេះមានប្រព័ន្ធភាពស៊ាំប្រឆាំងនឹងជំងឺនេះក៏ដោយ ប៉ុន្តែនៅតែប្រឈមនឹងការឆ្លងជាថ្មី៕ ចុចអាន៖ ចុចអាន៖ | 2021-03-20T16:47:00+07:00 | kampucheathmey.com | https://www.kampucheathmey.com/health/85680 |
3547d743-cf69-4e19-a070-80fcca7f8c3b | ស្ងប់ស្ងាត់មួយថ្ងៃ ឃុំសំពៅពូនផ្ទុះរាលដាលជាថ្មី រកឃើញអ្នកឆ្លងកូវីដ ២៣ នាក់ | បុរសស្រ្តី ២៣ នាក់ មានទាំងជនជាតិចិន និងខ្មែរ បានឆ្លងកូវីដស្ថិតនៅក្នុងឃុំសំពៅពូន ស្រុកកោះធំខេត្តកណ្តាល។ ឃុំដែលអាជ្ញាធរប្រកាសអាសន្នបិទការចេញចូល កាលពីម្សិលមិញមិនមានករណីឆ្លងថ្មី តែថ្ងៃនេះឃុំមួយនេះបានផ្ទុះអ្នកឆ្លងរហូតដល់ ២៣ នាក់។ ជនរងគ្រោះទាំង ២៣ នាក់មានចិន ២០ នាក់ និងខ្មែរ ០៣ នាក់។ ក្រសួងសុខាភិបាលបានប្រកាសរកឃើញករណីឆ្លងកូវីដ១៩ ចំនួន ៥៤ នាក់នៅថ្ងៃនេះ ខណៈករណីជាសះស្បើយមានចំនួន ១៨នាក់។ ចំនួនអ្នកឆ្លងសរុបមានចំនួន ១៦៣២នាក់ អ្នកពាក់ព័ន្ធព្រឹត្តិការណ៍សហគមន៍ ២០កុម្ភៈ ១១១៥នាក់ និងអ្នកជាសះស្បើយសរុបមាន ៩៣៥នាក់។ អាជ្ញាធរខេត្តកណ្តាលបានសម្រេចបិទភូមិចំនួន៣នៅក្នុងឃុំសំពៅពូន ដើម្បីទប់ស្កាត់ការឆ្លងរីករាលដាលជំងឺកូវីដ១៩ចូលសហគមន៍ទ្រង់ទ្រាយធំ។ ភូមិទាំង ៣ មានភូមិព្រែកសឹង្គ ភូមិព្រែកជ្រៃនិងភូមិព្រែកស្បូវ។ ភូមិទាំង ៣ ជាមូលដ្ឋាននៃកាស៊ីណូទាំង ៦ ជាប់ព្រំដែនវៀតណាម ហើយអាជ្ញាធរចុះបិទការចេញចូលរបស់ប្រជាពលរដ្ឋ។ គិតត្រឹមថ្ងៃទី២០ ខែមីនាឆ្នាំ២០២១នេះ ខេត្តកណ្តាលមានអ្នកឆ្លងកូវីដ១៩ក្នុងព្រឹត្តិការណ៍សហគមន៍២០កុម្ភៈកើនឡើងដល់២៩៥នាក់ហើយ និងមានអ្នកជាសះស្បើយចំនួន១៤នាក់។ ក្នុងចំណោមអ្នកឆ្លងសរុបចំនួន២៩៥នាក់ នៅក្នុងស្រុកកោះធំមានអ្នកឆ្លងជិត២០០នាក់ក្នុងនោះនៅក្នុងភូមិព្រែកសឹង្គមួយមានអ្នកឆ្លងចំនួន១០៤នាក់៕ | 2021-03-20T16:28:00+07:00 | kampucheathmey.com | https://www.kampucheathmey.com/local-news/85659 |
aedbd46f-2896-4b6a-97cf-a00a524028e7 | រកឃើញអ្នកឆ្លងកូវីដ១៩ចំនួន ៥៤ នាក់ថ្ងៃនេះ | ក្រសួងសុខាភិបាលបានប្រកាសរកឃើញករណីឆ្លងកូវីដ១៩ ចំនួន ៥៤ នាក់នៅថ្ងៃនេះ ខណៈករណីជាសះស្បើយមានចំនួន ១៨នាក់។ គិតត្រឹមព្រឹកថ្ងៃទី២០ ខែមីនា ឆ្នាំ២០២១ ចំនួនអ្នកឆ្លងសរុបមានចំនួន ១៦៣២នាក់ អ្នកពាក់ព័ន្ធព្រឹត្តិការណ៍សហគមន៍ ២០កុម្ភៈ ១១១៥នាក់ និងអ្នកជាសះស្បើយសរុបមាន ៩៣៥នាក់។ | 2021-03-20T16:08:00+07:00 | kampucheathmey.com | https://www.kampucheathmey.com/local-news/85631 |
08a7f97c-2575-4d85-b8e1-fab36f2528a0 | កុំចាញ់បោក! កន្សែងសើមមិនអាចសម្លាប់កូវីដ-១៩បានទេ | អំឡុងពេល COVID-19 រាតត្បាតនេះ យើងម្នាក់ៗបានខិតខំការពារខ្លួនគ្រប់បែបយ៉ាង ដើម្បីចៀសផុតពីការឆ្លងមេរោគកាចសាហាវ។ ក្នុងពេលនេះ មានការណែនាំឲ្យលាងសម្អាតដៃជាមួយសាប៊ូឲ្យបានញឹកញាប់ ហើយដើម្បីកាន់តែងាយស្រួល យើងអាចលាងជាមួយជេល ឬអាល់កុល តែបើកន្សែងសើម គឺមិនអាចសម្លាប់មេរោគបានឡើយ នេះបើតាមការឲ្យដឹងពីវេជ្ជបណ្ឌិត ហ៊ាង រតនា។ លោកវេជ្ជបណ្ឌិត ឯកទេសជំងឺទូទៅបានឲ្យដឹងថា ពពួកកន្សែងសើមនោះ គ្រាន់តែអាចជម្រះភាពកខ្វក់ និងកាត់បន្ថយចំនួនបាក់តេរីប៉ុណ្ណោះ តែបើថាអាចសម្លាប់ គឺមិនអាចឡើយ។ ចំណែកផលិតផលដែលគេបន្ថែមជាតិអាល់កុលចូលទៅក្នុងនោះ ក៏មិនប្រាកដថាអាចសម្លាប់បាន ឬអត់ដែរ ព្រោះកម្រិតអាល់កុលធម្មតាដែលអាចសម្លាប់មេរោគបានចាប់ពីដឺក្រេ ៦០ ឡើងទៅ សម្លាប់មេរោគបាន។ ទោះជាយ៉ាងណាវេជ្ជបណ្ឌិតរូបនោះមិនគាំទ្រឲ្យប្រើកន្សែងសើមប្រភេទមានជាតិអាល់កុល ជូតសម្អាតដៃឡើយ ព្រោះវាមិនអាចសម្អាតបានស្អាតល្អ ដូចសាប៊ូ ឬប្រភេទទឹកលាងដៃ ឬទឹកអាល់កុល។ លោកបានពន្យល់ថា ក្រុមអ្នកជំនាញណែនាំឲ្យលាងដៃយ៉ាងហោចណាស់ ៤០-៦០ វិនាទី ទើបអាចសម្លាប់មេរោគ ហើយពេលលាងនេះទៀតសោតទាមទារឲ្យដុសពីបាតដៃ ខ្នងដៃ ចន្លោះម្រាមដៃ កដៃ ចុងម្រាមដៃ និងមេដៃ ទើបសព្វកន្លែងបាន។ តែបើប្រើកន្សែងសើមវិញ ជាធម្មតាគេប្រើជូតតែបាត និងខ្នងដៃបន្តិចប៉ុណ្ណោះ បែបនេះមិនអាចជួយអ្វីបានឡើយ៕ ចុចអាន៖ ចុចអាន៖ | 2021-03-20T15:58:00+07:00 | kampucheathmey.com | https://www.kampucheathmey.com/health/85619 |
ead78bbd-4585-413d-a5d5-e03bac331b56 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ចំនួន៥៤នាក់ ខណៈអ្នកជំងឺចំនួន១៨នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី២០ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៥៤នាក់ ក្នុងនោះករណីសហគមន៍ក្នុង «ព្រឹត្តិការណ៍២០កុម្ភៈ» ចំនួន៥៣នាក់ និង១ករណីទៀត គឺជាករណីនាំចូល ខណៈអ្នកជំងឺចំនួន១៨នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ អ្នកឆ្លងកូវីដ១៩ថ្មីទាំង៥៤នាក់ មានម្នាក់ជាស្ត្រីជនជាតិខ្មែរ ធ្វើដំណើរមកពីប្រទេសសិង្ហបុរី មកដល់កម្ពុជានៅថ្ងៃទី១៧ ខែមីនា ឆ្នាំ២០២១ និង ៥៣នាក់ជាករណីឆ្លងក្នុងសហគមន៍ នៃព្រឹត្តិការណ៍២០កុម្ភៈ រួមមាន៖ ជនជាតិខ្មែរ៣២នាក់, ជនជាតិចិន ២០នាក់ និងជនជាតិវៀតណាម ម្នាក់ ដែលរកឃើញនៅរាជធានីភ្នំពេញ, ខេត្តកណ្តាល និងព្រះសីហនុ។ ចំណែកអ្នកជាសះស្បើយទាំង១៨នាក់ គឺសុទ្ធសឹងជាអ្នកឆ្លងក្នុងព្រឹត្តិការណ៍ រួមមាន៖ ជនជាតិចិន១៤នាក់, ជនជាតិវៀតណាម ២នាក់, ជនជាតិកូរ៉េម្នាក់ និងជនជាតិខ្មែរម្នាក់ ទទួលបានលទ្ធផលអវិជ្ជមានកូវីដ១៩ ចំនួន២ដង និងត្រូវបានអនុញ្ញាតឲ្យចេញពីកន្លែងព្យាបាល។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី២០ ខែមីនា ឆ្នាំ២០២១នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ១៦៣២នាក់ ក្នុងនោះអ្នកជាសះស្បើយចំនួន ៩៣៥នាក់, អ្នកជំងឺកំពុងសម្រាកព្យាបាលចំនួន ៦៩២នាក់, ស្លាប់ចំនួន ៣នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-20T15:55:00+07:00 | freshnewsasia.com | https://m.freshnewsasia.com/index.php/en/localnews/190275-2021-03-20-01-55-10.html |
36420b0d-d422-40e5-80ca-83c8be5eb8e1 | លោកជំទាវកិត្តិសង្គហបណ្ឌិត ម៉ែន សំអន អាណិតខ្លោចចិត្តចំពោះកុមារាអាយុ៦ឆ្នាំដែលមានវិជ្ជមានវីរុសកូវីដ១៩ | លោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច និងជាប្រធានក្រុមការងារថ្នាក់ជាតិចុះជួយរាជធានី បានសម្តែងនូវទឹកចិត្តអាណិតអាសូរ ចំពោះកុមារាអាយុ៦ឆ្នាំដែលមានវិជ្ជមានវីរុសកូវីដ១៩យ៉ាងខ្លោចចិត្ត និងអាណិតក្រុមគ្រូពេទ្យ ប្រឈមសព្វបែបយ៉ាង។ លោកជំទាវកិត្តិសង្គហបណ្ឌិត មានប្រសាសន៏តាមរយៈសារសម្លេងថា៖មានតែបួងសួងសុំឲ្យបារមីវត្ថុស័ក្តិសិទ្ធ ជួយគាំទ្រនូវនយោបាយរបស់រាជរដ្ឋាភិបាល ដែលខិតខំប្រឹង ប្រែងដាក់ចេញនូវវិធានការណ៏ “៣កុំ៣ការពារ” និងសារនយោបាយជាបន្តបន្ទាប់ យើងខិតខំអនុវត្តផ្សព្វផ្សាយ ដើម្បីបញ្ចៀស។ សុំឲ្យស្ត្រីៗ រួមចំណែកផ្សព្វផ្សាយការពារ វិធានការណ៏”៣កុំ៣ ការពារ” បញ្ជ្រៀបឲ្យបានយល់ដឹងគ្រប់ៗគ្នា ។ លោកជំទាវកិត្តិសង្គហបណ្ឌិត បានសម្តែងការ ដឹងគុណដល់បារមីព្រះម៉ែធរណី ព្រះម៉ែគង្គា ព្រះអគ្គី ព្រះវាយោ សុំឲ្យលោកជួយ ផាយផាត់ឲ្យអស់នូវឧត្បាតចង្រៃពិសេសអាកូវីដ១៩ហ្នឹង សុំឲ្យធ្លាក់ ទៅក្នុងទឹកសមុទ្រឲ្យអស់ កុំឲ្យមកលងយាយី គំរាមកំហែងដល់ប្រជា ពលរដ្ឋយើងដល់កូនៗ ចៅៗយើងដែលគ្នាអត់ដឹងអីសោះ។ សូមជម្រាបថា រដ្ឋបាលរាជធានីភ្នំពេញ សហការជាមួយមន្ទីរសុខាភិបាលរាជធានីនិងអាជ្ញាធរខណ្ឌឫស្សីកែវ កាលពីយប់ថ្ងៃទី១៩ ខែមិនា បានបញ្ជូនកុមារាអាយុ៦ឆ្នាំ ដែលបានរកឃើញថា មានផ្ទុកនូវមេរោគកូវីដ-១៩ទៅកាន់សណ្ឋាគារ The Great Duke ដើម្បីព្យាបាលជម្ងឺនិងដើម្បីបានជួបឪពុកម្ដាយរបស់កុមាររូបនេះផងដែរ ខណៈដែលពួកគាត់បាននឹងកំពុងសម្រាកព្យាបាលជម្ងឺកូវីដ-១៩នៅទីនោះស្រាប់។ នៅលើបណ្តាញសង្គមហ្វេសបុកសុទ្ធ បានបង្ហាញ នូវអារម្មណ៏ក្តុក ក្តួល នៅពេលដែលកុមារា អាយុ៦ ឆ្នាំម្នាក់នេះ ឆ្លងវីរុសកូវីដ១៩ថ្មីពីម្តាយ រស់នៅសង្កាត់ទួលសង្កែ ខណ្ឌឬស្សីកែវ រាជធានីភ្នំពេញត្រូវបាន ក្រុមគ្រូពេទ្យមកជួយសង្គ្រោះនាំកុមារារូបនោះទៅព្យាបាលជំងឺកូវីដ១៩ និងបានជូនពរឲ្យកុមារារូបនោះឆាប់ជាសះស្បើយពីជំងឺ ដ៏កាចសាហាវនេះផងដែរ។ កុមារាតូចក្នុងសំលៀកបំពាក់ខោខ្លីពណ៌ខៀវ ពាក់អាវយឺតពណ៌ស និងពាក់ម៉ាសដើម្បីការពារ តាមវិធានការណ៌អនាម័យរបស់ក្រសួងសុខាភិបាលផងនោះនិងស្ពាយកាបូបសំលៀកបំពាក់ ពាក់ស្បែកជើងប៉ាតា និងកាន់យួរថង់ក្រដាសមួយនៅនឹងដៃដើរសំដៅឡើងឡានសាមុយពេទ្យដែម្នាក់ឯង ដោយកាយវិការនិងទឹកចិត្តអង់អាចក្លាហានគ្មានភាពភ័យខ្លាចតក់ ស្លុតក្នុងចិត្តសូម្បីតែបន្តិចឡើយខណៈដែល អ្នកភូមិទួលសង្កែផ្ទះក្បែរគាត់ នាំគ្នាឈរមើលនិងសម្តែងទឹកចិត្តអាណិតអាសូរដល់កុមារានោះ៕ រក្សាសិទ្ធិដោយ ៖ ចេស្តារ | 2021-03-20T15:31:24+07:00 | cen.com.kh | https://cen.com.kh/archives/311328.html |
81971dfb-7e67-4d36-81c8-1d27ee7e4e9e | វិធីសាស្ត្រព្យាបាលរលាកឆ្អឹង ឬជំងឺឫសដូងច្រមុះ ជាមួយបច្ចេកវិទ្យាឆ្លុះអង់ដូស្កូប ទំនើប! | ជំងឺរលាកច្រមុះ និងប្រហោងឆ្អឹងអមច្រមុះរ៉ាំរ៉ៃ ជាបញ្ហាប្រឈមរបស់អ្នកជំងឺ ដែលពីមុនត្រូវការចំណាយយ៉ាងច្រើនក្នុងការព្យាបាលដោយថ្នាំ ហើយករណីខ្លះថ្នាំព្យាបាលក៏មិនមានប្រសិទ្ធភាពដែរ។ ១) មូលហេតុដែលបណ្តាលកើតជំងឺរលាកច្រមុះ និងប្រហោងឆ្អឹងអមច្រមុះ៖ – ការរលាកច្រមុះរ៉ាំរ៉ៃ – អាឡែកហ្ស៊ីច្រមុះ – វៀចឆ្អឹងច្រមុះ(ការប៉ះទង្គិចផ្សេងៗ) – ដុះសាច់ច្រមុះ (Hypertrophie de cornets inférieurs) – ឬសដូងច្រមុះ (Polypose Nasosinusienne) – ជំងឺទាក់ទងធ្មេញថ្គាមខាងលើ (Odontogenic): ដង្កូវស៊ីធ្មេញ, ការប៉ះឬបិទធ្មេញ ២) រោគសញ្ញា៖ – តឹងច្រមុះជាប្រចាំ – ហៀរសំបោរ – ធ្លាក់សំបោរទៅក្នុងបំពង់ក – ឈឺក្បាល ឬ ឈឺផ្នែកខាងក្រោមភ្នែក – រួមផ្សំរោគសញ្ញាផ្សេងទៀត (ក្អក, ពិបាកដកដង្ហើម, សំឡេងស្អក) ៣) គុណសម្បត្តិនៃការវះកាត់ព្យាបាលដោយអង់ដូស្កូប (endoscope)៖ – កាត់បន្ថយរយៈពេលសម្រាកពេទ្យ – មិនមានការឈឺចាប់ដូចការវះកាត់ពីមុន – កាត់បន្ថយការហូរឈាម និងបាត់បង់ឈាម – មិនបន្សល់ស្នាមបន្ទាប់ពីព្យាបាលរួច។ សូមមកជួបគ្រូពេទ្យជំនាញ ដើម្បីធ្វើការពិគ្រោះ និងព្យាបាលតាមឯកទេសវេជ្ជសាស្ត្រ។ ដំណោះស្រាយដែលផ្នែក ត្រចៀក ច្រមុះ និងបំពង់កនៃមន្ទីរពេទ្យកាល់ម៉ែត អាចផ្តល់ជូនអ្នកជំងឺបានជោគជ័យតាមការ ឆ្លុះពិនិត្យ ឬព្យាបាលវះកាត់ដោយអង់ដូស្គុប ដោយវេជ្ជបណ្ឌិតជំនាញបណ្តុះបណ្តាលពីប្រទេសជប៉ុន និងបារាំង៕ | 2021-03-20T15:15:00+07:00 | kampucheathmey.com | https://www.kampucheathmey.com/health/85572 |
3eb391b7-e7ac-46b3-bbc7-e34c2f3402cf | សម្តេចកិត្តិព្រឹទ្ធបណ្ឌិត ផ្ញើលិខិតចូលរួមរំលែកមរណទុក្ខ ចំពោះការស្លាប់របស់លោក គឹម ឃីស៊ុន ដោយសារជំងឺកូវីដ១៩ និងចូលបច្ច័យបុណ្យសព ១០លានរៀល និងទេយ្យទានមួយចំនួន | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានសម្តែងមរណទុក្ខយ៉ាងក្រៀមក្រំ និងសោកស្តាយជាខ្លាំងជាមួយក្រុមគ្រួសាររបស់លោកអនុសេនីយ៍ត្រី គឹម ឃីស៊ុន ដែលបានទទួលមរណភាព ដោយសារជំងឺកូវីដ១៩។ ក្នុងសារលិខិតរំលែកមរណទុក្ខនេះ សម្តេចកិត្តិព្រឹទ្ធបណ្ឌិត បានចាត់ទុកមរណភាពរបស់លោក គឹម ឃីស៊ុន គឺជាការបាត់បង់ស្វាមី និងឪពុក ដ៏ល្អ និងជាទីគោរពស្រលាញ់។ សម្តេចកិត្តិព្រឹទ្ធបណ្ឌិត បានបួងសួងសូមឱ្យវិញ្ញាណក្ខន្ធលោក គឹម ឃីស៊ុន បានទៅកាន់សុគតិភព។ ជាមួយនឹងការរំលែកទុក្ខនេះ សម្តេចកិត្តិព្រឹទ្ធិបណ្ឌិត បានចូលបច្ច័យបុណ្យសពចំនួន ១០លានរៀល និងទេយ្យទានមួយចំនួនទៀតផងដែរ។ ដោយសារតែកម្ពុជាកំពុងរងនូវការរាតត្បាតខ្លាំងពីជំងឺកូវីដ១៩នោះ នៅក្នុងសាររំលែកមរណទុក្ខនេះ សម្តេចកិត្តិព្រឹទ្ធបណ្ឌិតប្រធានកាកបាទក្រហមកម្ពុជា ក៏បានអំពាវនាវដល់បងប្អូនប្រជាពលរដ្ឋទាំងអស់ចូលរួមប្រយុទ្ធប្រឆាំង និងទប់ស្កាត់ការឆ្លងដោយអនុវត្តតាមវិធានសុខាភិបាល និងគោរពតាមការណែនាំរបស់រាជរដ្ឋាភិបាល និងអាជ្ញាធរ។ ជាពិសេសរួមគ្នាអនុវត្តវិធាន «៣ការពារ និង៣កុំ»។ ៣ការពារ៖ ពាក់ម៉ាស់ លាងដៃនឹងអាល់កុល ជែល សាប៊ូ រក្សាគម្លាតសុវត្ថិភាព គម្លាតបុគ្គលចាប់ពី១ម៉ែត្រកន្លះ, ៣កុំ៖ កុំបដិសណ្ឋារកិច្ចដោយចាប់ដៃ ឬឱប កុំជួបជុំក្នុងបន្ទប់បិទជិត កុំជួបជុំ និងកន្លែងមានមនុស្សកុះករ។ សូមបញ្ជាក់ថា លោកអនុសេនីយ៍ត្រី គឹម ឃីស៊ុន អាយុ ៤៦ឆ្នាំ មានលំនៅឋានសង្កាត់បឹងសាឡាង ខណ្ឌទួលគោក ជាមន្ត្រីនរគបាលបម្រើការងារនៅក្រសួងមហាផ្ទៃ បានទទួលមរណភាពល្ងាចថ្ងៃទី១៩ ខែមីនា ឆ្នាំ២០២១ ពេលកំពុងសម្រាកព្យាបាលជំងឺកូវីដ១៩ នៅមន្ទីរពេទ្យមិត្តភាពខ្មែរ-សូវៀត៕ | 2021-03-20T15:04:00+07:00 | freshnewsasia.com | https://m.freshnewsasia.com/index.php/en/localnews/190272-2021-03-20-01-04-43.html |
ed182d8d-e492-4896-b683-91732684aed9 | ផ្ទុះក្តីអាណិតអាសូរ កុមារាអាយុ៦ឆ្នាំ មានផ្ទុកនូវមេរោគកូវីត-១៩ បញ្ជូនទៅកាន់សណ្ឋាគារ(The Great Duke) ដើម្បីព្យាបាលជំងឺជាមួយឪពុកម្តាយ | ភ្នំពេញ៖ រដ្ឋបាលរាជធានីភ្នំពេញ សហការជាមួយមន្ទីរសុខាភិបាលរាជធានីនិងអាជ្ញាធរខណ្ឌឫស្សីកែវ ក្រោមការណែនាំពីលោកឃួង ស្រេង អភិបាលរាជធានីភ្នំពេញ កាលពីយប់ថ្ងៃទី១៩ មិនានេះបានបញ្ជូនកុមារាអាយុ៦ឆ្នាំ ដែលបានរកឃើញថា មានផ្ទុកនូវមេរោគកូវីត-១៩ទៅកាន់សណ្ឋាគារ (The Great Duke) ដើម្បីព្យាបាលជម្ងឺនិងដើម្បីបានជួបឪពុកម្ដាយរបស់កុមាររូបនេះផងដែរ ខណៈដែលពួកគាត់បាននឹងកំពុងសម្រាកព្យាបាលជម្ងឺកូវីដ-១៩នៅទីនោះស្រាប់។ នេះជាការយកចិត្តទុកដាក់របស់លោក ឃួង ស្រេង អភិបាលរាជធានីភ្នំពេញ ដើម្បីឲ្យកូនបានជួបម្ដាយនិងឪពុកដែលកំពុងសម្រាកព្យាបាលជំងឺនេះ នៅGreat Duckស្រាប់។ ទោះបីជាយ៉ាងណាក្តី លោកឃួង ស្រេងបានធ្វើការណែនាំឲ្យបងប្អូនប្រជាពលរដ្ឋទាំងអស់ អនុវត្តឱ្យបានខ្ជាប់ខ្ជួននូវវិធានការរបស់ក្រសួងសុខាភិបាលពិសេស អនុវត្តតាមអនុសាសន៍ណែនាំរបស់សម្ដេចតេជោហ៊ុន សែន លើវិធានការ ៣កុំ ៣ការពារ ដែលជាវិធីការពារដ៏មានប្រសិទ្ធភាពបំផុតក្នុងសម័យកាលកូវីដ-១៩នេះ ។ បើតាមការបញ្ជាក់ពីអាជ្ញាធរខណ្ឌឬស្សីកែវថា នៅខណ្ឌឬស្សីកែវ នៅយប់ថ្ងៃទី១៩ ខែមីនា ឆ្នាំ២០២១ (វេលាម៉ោង២០ និង០០នាទី) ក្នុងមូលដ្ឋានខណ្ឌឫស្សីកែវ បានរកឃើញអ្នកមានវិជ្ជមាននឹងមេរោគកូវីដ១៩ ចំនួន០២នាក់ រួមមាន ៖ ១ អ្នកជម្ងឺ កុមារា អាយុ ៦ ឆ្នាំ ដែលមានទីតាំងនៅផ្ទះជួល ផ្លូវបេតុង ភូមិសាមគ្គី សង្កាត់ប្ញស្សីកែវ ខណ្ឌប្ញស្សីកែវ រាជធានីភ្នំពេញ (ឆ្លងពីម្ដាយ អាយុ ៣១ ឆ្នាំ) ក្នុងនោះមានអ្នកពាក់ព័ន្ធចំនួន ០៤ នាក់ (ស្រី០១នាក់) ត្រូវបានបន្តអោយធ្វើចត្តាឡីស័កក្នុងទីតាំងខាងលើដដែល។ ២ អ្នកជំងឺ ស្ត្រី អាយុ ៥៦ ឆ្នាំ (ធ្លាប់ទៅមន្ទីរពេទ្យនៅអ្នកលឿង កាលពីថ្ងៃទី២៨ ខែកុម្ភៈ ឆ្នាំ២០២១) ដែលមានទីតាំងនៅ ផ្ទះជួល ផ្លូវ១០៣R ក្រុមទី៧ ភូមិបាក់ទូក សង្កាត់ទួលសង្កែទី១ ខណ្ឌប្ញស្សីកែវ រាជធានីភ្នំពេញ ក្នុងនោះមានអ្នកពាក់ព័ន្ធចំនួន ០២ នាក់ (ស្រី ០១ នាក់) ត្រូវបានអោយធ្វើចត្តាឡីស័កនៅក្នុងទីតាំងនេះ ។ ជាចុងក្រោយ អាជ្ញាធរ បាននិងកំពុងបិទទីតាំងខាងលើនេះជាបណ្ដោះអាសន្ន។ បច្ចុប្បន្ននេះ អ្នកជំងឺ០២នាក់ខាងលើ ត្រូវបានបញ្ជូនទៅព្យាបាល នៅអតីតសណ្ឋាគារ អ៉ីនធើខនទីណង់តាល់ (The Great Duke)។ ក្នុង សេចក្តី ប្រកាស របស់ក្រសួងសុខាភិបាល កុមារវ័យ៦ ឆ្នាំ រស់នៅឫស្សីកែវ ដែលបានឆ្លងកូវីដ-១៩ ពីម្តាយ ត្រូវ បានបញ្ជូនទៅព្យាបាល នៅសណ្ឋាគារ ក្រេតឌុក ហើយខណៈក្រុមគ្រូពេទ្យនាំកុមារាឡើងរថយន្តពេទ្យឆ្ពោះទៅកាន់កន្លែងព្យាបាល Great Duck ដើម្បីបានជួបម្តាយដែលកំពុងព្យាបាលជំងឺកូវីដ-១៩ដែរនោះ រូបភាពនេះបានអង្រួនបេះដូងគ្រប់គ្នាឱ្យផ្ទុះឡើងនូវក្តីអាណិតអាសូរ និងភាពក្តុកក្តួលជាពន់ពេកចំពោះកុមារម្នាក់នេះ។ ក្រសួងសុខាភិបាលនៃព្រះរាជាណាចក្រកម្ពុជា បានប្រកាសថា វីរុសកូវីដ-១៩ កំពុងតែវ៉ៃលុកយើងហើយ សូម្បីតែកុមារអាយុ ៦ឆ្នាំក៏វាមិនលើកលែងឱ្យដែរ។ បញ្ហាសំខាន់របស់បុគ្គលគ្រប់រូបដែលជាមនុស្សពេញវ័យនៅពេលនេះ តើយើងត្រូវចូលរួមធ្វើអ្វីខ្លះ ដើម្បីកុំឱ្យមានការចម្លងបន្តគ្នាបែបនេះ បើសូម្បីកូនតូចៗ ក៏ឆ្លងដែរហើយនៅពេលនេះ? គ្មានអ្វីដែលល្អប្រសើរជាងការនៅផ្ទះ កុំចេញក្រៅផ្ទះ បើមិនចាំបាច់ បើចាំបាច់ត្រូវចេញ សុំអនុវត្តន៍វិធានការ ៣ការពារ និង ៣កុំ ដែលបានដាក់ចេញដោយសម្តេចតេជោនាយករដ្ឋមន្ត្រី ឱ្យអនុវត្តន៍ទាំងអស់គ្នា ឱ្យបានម៉ឺងម៉ាត់ជាទីបំផុត អ្នកនៅភ្នំពេញសូមកុំចេញទៅខេត្ត អ្នកនៅខេត្តសូមកុំទាន់អាលចូលមកភ្នំពេញ អ្នកដែលត្រូវធ្វើចត្តាឡីស័កចំនួន ១៤ថ្ងៃ សូមគោរពអនុវត្តន៍ឱ្យបានត្រឹមត្រូវជាទីបំផុត ផ្អាកឫពន្យាពេលការជួបជុំគ្នាជាចាំបាច់ និងនាំគ្នាធ្វើការពីផ្ទះតាមអនឡាញ សាមគ្គីគ្នា ជួយអប់រំគ្នាក្នុងគ្រួសារនិមួយៗ (សុខចិត្តទ្រាំលំបាកនៅពេលនេះសិនជាជាងការលំបាកហួសប្រមាណនៅពេលខាងមុខប្រសិនបើយើងមិនចូលរួម ៣ការពារ និង ៣កុំទេនោះ) ទើបយើងអាចឆ្លងកាត់ដំណាក់កាលដ៏លំបាកនេះទាំងអស់គ្នាបាន។ ខ្ញុំសូមផ្ញើជូននូវការជូនពរដល់កុមារាតូចនេះ សូមឱ្យកូនបានជាសះស្បើយបានឆាប់ៗ និងជូនពរដល់បងប្អូនអ្នកដែលឆ្លងរួចហើយទាំងអស់ឱ្យឆ្លងកាត់ដំណាក់វ៉ៃលុករបស់សត្រូវអត់ស្រមោលវិលមករកការជាសះស្បើយឆាប់ៗ និងអ្នកដែលមិនទាន់ឆ្លង សុំកុំឱ្យមានការឆ្លងបន្តគ្នាឱ្យសោះ មានសុខភាពល្អ រួមគ្នាវ៉ៃបកសត្រូវមើលមិនឃើញនេះ ដោយអាវុធ ៣ការពារ និង ៣កុំ៕ រក្សាសិទ្ធិដោយ៖បញ្ញាស័ក្តិ | 2021-03-20T12:16:59+07:00 | cen.com.kh | https://cen.com.kh/archives/311234.html |
a605bedb-0182-4ee3-8792-d91b7fe79271 | មនុស្សចំនួន ៣នាក់ស្លាប់ ដោយសារជំងឺកូវីដ-១៩ | ភ្នំពេញៈ ព្រឹត្តិការណ៍សហគមន៍ ២០ កុម្ភៈ ២០២១ រហូតមកដល់ត្រឹមថ្ងៃទី២០ ខែមីនា ឆ្នាំ២០២១ មានអ្នកឆ្លងជំងឺកូវីដ១១៩ សរុបចំនួន ១៦៣២នាក់ អ្នកជាសះស្បើយចំនួន ៩៣៥នាក់ អ្នកកំពុងព្យាបាលមានចំនួន ៦៩២នាក់ និងមានអ្នកស្លាប់ចំនួន ០៣នាក់។ គិតចាប់ពីថ្ងៃទី១១ ដល់ថ្ងៃទី១៩ ខែមីនា ឆ្នាំ២០២១ មានមនុស្សចំនួន ៣នាក់ (ប្រុស ២នាក់ , ស្រី ១នាក់) ហើយបានស្លាប់ដោយសារជំងឺកូវីដ១៩។ យោងតាមរបាយការណ៍បានឲ្យដឹងថា កាលពីថ្ងៃទី១១ ខែមីនា ឆ្នាំ២០២១ វេលាម៉ោង ១០:៤០នាទីព្រឹក មានបុរស ជនជាតិខ្មែរ ឈ្មោះ ឡៅ វណ្ណា អាយុ ៥០ឆ្នាំ (មន្ត្រីនគរបាលនៅនាយកដ្ឋានអង្គរក្ស) បានទទួលមរណៈភាពដោយសារជំងឺកូវីដ-១៩ នៅមន្ទីរពេទ្យមិត្តភាពខ្មែរ-សូវៀត ដែលជាករណីស្លាប់លើកទី១នៅកម្ពុជា។ សពមានទីលំនៅ នៅសង្កាត់ចាក់អង្រែ ខណ្ឌមានជ័យ រាជធានីភ្នំពេញ ជាអ្នកបើកបរឲ្យថៅកែជនជាតិចិននៅខេត្តព្រះសីហនុ ដែល មានផ្ទុកជំងឺកូវីដ -១៩ ក្នុងព្រឹត្តិការណ៍សហគមន៍ ២០កុម្ភៈ។ សពនេះ ត្រូវបានរកឃើញថាមានឆ្លងវីរុសកូវីដ-១៩ នៅថ្ងៃទី២៧ ខែកុម្ភៈ ឆ្នាំ២០២១ ដែលមានលទ្ធផលបញ្ជាក់ដោយមន្ទីរពិសោធន៍នៃវិទ្យាស្ថានប៉ាស្ទ័រកម្ពុជា។ ចំណែកស្ត្រីជនជាតិខ្មែរឈ្មោះ ងួន សុផាន្នី អាយុ ៦២ឆ្នាំ (ប្រពន្ធតារាចម្រៀងជើងចាស់ ហួរ ឡាវី) មានអាសយដ្ឋាននៅសង្កាត់ស្មៅ ខណ្ឌកំបូល រាជធានីភ្នំពេញ បានទទួលមរណៈភាពនៅថ្ងៃទី១៩ ខែមីនា ឆ្នាំ២០២១ វេលាម៉ោង ១១:៤៥នាទីព្រឹក នៅក្នុងមន្ទីរពេទ្យមិត្តភាពខ្មែរ -សូវៀត ដោយសារជំងឺកូវីដ-១៩ ដែលបានវ៉ៃលុកសួត ធ្វើឱ្យរលាកសួតខ្លាំង និងស្ទះសរសៃឈាមបេះដូង។ ស្ត្រីវ័យ ៦២ ឆ្នាំនេះ បានចូលសម្រាកព្យាបាលនៅមជ្ឈមណ្ឌលជាតិកំចាត់រោគរបេង នៅថ្ងៃទី១០ ខែមីនា ឆ្នាំ២០២១ ដោយសាររកឃើញមាន វិជ្ជមានវីរុសកូវីដ-១៩ ដោយមានលទ្ធផលវិភាគទទួលបានពីវិទ្យាស្ថានប៉ាស្ទ័រកម្ពុជានៅថ្ងៃដដែល។ ដោយសារស្ត្រីខាងលើនេះ មានស្ថានភាពហត់ខ្លាំង គួបផ្សំទៅនឹងគាត់មានជំងឺទឹកនោមផ្អែម លើសឈាម និងជំងឺធាត់ផងនោះ ស្ត្រីរូបនេះ ត្រូវបានបញ្ជូនទៅសម្រាកព្យាបាល និងជួយសង្គ្រោះនៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៧ ខែមីនា ឆ្នាំ២០២១។ ពេលចូលមកដល់មន្ទីរពេទ្យខាងលើនេះ ក្រុមគ្រូពេទ្យ បានយកចិត្តទុកដាក់ក្នុងការពិនិត្យសុខភាពគាត់ ហើយសភាពអ្នក ជំងឺនៅពេលនោះ មានហត់ខ្លាំង ហើយការថតសួត ក៏បានបង្ហាញនូវរូបភាពរលាកសួតស្រួចស្រាវទាំងសងខាងធ្ងន់ធ្ងរ (សឹងតែពេញ ផ្ទៃសួត ) មានសញ្ញាស្ទះសរសៃឈាមបេះដូង ព្រមទាំងមានកង្វះអុកស៊ីហ្សែនក្នុងសួតខ្លាំងដែរនោះ ក្រុមគ្រូពេទ្យ បានប្រើម៉ាស៊ីន ជំនួយដង្ហើម VN1 មិនជោគជ័យ ត្រូវដាក់ទុយោក្នុងបំពង់ខ្យល់ដើម្បីជំនួយខ្យល់អុកស៊ីហ្សែនដកដង្ហើម នៅយប់ថ្ងៃទី១៧ ខែមីនា ឆ្នាំ ២០២១។ តែជាអកុសល ការជួយជ្រោមជ្រែងរបស់ក្រុមគ្រូពេទ្យដោយអស់លទ្ធភាពហើយ នៅតែមិនអាចជួយគាត់បាន ដោយសារ តែវីរុសកូវីដ-១៩ បានវ៉ៃលុកសួតទាំងពីររបស់គាត់ធ្ងន់ធ្ងរមែនទែន និងលឿនពេកនោះ នៅវេលាម៉ោងប្រហែលជា ១១:៤៥នាទីព្រឹកនៃ ថ្ងៃទី១៩ ខែមីនា ឆ្នាំ២០២១ ស្ត្រីវ័យ ៦២ឆ្នាំនេះ ក៏បានធ្វើមរណកាលទៅ។ ការសន្និដ្ឋានរបស់ក្រុមគ្រូពេទ្យ៖ ស្ត្រីវ័យ ៦២ឆ្នាំខាងលើនេះ គឺបានស្លាប់បាត់បង់ជីវិត ដោយសារជំងឺកូវីដ-១៩ វ៉ៃលុកសួត ទាំងសងខាងធ្ងន់ធ្ងរ និងស្ទះសរសៃឈាមបេះដូង លើអ្នកជំងឺទឹកនោមផ្អែម លើសឈាម និងធាត់ខ្លាំង។ រីឯបុរសជនជាតិខ្មែរអាយុ ៤៦ឆ្នាំ ម្នាក់ទៀត (មន្ត្រីនគរបាលនៅនាយកដ្ឋានអក្សរសម្ងាត់) ស្លាប់ដោយសារជំងឺកូវីដ-១៩ ដែរ នៅរសៀលថ្ងៃទី១៩ ខែមីនា ឆ្នាំ២០២១។ យោងតាមរបាយការណ៍ពីមន្ទីរពេទ្យមិត្តភាពខ្មែរ -សូវៀត បានឱ្យដឹងថា បុរសជនជាតិខ្មែរអាយុ ៤៦ឆ្នាំ មានអាសយដ្ឋាននៅសង្កាត់បឹងសាឡាង ខណ្ឌទួលគោក រាជធានីភ្នំពេញ បានស្លាប់បាត់បង់ជីវិតដោយសារជំងឺកូវីដ-១៩ នាថ្ងៃទី១៩ ខែមីនា ឆ្នាំ២០២១ វេលាម៉ោង ១៥:៣០នាទីរសៀល។ នៅថ្ងៃទី០៩ ខែមីនា ឆ្នាំ២០២១ បុរសខាងលើនេះ ដោយមានរោគសញ្ញាក្តៅខ្លួន និងហត់ បានចូលសម្រាកពេទ្យនៅមន្ទីរពេទ្យមន្ទីរពេទ្យមិត្តភាពខ្មែរ-សូវៀត បន្ទាប់មក បានរកឃើញថាមានវិជ្ជមានវីរុសកូវីដ-១៩ នៅថ្ងៃទី១០ ខែមីនា ឆ្នាំ២០២១។ ការ ពិនិត្យសុខភាព និងការថតសួត បានបង្ហាញថា គាត់មានរលាកសួតទាំងសងខាងធ្ងន់ធ្ងរ ហើយក្រុមគ្រូពេទ្យក្រៅពីផ្តល់ការព្យាបាលតាមបច្ចេកទេស ក៏បានប្រើប្រាស់ម៉ាស៊ីនជំនួយការដកដង្ហើមបន្ថែម នៅថ្ងៃទី១២ ខែមីនា ឆ្នាំ២០២១ ព្រមទាំងបានដាក់ ទុយោក្នុងបំពង់ខ្យល់ ដើម្បីជំនួយការផ្តល់អុកស៊ីហ្សែន នៅថ្ងៃទី១៩ ខែមីនា ឆ្នាំ២០២១ តែជាអកុសល មិនអាចជួយសង្គ្រោះ បាន ហើយគាត់ក៏បានធ្វើមរណៈកាលនៅថ្ងៃទី១៩ ខែមីនា ឆ្នាំ២០២១ វេលាម៉ោង ១៥:៣០នាទីរសៀលនេះទៅ។ ការសន្និដ្ឋានរបស់ក្រុមគ្រូពេទ្យ៖ បុរសវ័យ ៤៦ឆ្នាំខាងលើនេះ គឺបានស្លាប់បាត់បង់ជីវិត ដោយសារជំងឺកូវីដ-១៩ វៃលុកលឿន ធ្វើឱ្យរលាកសួតទាំងសងខាងធ្ងន់ធ្ងរ៕ រក្សាសិទ្ធិដោយៈ ចេស្តារ | 2021-03-20T12:01:57+07:00 | cen.com.kh | https://cen.com.kh/archives/311226.html |
f16fa354-f534-4b0e-a27a-4725ccbb20d1 | ប្រទេសជាសមាជិកក្រុមប្រឹក្សាវប្បធម៌អាស៊ី រួមគ្នាអភិវឌ្ឍន៍ និងធ្វើចលនាសេដ្ឋកិច្ចឡើងវិញ ក្នុងអំឡុងពេល និងក្រោយជំងឺកូវីដ១៩នេះ | ភ្នំពេញ ៖ ឯកឧត្តម សួស យ៉ារ៉ា អនុប្រធានគណៈកម្មការកិច្ចការបរទេសសហប្រតិបត្តិការអន្តរជាតិ ឃោសនាការ និងព័ត៌មាននៃរដ្ឋសភា និងជាអគ្គនាយក ACC បានធ្វើសន្និសីទកាសែតបញ្ជាក់ពីលទ្ធផលសំខាន់នៃកិច្ចប្រជុំនេះថា ក្រោយពីមានការពិភាក្សាទៅលើប្រធានបទ វប្បធម៌ និងនវានុវត្តន៍សម្រាប់វិបុលភាពរួម ក្នុងអំឡុងពេល និងក្រោយកូវីដ-១៩ ដោយមានការធ្វើបទបង្ហាញពីអ្នកជំនាញ កិច្ចប្រជុំក្រុមប្រឹក្សាវប្បធម៌លើកទី ២ បានអនុម័តជាឯកច្ឆន្ទ នូវសេចក្តីថ្លែងការណ៍ទីក្រុងភ្នំពេញ ដែលបានសង្កត់ធ្ងន់ទៅលើចំណុចសំខាន់ៗដូចជា៖ ១. ការប្តេជ្ញារបស់ក្រុមប្រឹក្សាវប្បធម៌អាស៊ី ក្នុងការកៀរគរធនធានដើម្បីបង្កើនភាពសម្បូរបែបនៃវប្បធម៌ធ្វើជាចលករ ដើម្បីកសាងសេដ្ឋកិច្ចឡើងវិញឱ្យកាន់តែរឹងមាំ ក្រោយការរីករាលដាលនៃជំងឺកូវីដ១៩។ ២. ការទទួលស្គាល់នូវភាពចាំបាច់ដើម្បីជំរុញការវិនិយោគបន្ថែមទៀតទៅលើការច្នៃប្រឌិត និងការអភិវឌ្ឍដែលជំរុញដោយវប្បធម៌ រួមទាំងកិច្ចសហ ការអន្តរជាតិដើម្បីជម្រុញវិស័យច្នៃប្រឌិតវប្បធម៌ដើម្បីភាពរុងរឿងរួមគ្នា។ ៣. កិច្ចសហប្រតិបត្តិការក្នុងការប្រារព្ធព្រឹត្តិការណ៍វប្បធម៌ជាសាធារណៈ តាមរយៈប្រព័ន្ធអ៊ីនធឺណែត ឬការជួបគ្នាដោយផ្ទាល់ ដោយផ្តោតលើគំនិតផ្តួចផ្តើមវប្បធម៌ រួមមានការរត់ម៉ារ៉ាតុងវប្បធម៌ គំនិតផ្តួចផ្តើមផ្លូវមួយខ្សែ ក្រវ៉ាត់មួយ គម្រោងផ្លូវសូត្ររបស់អង្គការយូណេស្កូ និងគម្រោងដទៃ ទៀតក្នុងចំណោមប្រទេសជាសមាជិក ដើម្បីលើកកម្ពស់សន្តិភាពយូរអង្វែង ភាពសុខដុម និងកិច្ចសហប្រតិបត្តិការអន្តរជាតិ។ គួរបញ្ជាក់ថា កិច្ចប្រជុំក្រុមប្រឹក្សាវប្បធម៌អាស៊ីលើកទី២ ក្រោមប្រធានបទស្តីពី ការលើកកម្ពស់វប្បធម៌ និងនវានុវត្តន៍ដើម្បីវិបុលភាពរួមក្នុងអំឡុងពេល និងក្រោយកូវីដ-១៩ បានធ្វើពិធីបើកនៅរសៀលថ្ងៃទី១៩ ខែមីនា ឆ្នាំ២០២១ តាមប្រព័ន្ធវីដេអូ នៅវិមានរដ្ឋសភានៃព្រះរាជាណាចក្រកម្ពុជា ដែលបានការអញ្ជើញជាអធិបតីភាព ពីលោកជំទាវ កិត្តិសង្គហបណ្ឌិត ឃួន សុដារី អនុ ប្រធានទី២ នៃរដ្ឋសភា អនុប្រធាន ICAPP និងជាប្រធានក្រុមប្រឹក្សាវប្បធម៌អាស៊ី ជាមួយនឹងឯកឧត្តម ចូហ្សេ ដឺវេណេស្សា (Hon. Jose de Venecia) ប្រធានស្ថាបនិកអង្គការ ICAPP និងជាសហប្រធានស្ថាបនិក ACC និងឯកឧត្តម ចូរប៉ីយ៉ុងចេ (Hon. Cho-byuong Jae) អគ្គលេខា ធិការ ICAPP៕ រក្សាសិទ្ធិដោយ៖CEN | 2021-03-20T11:19:53+07:00 | cen.com.kh | https://cen.com.kh/archives/311189.html |
8fcaec13-6804-4b45-92f6-cabee85d6bb9 | កាន់តែវីវរហើយ! ថ្ងៃនេះមានអ្នកឆ្លងកូវីដ ច្រើនជាងពីម្សិលមិញ | រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មានថា កម្ពុជាបានបន្ដរកឃើញករណីឆ្លងថ្មី នៃកូវីដ១៩ ចំនួន៥៤នាក់ និងជាសះស្បើយ ចំនួន១៨នាក់។ ក្រសួងសុខាភិបាល បានបញ្ជាក់ថា អ្នកឆ្លងកូវីដថ្មទាំង៥៤នាក់នោះ រួមមាន អ្នកពាក់ព័ន្ធនឹងការឆ្លងក្នុងសហគមន៍ ចំនួន៥៣នាក់ និងអ្នកធ្វើដំណើរមកពីក្រៅប្រទេស ចំនួនម្នាក់។ រីឯអ្នកឆ្លងថ្មីទាំងនោះ រួមមាន នៅភ្នំពេញ ចំនួន២៩នាក់, ខេត្តកណ្ដាល២៣នាក់ និងខេត្តព្រះសីហនុ ម្នាក់។ គិតត្រឹមព្រឹក ថ្ងៃទី២០ ខែមីនា ឆ្នាំ២០២១ កម្ពុជារកឃើញអ្នកឆ្លងកូវីដសរុប ១ ៦៣២នាក់ ហើយក្នុងចំណោមអ្នកជំងឺទាំងនោះ មានអ្នកជាសះស្បើយ ចំនួន៩៣៥ នាក់ និងអ្នកកំពុងសម្រាកព្យាបាល ៦៩២ នាក់ ហើយអ្នកជំងឺចំនួន៣នាក់ស្លាប់៕ | 2021-03-20T09:09:08+07:00 | kbnnews.com | https://kbn.news/archives/212594 |
310372ec-2ec0-426b-ae0e-f68803bae491 | នារីម៉ាស្សា៧នាក់ឆ្លងកូវីដ១៩ ម្ចាស់ហាងនៅបន្ដលួចបើកគ្រប់រូបភាព | រាជធានីភ្នំពេញ៖ ក្រោយពេលរកឃើញបុគ្គលិកចំនួន៧នាក់ ក្នុងចំណោម៩នាក់ នៅហាងម៉ាស្សា Ganess House ផ្ទះលេខ២២Z ផ្លូវលេខ៤២០ ភូមិ សង្កាត់បឹងត្របែកខណ្ឌចំការមន មានផ្ទុកកូវីដ១៩ហើយ ម្ចាស់នៅតែបន្ដបើកលួចលាក់បន្ដទៀត ទើបអាជ្ញាធររាជធានីភ្នំពេញ ចេញលិខិតព្រមានឲ្យបិទជាបន្ទាន់។ រដ្ឋបាលរាជធានីភ្នំពេញ នៅថ្ងៃទី១៩ ខែមីនា ឆ្នាំ២០២១ បានចេញលិខិតមួយ ព្រមានមកលោក នួន វី ម្ចាស់អាជីវកម្មម៉ាស្សាខាងលើ ឲ្យបញ្ឈប់ជាបន្ទាន់នូវសេវាកម្មសម៉ាស្សា ក្រោមរូបភាព និងមធ្យោបាយផ្សេងៗ ដែលផ្ទុយពីគោលការណ៍ណែនាំរបស់អាជ្ញាធរមូលដ្ឋាន និងវិធានការរបស់ក្រសួងសុខាភិបាល។ រដ្ឋបាលរាជធានីភ្នំពេញ បញ្ជាក់ថា ខ្ញុំសូមជម្រាបមកលោកឲ្យជ្រាបថា តាមការស្រាវជ្រាវ ក្នុងរយៈពេលកន្លងមក រដ្ឋបាលរាជធានីភ្នំពេញ បានរកឃើញបុគ្គលិករបស់អាជីវកម្មម៉ាស្សា ចំនួន៧ នាក់ក្នុងចំណោម៩នាក់ បានយកសំណាក ពាក់ព័ន្ធនឹងព្រឹត្តិការណ៍សហគមន៍២០ កុម្ភៈ លទ្ធផលវិជ្ជមាន នៃកូវីដ១៩។ ក្នុងនោះ អាជ្ញាធរមូលដ្ឋាន និងមន្ត្រីជំនាញបានចុះបិទទីតាំងរបស់លោករួចហើយ ប៉ុន្តែលោកនៅតែបង្កលក្ខណៈដល់បុគ្គលិករបស់ខ្លួនឱ្យបន្តអាជីវកម្មម៉ាស្សាជូនអតិថិជន តាមរយៈការណាត់ជួប នៅតាមទីតាំងខាងក្រៅផ្សេងៗ តាមប្រព័ន្ធទូរសព្ទ និងប្រព័ន្ធទំនាក់ទំនងសង្គមផ្សេងៗទៀត។ នេះជាទង្វើផ្ទុយពីវិធានការណែនាំរបស់ក្រសួងសុខាភិបាល។ រដ្ឋបាលរាជធានីភ្នំពេញ បានបន្ថែមថា ករណីនេះអាចនាំទៅដល់ការចម្លងជំងឺកូវីដ ឆ្លងចូលក្នុងសហគមន៍កាន់តែធ្ងន់ធ្ងរថែមទៀត។ ន័យនេះ រដ្ឋបាលរាជធានីភ្នំពេញ សូមណែនាំ និងក្រើនរំឭកលោកត្រូវបញ្ឈប់ជាបន្ទាន់ រាល់ការផ្ដល់សេវាម៉ាស្សា ក្រោមរូបភាព និងមធ្យោបាយផ្សេងៗ ដែលផ្ទុយពីគោលការណ៍ណែនាំរបស់អាជ្ញាធរមូលដ្ឋាន និងវិធានការសុខាភិបាល ។ ទន្ទឹមនឹងនេះលោក ផ្ដល់កិច្ចសហការឲ្យបានល្អជាប្រចាំជាមួយអាជ្ញាធរមូលដ្ឋាន និងសមត្ថកិច្ចជំនាញពាក់ព័ន្ធ ដើម្បីស្រាវជ្រាវប្រភព ប្រសិនបើលោកមិនធ្វើតាមការណែនាំនេះ រដ្ឋបាលរាជធានីភ្នំពេញ នឹងចាត់វិធានការរដ្ឋបាល និងវិធានការច្បាប់ តាមច្បាប់ស្ដីពីការទប់ស្កាត់កូវីដ និងជំងឺជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងៗទៀត៕ | 2021-03-20T08:23:21+07:00 | kbnnews.com | https://kbn.news/archives/212562 |
45586b83-0f06-46be-854d-661c7c8087e2 | មរណភាពកូវីដ«ដំបូង»នៅកម្ពុជា៖ គ្រួសាររំឭកវេលាចុងក្រោយនិងការចងចាំ | ភ្នំពេញ — ខែមីនានេះ ជាគម្រប់អនុស្សាវរីយ៍ ១៨ ឆ្នាំនៃចំណងអាពាហ៍ពិពាហ៍រវាងលោក ឡៅ វណ្ណា និងអ្នកស្រី វ៉េង សុម៉ាលី។ អ្នកទាំងពីររៀបការនៅថ្ងៃទី ៣ ខែមីនា ឆ្នាំ ២០០៣។ ប៉ុន្តែនៅខែអនុស្សាវរីយ៍អាពាហ៍ពិពាហ៍នាឆ្នាំ ២០២១ នេះ បានបន្សល់ទុកនូវសំណោកសោកសៅឲ្យក្រុមគ្រួសារ ដែលមានកូនប្រុសស្រី ៤ នាក់មួយនេះ។ លោក ឡៅ វណ្ណា ត្រូវចូលសម្រាកព្យាបាលនៅមណ្ឌលសុខភាពចាក់អង្រែ ក្រោយពីបានតេស្ដវិជ្ជមានកូវីដ១៩ នៅថ្ងៃទី ២៧ ខែកុម្ភៈ ដោយសារលោកជាប់ពាក់ព័ន្ធនឹងជនជាតិចិនម្នាក់ដែលលោកបើករថយន្តឲ្យ។ តែភាពសោកសៅនិងការលំបាកនៃក្រុមគ្រួសារនេះ មិនបញ្ចប់ត្រឹមការចូលសម្រាកពេទ្យនេះទេ។ តាំងតែពីចូលសម្រាកនៅមណ្ឌលសុខភាពចាក់អង្រែមក លោក វណ្ណា អាចទាក់ទងឃើញមុខក្រុមគ្រួសារដែលត្រូវធ្វើចត្តាឡីស័កនៅផ្ទះបានតែតាម Facebook Messenger ប៉ុណ្ណោះ។ នៅថ្ងៃទី៣ ខែមីនា ចំខួបអាពាហ៍ពិពាហ៍ លោក វណ្ណា បានប្រាប់អ្នកស្រី វ៉េង សុម៉ាលី ឱ្យផ្ដាំបងប្អូនផ្ញើទិញបបរគ្រឿង ដែលលោកចូលចិត្ត ផ្ញើឱ្យលោកហូបនៅមណ្ឌលសម្រាកព្យាបាល។ មកទល់នឹងថ្ងៃនោះ ស្ថានភាពជំងឺលោកកាន់តែមានសភាពធ្ងន់ធ្ងរ ពីមួយថ្ងៃទៅមួយថ្ងៃ។ ក្រោយបរិភោគបបរគ្រឿងដែលធ្លាប់តែឆ្ងាញ់ជាប់មាត់ លោក វណ្ណា បានប្រាប់ភរិយាថា លោកភ្លក់លែងដឹងរសជាតិអ្វីទាំងអស់។ អ្នកស្រី សុម៉ាលី បានប្រាប់វីអូអេថា៖ «គ្រានោះខ្ញុំមើលស្ថានភាពគាត់ របៀបថាដូចប្លែកបន្តិចម្ដងៗអ៊ីចឹងទៅណា គាត់ថា «អូនអើយបងដូចប្លែក ចេះតែស្រៀវស្រាញ ក្ដៅខ្លួន ហើយមានក្អកបណ្ដើរៗទៀត» ហើយពីមួយថ្ងៃទៅមួយថ្ងៃអាការៈគាត់ដូចជាធ្ងន់បន្ដិចម្ដងៗ»។ ដោយស្ថានភាពមិនធូរស្រាល លោក វណ្ណា ត្រូវបានផ្ទេរពីមណ្ឌលសុខភាពចាក់អង្រែ ទៅកាន់មន្ទីរពេទ្យមិត្តភាពខ្មែរសូវៀត នាថ្ងៃទី ៥ ខែមីនា។ ក្រៅពីការងារជាអ្នកបើករថយន្តឲ្យគេ លោក វណ្ណា ក៏មានការងារនៅនាយកដ្ឋាននគរបាលអង្គរក្សនៃក្រសួងមហាផ្ទៃផងដែរ។ លោក វណ្ណា អាយុ ៥០ ឆ្នាំ ត្រូវបានក្រុមការងារសុខាភិបាលទាក់ទងឱ្យទៅធ្វើតេស្ដបន្ទាប់ពីថៅកែចិនម្នាក់ដែលលោកបើករថយន្តឲ្យ ដែលជាការងារទីពីរបន្ទាប់ពីការងាររដ្ឋ ត្រូវបានធ្វើតេស្តវិជ្ជមានកូវីដក្នុងព្រឹត្តិការណ៍ ២០ កុម្ភៈ។ មកទល់នឹងថ្ងៃទី៩ ខែមីនា លោក វណ្ណា បាត់ដំណឹងលែងខលមកភរិយា ខណៈលោកកំពុងសម្រាកព្យាបាល មាត់របស់លោកត្រូវបានខ្ទប់ដោយម៉ាស៊ីនជំនួយការដកដង្ហើម (Ventilator) ដោយសារស្ថានភាពធ្ងន់ធ្ងរ។ «អត់ឃើញគាត់ខលមកទេ បាត់រហូត ខ្ញុំចេះតែឆ្ងល់ថា ប្ដីខ្ញុំមកថ្ងៃតាំងពីព្រឹកទល់ដល់យប់ហ្នឹង អត់ឃើញខលរូបភាពឱ្យមើលសោះ តែពេលហ្នឹង ប្អូន គាត់និយាយមកខ្ញុំជឿថាជំងឺហ្នឹងវាដល់ដំណាក់កាលខ្លាំងហើយ ព្រោះគាត់ថតមកខ្ញុំមើលហ្នឹង គាត់ថានិយាយបានមួយម៉ាត់ពីរម៉ាត់ គាត់លើកដៃថាហត់ណាស់អូន ហត់ណាស់ហត់ បងហត់និយាយលែងបានតទៅទៀតហើយ» ហើយខ្ញុំថាបើបងហត់ បងមិនបាច់និយាយទេ ឱ្យខ្ញុំឃើញមុខមក ក៏ខ្ញុំអស់ចិត្ត»។ នៅថ្ងៃទី ១១ ខែមីនា រង្វង់ម៉ោងជិត ១១ ថ្ងៃត្រង់ ក្រុមគ្រូពេទ្យនៅមន្ទីរពេទ្យមិត្តភាពខ្មែរសូវៀត បានហៅទូរស័ព្ទមកអ្នកស្រី សុម៉ាលី ជាមួយនឹងដំណឹងថា លោក វណ្ណា បានទទួលមរណភាព។ «ពេលពេទ្យជូនពាក្យថា ប្ដីខ្ញុំអស់សង្ខារអ៊ីចឹងភ្លាម ខ្ញុំរន្ធត់ចិត្តណាស់ រន្ធត់ចិត្តថា ខ្ញុំរស់ដោយសារប្ដី ដល់ឥឡូវអស់បង្គោលហើយ គិតយ៉ាងម៉េច។ ហៅកូនមកជិតនិយាយ ថាយើងអស់ប៉ារកស៊ីចិញ្ចឹមហើយ ម៉ាក់អត់មាំទៀត ខ្ញុំទើបវះហើយអ៊ីចឹង ដល់អ៊ីចឹងទៅ កូនក៏មើលមុខយើង ហើយខ្ញុំថា កូនអើយ ម៉ាក់ដូចគិតមិនចេញទេនេះ ... កូនក៏អង្គុយជិតខ្ញុំ យំទាំងអស់គ្នាអ៊ីចឹងទៅ»។ គ្រានោះអ្នកស្រី សុម៉ាលី និងកូនប្រុសស្រីទាំង ៤ មិនអាចចេញក្រៅផ្ទះបាននោះទេ ដោយសារជាប់កាតព្វកិច្ចធ្វើចត្តាឡីស័កក្នុងគេហដ្ឋានខ្លួនឯង នៅសង្កាត់ចាក់អង្រែ។ នៅពេលសពលោក វណ្ណា ត្រូវបានបូជាអំឡុងម៉ោង៨យប់ ថ្ងៃទី ១១ ខែមីនា នៅវត្តបញ្ចកែវមុនីឫស្សីសាញ់ ក្នុងខណ្ឌដង្កោ រាជធានីភ្នំពេញ អ្នកស្រី សុម៉ាលី និងកូនប្រុសស្រី បានត្រឹមរៀបចំតុតូចមួយ មានជើងធូបនិងនំនែកបន្ដិចបន្ដួចឧទ្ទិសដល់វិញ្ញាណក្ខន្ធលោកពីចម្ងាយតែប៉ុណ្ណោះ។ លោក ឡៅ វណ្ណា ត្រូវបានក្រសួងសុខាភិបាលកំណត់ថាជាអ្នកជំងឺកូវីដ១៩ដំបូងគេនៅកម្ពុជា ដែលបានទទួលមរណភាពដោយវីរុសនេះ។ ភ្លាមៗក្រោយមរណភាពលោក ឡៅ វណ្ណា នាថ្ងៃទី ១១ ខែមីនា លោកស្រីវេជ្ជបណ្ឌិត ឱវណ្ណឌីន រដ្ឋលេខាធិការក្រសួងសុខាភិបាល បានប្រាប់ទូរទស្សន៍បាយ័នថា សួតរបស់លោកទាំងសងខាងមានការរលាកខូចខាតធ្ងន់ធ្ងរ ទោះគ្រូពេទ្យប្រើគ្រប់បច្ចេកទេសនិងបច្ចេកវិទ្យាយ៉ាងណាក្ដី។ «ក៏ប៉ុន្តែជាការសោកស្ដាយមែនទែនដោយសារការជួយសង្គ្រោះរបស់យើងមិនអាចជួយបាន ដោយសារស្ថានភាពវាយលុករបស់វីរុសកូវីដ១៩ ហ្នឹងវាលឿន ហើយធ្វើឱ្យសរីរាង្គរបស់គាត់ទ្រាំទ្រអត់បាន ធ្វើឱ្យមានភាពធ្ងន់ធ្ងរទៅលើបញ្ហាសួតទាំងសងខាងរបស់គាត់នេះ»។ អង្គការសុខភាពពិភពលោក (WHO) បានហៅមរណភាពលោក ឡៅ វណ្ណា ថាជា «កាលប្បវត្តិដ៏សោកសង្រេងនៃការតស៊ូក្រាញននាលរបស់កម្ពុជាជាមួយនឹងវីរុស» កូវីដ១៩ និងបានសម្ដែងមរណទុក្ខជូនក្រុមគ្រួសារលោក វណ្ណា។ សម្រាប់ភរិយានិងកូនៗលោក វណ្ណា ក្ដីសោយសោកពីមរណភាពរបស់លោកមានធំធេងជាងអ្វីដែលខ្ទង់តួលេខដែលស្លាប់ដោយសារកូវីដនៅកម្ពុជាអាចគណនាបាន។ លោក វណ្ណា មានស្រុកកំណើតនៅស្រុកបុរីជលសារ ខេត្តតាកែវ ហើយលោកជាកូនទីពីរក្នុងគ្រួសារដែលមានបងប្អូនប្រុសស្រីសរុប ៨ នាក់។ លោកត្រូវបានបងជីទួតមួយរបស់អ្នកស្រី សុម៉ាលី ណែនាំឱ្យស្គាល់គ្នាមុនឈានទៅចងចំណងអាពាហ៍ពិពាហ៍ នៅឆ្នាំ ២០០៣។ ភរិយារបស់លោក វណ្ណា មានប្រសាសន៍ថា៖ «គាត់ល្អនឹងខ្ញុំណាស់ ហ្នឹងហើយ ល្អដល់ថ្នាក់ខ្ញុំបំភ្លេចមិនបានតែម្ដង គាត់ល្អនឹងខ្ញុំដូចថាហួសតែម្ដង ... រហូតដល់បែកគ្នាខ្ញុំស្រណោះសម្ដីប្ដី គាត់គោរពស្រឡាញ់យើង គាត់ឱ្យតម្លៃយើងត្រង់ហ្នឹង»។ ដោយសារមានកូន ៤ នាក់ក្នុងបន្ទុក លោក វណ្ណា ត្រូវរករបរខាងក្រៅការងាររដ្ឋបន្ថែម គឺធ្វើជាអ្នកបើកបររថយន្តប្ដូរយកកម្រៃបន្ថែម ផ្គត់ផ្គង់ជីវភាពគ្រួសារនិងការសិក្សារបស់កូនៗ។ «ដូចអូនឃើញស្រាប់ហើយ ប្រាក់ខែយើងរាជការខ្លាចចាយមិនគ្រាន់ ហើយមកទល់នឹងខ្ញុំ កូនដល់ច្រើនអ៊ីចឹងទៀត អ៊ីចឹងគាត់ក៏ចេះតែស្វះស្វែងរកការងារបន្ថែមទៀតអ៊ីចឹងទៅណា»។ អ្នកស្រី សុម៉ាលី បានបន្ថែមថា អ្នកស្រីសម្គាល់ឃើញស្វាមីហាក់មានសភាពហត់នឿយច្រើននាមួយរយៈកាលថ្មីៗនេះ។ អ្នកស្រីឲ្យដឹងថា ស្វាមីមិនមានជំងឺអ្វីប្រចាំកាយនោះទេ ដោយគ្រាន់តែដឹងថាលោកលើសទម្ងន់ និងពិសារគ្រឿងស្រវឹងធម្មតា។ «ប៉ុន្មានខែចុងក្រោយនេះ គាត់ធ្វើការដូចជារៀងខ្លាំងដែរ អ៊ីចឹងកម្លាំងវាចុះទៅតាមហ្នឹង!»។ ក្រុមគ្រួសារនេះបានដឹងឮដំបូងអំពីជំងឺកូវីដ១៩ នៅឆ្នាំ ២០២០ ពេលដែលរោគរាតត្បាតនេះផ្ដើមរំខានផ្លាស់ប្ដូររបៀបរបបជីវិតទាំងឡាយនៅទូទាំងសាកលលោក។ អ្នកស្រី សុម៉ាលី បានលើកឡើងថា៖ «គាត់ធ្លាប់ប្រាប់ដែរហ្នឹង នៅពេលគាត់ទៅធ្វើការអ៊ីចឹង គាត់ទិញតាំងពីអាល់កុល ទិញតាំងពីម៉ាសមកទុកនៅផ្ទះឱ្យកូន ហើយគាត់ចេះតែថា «កូនអើយ ទៅសាលាហ្នឹង បាញ់ៗអាល់កុល លាងដៃឱ្យស្អាត ហើយពាក់ៗម៉ាសឱ្យជិត កូនណា» គាត់ចេះតែប្រាប់អ៊ីចឹងដែរហ្នឹង ពេលកើតកូវីដដំបូងៗ»។ មកទល់នឹងពេលនេះ អ្នកស្រី សុម៉ាលី នៅតែក្រៀមក្រំនិងកាន់ទុក្ខស្វាមីដែលចែកឋាន។ ធាតុរបស់លោក វណ្ណា ត្រូវបានតម្កល់ទុកនៅមន្ទីរពេទ្យមិត្តភាពខ្មែរសូវៀត ជូនក្រុមគ្រួសារមកយក។ រហូតមកដល់ថ្ងៃទី១៩ ខែមីនា អ្នកស្រី សុម៉ាលី មិនទាន់កំណត់ថ្ងៃទៅយកធាតុរបស់ស្វាមីមកទុកនៅផ្ទះនោះទេ បើទោះបញ្ចប់ការធ្វើចត្តាឡីស័ក ហើយអ្នកស្រីនិងកូនៗ ពុំមានផ្ទុកវីរុសជំងឺកូវីដ១៩។ យ៉ាងណាក៏ដោយ អ្នកស្រី សុម៉ាលី បន្ថែមថា៖ «នឹកដល់រឿងហ្នឹង ខ្ញុំក៏ធ្វើចិត្តឡើងវិញ ខ្ញុំត្រូវតែខំពង្រឹងខ្លួនឯង ខ្លាចខ្ញុំមិនស្រួលមួយទៀត ឥឡូវអត់ឪពុកពិបាកម្លឹងទៅហើយ ចុះបើអត់ទាំងម្ដាយទៀត កូនខ្ញុំទីពឹងអ្នកណា ខ្ញុំក៏ទាញចិត្ត ខំសម្រួលចិត្ត ខំធ្វើចិត្ត បន្ដិចម្ដងៗ»៕ | 2021-03-20T07:00:00+07:00 | khmer.voanews.com | https://khmer.voanews.com/a/family-of-the-first-covid-19-victim-died-from-the-virus-shares-sadness-and-memories/5821440.html |
8a2f5933-2b5a-4d8e-aa26-b3d57b05b335 | រកឃើញអ្នកឆ្លងកូវីដ២នាក់ទៀតនៅឫស្សីកែវទាំងយប់ មានម្នាក់ជាក្មេងអាយុ៦ឆ្នាំ | ភ្នំពេញ ៖ នៅក្នុងមូលដ្ឋានខណ្ឌឫស្សីកែវ បានរកឃើញអ្នកមានវិជ្ជមាននឹងមេរោគកូវីដ១៩ ចំនួន០២នាក់ រួមមាន ទី១អ្នកជំងឺ កុមារា អាយុ ៦ ឆ្នាំ ដែលមានទីតាំងនៅផ្ទះជួល ផ្លូវបេតុង ភូមិសាមគ្គី សង្កាត់ឫស្សីកែវ ខណ្ឌឫស្សីកែវ រាជធានីភ្នំពេញ (ឆ្លងពីម្ដាយ អាយុ ៣១ ឆ្នាំ) ក្នុងនោះមានអ្នកពាក់ព័ន្ធចំនួន ០៤ នាក់ (ស្រី០១នាក់) ត្រូវបានបន្តឲ្យធ្វើចត្តាឡីស័កក្នុងទីតាំងខាងលើដដែល។ ចំណែក ទី២/ អ្នកជំងឺ ស្ត្រី អាយុ ៥៦ ឆ្នាំ (ធ្លាប់ទៅមន្ទីរពេទ្យនៅអ្នកលឿង កាលពីថ្ងៃទី២៨ ខែកុម្ភៈ ឆ្នាំ២០២១) ដែលមានទីតាំងនៅ ផ្ទះជួល ផ្លូវ១០៣R ក្រុមទី៧ ភូមិបាក់ទូក សង្កាត់ទួលសង្កែទី១ ខណ្ឌឫស្សីកែវ រាជធានីភ្នំពេញ ក្នុងនោះមានអ្នកពាក់ព័ន្ធចំនួន ០២ នាក់ (ស្រី ០១ នាក់) ត្រូវបានឲ្យធ្វើចត្តាឡីស័កនៅក្នុងទីតាំងនេះ។ ជាចុងក្រោយ អាជ្ញាធរ បាននឹងកំពុងបិទទីតាំងខាងលើនេះជាបណ្ដោះអាសន្ន៕ | 2021-03-20T06:26:00+07:00 | kampucheathmey.com | https://www.kampucheathmey.com/local-news/85539 |
c781578d-501c-410b-b25f-1b9ad9eec734 | សេចក្តីថ្លែងការណ៍ក្រុងភ្នំពេញ ស្តីពីកិច្ចសហប្រតិបត្តិការនិងនវានុវត្តន៍វប្បធម៌ ដើម្បីវិបុលភាពរួមក្នុងអំឡុងពេល និងក្រោយការរាតត្បាតនៃជំងឺកូវីដ-១៩ | ក្រុមប្រឹក្សាវប្បធម៌អាស៉ី (ACC) នៅយប់ថ្ងៃទី១៩ ខែមីនា ឆ្នាំ២០២១នេះ បានបង្ហាញពីសេចក្តីថ្លែងការណ៍ក្រុងភ្នំពេញ ស្តីពីកិច្ចសហប្រតិបត្តិការនិងនវានុវត្តន៍វប្បធម៌ ដើម្បីវិបុលភាពរួមក្នុងអំឡុងពេល និងក្រោយការរាតត្បាតនៃជំងឺកូវីដ-១៩។ នេះបើតាមសេចក្តីថ្លែងការណ៍ក្រុងភ្នំពេញ ដែលបណ្តាញព័ត៌មាន Fresh News ទទួលបាន។ យើងជាសមាជិកសន្និសីទអន្តរជាតិនៃបណ្តាគណបក្សនយោបាយនៅអាស៉ី (ICAPP) បានរៀបចំកិច្ចប្រជុំក្រុមប្រឹក្សាវប្បធម៌អាស៉ីលើកទី២ នាថ្ងៃទី១៩ ខែមីនា ឆ្នាំ២០២១ តាមរយៈប្រព័ន្ធវីដេអូ។ កិច្ចប្រជុំត្រូវបានសហការរៀបចំដោយលេខាធិការដ្ឋានក្រុមប្រឹក្សាវប្បធម៌អាស៉ី (ACC) និង ICAPP។ យើងបានរំលឹកសារជាថ្មី អំពីស្មារតីនៃសេចក្តីថ្លែងការណ៍ក្រុងសៀមរាបសម្រាប់វប្បធម៌សន្តិភាព ការអភិវឌ្ឍប្រកបដោយចីរភាព ការតភ្ជាប់រវាងមនុស្សជាតិ និងនវានុវត្តន៍ ដែលត្រូវបានអនុម័តជាឯកច្ឆ័ន្ទ នៅក្នុងពិធីប្រកាស ACC ជាផ្លូវការ កាលពីថ្ងៃទី១៥ ខែមករា ឆ្នាំ២០១៩។ យើងសូមកោតសរសើរយ៉ាងខ្ពង់ខ្ពស់ លើការដឹកនាំប្រកបដោយទស្សនវិស័យរបស់ សម្តេចតេជោ ហ៊ុន សែន ប្រធានស្ថាបនិកកិត្តិយសនៃ ACC លោក មោហាម៉ាត់ យូសូស កាឡា អតីតអនុប្រធានាធីបតីនៃសាធារណរដ្ឋ ឥណ្ឌូនេស៉ី លោក ខាកា ប្រាសាដ សាម៉ា អូលី នាយករដ្ឋមន្ត្រីនៃសាធារណរដ្ឋនេប៉ាល់ លោក ហូហ្សេ ឌឺ វេនីហ្សៀ ប្រធានស្ថាបនិក ICAPP លោក ជុង អ៊ុយយ៉ុង សហប្រធានគណៈកម្មាធិការអចិន្ត្រៃយ៍ ICAPP និងជារដ្ឋមន្ត្រីការបរទេសនៃសាធារណរដ្ឋកូរ៉េ រួមទាំងថ្នាក់ដឹកនយោបាយលេចធ្លោដ៏ទៃទៀតមកពីទ្វីបអាស៉ី ចំពោះកិច្ចខិតខំប្រឹងប្រែងដែលមិនចេះនឿយហត់ និងការប្តេជ្ជាចចិត្តចំពោះបុព្វហេតុ ACC។ យើងសូមទទួលស្គាល់ និងអបអរសាទរ ចំពោះការចូលរួមចំណែកដ៏សំខាន់របស់សមាជិកប្រចាំការ របស់ ICAPP និង ACC ក្នុងការដឹកនាំ និងសម្របសម្រួលកិច្ចការសំខាន់ៗរបស់ ACC។ យើងក៏សូមថ្លែងអំណរគុណដល់ធនាគារអភិវឌ្ឍន៍អាស៉ី វេទិកាសម្ព័ន្ធសង្គមស៉ីវិល វិទ្យាស្ថានចក្ខុវិស័យអាស៉ី និងស្ថាប័នដែលពាក់ព័ន្ធផ្សេងៗទៀត ចំពោះការគាំទ្រ និងភាពជាដៃគូរក្នុងការអនុវត្តគម្រោងរបស់ ACC។ បន្ថែមពីនេះទៀត យើងសូមថ្លែងអំណរគុណដល់វាគ្មិនគន្លឹះ មកពីអង្គការ UNESCO UNOPS និងវិទ្យាស្ថានចក្ខុវិស័យអាស៉ី ដែលបាន ចែករំលែកនូវទស្សនវិស័យនៅក្នុងកិច្ចប្រជុំថ្ងៃនេះ។ យើងសូមបញ្ជាក់សារជាថ្មីអំពីការប្តេជ្ញារបស់យើងក្នុងការលើកស្ទួយសិទ្ធិ និងសេចក្តីថ្លៃថ្នូរ របស់ប្រជាជន និងការទុកផលប្រយោជន៍របស់ប្រជាជននៅជួរមុខ និងជាស្នូលសម្រាប់ការអភិវឌ្ឍជាតិ និងកិច្ចសហប្រតិបត្តិការអន្តរជាតិ។ ចំពោះការស្តារឡើងវិញក្រោយការរាតត្បាតនៃជំងឺកូវីដ-១៩ យើងសង្កត់ធ្ងន់លើសារៈសំខាន់នៃការលើកកម្ពស់ការអភិវឌ្ឍ ដោយយកវប្បធម៌ជាមូលដ្ឋាន និងទំនាក់ទំនងប្រទាក់ក្រឡាគ្នារវាងនវានុវត្តន៍និងវប្បធម៌។ យើងសូមបញ្ជាក់សារជាថ្មីអំពីការប្តេជ្ញារបស់យើង ដូចដែលបានលើកឡើងនៅក្នុងសេចក្តីថ្លែងការណ៍ក្រុងសៀមរាម កាលពីឆ្នាំ២០១៩ ក្នុងការប្រកាន់ខ្ជាប់នូវគោលបំណង និងគោលការណ៍នៃធម្មនុញ្ញរបស់អង្គការសហប្រជាជាតិ ធម្មនុញ្ញអង្គការ UNESCO និងធម្មនុញ្ញ ICAPP កិច្ចព្រមព្រៀងសហប្រតិបតិ្តការរវាង ICAPP និងអង្គការUNESCO និងស្មារតីនៃកិច្ចសហប្រតិបត្តិការអន្តរជាតិ ដោយផ្អែកលើគោលការណ៍នៃការគោរពគ្នាទៅវិញទៅមក ការយោគយល់គ្នាទៅវិញទៅមក និងការផ្តល់ផលប្រយោជន៍ឱ្យគ្នាទៅវិញទៅមក (3M4 PEACE) ដើម្បីសម្រេចបាននូវគោលការណ៍សន្តិសហវិជ្ជមាន សមភាពអធិបតេយ្យភាព ការមិនជ្រៀតជ្រែកក្នុងកិច្ចការផ្ទៃក្នុង វឌ្ឍនភាពនៃបច្ចេកវិទ្យា និងនវានុវត្តន៍ កិច្ចសន្ទនាក្នុងន័យស្ថាបនា និងវិបុលភាពសេដ្ឋកិច្ច។ យើងសូមសន្យាបន្តជំរុញកិច្ចខិតខំប្រឹងប្រែង និងកិច្ចសហប្រតិបត្តិការរួម ក្នុងការលើកកម្ពស់សាមគ្គីភាពក្នុងបរិបទនៃភាពចម្រុះនៃជំនឿ និងសុខដុមរមនាខាងសាសនា និងវឌ្ឍនភាពសង្គមប្រកបដោយបរិយាប័ន្ន តាមរយៈ សង្គមូបនីយកម្ម និងការលើកកម្ពស់បទដ្ឋានកិច្ចសហប្រតិបត្តិការ អត្តសញ្ញាណវប្បធម៌ និងគុណតម្លៃនៃមនុស្សជាតិ។ ដើម្បីសម្រេចនូវបានគោលដៅក្នុងការកសាងសង្គមមួយប្រកបដោយសន្តិភាព ចីរភាព បរិយាប័ន្ន និងភាពធន់នៅទ្វីបអាស៉ី និងការរួមគ្នាលើកកម្ពស់កិច្ចសហប្រតិបត្តិការ និងនវានុវត្តន៍វប្បធម៌ ដើម្បីវិបុលភាពរួមក្នុងអំឡុងពេល និងក្រោយការរាតត្បាតនៃជំងឺកូវីដ-១៩ យើងសូមប្រកាសដូចខាងក្រោម៖ យើងប្តេជ្ញាកៀគរកម្លាំង និងធនធានរបស់យើង ដើម្បីលើកស្ទួយភាពសម្បូរបែប និងភាពចម្រុះនៃវប្បធម៌របស់យើង ដើម្បីកសាងសេដ្ឋកិច្ចឡើងវិញឲ្យកាន់តែរឹងមាំ និងកាន់តែធន់ បន្ទាប់ពីការរាតត្បាតសកលនៃជំងឺកូវីដ-១៩។ យើងលើកទឹកចិត្តឱ្យមានកិច្ចសន្ទនា និងភាពជាដៃគូរវាងភាគីពាក់ព័ន្ធទាំងអស់ ដើម្បីជំរុញការច្នៃប្រឌិត និងនវានុវត្តន៍ក្នុងវិស័យវប្បធម៌ និងឧស្សាហកម្មច្នៃប្រឌិត ដើម្បីបង្កើតឱកាសការងារ សម្រាប់ប្រជាជនមូលដ្ឋាន និងដើម្បីលើកកម្ពស់ភាពទាក់ទាញរបស់សហគមន៍របស់ពួកគេ។ យើងគូសបញ្ជាក់ពីសារៈសំខាន់នៃកិច្ចសហប្រតិបត្តិការ និងភាពជាដៃគូរអន្តរជាតិ ក្នុងក្របខណ្ឌទេ្វភាគី និងពហុភាគី ក្នុងការលើកកម្ពស់ការអភិវឌ្ឍដោយយកវប្បធម៌ជាមូលដ្ឋាន ទំនាក់ទំនងប្រទាក់ក្រឡាគ្នារវាងវប្បធម៌និងនវានុវត្តន៍ និងការអភិវឌ្ឍដែលយកប្រជាជនជាស្នូល។ យើងផ្តោតសំខាន់លើវិធីសាស្រ្តដែលមើលពីសង្គមទាំងមូល ក្នុងការឆ្លើយតបទៅនឹងតម្រូវការសង្គម និងការគាំទ្រការសម្របខ្លួន និងភាពធន់របស់សង្គម ក្នុងអំឡុងពេលនៃវិបត្តិ ដូចជាការរំខានផ្នែកសង្គម និងការរាំងស្ទះផ្នែកបច្ចេកវិទ្យា និងការរឹតបន្តឹងការចល័តរបស់ប្រជាជន ដែលបង្កដោយជំងឺរាតត្បាត។ យើងទទួលស្គាល់នូវភាពចាំបាច់ក្នុងការលើកកម្ពស់ការវិនិយោគបន្ថែមទៀតលើនវានុវត្តន៍ និងការអភិវឌ្ឍដែលមានវប្បធម៌ជាចលករ។ យើងលើកទឹកចិត្តឱ្យមានកិច្ចសហប្រតិបត្តិការអន្តរជាតិ ដើម្បីជំរុញនវានុវត្តន៍ លើវិស័យវប្បធម៌ និងឧស្សាហកម្មច្នៃប្រឌិត ដើម្បីវិបុលភាពរួម។ យើងសង្កត់ធ្ងន់លើភាពចាំបាច់នៃភាពជាដៃគូររវាងសាធារណៈនិងឯកជន ក្នុងការអភិវឌ្ឍវប្បធម៌និងឧស្សាហកម្មច្នៃប្រឌិត ដើម្បីផ្សារភ្ជាប់រវាងវប្បធម៌ និងអរិយធម៌ផ្សេងៗគ្នា ជាពិសេសការចាប់យកឱកាសពីបដិវត្តឧស្សាហកម្មទី៤។ យើងសូមផ្តល់អនុសាសន៍ឱ្យមានការចូលរួមយ៉ាងសកម្មពីគ្រប់ភាគី ក្នុងការអភិរក្ស និងការអភិវឌ្ឍវិស័យ វប្បធម៌ តាមរយៈការវិនិយោគលើបេតិកភណ្ឌវប្បធម៌ ដែលនឹងលើកកម្ពស់ចំណងមិត្តភាព ទំនាក់ទំនង និងការផ្សារភ្ជាប់រវាងវប្បធម៌និងអរិយធម៌ផ្សេងៗគ្នា ឱ្យកាន់តែរឹងមាំ។ យើងសូមអំពាវនាវដល់បណ្តាគណបក្សនយោបាយ រដ្ឋាភិបាល វិស័យសាធារណៈ និងវិស័យឯកជន និងស្ថាប័នសង្គមស៉ីវិល ដើម្បីលើកកម្ពស់ការស្រាវជ្រាវ និងនវានុវត្តន៍លើវិស័យវប្បធម៌ និងឧស្សាហកម្ម ច្នៃប្រឌិត ដើម្បីបង្កើតស្តង់ដារនិងការអនុវត្ត ដែលសម្របសម្រួល និងបង្កលក្ខណៈឱ្យមានបរិយាប័ន្នសង្គម ក៏ដូចជាកំណើនសេដ្ឋកិច្ចប្រកបដោយបរិយាប័ន្ន។ យើងទទួលស្គាល់នូវភាពបន្ទាន់ក្នុងការធ្វើសមាហរណកម្ម និងការផ្សព្វផ្សាយបច្ចេកវិទ្យា ក្នុងវិស័យសិល្បៈ និងវប្បធម៌ ដើម្បីលើកកម្ពស់ជីវភាពរស់នៅរបស់ប្រជាជន តាមរយៈកម្មវិធីនវានុវត្តន៍វប្បធម៌ និងសង្គម នៅក្នុងអំឡុងពេល និងក្រោយជំងឺកូវីដ១៩។ យើងលើកទឹកចិត្តឱ្យមានការកៀរគរធនធានហិរញ្ញវត្ថុ ក្នុងទម្រង់ជាមូលនិធិបរិបាល ឬមូលនិធិអភិវឌ្ឍន៍ប្រកបដោយចីរភាព តាមរយៈការគាំទ្រពីអង្គការអន្តរជាតិ មូលនិធិឯកជន និងភ្នាក់ងារអភិវឌ្ឍន៍អន្តរជាតិ ក៏ដូចជាគម្រោងទ្វេភាគីឬពហុភាគី សម្រាប់គម្រោងវប្បធម៌ ដែលឆ្លើយតបទៅនឹងតម្រូវការចាំបាច់របស់សង្គមនាពេលបច្ចុប្បន្ននិងអនាគត។ យើងជំរុញឱ្យមានកិច្ចសហប្រតិបត្តិការក្នុងការរៀបចំព្រឹត្តិការណ៍វប្បធម៌សំខាន់ៗ តាមរយៈប្រព័ន្ធវីដេអូ ឬដោយផ្ទាល់ ដោយផ្តោតសំខាន់លើគំនិតផ្តួចផ្តើមផ្នែកវប្បធម៌ ដូចជាការរត់ម៉ារ៉ាតុងវប្បធម៌ គំនិតផ្តួចផ្តើម ខ្សែក្រវ៉ាត់និងផ្លូវ គំនិតផ្តួចផ្តើមផ្លូវសូត្រនៃអង្គការ UNESCO ព្រមទាំងបណ្តាញ និងគម្រោងវប្បធម៌នៃបណ្តាប្រទេសជាសមាជិក ដើម្បីលើកកម្ពស់សន្តិភាពយូរអង្វែង ភាពសុខដុមរមនា និងកិច្ចសហប្រតិបត្តិការ អន្តរជាតិ។ យើងសូមសម្តែងនូវការកោតសរសើរចំពោះលេខាធិការដ្ឋាន ICAPP និងACC ដែលបានរៀបចំកិច្ចប្រជុំ ACC លើកទី២ ប្រកបដោយជោគជ័យ។ យើងក៏លើកទឹកចិត្តឱ្យ ACC ធ្វើការឱ្យកាន់តែជិតស្និទ្ធជាមួយ ស្ថាប័នស្រាវជ្រាវ អង្គការអន្តរជាតិ អង្គការសង្គមស៉ីវិល និងក្រុមហ៊ុនឯកជន ដើម្បីអនុវត្តនូវការប្តេជ្ញាចិត្តដែលបានរៀបរាប់ខាងលើ និងស្វែងរកកម្មវិធីប្រកបដោយនវានុវត្តន៍ នានាដូចជាគម្រោង TECHO ភូមិ១០០ ដើម្បីសម្រេចបាននូវកំណើនប្រកបដោយចីរភាព ការអភិវឌ្ឍន៍ប្រកបដោយបរិយាប័ន្ន និងវិបុលភាពរួមគ្នាសម្រាប់មនុស្សជាតិ។ អនុម័តជាឯកច្ឆ័ន្ទ នៅថ្ងៃទី១៩ ខែមីនាឆ្នាំ ២០២១៕ | 2021-03-20T06:11:00+07:00 | freshnewsasia.com | https://m.freshnewsasia.com/index.php/en/localnews/190267-2021-03-19-16-11-44.html |
0ed75e13-7e7d-479e-934c-ab90bf7fa169 | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ២០៧,១៣៤នាក់ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី១៩ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ Sinopharm ដែលបានចាក់សរុបចំនួន៖ ១៤៤,២៨៥នាក់ Astra Zeneca ដែលបានសរុបចំនួន៖ ៦២,៨៤៩នាក់ | 2021-03-20T05:47:00+07:00 | freshnewsasia.com | https://m.freshnewsasia.com/index.php/en/localnews/190266-2021-03-19-15-47-35.html |
88be9f59-440f-45f8-b219-f7b59fb3c113 | កុមារាអាយុ៦ឆ្នាំម្នាក់ កើតជំងឺកូវីដ១៩ ឆ្លងពីម្តាយ | កុមារាអាយុ ៦ឆ្នាំម្នាក់ រស់នៅខណ្ឌឫស្សីកែវ ត្រូវបានរកឃើញថា កើតជំងឺកូវីដ១៩ ហើយត្រូវបានក្រុមគ្រូពេទ្យចុះមកយកនៅយប់ថ្ងៃទី១៩ ខែមីនា ឆ្នាំ២០២១នេះ។ យោងតាមបងស្រីរបស់កុមារារូបនេះ បានបញ្ជាក់ថា ប្អូនប្រុសខ្លួនបានឆ្លងពីម្តាយ ដែលរកឃើញជំងឺកូវីដ១៩ កាលពីថ្ងៃទី១៧ ខែមីនា កន្លងទៅ។ បច្ចុប្បន្នម្តាយកំពុងសម្រាកនៅ Great Duck ហើយកុមារារូបនេះ នឹងត្រូវយកទៅដាក់ជាមួយម្តាយ។ បើតាមការបញ្ជាក់របស់ក្មេងស្រីខាងលើ ក្រៅតែពីម្តាយ និងកុមារារូបនេះ សមាជិកគ្រួសារ៤នាក់ទៀត ត្រូវបានដាក់ធ្វើចត្តាឡីស័ក ហើយមិនទាន់មាននរណារកឃើញឆ្លងជំងឺកូវីដ១៩នោះទេ៕ | 2021-03-20T05:11:00+07:00 | freshnewsasia.com | https://m.freshnewsasia.com/index.php/en/localnews/190261-2021-03-19-15-11-26.html |
cc69191d-958b-484c-bf7d-fcbcea123429 | អភិបាលខណ្ឌកំបូល នាំយកថវិកាសម្តេចតេជោ និងសម្តេចកិត្តិព្រឹទ្ធបណ្តិត ជូនលោក ហួ ឡាវី ក្រោយភរិយាទទួលមរណភាពដោយជំងឺកូវីត-១៩ | នាថ្ងៃទី១៩ ខែមីនា ឆ្នាំ២០២០១ លោក ឃឹម ស៊ុនសូដា អភិបាលខណ្ឌកំបូល តំណាងលោកឃួងស្រេង អភិបាលនៃគណៈអភិបាលរាជធានីភ្នំពេញ រួមជាមួយលោកអភិបាលរង មន្រ្តីរាជការសាលាខណ្ឌកំបូល និងលោក ចៅសង្កាត់ស្នោរ បាននាំយកថវិការរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ចំនួន ៥លានរៀល ព្រមទាំងសំភារៈមួយចំនួន ព្រមទាំងថវិការរបស់រដ្ឋបាលខណ្ឌកំបូលនិងសង្កាត់ស្នោរចំនួន ១លាន៣០ម៉ឺនរៀល ជូនដល់លោក ហួ ឡាវី ដែលជាស្វាមីនៃសពលោកស្រី ងួន សុផាន្នី ដែលបានទទួលមរណភាពដោយសារជំងឺកូវីដ១៩ កាលពីរសៀលថ្ងៃទី១៩ ខែមីនា ឆ្នាំ២០២១។ ក្នុងឱកាសនោះដែរ លោកអភិបាលក៏បានពាំនាំនូវការចូលរួមរំលែកទុក្ខយ៉ាងក្រៀមក្រំ ជូនដល់គ្រួសារនៃសព និងបានណែនាំដល់ក្រុមគ្រួសារសពបន្តអនុវត្តវិធាន ការអនាម័យជាប្រចាំ តាមការណែនាំរបស់ក្រសួងសុខាភិបាល និងវិធាន៣កុំ ៣ការពារ ដើម្បីចូលរួមការពារទប់ស្កាត់ការរីករាលដាល់នៃជំងឺកូវីដ១៩ ផងដែរ៕ | 2021-03-20T04:37:00+07:00 | freshnewsasia.com | https://m.freshnewsasia.com/index.php/en/localnews/190256-2021-03-19-14-37-21.html |
3dc877b2-8a11-458e-8f3f-8cde5cf479a9 | បុរសជនជាតិខ្មែរម្នាក់ទៀត បានស្លាប់ដោយសារជំងឺ កូវីដ១៩ | ភ្នំពេញ ៖ ក្រសួងសុខាភិបាលកម្ពុជា នាមុននេះបន្តិចបានប្រកាសជាផ្លូវការអំពីមាន បុរសជនជាតិខ្មែរអាយុ៤៦ឆ្នាំ បានស្លាប់ដោយសារជំងឺកូវីដ១៩។ សរុបមកដល់ថ្ងៃនេះ ពលរដ្ឋកម្ពុជា៣នាក់ ហើយបានស្លាប់ដោយសារកូវីដ១៩។ នាថ្ងៃនេះដែរ ក្រសួងក៏បានប្រកាសថា ម្តាយរបស់តារាចម្រៀងស្រីកញ្ញា វី ឌីណែតអាយុ៦២ឆ្នាំក៏ស្លាប់ដោយកូវីដដែរ។ កាលពីសប្តាហ៍មុនបុរសជនជាតិខ្មែរអ្នកបើកឡានឲ្យជនជាតិបានស្លាប់ ដោយកូវីដផងដែរ៕ | 2021-03-20T04:26:00+07:00 | dap-news.com | https://dap-news.com/national/2021/03/19/128380/ |
0c350713-5383-4321-bb18-2cf0f5b7af1c | សមាជិកក្រុមលេខាសម្តេចតេជោ ដឹកនាំក្រុមការងារចុះចែកម៉ាស់ និងផ្សព្វផ្សាយណែនាំ អំពីវិធានការទប់ស្កាត់ការឆ្លងរាលដាលជំងឺកូវីដ-១៩ តាមខ្នងផ្ទះប្រជាពលរដ្ឋក្នុងភូមិបឹងជង្រុកតេជោឈ្នះឈ្នះ | (បន្ទាយមានជ័យ)៖ រសៀលថ្ងៃសុក្រ ៦កើត ខែចេត្រ ឆ្នាំជូត ទោស័ក ព.ស.២៥៦៤ ត្រូវនឹងថ្ងៃទី១៩ ខែមីនា ឆ្នាំ២០២១ ដោយទទួលបានការដាក់ទិសដៅ និងការណែនាំពីសំណាក់លោក ប៉ាន់ខែម ប៊ុនថន នាយករងខុទ្ទកាល័យសម្តេចតេជោ នាយករដ្ឋមន្ត្រីដែលបានដឹកនាំក្រុមការងារចុះដោះស្រាយបញ្ចប់វិវាទដីធ្លីរ៉ាំរ៉ៃជាង២០ឆ្នាំនៅចំណុចបឹងជង្រុក និង៦៧១ ស្ថិតក្នុងឃុំទួលពង្រ ស្រុកម៉ាឡៃ ខេត្តបន្ទាយមានជ័យ និងកំពុងបន្តប្រចាំការដឹកនាំអភិវឌ្ឍភូមិបឹងជង្រុកតេជោឈ្នះឈ្នះ លោក ប៉ាន់ ខែមវឌ្ឍនា សមាជិកក្រុមលេខាសម្តេចតេជោ នាយករដ្ឋមន្រ្តី បានដឹកនាំក្រុមការងាររួមមានលោក គង់ បញ្ញារិទ្ធ និងលោក ជុំ វណ្ណៈ ដើរចុះតាមខ្នងផ្ទះប្រជាពលរដ្ឋក្នុងភូមិបឹងជង្រុកតេជោឈ្នះឈ្នះ ដើម្បីចែកម៉ាស់ និងផ្សព្វផ្សាយអំពីវិធានការអនាម័យតាមការណែនាំរបស់ក្រសួងសុខាភិបាល ចូលរួមបង្ការទប់ស្កាត់ការឆ្លងរាលដាលជំងឺកូវីដ-១៩ និងក្រើនរំលឹកដល់ប្រជាពលរដ្ឋក្នុងមូលដ្ឋានឱ្យបង្កើនការប្រុងប្រយ័ត្នខ្ពស់ជានិច្ចកុំភ្លេចខ្លួន ព្រោះជំងឺកូវីដ-១៩ មិនដែលភ្លេចនរណាម្នាក់ឡើយ ប្រសិនបើយើងធ្វេសប្រហែស។ ក្នុងឱកាសនោះ លោក ប៉ាន់ ខែមវឌ្ឍនា សមាជិកលេខាសម្តេចតេជោ នាយករដ្ឋមន្រ្តី ក៏បានលើកឡើងថា ក្នុងកាលៈទេសៈនេះ ប្រមុខរាជរដ្ឋាភិបាលកម្ពុជា ពិសេសសម្តេចតេជោនាយករដ្ឋមន្រ្តី លោកបានខិតខំប្រឹងប្រែងគ្រប់មធ្យោបាយ ដោយចំណាយកម្លាំងកាយចិត្តហត់នឿយណាស់ ដើម្បីធ្វើយ៉ាងណាជួយប្រជាពលរដ្ឋឱ្យទទួលបានការគាំពារចៀសផុតពីការឆ្លងជំងឺកូវីដ-១៩ ដែលកំពុងបង្កការភ័យខ្លាចនៅលើពិភពលោក។ ដើម្បីចូលរួមជាមួយរាជរដ្ឋាភិបាល និងដើម្បីឆ្លើយតបនឹងការយកចិត្តទុកដាក់ខ្ពស់ពីសំណាក់ថ្នាក់ដឹកនាំប្រទេសយើង ដូច្នេះក្នុងនាមយើងជាប្រជាពលរដ្ឋម្នាក់គ្រប់រូបត្រូវតែមានម្ចាស់ការលើខ្លួនឯង និងត្រូវមានទំនួលខុសត្រូវខ្ពស់ ដើម្បីចូលរួមប្រយុទ្ធប្រឆាំងការឆ្លងរាលដាលជំងឺកូវីដ-១៩ ជាមួយរាជរដ្ឋាភិបាល ហើយត្រូវធ្វើយ៉ាងណាឱ្យប្រាកដខ្លួនឯងថា ខ្លួនយើងមិនមែនជាភ្នាក់ងារចម្លងជំងឺកូវីដ-១៩ ទៅក្នុងសហគមន៍នោះឡើយ។ ហើយយើងត្រូវតែប្រកាន់ខ្ជាប់ និអនុវត្តឱ្យបានល្អប្រសើរតាមអនុសាសន៍ណែនាំដ៏មានតម្លៃរបស់សម្តេចតេជោនាយករដ្ឋមន្រ្តីអំពីវិធានការដ៏មានប្រសិទ្ធភាពនៃការទប់ស្កាត់ការឆ្លងរាលដាលជំងឺកូវីដ-១៩ គឺ ៣ការពារ និង៣កុំ ក/ ៣ការពារ៖ ១-ពាក់ម៉ាស់ ២-លាងដៃ ៣-រក្សាគម្លាតសុវត្ថិភាពសង្គម គម្លាតបុគ្គល ចាប់ពី១,៥ម៉ែត្រឡើងទៅ។ ខ/៣កុំ៖ ១-កុំចូលទៅកន្លែងដែលបិទជិត គ្មានខ្យល់ចេញចូល ហើយប្រើម៉ាស៊ីនត្រជាក់ច្រើនពេក ២-កុំទៅកន្លែងដែលមានមនុស្សច្រើន ៣-កុំប៉ះពាល់គ្នា កុំចាប់ដៃគ្នា កុំកៀកស្មាគ្នា កុំឱបគ្នាជាដើម ៕ | 2021-03-20T04:18:00+07:00 | freshnewsasia.com | https://m.freshnewsasia.com/index.php/en/localnews/190253-2021-03-19-14-18-40.html |
dfe81a09-f5f3-493d-a088-762284f3c3ce | ក្រុមគ្រូពេទ្យមន្ទីរពេទ្យខ្មែរ-សូវៀត វះកាត់សម្រាល កូនជូនស្រ្តីជនជាតិចិន ផ្ទុកកូវីដ១៩ដោយជោគជ័យ | ភនំពេញ ៖ នាយកដ្ឋានប្រយុទ្ធប្រឆាំង ជំងឺឆ្លងបានឲ្យដឹងនារាត្រីថ្ងៃទី១៩ ខែមីនា ឆ្នាំ២០២១ថា ក្រុមគ្រូពេទ្យនៃមន្ទីរពេទ្យខ្មែរ-សូវៀត បានវះកាត់សម្រាលកូន ជូនស្រ្តីជនជាតិចិនម្នាក់ដែលផ្ទុកជំងឺកូវីដ១៩ប្រកបដោយជោគជ័យ ៕ | 2021-03-20T04:15:00+07:00 | dap-news.com | https://dap-news.com/national/2021/03/19/128373/ |
35f60169-d89f-452c-8520-24c197fac890 | TOP NEWS: ក្រសួងសុខាភិបាល បញ្ជាក់ជាផ្លូវការពីការស្លាប់របស់បុរសអ្នកជំងឺកូវីដ១៩ នៅមន្ទីរពេទ្យរុស្ស៉ី | ក្រសួងសុខាភិបាល នៅយប់ថ្ងៃទី១៩ ខែមីនា ឆ្នាំ២០២១នេះ បានចេញបញ្ជាក់ជាផ្លូវការនូវការស្លាប់របស់បុរសជាអ្នកជំងឺម្នាក់ទៀត នៅមន្ទីរពេទ្យមិត្តភាពខ្មែរ-សូវៀត។ នេះបើតាមសេចក្តីប្រកាសដែលបណ្តាញព័ត៌មាន Fresh News ទទួលបាននេះបន្តិច។ ក្រសួងសុខាភិបាលបានឱ្យដឹងថា បុរសដែលស្លាប់នេះ ជាជនជាតិខ្មែរអាយុ ៤៦ឆ្នាំ មានអាសយដ្ឋាននៅសង្កាត់បឹងសាឡាង ខណ្ឌទួលគោក រាជធានីភ្នំពេញ។ បើតាមក្រសួងសុខាភិបាលនៅថ្ងៃទី០៩ ខែមីនា ឆ្នាំ២០២១ បុរសខាងលើនេះ ដោយមានរោគសញ្ញាក្ដៅខ្លួន និងហត់ បានចូលសម្រាកពេទ្យនៅមន្ទីរ ពេទ្យមន្ទីរពេទ្យមិត្តភាពខ្មែរ-សូវៀត បន្ទាប់មកបានរកឃើញថាមានវិជ្ជមានវីរុសកូវីដ-១៩ នៅថ្ងៃទី១០ ខែមីនា ឆ្នាំ២០២១។ ការពិនិត្យសុខភាព និងការថតសួត បានបង្ហាញថា គាត់មានរលាកសួតទាំងសងខាងធ្ងន់ធ្ងរ ហើយក្រុមគ្រូពេទ្យក្រៅពីផ្តល់ការព្យាបាលតាមបច្ចេកទេស ក៏បានប្រើប្រាស់ម៉ាស៊ីនជំនួយការដកដង្ហើមបន្ថែម នៅថ្ងៃទី១២ ខែមីនា ឆ្នាំ២០២១ ព្រមទាំងបានដាក់ទុយោក្នុងបំពង់ខ្យល់ ដើម្បីជំនួយការផ្តល់អុកស៊ីហ្សែន នៅថ្ងៃទី១៩ ខែមីនា ឆ្នាំ២០២១។ តែជាអកុសល មិនអាចជួយសង្គ្រោះបាន ហើយគាត់ក៏បានធ្វើមរណៈកាលនៅថ្ងៃទី១៩ ខែមីនា ឆ្នាំ២០២១ វេលាម៉ោង ១៥៖៣០នាទីរសៀល។ ក្រសួងបានបញ្ជាក់ថា តាមសន្និដ្ឋានរបស់ក្រុមគ្រូពេទ្យ បុរសវ័យ ៤៦ឆ្នាំខាងលើនេះ គឺបានស្លាប់បាត់បង់ជីវិត ដោយសារជំងឺកូវីដ-១៩ វៃលុកលឿន ធ្វើឱ្យរលាកសួតទាំងសងខាងផ្ចង់ធ្ងរ។ ក្រសួងសុខាភិបាល បានចូលរួមសោកស្ដាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុត ជាមួយក្រុមគ្រួសារសព។ សូមបញ្ជាក់ថា គិតត្រឹមថ្ងៃទី១៩ ខែមីនា ឆ្នាំ២០២១នេះ អ្នកជំងឺកូវីដ១៩ ជាជនជាតិខ្មែរចំនួន ៣នាក់ហើយបានស្លាប់បាត់បង់ជីវិត។ ដោយឡែកអ្នកជំងឺកូវីដ១៩ ចំនួន២នាក់ទៀតជាជនខ្មែរ និងជនជាតិចិន បានស្លាប់ក្នុងពេលកំពុងព្យាបាលដែរ តែបណ្តាលមកពីអាការៈផ្សេងដូចជាឡើងសម្ពាធឈាម និងអាការៈរើនៃគ្រឿងញៀន៕ | 2021-03-20T04:02:00+07:00 | freshnewsasia.com | https://m.freshnewsasia.com/index.php/en/localnews/190251-2021-03-19-14-02-23.html |
6b71bd9a-df87-4ed1-a2a8-561766979023 | អំណោយរបស់សម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ត្រូវបានយកទៅប្រគល់ជូនគ្រួសារអ្នកស្លាប់ដោយសារជំងឺកូវីដ-១៩ នៅសង្កាត់បឹងសាឡាង ខណ្ឌទួលគោក | អំណោយរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ត្រូវបានយកទៅប្រគល់ជូនគ្រួសារអ្នកស្លាប់ដោយសារជំងឺកូវីដ-១៩ ដែលមានទីលំនៅផ្ទះលេខ១៥ ផ្លូវ២៥៥ សង្កាត់បឹងសាឡាង ខណ្ឌទួលគោក រាជធានីភ្នំពេញ។ អំណោយទាំងអស់នេះត្រូវបានលោក ឯក ឃុនដឿន អភិបាលខណ្ឌទួលគោក ដឹកនាំក្រុមការងារចុះយកទៅប្រគល់ជូនគ្រួសារសព លោកអនុសេនីយ៍ត្រី គឹម ឃីស៊ុន មន្ដ្រីនៃនាយកដ្ឋានអក្សរសម្ងាត់ អគ្គស្នងការដ្ឋាននគរបាលជាតិ នៅយប់ថ្ងៃទី១៩ ខែមីនា ឆ្នាំ២០២១នេះ ក្រោយទទួលបានព័ត៌មានថា លោកអនុសេនីយ៍ត្រី គឹម ឃីស៊ុន បានទទួលមរណភាពដោយជំងឺកូវីដ-១៩។ អំណោយដែលលោក ឯក ឃុនដឿន យកទៅប្រគល់ជូននាឱកាសនោះ រួមមាន ថវិកាចំនួន ៥,០០០,០០០រៀល, អង្ករ១៥០គីឡូក្រាម, មី៣កេស, ទឹកត្រី៣យួរ, ទឹកស៉ីអ៉ីវ៣យួរ, ទឹកសុទ្ធ៣កេស និងគ្រឿងឧបភោគបរិភោគ។ បន្ថែមពីនេះ លោកក៏បានណែនាំឲ្យក្រុមគ្រួសារជនរងគ្រោះបន្ដអនុវត្តឲ្យបានខ្ជាប់ខ្ជួន នូវវិធានសុខាភិបាលផងដែរ ពិសេសវិធានការ ៣ការពារ និង៣កុំ។ *ទី១៖ បុរសជនជាតិខ្មែរ អាយុ៥០ឆ្នាំ បានស្លាប់នៅមន្ទីរមិត្តភាពខ្មែរ-សូវៀត កាលពីថ្ងៃទី១១ ខែមីនា ឆ្នាំ២០២១ *ទី២៖ ស្រ្តីជនជាតិខ្មែរ ឈ្មោះ ងឿន សុថានី អាយុ៦២ឆ្នាំ បានស្លាប់នៅមន្ទីរមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១ (ភរិយា លោក ហួរ ឡាវី) *ទី៣៖ បុរសជនជាតិខ្មែរ ឈ្មោះ គឹម ឃីស៊ុន អាយុ៤៦ឆ្នាំ បានស្លាប់នៅមន្ទីរមិត្តភាពខ្មែរ-សូវៀត នៅថ្ងៃទី១៩ ខែមីនា ឆ្នាំ២០២១។ គិតត្រឹមម៉ោង៧៖០០នាទីព្រឹកថ្ងៃទី១៩ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន១,៥៨៧នាក់ ក្នុងនោះព្យាបាលជាសះស្បើយចំនួន ៩១៧នាក់ និងកំពុងសម្រាកព្យាបាលចំនួន ៦៥៨នាក់៕ | 2021-03-20T03:37:00+07:00 | freshnewsasia.com | https://m.freshnewsasia.com/index.php/en/localnews/190248-2021-03-19-13-37-40.html |
f0c605ba-44d4-47db-9e67-f8755d18fb53 | កំណត់ត្រាថ្មី! ហ្វីលីពីនរកឃើញករណីឆ្លងថ្មី នៃជំងឺកូវីដ-១៩ រហូតដល់ ៧,១០៣ករណី ដែលជាអត្រាឆ្លងប្រចាំថ្ងៃខ្ពស់បំផុតមិនធ្លាប់មាន | ក្រសួងសុខាភិបាលហ្វីលីពីន (DOH) នៅថ្ងៃសុក្រនេះ បានរាយការណ៍ពីការរកឃើញករណីឆ្លង COVID-19 ចំនួន ៧,១០៣នាក់បន្ថែមទៀត ក្នុងរយៈពេល ២៤ម៉ោងចុងក្រោយនេះ ដែលជាតួលេខអ្នកឆ្លងប្រចាំថ្ងៃខ្ពស់បំផុតមិនធ្លាប់មាន ចាប់តាំងពីមានការផ្ទុះរីករាលដាលនៃជំងឺនេះមក។ នេះបើតាមការចេញផ្សាយដោយ សារព័ត៌មានចិនស៉ីនហួរ នៅល្ងាចថ្ងៃសុក្រ ទី១៩ ខែមីនា ឆ្នាំ២០២១។ ក្នុងរយៈពេលដូចគ្នានេះ ចំនួនអ្នកស្លាប់ក៏បានកើនឡើងដល់ ១២,៩០០នាក់ផងដែរ បន្ទាប់ពីអ្នកជំងឺ១៣នាក់ទៀតបានស្លាប់ ដោយសារវីរុសឆ្លងរាតត្បាតដ៏កាចសាហាវនេះ។ ដោយឡែកចំនួនអ្នកជំងឺដែលបានជាសះស្បើយ សរុបកើនឡើងដល់ ៥៦១,៩០២នាក់។ គួរបញ្ជាក់ថា នាប៉ុន្មានសប្តាហ៍ចុងក្រោយនេះ ហ្វីលីពីនដែលមានប្រជាជនសរុបប្រមាណ១១០លាននាក់ កំពុងជួបប្រទះនឹងរលកថ្មី នៃការឆ្លងរីករាលដាល COVID-19 ខណៈវិធានការរឹតត្បិតប្រឆាំងនឹងរាតត្បាតនេះ បានពង្រឹងបន្ថែមនៅទូទាំងក្រុង៕ | 2021-03-20T02:52:00+07:00 | freshnewsasia.com | https://m.freshnewsasia.com/index.php/en/internationalnews/190243-2021-03-19-12-52-14.html |
93ff698e-2edd-405b-bae8-4b1bc9c67bda | ក្រុមការងារប្រយុទ្ធនឹងជំងឺកូវីដ១៩ ខេត្តស្ទឹងត្រែង នាំយកក្រុមគ្រួសារបុរសកើតជំងឺកូវីដ១៩ មកធ្វើចត្តាឡីស័កម្រិត២ ក្នុងមន្ទីរពេទ្យខេត្ត | ក្រុមការងារប្រយុទ្ធនឹងជំងឺកូវីដ១៩ ខេត្តស្ទឹងត្រែង នៅរសៀលថ្ងៃទី១៩ ខែមីនា ឆ្នាំ២០២១នេះ ដឹកនាំដោយលោកវេជ្ជបណ្ឌិត ទន វុទ្ធី អនុប្រធានមន្ទីរសុខាភិបាល និងជាប្រធានប្រយុទ្ធនឹងជំងឺកូវីដ-១៩ ខេត្ត ចុះទៅកាន់ភូមិសាស្រ្តភូមិអូរឬស្សីកណ្ដាល ស្រុកសៀមបូក ខេត្តស្ទឹងត្រែង ដើម្បីនាំយកក្រុមគ្រួសារដែលមានប្តីផ្ទុកជំងឺកូវីដ-១៩ មកធ្វើចត្តាឡីស័ក និងយកសំណាកវិភាគទៅពិនិត្យនៅវិទ្យាជាតិប៉ាស្ទ័រ រាជធានីភ្នំពេញ។ បើតាមលោកវេជ្ជបណ្ឌិត ទន វុទ្ធី បានឱ្យដឹងថា ក្រោយទទួលបានការជូនដំណឹងពីក្រុមការងារថ្នាក់ជាតិស្រាវជ្រាវរកអ្នកពាក់ព័ន្ធនឹងជំងឺកូវីដ-១៩ ថា មានអ្នកជំងឺម្នាក់ឈ្មោះ ម៉ៅ នេលយ៉ាស ភេទប្រុស អាយុ៣០ឆ្នាំ បានធ្វើសំណាកវិភាគរកជំងឺកូវីដ១៩ នៅរាជធានីភ្នំពេញ នាថ្ងៃទី១៧ ខេមីនា ហើយបានទទួលលទ្ធផលនៅថ្ងៃទី១៨ ម្សិលមិញ ថាមានផ្ទុកជំងឺកូវីដ-១៩ ក្រុមការងារថ្នាក់ជាតិស្រាវជ្រាវរកអ្នកពាក់ព័ន្ធនឹងជំងឺកូវីដ-១៩ បានធ្វើការស្រាវជ្រាវដឹងថាបុរសម្នាក់នេះ កាលពីថ្ងៃទី៦ ខែមីនា ឆ្នាំ២០២១ បានមកលេងប្រពន្ធកូន នៅខេត្តស្ទឹងត្រែង។ លោកវេជ្ជបណ្ឌិត បានបញ្ជាក់ថា ក្នុងករណីនេះប្រសិនបើបុរសដែលផ្ទុកជំងឺកូវីដ-១៩នេះ គាត់បានឆ្លងជំងឺកូវីដ-១៩ មុនថ្ងៃទី៦ ដែលគាត់មកលេងប្រពន្ធកូនគាត់នោះ គឺប្រពន្ធកូនគាត់ ស្ថិតក្នុងស្ថានភាពឆ្លងកម្រិតខ្ពស់ តែប្រសិនបើបុរសនេះ ឆ្លងកូវីដ -១៩ ក្រោយគាត់ត្រឡប់ទៅភ្នំពេញវិញ នោះគ្រួសារគាត់មានស្ថានភាពទាប។ តែទោះជាយ៉ាងណាក៏ដោយ លោកវេជ្ជបណ្ឌិត ទន វុទ្ធី គូសបញ្ជាក់ថា៖ ។ សូមបញ្ជាក់ថាបច្ចុប្បន្ន អ្នកជំងឺឈ្មោះ ម៉ៅ នេលយ៉ាស ត្រូវជាប្តីមានវិជ្ជមានជំងឺកូវីដ-១៩ កំពុងសម្រាក់ព្យាបាលសណ្ឋាគារ THE Great Duke នៅរាជធានីភ្នំពេញ ក្រុមគ្រួសារប្រពន្ធកូនគាត់ ត្រូវបានយកមកធ្វើចត្តាឡីស័ក នៅមណ្ឌលកម្រិត២ ស្ថិតក្នុងមន្ទីរពេទ្យខេត្តស្ទឹងត្រែង ដើម្បីរង់ចាំលទ្ធផលផងដែរ៕ | 2021-03-20T02:11:00+07:00 | freshnewsasia.com | https://m.freshnewsasia.com/index.php/en/localnews/190242-2021-03-19-12-11-44.html |
00f378cb-9b57-48e3-b9a9-8177be7f6f49 | ស្ត្រីជនជាតិថៃ២នាក់ លួចចូលមកកម្ពុជាតាមខេត្តបាត់ដំបង ត្រូវចាប់ធ្វើចត្តាឡីស័ក តែរកពុំឃើញជំងឺកូវីដ១៩នោះទេ | ជនជាតិថៃចំនួន២នាក់ ដែលលួចចូលមកប្រទេសកម្ពុជាដោយខុសច្បាប់ កាលពីថ្ងៃទី៤ ខែមីនា ឆ្នាំ២០២១ ត្រូវសមត្ថកិច្ចកម្ពុជាឃាត់ខ្លួន ឱ្យធ្វើចត្តាឡីស័ករយៈពេល១៤ថ្ងៃ តែរកពុំឃើញជំងឺកូវីដ១៩ ខណៈនៅរសៀលថ្ងៃទី១៩ ខែមីនា ឆ្នាំ២០២១នេះ ត្រូវក្រុមគ្រូពេទ្យបញ្ជូនបន្តទៅកាន់នាយកដ្ឋានអន្តោប្រវេសន៍ ដើម្បីចាត់ការតាមនីតិវិធីច្បាប់។ លោកឧត្តមសេនីយ៍ទោ សាត គឹម សាន ស្នងការនគរបាលខេត្តបាត់ដំបង និងលោមឧត្តមសេនីយ៍ត្រី ដាញ់ អេងប៊ុនចាន់ ស្នងការរងផែនការងារអន្តោប្រវេសន៍ បានដឹកនាំមន្រ្តីការិយាល័យជំនាញ នាំខ្លួនស្រ្តីជាជនជាតិថៃទាំង ០២នាក់ដែលបានលួបលួចឆ្លងដែនចូលមកប្រទេសកម្ពុជាដោយខុសច្បាប់ កាលពីថ្ងៃទី៤ ខែមីនា ឆ្នាំ២០២១ ហើយត្រូវបានសមត្ថកិច្ច នៃអធិការដ្ឋាននគរបាលស្រុកសំពៅលូន ឃាត់ខ្លួនសាកសួរ និងនាំទៅធ្វេីចត្តាឡីស័កស្របតាមវិធានសុខាភិបាលនៅមណ្ឌលចត្តាឡីស័កស្រុកសំពៅលូន រួចហើយ។ លោកបានបញ្ជាក់ថា ជនជាតិថៃទាំងពីររូបនេះមានទី១៖ ឈ្មោះ ណាប់ ផានិតន ភេទស្រី អាយុ២៥ឆ្នាំ រស់នៅប្រទេសថៃ និង២៖ ឈ្មោះ សុ ផាផន ភេទស្រី អាយុ២៣ឆ្នាំ៕ | 2021-03-20T01:20:00+07:00 | freshnewsasia.com | https://m.freshnewsasia.com/index.php/en/localnews/190235-2021-03-19-11-20-24.html |
423f24ac-68a2-4172-a5a9-404cf9abe570 | ប្រធានក្រុមការងារចុះជួយស្រុកសង្គមថ្មី ណែនាំមន្ត្រីមូលដ្ឋានផ្សព្វផ្សាយវិធានការការពារជំងឺកូវីដ១៩ ដល់ពលរដ្ឋ | លោក សំ លាងទ្រី ប្រធានក្រុមការងារខេត្ត ចុះជួយស្រុកសង្គមថ្មី ខេត្តព្រះវិហារ និងលោក គោ ស៊ុប៊ុនសឿត អនុប្រធានក្រុមការងារខេត្ត ចុះជួយស្រុក នៅថ្ងៃទី១៩ ខែមីនា ឆ្នាំ២០២១នេះ បានចុះជួបសំណេះសំណាល សួរសុខទុក្ខមន្ត្រីគណបក្សប្រជាជនកម្ពុជាឃុំត្បែងមួយ និងនាំថវិកាគ្រឿងឧបភោគ បរិភោគ ប្រគេនព្រះសង្ឃគង់វត្តទក្សិណគីរីហៅ វត្តសំឡាញ ស្ថិតក្នុងភូមិសំឡាញ ឃុំត្បែងមួយ ស្រុកសង្គមថ្មី ខេត្តព្រះវិហារ។ លោក សំ លាងទ្រី បានណែនាំដល់មន្ត្រីគណបក្សនៅតាមមូលដ្ឋាន បន្តចុះអប់រំណែនាំប្រជាពលរដ្ឋ ឱ្យយល់ដឹង និងមានការប្រុងប្រយ័ត្នជានិច្ច ពិសេសត្រូវអនុវត្តន៍ឱ្យបានទៀងទាត់ តាមការណែនាំរបស់ក្រសួងសុខាភិបាល និងអនុវត្តន៍តាមអនុសាសន៍ដ៏ខ្ពង់ខ្ពស់របស់សម្តេចតេជោ ហ៊ុន សែន គឺ «៣កុំ និង៣ការពារ» ដែលជាវិធានការដ៏មានប្រសិទ្ធិភាពខ្ពស់បំផុត។ ក្នុងឱកាសនោះលោក សំ លាងទ្រី ក៏បានពាំនាំនូវការផ្តាំផ្គើសាកសួរសុខទុក្ខពីលោកទេសរដ្ឋមន្ត្រី មាស សុភា ប្រធានក្រុមការងារថ្នាក់កណ្តាល ចុះជួយខេត្តព្រះវិហារ និងលោក ប្រាក់ សុវណ្ណ ប្រធានគណៈកម្មាធិការគណបក្សប្រជាជនកម្ពុជាខេត្ត ដែលជានិច្ចជាកាលតែងគិតគូរជានិច្ចអំពីសុខទុក្ខ និងការរស់នៅរបស់មន្ត្រីនៅតាមមូលដ្ឋាន។ លោក សំ លាងទ្រី ក៏បានជម្រាបជូនមន្ត្រីគណបក្សនៅតាមមូលដ្ឋាន ពីសភាពការណ៍ថ្មីៗ ដែលកើតមានឡើងនៅក្នុងប្រទេសរបស់យើង ពិសេសសភាពការណ៍ជំងឺកូវីដ-១៩ ដែលបានឆ្លងចូលសហគមន៍ ចាប់តាំងពីថ្ងៃទី២០ ខែកុម្ភៈ ឆ្នាំ២០២១ កន្លងទៅនេះ។ដែលរហូតមកដល់ថ្ងៃនេះ នៅក្នុងប្រទេសកម្ពុជា មានអ្នកឆ្លងជំងឺកូវីដ-១៩ ចំនួន ១,៥៧៨នាក់ បានព្យាលជាសះស្បើយ ៩១៧នាក់ កំពុងព្យាបាលចំនួន៦៥៨នាក់៕ | 2021-03-20T01:16:00+07:00 | freshnewsasia.com | https://m.freshnewsasia.com/index.php/en/localnews/190234-2021-03-19-11-16-24.html |
6191fdb8-fb2f-4c58-b2ce-f17bf1577554 | TOP NEWS: អ្នកជំងឺកូវីដ១៩ម្នាក់ទៀត អាយុ៤៦ឆ្នាំ នៅសង្កាត់បឹងសាឡាង ខណ្ឌទួលគោក ស្លាប់ដោយសារជំងឺកូវីដ១៩ (Video inside) | អ្នកជំងឺកូវីដ១៩ម្នាក់ទៀត អាយុ៤៦ឆ្នាំ នៅសង្កាត់បឹងសាឡាង ខណ្ឌទួលគោក រាជធានីភ្នំពេញ បានស្លាប់ដោយសារជំងឺកូវីដ១៩។ នេះបើតាមក្រុមគ្រូពេទ្យ បានបញ្ជាក់ប្រាប់បណ្តាញព័ត៌មាន Fresh News នៅរសៀលថ្ងៃទី១៩ ខែមីនា ឆ្នាំ២០២១ នៅមុននេះបន្តិច។ ក្រុមគ្រូពេទ្យ បានឲ្យដឹងថា សពខាងលើជាជនជាតិខ្មែរ បានស្លាប់ដោយសារជំងឺកូវីដ ដោយមិនមានជំងឺគួបផ្សំទេ។ សព មានទីលំនៅ ក្នុងសង្កាត់បឹងសាឡាង ខណ្ឌទួលគោក រាជធានីភ្នំពេញ។ សពនេះ ត្រូវបានពិនិត្យឃើញថា ឆ្លងកូវីដ១៩ កាលពីថ្ងៃទី១០ ខែមីនា ឆ្នាំ២០២១។ មុនពេលស្លាប់ អ្នកជំងឺមានរលាកសួតសងខាងធ្ងន់ធ្ងរ និងស្ថិតក្នុងការប្រើម៉ាស៉ីនជំនួយដង្ហើម VNI នៅថ្ងៃទី១២ ខែមីនា ឆ្នាំ២០២១ ហើយប្រើម៉ាស៉ីនជំនួយដង្ហើមសម្រាប់អ្នកជំងឺធ្ងន់ធ្ងរ (Intubation) នៅព្រឹកថ្ងៃទី១៩ ខែមីនា ឆ្នាំ២០២១។ បន្ទាប់មកអ្នកជំងឺ បានស្លាប់នៅថ្ងៃទី១៩ ខែមីនា ឆ្នាំ២០២១នេះ វេលាម៉ោង ១៥៖៣០នាទី ដោយសារខ្សោយសួតខ្លាំងពេក ដែលបណ្តាលមកពី មេរោគកូវីដ១៩។ សូមជម្រាបថា រហូតដល់ពេលនេះ មានអ្នកជំងឺ ៣នាក់ហើយ បានស្លាប់ដោយសារជំងឺកូវីដ១៩ ដោយជនទី១ ជាបុរសអាយុ៥០ឆ្នាំ បានទទួលមរណភាព កាលពីថ្ងៃទី១១ ខែមីនា ឆ្នាំ២០២១។ ជនទី២ គឺជាស្រ្តីជនជាតិខ្មែរម្នាក់ អាយុ៦២ឆ្នាំ បានស្លាប់នៅមន្ទីរពេទ្យរុស្ស៉ី នៅថ្ងៃទី១៩ ខែមីនា ឆ្នាំ២០២១នេះដែរ។ បន្ថែមលើនេះ មានអ្នកជំងឺកូវីដ១៩ ចំនួន២នាក់ បានស្លាប់ដោយសារជំងឺបេះដូង ពេលកំពុងសម្រាកព្យាបាល។ គិតត្រឹមម៉ោង៧៖០០នាទីព្រឹកថ្ងៃទី១៩ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥៨៧នាក់ ក្នុងនោះព្យាបាលជាសះស្បើយចំនួន ៩១៧នាក់ និងកំពុងសម្រាកព្យាបាលចំនួន ៦៥៨នាក់ ៕ | 2021-03-20T00:23:00+07:00 | freshnewsasia.com | https://m.freshnewsasia.com/index.php/en/localnews/190228-2021-03-19-10-23-42.html |
696ec88d-1b28-4b08-859e-865d08c20eec | ទារិកាអាយុ ៧ខែ និងកុមារី ១១ឆ្នាំ ត្រូវបានសង្ស័យឆ្លងជំងឺកូវីដ១៩ ពី កក្កដា សោភ័ណ្ឌ | ក្នុងចំណោមអ្នកវិជ្ជមានកូវីដ១៩ ចំនួន ៣៧នាក់ នៅព្រឹកថ្ងៃទី១៩ ខែមីនា ឆ្នាំ២០២១នេះ មានទារិកាអាយុ ៧ខែម្នាក់ ទារកអាយុ ១ខួបម្នាក់ និងកុមារ ៦នាក់ អាយុចាប់ពី ៧ឆ្នាំ ដល់ ១៤ឆ្នាំ។ ទារិកាអាយុ ៧ខែ និងកុមារី ១១ឆ្នាំ ត្រូវបានសង្ស័យថាឆ្លងជំងឺពី កក្កដា សោភ័ណ្ឌ ពេលទៅចូលរួមពិធីមង្គលការនៅខេត្តតាកែវ កាលពីថ្ងៃទី១២ ខែមីនា ឆ្នាំ២០២១។ ឪពុករបស់ទារិកាអាយុ ៧ខែ និងកុមារីអាយុ ១១ឆ្នាំ ត្រូវជាពូរបស់កូនក្រមុំដែល កក្កដា សោភ័ណ្ឌ បានចូលរួមនោះបានប្រាប់បណ្តាញព័ត៌មាន Fresh News តាមទូរស័ព្ទឲ្យដឹងថា នៅថ្ងៃរៀបចំពិធីមង្គលការនោះ កូនស្រីរបស់លោកអាយុ ១១ឆ្នាំ បានអង្គុយហូបបបរទល់មុខនឹង ជនកើតកូវីដ១៩ កក្កដា សោភ័ណ្ណ។ ឪពុកដែលមានអាស័ដ្ឋាននៅខណ្ឌដង្កោ បានដាក់ការសង្ស័យថា កូនស្រីរបស់លោកឆ្លងពី កក្កដា សោភ័ណ្ឌ ហើយកូនស្រី អាចចម្លងទៅប្អូនស្រីរបស់គេ ដែលមានអាយុ ៧ខែ។ បើតាមលោកឪពុករូបនេះ បានបញ្ជាក់ថា ពេលនេះគ្រួសាររបស់លោកត្រូវបានដាក់ឱ្យធ្វើចត្តាឡីស័ក។ រីឯភរិយាតែត្រូវបានយកទៅសណ្ឋាគារ Great Duck ដើម្បីមើលថែកូនតូចទាំងពីរ។ បុរសជាឪពុករូបនេះបានបញ្ជាក់ថា ភរិយារបស់លោកដែលទៅមើលកូននេះ មិនទាន់ដឹងថាវិជ្ជមានកូវីដ១៩ ឬអត់នោះទេ។ កុមារី ជនជាតិខ្មែរ អាយុ ១៤ឆ្នាំ មានអាសយដ្ឋានស្នាក់នៅ ភូមិឃ្មួញ សង្កាត់ឃ្មួញ ខណ្ឌសែនសុខ រាជធានីភ្នំពេញ។ ទារិកាជនជាតិខ្មែរ អាយុ ៧ ខែ មានអាសយដ្ឋានស្នាក់នៅ ភូមិដំណាក់សង្កែ ខណ្ឌដង្កោ សង្កាត់ព្រែកកំពឹឹសរាជធានីភ្នំពេញ ។ កុមារាជនជាតិខ្មែរអាយុ ៨ឆ្នាំ មានអាសយដ្ឋាននៅសង្កាត់ផ្សារថ្មី២ រាជធានីភ្នំពេញ ។ កុមារីជនជាតិខ្មែរអាយុ ៧ឆ្នាំ មានអាសយដ្ឋាននៅសង្កាត់ផ្សារថ្មី២ រាជធានីភ្នំពេញ ។ កុមារីជនជាតិខ្មែរអាយុ ១៤ឆ្នាំ មានអាសយដ្ឋានស្នាក់នៅរាជធានីភ្នំពេញ ។ កុមារាជនជាតិខ្មែរអាយុ ១៣ឆ្នាំ មានអាសយដ្ឋានស្នាក់នៅភូមិឃ្មួញ សង្កាត់ឃ្មួញ ខណ្ឌសែនសុខ រាជធានីភ្នំពេញ ។ កុមារាជនជាតិខ្មែរអាយុ ១៤ឆ្នាំ មានអាសយដ្ឋានស្នាក់នៅភូមិឃ្មួញ សង្កាត់ឃ្មួញ ខណ្ឌសែនសុខ រាជធានីភ្នំពេញ ។ ទារកជនជាតិខ្មែរអាយុ ១ឆ្នាំ មានអាសយដ្ឋានស្នាក់នៅភូមិឃ្មួញ សង្កាត់ឃ្មួញ ខណ្ឌសែនសុខ រាជធានីភ្នំពេញ៕ | 2021-03-19T23:54:00+07:00 | freshnewsasia.com | https://m.freshnewsasia.com/index.php/en/localnews/190224-2021-03-19-09-54-56.html |
36169ac5-ee16-4a1a-845c-71c4e0e91bfb | ក្រសួងសុខាភិបាលប្រកាសអាសន្នករណីចម្លងជំងឺកូវីដ១៩ ក្រោយអ្នកជំងឺនេះ ៣នាក់ស្លាប់ | ក្រសួងសុខាភិបាល ប្រកាសអាសន្នករណីចម្លងជំងឺកូវីដ១៩ ក្រោយអ្នកជំងឺនេះ ៣នាក់បានស្លាប់ ក្រោយព្រឹត្តិការណ៍ ២០ កុម្ភៈ។ ការប្រកាសអាសន្ននេះ ធ្វើឡើងនៅក្នុងសេចក្តីជូនព័ត៌មានរួមគ្នាមួយរវាងក្រសួងសុខាភិបាល និងអង្គការសុខភាពពិភពលោក ចេញផ្សាយនៅថ្ងៃទី១៩ មីនា។ ក្រសួងសុខាភិបាល និងអង្គការសុខភាពពិភពលោក អំពាវនាវដល់ពលរដ្ឋទាំងអស់ឲ្យចូលរួមសាមគ្គីគ្នាក្នុងការប្រយុទ្ធប្រឆាំងនឹងជំងឺកូវីដ១៩នេះ។ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង ថ្លែងថា ជីវិតរបស់ពលរដ្ឋទាំងអស់គ្នា គឺអាស្រ័យលើកិច្ចខិតខំប្រឹងប្រែងបិទបញ្ចប់ព្រឹត្តិការណ៍នេះ។ ក្រសួងសុខាភិបាល គូសបញ្ជាក់ថា ការផ្ទុះឡើងនៃព្រឹត្តិការណ៍នេះ ទំនងជាបង្កឡើងដោយមេរោគបំប្លែងថ្មី ដែលអាចឆ្លងលឿនជាងវីរុសកូវីដ១៩ កន្លងមក។ ដោយឡែក តំណាងអង្គការសុខភាពពិភពលោកប្រចាំកម្ពុជា ថ្លែងក្នុងសេចក្តីថ្លែងការណ៍ដដែលថា កម្ពុជាកំពុងស្ថិតនៅក្នុងដំណាក់កាលសំខាន់ណាស់ក្នុងការរួមគ្នាប្រយុទ្ធប្រឆាំងនឹងជំងឺកូវីដ១៩។ អ្នកស្រីថា នៅមានឱកាសដើម្បីបញ្ឈប់ការឆ្លងរាលដាលនៃវីរុសនេះ ប្រសិនបើពលរដ្ឋទាំងអស់គ្នាចូលរួមសហការបញ្ឈប់ជំងឺនេះទាំងអស់គ្នាដោយសាមគ្គីភាព។ បើតាមក្រសួងសុខាភិបាល គិតត្រឹមថ្ងៃទី១៩ មីនា មានអ្នកកើតជំងឺកូវីដសរុប ១ ៥៧៨ករណី ក្នុងនោះ អ្នកឆ្លងថ្មីមាន ៣៧នាក់ អ្នកជាសះស្បើយ មាន ៩១៧នាក់។ រហូតដល់ល្ងាចថ្ងៃទី១៩ មីនា ចំនួនអ្នកស្លាប់ដោយសារជំងឺនេះ កើនឡើងដល់ ៣នាក់ហើយ។ ក្រសួងសុខាភិបាលឲ្យដឹងថា ករណីស្លាប់ទីពីរដោយសារជំងឺនេះ កើតឡើងចំពោះស្ត្រីជនជាតិខ្មែរ អាយុ ៦២ឆ្នាំ នៅមន្ទីរពេទ្យមិត្តភាពខ្មែរសូវៀត ដោយសារជំងឺនេះធ្វើឲ្យរលាកសួតខ្លាំង និងស្ទះសរសៃឈាមបេះដូង ស្របពេលដែលស្ត្រីរូបនោះ ក៏មានជំងឺទឹកនោមផ្អែម លើសឈាម និងធាត់ខ្លាំង។ អ្នកជំងឺទីពីរនេះ ជាប្រពន្ធរបស់តារាចម្រៀងល្បីឈ្មោះ លោក ហួរ ឡាវី រីឯ ករណីស្លាប់ទីបី កើតឡើងចំពោះអ្នកជំងឺម្នាក់ទៀត អាយុ ៤៦ឆ្នាំ នៅសង្កាត់បឹងសាឡាង ខណ្ឌទួលគោក ដោយអ្នកជំងឺបានរលាកសួតធ្ងន់ធ្ងរ៕ | 2021-03-19T23:43:00+07:00 | rfa.org | https://www.rfa.org/khmer/news/health/3-cambodian-covid-19-victim-died-03192021124322.html |
e53a1443-0fe3-4295-8715-c0d73cc3578d | ក្រសួងបញ្ជាក់ ជាផ្លូវការថា ម្តាយរបស់តារាចម្រៀងវីឌី ណែត ពិតជាស្លាប់ ដោយសារជំងឺកូវីដ១៩ ប្រាកដមែន | No Content | 2021-03-19T23:31:00+07:00 | dap-news.com | https://dap-news.com/national/2021/03/19/128311/ |
50be2ce2-a69f-48ad-9d2a-133f6a095a41 | ប្រទេសថៃប្រកាសរកឃើញអ្នកឆ្លងកូវីដ-១៩ ចំនួន១០០នាក់ទៀត និងអ្នកជំងឺម្នាក់ស្លាប់ (Video inside) | មជ្ឈមណ្ឌលគ្រប់គ្រងស្ថានការណ៍ COVID-19 របស់ប្រទេសថៃ (CCSA) នៅថ្ងៃសុក្រនេះបានរាយការណ៍ពីការរកឃើញ ករណីឆ្លងជំងឺ COVID-19 ថ្មីៗចំនួន ១០០នាក់បន្ថែមទៀត ខណៈអ្នកជំងឺម្នាក់ទៀតផងដែរបានស្លាប់។ នេះបើតាមការចេញផ្សាយ ដោយសារព័ត៌មាន Bangkok Post នៅរសៀលថ្ងៃសុក្រ ទី១៩ ខែមីនា ឆ្នាំ២០២១។ CCSA បានគូសបញ្ជាក់ថា ក្នុងចំណោមករណីឆ្លងថ្មីៗទាំង ១០០ករណីខាងលើនេះ មាន ៩៦ករណី ជាករណីឆ្លងក្នុងស្រុក ក្នុងនោះរួមមាន ៤៧ករណី ត្រូវបានរកឃើញនៅខេត្ត សាមុត សាខន (Samut Sakhon), ២២ករណីនៅទីក្រុង បាងកក (Bangkok), និង ២៧ករណីទៀតនៅបណ្ដាខេត្តផ្សេងៗ។ ចំណែកឯ ០៤ករណីផ្សេងទៀត ជាករណីនាំចូល ត្រូវបានរកឃើញនៅលើអ្នកដំណើរ ដែលបានវិលត្រលប់មកពីបរទេសវិញ។ CCSA បានគូសបញ្ជាក់បន្ថែមថា អ្នកជំងឺម្នាក់ដែលបានស្លាប់នោះ គឺជាស្រ្តីអាយុ ៥៣ឆ្នាំ ដែលរស់នៅ និងធ្វើការនៅខេត្ត Samut Sakhon ដោយស្ត្រីរូបនេះមានជំងឺទឹកនោមផ្អែម ជំងឺបេះដូង និងជំងឺសួតប្រចាំកាយស្រាប់។ គួរបញ្ជាក់ថា រហូតមកដល់ពេលនេះ ប្រទេសថៃបានកត់ត្រាករណីឆ្លង COVID-19 សរុបនៅទូទាំងប្រទេស ២៧,៥៩៤ករណី ក្នុងនោះមានអ្នកស្លាប់ ៩០នាក់ និងអ្នកជាសះស្បើយឡើងវិញ ២៦,៤៥០នាក់៕ | 2021-03-19T23:30:00+07:00 | freshnewsasia.com | https://m.freshnewsasia.com/index.php/en/internationalnews/190222-2021-03-19-09-30-57.html |
f255b7dc-525b-49c1-b370-0b9e1c057438 | TOP NEWS: ក្រសួងប្រកាសផ្លូវការ៖ ស្រ្តីជនជាតិខ្មែរម្នាក់ អាយុ៦២ឆ្នាំ ស្លាប់ដោយសារជំងឺកូវីដ១៩ (Video inside) | ស្រ្តីជនជាតិខ្មែរម្នាក់ អាយុ៦២ឆ្នាំ ស្លាប់ដោយសារជំងឺកូវីដ១៩ នៅមន្ទីរពេទ្យរុស្ស៉ី នេះបើតាមការប្រកាសរបស់ក្រសួងសុខាភិបាលដែលបណ្តាញព័ត៌មាន Fresh News ទទួលបានមុននេះបន្តិច។ តាមការព័ត៌មានបានឲ្យដឹងថា លោកស្រី ងឿន សុថានី ភរិយារបស់ តារាចម្រៀង ហួរ ឡាវី និងជាម្តាយរបស់តារាចម្រៀងប្រចាំផលិតកម្មរស្មីហង្សមាស កញ្ញា វី ឌីណែត មានអាយុ៦២ឆ្នាំ បានស្លាប់ដោយសារជំងឺកូវីដ១៩ នៅវេលាថ្ងៃត្រង់ ថ្ងៃទី១៩ ខែមីនា ឆ្នាំ២០២១នេះ បន្ទាប់ពីធ្លាក់ខ្លួនឈឺប៉ុន្មានថ្ងៃ។ លោកស្រី ងឿន សុថានី និងកញ្ញាវី ឌីណែត រួមទាំងប្អូនស្រីពៅម្នាក់ទៀត ត្រូវបានរកឃើញថា មានវិជ្ជមានកូវីដ-១៩ នៅថ្ងៃទី១០ ខែមីនា ឆ្នាំ២០២១ ហើយត្រូវបានបញ្ជូនទៅព្យាបាលនៅមន្ទីរពេទ្យ។ ដោយឡែកសម្រាប់លោក ហួរ ឡាវី វិញ សម្រាប់លទ្ធផលធ្វើតេស្តលើកទី១ បានបង្ហាញថា មិនមានជំងឺកូវីដ-១៩ នោះទេ។ អ្នកជំងឺឈ្មោះ ងឿន សុថានី មានទឹងនោមផ្អៃម លើសឈាម និងជំងឺធាត់កំរឹត១ ដោយបានបញ្ជូនមកពេទ្យខ្មែរសូវៀតថ្ងែទី១៧ ខែមីនា ឆ្នាំ២០២១ មានអាការៈហត់ខ្លាំង។ អការៈឃើញមានរលាកសួតទាំងសងខាងធ្ងន់ធ្ងរ និងខ្វះអ៊ុកស៉ីសែនខ្លាំង, មានសញ្ញាស្លោកបេះដូង និងខ្សោយបេះដូងស្រួចស្រាវធ្ងន់ធ្ងរ។ អ្នកជំងឺបានស្លាប់នៅថ្ងែទី នៅថ្ងៃទី១៩ ខែមីនា ឆ្នាំ២០២១ ម៉ោង១១៖៤៥នាទីដោយរលាកសួតខ្លាំង ស្លោលបេះដូងខ្លាំង ដោយសារមេរោគកូវីដ១៩ លើអ្នកជំងឺទឹកនោមផ្អែម លើសឈាមនិងធាត់ខ្លាំង។ រហូតដល់ពេលនេះ មានអ្នកជំងឺ២នាក់ហើយ បានស្លាប់ដោយសារជំងឺកូវីដ១៩ ដោយជនទី១ ជាបុរសអាយុ៥០ឆ្នាំ បានទទួលមរណភាព កាលពីថ្ងៃទី១១ ខែមីនា ឆ្នាំ២០២១។ ខណៈអ្នកជំងឺកូវីដ១៩ ចំនួន២នាក់ដែរ បានស្លាប់ដោយសារជំងឺបេះដូង ពេលកំពុងសម្រាកព្យាបាល។ គិតត្រឹមម៉ោង៧៖០០នាទីព្រឹកថ្ងៃទី១៩ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥៨៧នាក់ ក្នុងនោះព្យាបាលជាសះស្បើយចំនួន ៩១៧នាក់ និងកំពុងសម្រាកព្យាបាលចំនួន ៦៥៨នាក់ ៕ | 2021-03-19T23:25:00+07:00 | freshnewsasia.com | https://m.freshnewsasia.com/index.php/en/localnews/190221-2021-03-19-09-25-13.html |
f1ce43b3-cc0b-4129-a178-e76497f0dd64 | គ្រូពេទ្យសម្តេចតេជោប្រយុទ្ធជំងឺកូវីដ១៩ ជាង ៣៥០នាក់ទៀត ហ្វឹកហ្វឺនចូលសមរភូមិ ប្រយុទ្ធនឹងជំងឺកូវីដ១៩ (Video inside) | ព្រោះតែការបន្តរីករាតត្បាតជំងឺកូវីដ១៩ មិនទាន់ស្រាកស្រាននៅក្នុងព្រឹត្តិការណ៍សហគមន៍២០កុម្ភៈនោះ ក្រុមគ្រូពេទ្យសម្តេចតេជោប្រយុទ្ធជំងឺកូវីដ១៩ ជាង ៣៥០នាក់បន្ថែមទៀត ត្រូវបានជ្រើសរើសយកមកហ្វឹកហ្វឺន ដើម្បីចូលសមរភូមិប្រយុទ្ធជំងឺកូវីដ១៩។ ក្រុមគ្រូពេទ្យស្ម័គ្រចិត្តរបស់សម្តេចតេជោ បានប្រកាសប្តេជ្ញាចិត្តដោយអង់អាចថា នឹងបន្តនៅជាមួយប្រជាពលរដ្ឋប្រយុទ្ធនឹងជំងឺកូវីដ១៩ រហូតបិទបញ្ចប់ព្រឹត្តិការណ៍សហគមន៍២០កុម្ភៈ។ គ្រូពេទ្យសម្តេចតេជោប្រយុទ្ធជំងឺកូវីដ១៩ ដឹកនាំដោយលោកស្រី ពេជ ចន្ទមុន្នី អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ និងជាប្រធានក្រុមដឹកនាំគ្រូពេទ្យសម្តេចតេជោប្រឆាំងកូវីដ១៩នោះ បានក្លាយទៅជាកងទ័ពអាវសដ៏សកម្ម ដែលបានចូលរួមជាមួយក្រុមគ្រូពេទ្យរបស់ក្រសួងសុខាភិបាល ដើម្បីប្រយុទ្ធនឹងជំងឺកូវីដ១៩ ចាប់តាំងពីជំងឺនេះបានរាតត្បាតនៅក្នុងប្រទេសកម្ពុជានាឆ្នាំ២០២០។ ក្នុងព្រឹត្តិការណ៍ឆ្លងក្នុងសហគមន៍២០កុម្ភៈ ដែលមានការរីករាលដាលលឿន និងមានអ្នកឆ្លងច្រើននោះ ក្រុមគ្រូពេទ្យស្ម័គ្រចិត្តសម្តេចតេជោ ពួកគេបានចូលរួមយ៉ាងសកម្មលើការងារនេះ ដោយបានជួយព្យាបាល និងជួយចុះទៅយកសំណាករបស់អ្នកពាក់ព័ន្ធអ្នកជំងឺជាដើម។ បច្ចុប្បន្នគ្រូពេទ្យសម្តេចតេជោប្រយុទ្ធជំងឺកូវីដ១៩ ជាង៤០០នាក់ កំពុងធ្វើសកម្មភាពយ៉ាងសស្រាក់សស្រាំជាមួយស្មារតីទទួលខុសត្រូវខ្ពស់ដើម្បីប្រយុទ្ធជំងឺកូវីដ១៩។ ពួកគេបានលះបង់ពេលវេលាជាមួយគ្រួសារ លះបង់ក្តីសុខរបស់ខ្លួនធ្វើការពីព្រលឹមរហូតដល់កប់អាធ្រាត្រ ដើម្បីប្រយុទ្ធនឹងជំងឺកូវីដ១៩។ លោកស្រី ពេជ ចន្ទមុន្នី ដែលកំពុងដឹកនាំគ្រូពេទ្យសម្តេចតេជោ ប្រយុទ្ធនឹងជំងឺកូវីដ១៩ បានរៀបរាប់ពីវីរភាពរបស់ក្រុមគ្រូពេទ្យទាំងអស់ថា មួយថ្ងៃៗក្រុមគ្រូពេទ្យបានធ្វើការចាប់ពីម៉ោង៧ព្រឹក ដល់ម៉ោង១ ម៉ោង២ទៀបភ្លឺ ទើបចូលសម្រាកហើយពេលព្រឹកបានចាប់ផ្តើមធ្វើទៀត។ បើគ្រូពេទ្យពាក់ PPE (សម្លៀកបំពាក់ពេទ្យការពារមេរោគ) វិញ ពេលខ្លះ ៣ម៉ោង ទើបបានផឹកទឹកម្តង។ លោកស្រី បានរៀបរាប់យ៉ាងដូច្នេះថា ។ លោកស្រី ពេជ្រ ចន្ទមុន្នី បន្ថែមថា ។ មកដល់ថ្ងៃទី១៩ ខែមីនា ជារយៈពេលមួយខែហើយ នៃការឆ្លងក្នុងសហគមន៍២០កុម្ភៈ។ ស្ថានភាពនៃការរីករាលដាលជំងឺកូវីដ១៩ មិនទាន់ថមថយនៅឡើយទេ។ មកដល់ថ្ងៃនេះព្រឹត្តិការណ៍សហគមន៍២០កុម្ភៈ បានធ្វើឱ្យមនុស្ស ១,០៦២នាក់កើតជំងឺកូវីដ១៩ ហើយអ្នកជំងឺ២នាក់ បានស្លាប់ដោយសារមេរោគកូវីដ១៩ផងដែរ។ លោកស្រី ពេជ្រ ចន្ទមុនី ភរិយាលោក ហ៊ុន ម៉ាណែត បានមើលឃើញថា ការឆ្លងសហគមន៍នេះ ជាការឆ្លងមួយដ៏ធ្ងន់ធ្ងរ។ សម្រាប់លោកស្រី ការឆ្លងធ្ងន់ធ្ងរបែបនេះ ដោយសារមេរោគនេះ ជាមេរោគបំប្លែងខ្លួនថ្មី និងមួយវិញទៀត ដោយសារមានការធ្វេសប្រហែសពីប្រជាពលរដ្ឋ ដែលគិតថាឆ្លងតែនៅក្នុងសហគមន៍ ឬចង្កោមចិន។ ការធ្វេសប្រហែសហ្នឹង ធ្វើឱ្យការឆ្លងសហគមន៍ខ្លាំងក្លាជាងលើកណាទាំងអស់។ បើទោះបីស្ថានភាពឆ្លងរីករាលដាលជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ មានសភាពស្រួចស្រាវយ៉ាងណាក្តី តែលោកស្រី ពេជ្រ ចន្ទមុន្នី មេទ័ពអាវស នៃក្រុមគ្រូពេទ្យស្ម័គ្រចិត្តរបស់សម្តេចតេជោ បានប្រកាសអះអាងប្តេជ្ញាចិត្តនៅជាមួយប្រជាពលរដ្ឋ ហើយប្រយុទ្ធរហូតដល់ព្រឹត្តិការណ៍នេះបិទបញ្ចប់ជាស្ថាពរ។ ។ នេះជាការប្តេជ្ញាចិត្តរបស់លោកស្រី ពេជ្រ ចន្ទមុន្នី។ ទន្ទឹមនឹងការប្តេជ្ញាចិត្តប្រយុទ្ធជំងឺកូវីដ១៩ លោកស្រី ក៏បានអំពាវនាវប្រជាពលរដ្ឋចូលរួមប្រយុទ្ធជាមួយគ្នា។ សម្រាប់លោក បើក្រុមគ្រូពេទ្យប្រឹងប្រយុទ្ធ តែប្រជាពលរដ្ឋមិនចូលរួម គឺមិនអាចទទួលបានជោគជ័យលើព្រឹត្តិការណ៍សហគមន៍២០កុម្ភៈនេះឡើយ។ លោកស្រី ពេជ្រ ចន្ទមុន្នី បានថ្លែងអំពាវនាវទៅកាន់ប្រជាពលរដ្ឋយ៉ាងដូច្នេះ «ខ្ញុំសូមឱ្យបងប្អូនប្រជាពលរដ្ឋយើងជួយសហការ។ និយាយរួមទៅស្តាប់តាមរាជរដ្ឋាភិបាល ក្រសួងសុខាភិបាលយើងនេះ គឺត្រូវពាក់ម៉ាស់ លាងអាល់កុលដៃ និងធ្វើម៉េចឱ្យមានគម្លាត។ បើអាចបានសូមអង្វរហើយអង្វរទៀត សូមសម្រាកនៅផ្ទះ បើមិនចាំបាច់កុំចេញពីផ្ទះ ហើយនរណាគិតថាខ្លួនឯងសង្ស័យហើយ គឺសូមទៅធ្វើតេស្ត ហើយបើក្រោយធ្វើតេស្តវិជ្ជមានសូមប្រាប់ព័ត៌មានឱ្យជាក់លាក់ថាខ្លួនឯងបានទៅកន្លែងខ្លះ ដើម្បីក្រុមការងាររបស់ពួកខ្ញុំទាក់ទងបានទាន់ពេលវេលាកុំឱ្យឆ្លងដល់អ្នកផ្សេងៗទៀតនៅក្នុងសហគមន៍»។ វីរភាព និងការប្រឹងប្រែងរបស់ក្រុមគ្រូពេទ្យប្រយុទ្ធនឹងជំងឺកូវីដ១៩ បានធ្វើឱ្យពួកគេក្លាយទៅជាជនមានវីរភាពដ៏អស្ចារ្យនាពេលបច្ចុប្បន្ន។ ប្រជាពលរដ្ឋបានប្រសិទ្ធនាមឱ្យក្រុមគ្រូពេទ្យទាំងអស់ថា ជាកងទ័ពអាវសលើសមរភូមិសត្រូវគ្មានស្រមោល ៕ | 2021-03-19T22:50:00+07:00 | freshnewsasia.com | https://m.freshnewsasia.com/index.php/en/localnews/190214-2021-03-19-08-50-47.html |
c3f0f22a-7c20-4df6-bebc-b6a36808d6a0 | អាជ្ញាធរស្រុកសាលាក្រៅ ណែនាំពលរដ្ឋអនុវត្តវិធានការសុខាភិបាលឱ្យបានខ្ជាប់ខ្ជួន ដើម្បីទប់ស្កាត់ការរាតត្បាតជំងឺកូវីដ១៩ ខេត្តប៉ៃលិន | អាជ្ញាធរស្រុកសាលាក្រៅ ខេត្តប៉ៃលិន បន្តអំពាវនាវដល់ប្រជាពលរដ្ឋទាំងអស់ អនុវត្តឱ្យបានខ្ជាប់ខ្ជួនតាមវិធានាសុខាភិបាល និងការណែនាំរបស់រាជរដ្ឋាភិបាល និងអនុវត្តតាមវិធានការ «៣ការពារ និង ៣កុំ» ដើម្បីទប់ស្កាត់ការរីករាតត្បាតជំងឺកូវីដ-១៩ នៅក្នុងសហគមន៍ខេត្តប៉ៃលិន។ ការបន្តអំពាវនាវបែបនេះ របស់អាជ្ញាធរមូលដ្ឋាន បន្ទាប់ពីអាជ្ញាធរមូលដ្ឋាន ពិសេសមេភូមិបានរាយការណ៍ថា មានប្រជាពលរដ្ឋមួយចំនួន ដែលទើបតែចូលមកពីតាមបណ្តាខេត្ត ខេត្តកណ្តាល និងរាជធានីភ្នំពេញ ខណៈដែលនៅទីនោះកំពុងមានករណីផ្ទុះឡើងជំងឺកូវីដ-១៩ គួរឱ្យព្រួយបារម្ភ។ ទើបអាជ្ញាធរខេត្តប៉ៃលិនបានណែនាំឱ្យពួកគាត់ ធ្វើចត្តាឡីស័កក្នុងផ្ទះមួយរយៈពេល១៤ថ្ងៃ គឺនៅដាច់ដោយឡែកពីក្រុមគ្រួសារ ដើម្បីរក្សាការពារ និងទប់ស្កាត់ការរីករាលដាលនៃជំងឺកូវីដ-១៩ ក្នុងសហគមន៍។ ក្រោយពីដាក់ឱ្យពួកគាត់ធ្វើចត្តាឡីស័កតាមវិធានសុខាភិបាល លោកស្រី បាន ស្រីមុំ អភិបាលខេត្តប៉ៃលិន បានចាត់ឱ្យក្រុមការងារ ចុះទៅសួរសុខទុក្ខ និងផ្តល់ស្បៀងអាហារតែម្តង។ ភា្លមៗលោក សៀ សុខុម អភិបាលរងស្រុកសាលាក្រៅ ក្នុងនាមលោកស្រី បាន ស្រីមុំ អភិបាលខេត្ត និងជាប្រធាន ស.ស.យ.ក ខេត្តប៉ៃលិន លោកបានដឹកនាំក្រុមការងារ ស.ស.យ.ក មូលដ្ឋាននាំយកស្បៀង ទៅចែកជូនប្រជាពលរដ្ឋ ដែលកំពុងធ្វើចត្កាឡីស័កក្នុងផ្ទះតាមភូមិនានា ចំនួន០៦គ្រួសារ ។ លោកបានបន្តថា ក្នុងនោះនៅឃុំស្ទឹងត្រង់ចំនួន ២គ្រួសារ ឃុំអូរអណ្តូង ៣គ្រួសារ និងឃុំសាលាក្រៅ ១គ្រួសារផងដែរ។ ទន្ទឹមនឹងការផ្តល់ស្បៀងនោះ ក្រុមការងារក៏បានឆ្លៀតឱកាសធ្វើការផ្សព្វផ្សាយឱ្យប្រជាពលរដ្ឋយល់ដឹងកាន់តែច្បាស់ និងអនុវត្តឱ្យបានខ្ជាប់ខ្ជួននូវវិធានការ «៣ការពារ និង ០៣កុំ» របស់ប្រមុខរាជរដ្ឋាភិបាល ដែលដឹកនាំដោយសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងតាមការណែនាំរបស់ក្រសួងសុខាភិបាល ដើម្បីរួមគ្នាទប់ស្កាត់ការរីករាលដាលនៃជំងឺកូវីដ-១៩។ លោកបន្ថែមទៀតថា នេះជាទឹកចិត្តរបស់លោកស្រីអភិបាលខេត្តប៉ៃលិន, នាយឧត្តមសេនីយ៍ អ៊ី ឈាន ប្រធានក្រុមការងារចុះមូលដ្ឋានខេត្តប៉ៃលិន និងលោក ហ៊ុន ម៉ានី ប្រធាន ស.ស.យ.ក ដែលតែងតែយកចិត្តទុកដាក់ដល់ប្រជាបលរដ្ឋ ព្រោះនេះគឺជាទឹកចិត្តខ្មែរស្រឡាញ់ខ្មែរ ជួយគ្នាក្នុងគ្រាលំបាក ហើយយើងនឹងអត់ធ្មត់ជាមួយគ្នាបន្តទៀត។ លើសពីនេះ មិនត្រូវឱ្យប្រជាពលរដ្ឋ ដែលកំពុងស្នាក់នៅធ្វើចត្តាឡីស័ក ដើរហើរចេញពីក្រៅខ្សែ ដែលក្រុមការងារបានហ៊ុព័ទ្ធជុំវិញផ្ទះ ដោយគ្មានការអនុញ្ញាតនោះឡើយ។ សូមបញ្ជាក់ថា ស្បៀងអាហារ ដែលក្រុមការងារចុះចែកជូនដល់គ្រួសារធ្វើចក្តាឡីស័កនីមួយៗទទួលបាន៖ អង្ករ២៥គីឡូក្រាម, មី០១កេស, ទឹកត្រី, ទឹកស៊ីអ៊ីវ, អំបិល, ប៊ីចេង, ស្ករស, ទឹកសុទ្ធ និងត្រីខផងដែរ៕ | 2021-03-19T21:59:00+07:00 | freshnewsasia.com | https://m.freshnewsasia.com/index.php/en/localnews/190205-2021-03-19-07-59-22.html |
6d53ac04-769c-4d68-8076-4f9e2b1310cb | ក្រុមគ្រូពេទ្យ ចុះយកអ្នកជំងឺកូវីដ១៩ថ្មី ៤នាក់ទៀត នៅម្តុំផ្សារថ្មី | No Content | 2021-03-19T21:44:00+07:00 | dap-news.com | https://dap-news.com/national/2021/03/19/128297/ |
b382e8af-b15e-43c1-8cce-3ab4870b44c1 | នាំយកក្រុមគ្រួសារដែលមានប្តីផ្ទុកជំងឺកូវីដ ១៩ មកធ្វើចត្តាឡីស័ក នឹងយកសំណាកវិភាគទៅពិនិត្យ | ស្ទឹងត្រែង ៖ នៅរសៀលថ្ងៃទី១៩ ខែ មីនា ឆ្នាំ ២០២១នេះ ក្រុមការងារប្រយុទ្ធនឹងជំងឺកូវីដ១៩ ខេត្តស្ទឹងត្រែង ដឹកនាំដោយ លោកវេជ្ជបណ្ឌិត ទន វុទ្ធី អនុប្រធានមន្ទីរសុខាភិបាល និងជាប្រធានប្រយុទ្ធនឹងជំងឺកូវីដ ខេត្ត បានដឹកនាំក្រុមការងារចុះទៅកាន់ភូមិសាស្ត្រ ភូមិអូរឬស្សីកណ្ដាលស្រុកសៀមបូក ខេត្តស្ទឹងត្រែង ដើម្បីនាំយកក្រុមគ្រួសារដែលមានប្តីផ្ទុកជំងឺកូវីដ ១៩ មកធ្វើចត្តាឡីស័ក នឹងយកសំណាកវិភាគទៅពិនិត្យនៅវិទ្យាជាតិប៉ាស្ទ័ររាជធានីភ្នំពេញ។ លោកវេជ្ជបណ្ឌិត ទន វុទ្ធី បានបញ្ជាក់ប្រាប់អ្នកសារព័ត៌មានថា ក្រោយទទួលបានការជូនដំណឹងពីក្រុមការងារថ្នាក់ជាតិស្រាវជ្រាវរកអ្នកពាក់ព័ន្ធនឹងជំងឺកូវីដ១៩ ថា មានអ្នកជំងឺម្នាក់ឈ្មោះ ម៉ៅ នេលយ៉ាស អាយុ 30ឆ្នាំ បានធ្វើសំណាកវិភាគរកជំងឺកូវីដ១៩ នៅរាជធានីភ្នំពេញថ្ងៃទី ១៧ ហើយបានទទួលលទ្ធផល នៅថ្ងៃទី ១៨ ថាមានផ្ទុកជំងឺកូវីដ១៩។ ក្រុមការងារថ្នាក់ជាតិស្រាវជ្រាវរកអ្នកពាក់ព័ន្ធនឹងជំងឺកូវិដ១៩ បានធ្វើការស្រាវជ្រាវដឹងថា បុរសម្នាក់នេះ កាលពីថ្ងៃទី ៦ ខែ មីនា ឆ្នាំ ២០២១ បានមកលេងប្រពន្ធកូន នៅខេត្តស្ទឹងត្រែង។ លោកវេជ្ជបណ្ឌិតបានបញ្ជាក់បន្ថែមទៀតថា ប្រសិនបុរសដែលផ្ទុកជំងឺកូវីដ១៩ នេះ គាត់បានឆ្លងជំងឺកូវីដ ១៩ មុនថ្ងៃទី៦ ដែលគាត់មកលេងប្រពន្ធកូនគាត់នោះ គឺប្រពន្ធកូនគាត់ ស្ថិតក្នុងសណ្ឋានភាពឆ្លងកំរិតខ្ពស់ តែប្រសិនបើបុរសនេះ ឆ្លងកូវីដ១៩ ក្រោយគាត់ត្រឡប់ទៅ ភ្នំពេញវិញ នោះគ្រួសារគាត់មានសណ្ឋានភាពទាប។ លោកវេជ្ជបណ្ឌិតបាននិយាយថា យើងរង់ចាំលទ្ធផលសំណាកវិភាគរបស់ក្រុមគ្រួសារបុរសនោះសិន ព្រោះក្រុមការងារប្រយុទ្ធនឹងជំងឺកូវីដ១៩ខេត្ត បានបញ្ជូនសំណាកទៅធ្វើវិភាគនៅវិទ្យាស្ថានជាតិប៉ាស្ទ័រួចរាល់ហើយ។ សូមបញ្ជាក់ថា បច្ជុប្បន្ន អ្នកជំងឺឈ្មោះ ម៉ៅ នេលយ៉ាសអាយុ30ឆ្នាំ ត្រូវជាប្តី មានវិជ្ជមាន កូវីដ១៩ កំពុងសម្រាក់ព្យាបាលនៅសណ្ធាគារ THE Great Dukeរាជធានីភ្នំពេញ ។ ក្រុមគ្រួសារប្រពន្ធកូនគាត់ ត្រូវបានយកមកធ្វើចត្តាឡីស័ក នៅមណ្ឌលកំរិត២ ស្ថិតក្នុងមន្ទីរពេទ្យខេត្តស្ទឹងត្រែង ដើម្បីរង់ចាំលទ្ធផល៕ រក្សាសិទ្ធិដោយ៖សំណាង | 2021-03-19T21:27:11+07:00 | cen.com.kh | https://cen.com.kh/archives/310997.html |
0ed0659f-73b7-4694-baff-18c3cc7a8031 | សម្តេចពិជ័យសេនា ទៀ បាញ់៖ វេជ្ជបណ្ឌិតកងទ័ព៣៥០នាក់ ត្រៀមខ្លួនជាស្រេចទទួលបទបញ្ជាសម្តេចតេជោ ក្នុងការចូលរួមព្យាបាលអ្នកជំងឺកូវីដ-១៩ (Video inside) | សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានឱ្យដឹងថា ក្រុមវេជ្ជបណ្ឌិត ក្រុមគ្រូពេទ្យរបស់កងទ័ព ចំនួន៣៥០នាក់ សុទ្ធតែមានជំនាញបានត្រៀមខ្លួនរួចជាស្រេច ដើម្បីទទួលនូវបទបញ្ជារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក្នុងការចូលរួមព្យាបាលអ្នកជំងឺកូវីដ-១៩។ ការឱ្យដឹងបែបនេះ របស់សម្តេចពិជ័យសេនា ទៀ បាញ់ បានធ្វើឡើងក្នុងឱកាសដែល សម្តេចបានផ្តល់បទសម្ភាសន៍ដល់ក្រុមអ្នកសារព័ត៌មាន នៅព្រឹកថ្ងៃទី១៩ ខែមីនា ឆ្នាំ២០២១នេះ នាឱកាសសម្តេចអមដំណើរសម្តេចតជោ ហ៊ុន សែន អញ្ជើញពិនិត្យមើលដំណើរការជួសជុលកែលំអរ ស្តូបព្រះបរមរូបព្រះបរមរតនកោដ្ឋ និងបន្តចុះទៅពិនិត្យមន្ទីរពេទ្យនគរទេព ដែលជាមន្ទីរពេទ្យសម្រាប់ព្យាបាលអ្នកជំងឺកូវីដ-១៩។ សម្តេចពិជ័យសេនា ទៀ បាញ់ បានអះអាងយ៉ាងដូច្នេះថា៖ ។ សម្តេចរដ្ឋមន្ត្រីការពារជាតិ បានឱ្យដឹងថា៖ ។ សម្តេចពិជ័យសេនា ទៀ បាញ់ បានបញ្ជាក់ថា ក្រុមវេជ្ជបណ្ឌិត និងក្រុមគ្រូពេទ្យកងទ័ព គឺសុទ្ធតែទទួលបានការបណ្តុះបណ្តាលជំនាញយ៉ាងច្បាស់លាស់ ដោយមានការជួយជ្រោមជ្រែងពីសំណាក់ក្រុមវេជ្ជបណ្ឌិតរបស់ក្រសួងសុខាភិបាល ដែលសុទ្ធតែមានបទពិសោធន៍ព្យាបាលជំងឺកូវីដ-១៩ កន្លងមកនេះ។ រដ្ឋមន្ត្រីការពារជាតិ បានបន្ថែមថា សម្រាប់បណ្តុះបណ្តាលដល់ក្រុមវេជ្ជបណ្ឌិត និងក្រុមគ្រូពេទ្យកងទ័ព លើមុខជំនាញព្យាបាលជំងឺកូវីដ-១៩ មកដល់ពេលនេះមិនទាន់បានបញ្ចប់នៅឡើយទេ ខណៈនៅប៉ុន្មានថ្ងៃខាងនេះនឹងមានបើកវគ្គបណ្តុះបណ្តាលបន្ថែមទៀត ព្រោះកន្លងមកក្រុមវេជ្ជបណ្ឌិតរបស់ កងទ័ពមិនទាន់មានបទពិសោធន៍ខ្លាំងនៅឡើយទេចំពោះការគ្រប់គ្រង និងព្យាបាលជំងឺកូវីដ-១៩នោះទេ។ កាលពីថ្ងៃទី១០ ខែមីនា ឆ្នាំ២០២០ សម្តេចតេជោ ហ៊ុន សែន បានបញ្ជាឱ្យយកសណ្ឋាគារចំនួន២ នៅរាជធានីភ្នំពេញ ដើម្បីធ្វើជាមន្ទីរពេទ្យដើម្បីព្យាបាលអ្នកជំងឺកូវីដ១៩។ ការគ្រប់គ្រងមន្ទីរពេទ្យនេះ ត្រូវប្រគល់ឱ្យកងទ័ពរៀបចំ និងគ្រប់គ្រង ដោយប្រើប្រាស់គ្រូពេទ្យ និងវេជ្ជបណ្ឌិតកងទ័ព ហើយកម្លាំងសល់ពីនោះ ក៏ត្រូវរៀបចំ ដើម្បីត្រៀមអន្តរាគមន៍ ទៅកាន់គោលដៅ ដែលមានហានិភ័យខ្ពស់។កម្លាំងគ្រូពេទ្យកងទ័ព ក៏ត្រូវប្រគល់ជូនមេបញ្ជាការកងទ័ពជើងគោកគ្រប់គ្រង និងដឹកនាំ ចាត់ចែង និងប្រើប្រាស់។ សម្តេចតេជោ ហ៊ុន សែន ក៏បានណែនាំទៅ រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ រៀបចំផ្គត់ផ្គង់របបឧបត្ថម្ភដល់ក្រុមប្រតិបត្តិការនេះផងដែរ៕ | 2021-03-19T21:23:00+07:00 | freshnewsasia.com | https://m.freshnewsasia.com/index.php/en/localnews/190199-2021-03-19-07-23-07.html |
fd6291f9-9a1a-43fe-ad4a-eed4f5c32959 | អភិបាលខណ្ឌទួលគោក នាំយកអំណោយ ជាថវិកានិងគ្រឿងឧបភោគបរិភោគរបស់សម្ដេចកិត្ដិព្រឹទ្ធបណ្ឌិត ជូន គ្រួសារសពដែលស្លាប់ដោយជំងឺកូវីដ-១៩ នៅបឹងសាឡាង | ភ្នំពេញ ៖ លោក ឯក ឃុនដឿន អភិបាលខណ្ឌទួលគោក នាយប់ថ្ងៃទី ១៩ ខែមីនា ឆ្នាំ២០២១នេះ បាននាំយកអំណោយ ជាថវិកានិងគ្រឿងឧបភោគបរិភោគរបស់សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុន សែន ជូនគ្រួសារសពលោក អនុសេនីយ៍ត្រី គឹម ឃីស៊ុន ដែលបានទទួលមរណភាពដោយជំងឺកូវីដ-១៩ កាលពីប៉ុន្មានម៉ោងមុននេះ នៅបឹងសាឡាង ខណ្ឌទួលគោក។ មន្ត្រីរដ្ឋបាលខណ្ឌទួលគោកបានអោយដឹងថា លោក ឯក ឃុនដឿន អភិបាលខណ្ឌទួលគោក នៅយប់ថ្ងៃទី១៩ មីនានេះបានដឹកនាំក្រុមការងារ ចុះសួរសុខទុក្ខគ្រួសារសព លោកអនុសេនីយ៍ត្រី គឹម ឃីស៊ុន ស្ថិតនៅផ្ទះលេខ១៥ ផ្លូវ២៥៥ សង្កាត់បឹងសាឡាង ខណ្ឌទួលគោក រាជធានីភ្នំពេញ ដែលបានទទួលមរណភាពដោយជំងឺកូវីដ-១៩ និងបាននាំយកអំណោយរបស់ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា ដែលរួមមាន ថវិកាចំនួន ៥.០០០.០០០ រៀល អង្ករ ១៥០គីឡូក្រាម មី ៣កេស ទឹកត្រី ៣យួរ ទឹកស៊ីអ៊ីវ ៣យួរ ទឹកសុទ្ធ ៣កេស និងគ្រឿងឧបភោគបរិភោគ និងបានណែនាំអោយបន្តគោរពតាមការណែនាំរបស់ក្រសួងសុខាភិបាល ។ ពាក់ព័ន្ធនិងករណីស្លាប់របស់លោក អនុសេនីយ៍ត្រី គឹម ឃីស៊ុននេះ បើតាមការបញ្ជាក់ពីលោកស្រី វេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាលបានឲ្យដឹងថា មានបុរសជនជាតិខ្មែរ ឈ្មោះ គឹម ឃីសាន់ (Koem khisun) អាយុ៤៦ឆ្នាំ ពិតជាបានស្លាប់ដោយជំងឺកូវីដ-១៩ ដោយមិនមានជំងឺគួបផ្សំនោះទេ។ បុរសរូបនេះ ត្រូវបានរកឃើញវិជ្ជមានកូវីដ-១៩ កាលពីថ្ងៃ១០ខែមីនាឆ្នា២០២១។គាត់មានអាការរលាកសួតសងខាងធ្ងន់ធ្ងរ និងស្ថិតក្នុងការប្រើម៉ាស៊ីនជំនួយដង្ហើម VNI នៅថ្ងៃទី១២ ខែមីនា ហើយបានស្លាប់នៅម៉ោង ៣និង៣០ នាទីល្ងាចថ្ងៃទី ១៩ ខែមីនានេះ ដោយខ្សោយសួតខ្លាំង ដដែលបណ្តាលមកពីជំងឺកូវីដ-១៩វាយលុក។ នេះគឺជាករណីស្លាប់ទី៣ ហើយបន្ទាប់ពីករណីទី២ ជាម្តាយរបស់តារាចំរៀងវីដាណែតដែលបានស្លាប់នៅម៉ោង ១១និង៤៥ នាទីព្រឹកនេះនៅមន្ទីរពេទ្យមិត្តភាពខ្មែរសូវៀត ហៅមន្ទីរពេទ្យរុស្ស៊ី។ ក្រសួងសុខាភិបាល បានឲ្យដឹងថា យោងតាមរបាយការណ៍ពីមន្ទីរពេទ្យមិត្តភាពខ្មែរ -សូវៀត បានឱ្យដឹងថា បុរសជនជាតិខ្មែរអាយុ ៤៦ឆ្នាំ មានអាសយដ្ឋាននៅសង្កាត់បឹងសាឡាង ខណ្ឌទួលគោក រាជធានីភ្នំពេញ បានស្លាប់បាត់បង់ជីវិតដោយសារជំងឺកូវីដ-១៩ នាថ្ងៃទី១៩ ខែមីនា ឆ្នាំ២០២១ វេលាម៉ោង ១៥:៣០នាទីរសៀល។ ក្រសួងសុខាភិបាលបានបញ្ជាក់ថា នៅថ្ងៃទី០៩ ខែមីនា ឆ្នាំ២០២១ បុរសខាងលើនេះ ដោយមានរោគសញ្ញាក្តៅខ្លួន និងហត់ បានចូលសម្រាកពេទ្យនៅមន្ទីរពេទ្យមន្ទីរពេទ្យមិត្តភាពខ្មែរ-សូវៀត បន្ទាប់មក បានរកឃើញថាមានវិជ្ជមានវីរុសកូវីដ-១៩ នៅថ្ងៃទី១០ ខែមីនា ឆ្នាំ២០២១។ ការ ពិនិត្យសុខភាព និងការថតសួត បានបង្ហាញថា គាត់មានរលាកសួតទាំងសងខាងធ្ងន់ធ្ងរ ហើយក្រុមគ្រូពេទ្យក្រៅពីផ្តល់ការ ព្យាបាលតាមបច្ចេកទេស ក៏បានប្រើប្រាស់ម៉ាស៊ីនជំនួយការដកដង្ហើមបន្ថែម នៅថ្ងៃទី១២ ខែមីនា ឆ្នាំ២០២១ ព្រមទាំងបានដាក់ ទុយោក្នុងបំពង់ខ្យល់ ដើម្បីជំនួយការផ្តល់អុកស៊ីហ្សែន នៅថ្ងៃទី១៩ ខែមីនា ឆ្នាំ២០២១ តែជាអកុសល មិនអាចជួយសង្គ្រោះ បាន ហើយគាត់ក៏បានធ្វើមរណៈកាលនៅថ្ងៃទី១៩ ខែមីនា ឆ្នាំ២០២១ វេលាម៉ោង ១៥និង៣០នាទីរសៀលនេះទៅ។ ការសន្និដ្ឋានរបស់ក្រុមគ្រូពេទ្យ៖ បុរសវ័យ ៤៦ឆ្នាំខាងលើនេះ គឺបានស្លាប់បាត់បង់ជីវិត ដោយសារជំងឺកូវីដ-១៩ វៃលុកលឿន ធ្វើឱ្យរលាកសួតទាំងសងខាងធ្ងន់ធ្ងរ។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព៕ រក្សាសិទ្ធិដោយ៖បញ្ញាស័ក្តិ | 2021-03-19T21:18:07+07:00 | cen.com.kh | https://cen.com.kh/archives/310989.html |
041c1b97-f791-4d23-acc7-90375857ba46 | រកឃើញ អ្នកឆ្លងកូវីដ១៩ថ្មី ចំនួន ៣នាក់ទៀត នៅឫស្សីកែវ | លោកអភិបាលខណ្ឌ បានសរសេរលើហ្វេសប៊ុកផ្ទាល់ខ្លួនថា «មានអ្នកមានវិជ្ជមានមេរោគកូវីដ១៩ នៅថ្ងៃទី១៩ ខែមីនា ឆ្នាំ២០២១ (វេលាម៉ោង ៨ព្រឹក) ក្នុងមូលដ្ឋានខណ្ឌឫស្សីកែវ បានរកឃើញអ្នកមានវិជ្ជមាន នឹងមេរោគកូវីដ១៩ ចំនួន ៣នាក់»។ លោក ជា ពិសី បញ្ជាក់បន្តថា អ្នកឆ្លងទាំង ៣នាក់នោះរួមមាន៖ ១.កុមារី អាយុ ១៤ ឆ្នាំ និងកុមារី អាយុ ៧ ឆ្នាំដែលមានទីតាំងនៅបុរីវិមានភ្នំពេញ ផ្ទះលេខ៣៦V ផ្លូវ៣៨០ ក្រុមទី៤ ភូមិ៤ សង្កាត់ច្រាំងចំរេះទី១ ខណ្ឌប្ញស្សីកែវ រាជធានីភ្នំពេញ (ឆ្លងពីអ្នកជម្ងឺជាម្ដាយ អាយុ ៣១ ឆ្នាំ) ក្នុងនោះមានអ្នកពាក់ព័ន្ធចំនួន ១នាក់ កំពុងបន្តអោយធ្វើចត្តាឡីស័ក ក្នុងទីតាំងខាងលើនេះដដែល ។ ២.បុរស ៣២ឆ្នាំ ដែលមានទីតាំងនៅបុរី ឡាង ម៉ារ៉ាឌី ផ្ទះលេខ 18B ផ្លូវបេតុង ក្រុមទី៣ ភូមិខ២ សង្កាត់ច្រាំងចំរេះទី២ ខណ្ឌប្ញស្សីកែវ រាជធានីភ្នំពេញ ក្នុងនោះមានអ្នកពាក់ព័ន្ធចំនួន ៤នាក់ (ស្រី ២នាក់) ត្រូវបានអោយធ្វើចត្តាឡីស័កនៅក្នុងទីតាំងនេះ និងត្រៀមយកសំណាករកមេរោគបន្ត ជាចុងក្រោយ អាជ្ញាធរ បាននិងកំពុងបិទទីតាំងទាំងពីរខាងលើនេះ ជាបណ្ដោះអាសន្ន។ លោកគូសបញ្ជាក់ថា បច្ចុប្បន្ននេះ អ្នកជំងឺទាំង ៣នាក់ខាងលើ ត្រូវបានបញ្ជូនទៅព្យាបាល នៅអតីតសណ្ឋាគារអ៊ីនធើខនទីណង់តាល់ (The Great Duke) ៕ | 2021-03-19T20:46:00+07:00 | dap-news.com | https://dap-news.com/national/2021/03/19/128275/ |
f6cd504f-59f5-43eb-be53-486f77c635c6 | ព្រោះតែភាពរឹងទទឹងរបស់ម្ចាស់ហាងម៉ាស្សា Ganesh House មិនព្រមបិទ ធ្វើឲ្យផ្ទុះកូវីដ១៩ រកឃើញបុគ្គលិក៧នាក់ ឆ្លងកូវីដពីភ្ញៀវ | ហាងម៉ាស្សា Ganesh House នៅតែបន្តផ្តល់សេវាកម្មដល់អតិថិជន ទោះបីជារកឃើញថា បុគ្គលិករបស់ខ្លួនមួយចំនួន បានឆ្លងកូវីដ១៩ក៏ដោយ ហេតុនេះលោក ឃួង ស្រេង អភិបាលរាជធានីភ្នំពេញ បានប្រាប់ឲ្យបញ្ឈប់សកម្មភាពខាងលើជាបន្ទាន់។ នេះបើតាមលិខិតរបស់លោក ឃួង ស្រេង នៅថ្ងៃទី១៩ ខែមីនា ឆ្នាំ២០២១ ផ្ញើទៅលោក នួន វី ម្ចាស់អាជីវកម្មម៉ាស្សា Ganesh House ដែលបណ្តាញព័ត៌មានទទួលបាន។ អភិបាលរាជធានីភ្នំពេញ បានប្រាប់ឲ្យហាងម៉ាស្សា Genesh House ដែលមានអាសយដ្ឋានផ្ទះ ២២z ផ្លូវលេខ ៤២០ ភូមិ៤ សង្កាត់បឹងត្របែក ខណ្ឌចំការមន បញ្ឈប់ជាបន្ទាន់នូវការផ្តល់សេវាកម្មម៉ាស្សា ក្រោមរូបភាព និងមធ្យោបាយផ្សេងៗ ដែលផ្ទុយពីគោលការណ៍ណែនាំរបស់អាជ្ញាធរមូលដ្ឋាន និងវិធានការរបស់ក្រសួងសុខាភិបាល។ លិខិតរបស់អភិបាលរាជធានីភ្នំពេញ បានឲ្យដឹងថា តាមការស្រាវជ្រាវក្នុងរយៈពេលកន្លងមក រដ្ឋបាលរាជធានីភ្នំពេញ បានរកឃើញបុគ្គលិករបស់អាជីវកម្មម៉ាស្សា Ganesh Hous ចំនួន៧នាក់ ក្នុងចំណោម៩នាក់ បានយកសំណាកជាប់ពាក់ព័ន្ធ ព្រឹត្តិការណ៍សហគមន៍ ២០កុម្ភៈ ដែលមានលទ្ធផលតេស្តវិជ្ជមានជំងឺកូវីដ១៩។ ក្នុងនោះអាជ្ញាធរមូលដ្ឋាន និងមន្ត្រីជំនាញ បានចុះបិទទីតាំងខាងលើរួចរាល់ហើយ ប៉ុន្តែនៅតែបង្កលក្ខណៈដល់បុគ្គលិករបស់ខ្លួន ឱ្យបន្តអាជីវកម្មម៉ាស្សាជូនអតិថិជន តាមរយៈការណាត់ជួបនៅតាមទីតាំងខាងក្រៅផ្សេងទៀត ដោយប្រើប្រាស់ប្រព័ន្ធទូរស័ព្ទ និងប្រព័ន្ធទំនាក់ទំនងសង្គមផ្សេងៗ ដែលនេះគឺជាទង្វើផ្ទុយពីវិធានការណែនាំ របស់ក្រសួងសុខាភិបាល និងអាចនាំទៅដល់ការចម្លងជំងឺកូវីដ-១៩ ក្នុងសហគមន៍កាន់តែធ្ងន់ធ្ងរបន្ថែមទៀត។ លិខិតដែលផ្ញើទៅម្ចាស់អាជីវកម្មម៉ាស្សា Ganesh House បានបញ្ជាក់យ៉ាងដូច្នេះ៖ «រដ្ឋបាលរាជធានីភ្នំពេញ សូមធ្វើការណែនាំ និងក្រើនរំលឹក លោកត្រូវបញ្ឈប់ជាបន្ទាន់រាល់ការផ្តល់សេវាកម្មម៉ាស្សា ក្រោមរូបភាព និងមធ្យោបាយផ្សេងៗ ដែលផ្ទុយពីគោលការណ៍ណែនាំរបស់អាជ្ញាធរមូលដ្ឋាន និងវិធានការរបស់ក្រសួងសុខាភិបាល។ ទន្ទឹមនឹងនេះ លោកត្រូវផ្តល់កិច្ចសហការឱ្យបានល្អជាប់ជាប្រចាំជាមួយអាជ្ញាធរមូលដ្ឋាន និងមន្ត្រីជំនាញពាក់ព័ន្ធ ដើម្បីស្រាវជ្រាវប្រភពចម្លង និងបណ្តាញទំនាក់ទំនងដែលនាំឱ្យកើតមានករណីវិជ្ជមានក្នុងមូលដ្ឋានអាជីវកម្មរបស់ខ្លួន»។ បើតាមអភិបាលរាជធានីភ្នំពេញ, ប្រសិនបើម្ចាស់ហាងខាងលើ នៅតែមិនអនុវត្តតាមការណែនាំខាងលើនេះ រដ្ឋបាលរាជធានីភ្នំពេញ នឹងចាត់វិធានការរដ្ឋបាល និងវិធានការច្បាប់ ស្របតាមច្បាប់ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត និងអនុក្រឹត្យស្តីពីវិធានការសុខាភិបាលដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀតផងដែរ៕ | 2021-03-19T20:21:06+07:00 | kbnnews.com | https://kbn.news/archives/212546 |
7171ebeb-8931-4671-afcd-146c0cd60c92 | រដ្ឋបាលក្រុងព្រះសីហនុ បង្ហាញទីតាំងសម្រាប់ប្រជាពលរដ្ឋអាយុ៦០ឆ្នាំឡើង អាចទៅចុះឈ្មោះដើម្បីចាក់វ៉ាក់សាំងប្រឆាំងជំងឺកូវីដ-១៩ | លោក អ៉ី សុខឡេង អភិបាលក្រុងព្រះសីហនុ បានសេចក្ដីជូនដំណឹងមួយ ស្ដីពីការចុះឈ្មោះចាក់វ៉ាក់សាំង AstraZeneca បង្ការជំងឺកូវីដ-១៩ ជូនប្រជាពលរដ្ឋរស់នៅក្រុងព្រះសីហនុ ដែលមានអាយុចាប់ពី៦០ឆ្នាំឡើង។ សេចក្ដីជូនដំណឹងដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី១៩ ខែមីនា ឆ្នាំ២០២១នេះ រដ្ឋបាលក្រុងព្រះសីហនុ បង្ហាញទីតាំងចំនួន១៥កន្លែង ដែលបានរៀបចំរួចរាល់ សម្រាប់ចុះឈ្មោះប្រជាពលរដ្ឋអាយុ៦០ឆ្នាំឡើង ដែលចង់ចាក់វ៉ាក់សាំង AstraZeneca ប្រឆាំងជំងឺកូវីដ-១៩។ | 2021-03-19T20:04:00+07:00 | freshnewsasia.com | https://m.freshnewsasia.com/index.php/en/localnews/190194-2021-03-19-06-04-10.html |
c8229a6f-8ec2-4807-9fa4-5247f44afa2d | BREAKING: ភរិយារបស់លោក ហួរ ឡាវី បានទទួលមរណភាព អំឡុងពេលសំរាកព្យាបាលជំងឺកូវីដ១៩ | លោកស្រី ងឿន សុថានី ដែលជាភរិយារបស់តារាជើងចាស់ ហួរ ឡាវី និងត្រូវជាម្តាយរបស់តារាចម្រៀង វី ឌីណែត បានទទួលមរណភាពនៅមុននេះបន្តិច អំឡុងពេលសំរាកព្យាបាលជំងឺកូវីដ១៩។ បើតាមបណ្តាញសង្គមផ្លូវការរបស់កញ្ញា វី ឌីណែត បានប្តូររូបភាពកាន់ទុក្ខភ្លាមៗ ខណៈលោក ហួរ ឡាវី បានបង្ហោះសារថា ។ ងាកមកតារាចម្រៀង ណុប បាយ៉ារិទ្ធ វិញ ក៏បានបង្ហោះសារថា ។ យ៉ាងណាមិញ ជុំវិញការស្លាប់របស់លោកស្រី ងឿន សុថានី នៅមិនទាន់មានការបញ្ជាក់ជាផ្លូវការនោះទេថា ដោយសារមូលហេតុអ្វី។ គួរជម្រាបថា ភរិយារបស់លោក ហួរ ឡាវី ត្រូវបានគេដឹងថា កំពុងសម្រាកព្យាបាលជំងឺកូវីដ-១៩ ខណៈប៉ុន្មានថ្ងៃមុនកញ្ញា វី ឌីណែត បានប្រកាសថា ម្តាយរបស់ខ្លួន មានអការៈធ្វើទុក្ខខ្លាំង៕ | 2021-03-19T19:48:00+07:00 | freshnewsasia.com | https://m.freshnewsasia.com/index.php/en/localnews/190193-2021-03-19-05-48-18.html |
ad0c8a3f-4716-472e-9d56-9489ee6deed5 | សប្បុរសជនបន្តផ្តល់ថវិកា ម៉ាស និងទឹកបរិសុទ្ធជូនរដ្ឋបាលរាជធានីភ្នំពេញ ដើម្បីចូលរួមបង្ការ និងទប់ស្កាត់ជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ | ថវិកាចំនួន៤០លានរៀល ម៉ាស៥ម៉ឺនម៉ាស និងទឹកបរិសុទ្ធជាង១ម៉ឺនដប ត្រូវបានក្រុមហ៊ុនឯកជនមួយ ប្រគល់ជូនមករដ្ឋបាលរាជធានីភ្នំពេញ ដើម្បីចូលរួមចំណែកក្នុងការបង្ការ និងទប់ស្កាត់ជំងឺកូវីដ១៩ ខណៈដែរជំងឺនេះ បាននិងកំពុងរីករាលដាលចូលក្នុងសហគមន៍ជាថ្មី ក្នុងព្រឹត្តិការណ៍សហគមន៍២០កុម្ភៈនេះ។ ពិធីប្រគល់ និងទទួលខាងលើនេះ បានធ្វើឡើងនាព្រឹកថ្ងៃទី១៩ ខែមីនា ឆ្នាំ២០២១ នៅសាលារាជធានីភ្នំពេញ ក្រោមវត្តមានលោក ឃួង ស្រេង អភិបាលរាជធានីភ្នំពេញ។ អំណោយដែលលោក ឃួង ស្រេង ទទួលពីសប្បុរសជនខាងលើនេះ រួមមាន៖ ថវិកាចំនួន៤០លានរៀល ម៉ាស៥ម៉ឺនម៉ាស និងទឹកបរិសុទ្ធចំនួន១២០០០ដប។ ក្នុងឱកាសនោះលោក ឃួង ស្រេង បានថ្លែងអំណរគុណយ៉ាងជ្រាលជ្រៅ ចំពោះសប្បុរជនទាំងអស់ដែលបានចូលរួមបរិច្ចាគនូវទ្រព្យធនរបស់ខ្លួន ដើម្បីចូលរួមជាមួយរាជរដ្ឋាភិបាលក្នុងការបង្ការ និងទប់ស្កាត់ជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈនេះ។ គួរបញ្ជាក់ថា ក្រសួងសុខាភិបាលនៅព្រឹកថ្ងៃទី១៩ ខែមីនា ឆ្នាំ២០២១នេះ បានប្រកាសបន្តរកឃើញអ្នកឆ្លងកូវីដ១៩ថ្មី ចំនួន៣៧នាក់បន្ថែមទៀត ដែលសុទ្ធសឹងជាករណីក្នុងព្រឹត្តិការណ៍សហគមន៍២០កុម្ភៈ ខណៈអ្នកជំងឺចំនួន១៩នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ៕ | 2021-03-19T19:42:00+07:00 | freshnewsasia.com | https://m.freshnewsasia.com/index.php/en/localnews/190190-2021-03-19-05-42-47.html |
e9f74d98-32ef-451f-afa7-add0bdb29dab | ប្រទេសជប៉ុនផ្តល់ថវិកាប្រមាណ៣លានដុល្លារ ដល់គម្រោង ដើម្បីបញ្ចប់អំពើហិង្សាលើកុមារ អំឡុងពេលជំងឺកូវីដ១៩នៅក្នុងប្រទេសកម្ពុជា | ភ្នំពេញ ៖ នៅថ្ងៃទី១៩ ខែមីនា ស្ថានទូតជប៉ុនប្រចាំកម្ពុជា បានចេញសេចក្តីប្រកាសព័ត៌មាន ស្តីពីប្រទេសជប៉ុនផ្តល់ថវិកាដល់គម្រោង ដើម្បីបញ្ចប់អំពើហិង្សាលើកុមារ អំឡុងពេលជំងឺកូវីដ១៩ នៅក្នុងប្រទេសកម្ពុជា។ ទោះបីជាកុមារប្រឈមនឹងហានិភ័យសុខភាពពីជំងឺកូវីដ១៩ តិចជាងមនុស្សពេញវ័យក៏ដោយ ក៏មានរបាយការណ៍សាកលមួយចំនួនបានបង្ហាញថា កុមារអាចនឹងមានហានិភ័យខ្ពស់ក្នុងការទទួល រងនូវអំពើហិង្សាដែលបណ្តាលមកពីជំងឺរាតត្បាតនេះ។ ការរឹតត្បិតលើការធ្វើដំណើរ ការបាត់បង់ប្រាក់ ចំណូល ភាពឯកោ កន្លែងរស់នៅចង្អៀត និងកម្រិតខ្ពស់នៃភាពតានតឹង និងជំងឺថប់បារម្ភ ធ្វើឲ្យមាន ការកើនឡើងនូវលទ្ធភាពដែលកុមារអាចជួបប្រទះ និងទទួលរងការរំលោភបំពានលើរាងកាយ និងផ្លូវ ចិត្តនៅផ្ទះ។ ជាការឆ្លើយតប រដ្ឋាភិបាលជប៉ុន និងយូនីសេហ្វ កំពុងចាប់ផ្តើមគម្រោងថ្មីមួយឈ្មោះថា “ការទប់ស្កាត់ និងឆ្លើយតបចំពោះអំពើហិង្សាលើកុមារនៅកម្ពុជា ក្នុងអំឡុងពេលនៃការរាតត្បាតជា សកលនៃជំងឺកូវីដ១៩ និងការស្តារឡើងវិញ” ។ រដ្ឋាភិបាលជប៉ុនបានផ្តល់ថវិកាចំនួន ៣៤០ ០០០ ០០០ យេន (ប្រមាណជា ៣ ០៩០ ៩០៩ ដុល្លារអាមេរិក) ដល់យូនីសេហ្វសម្រាប់គម្រោងនេះ។ គោលបំណងរបស់គម្រោង គឺដើម្បីធានាថា កុមារា និងកុមារី នៅកម្ពុជាទទួលបានការការពារ ពីអំពើហិង្សា ការកេងប្រវ័ញ្ច និងការរំលោភបំពានក្នុង អំឡុងពេលរាតត្បាតនៃជំងឺកូវីដ១៩ និងការស្តារឡើងវិញ ដើម្បីពង្រឹងសន្តិសុខមនុស្សជាតិ។ សេវាកម្ម កិច្ចការពារកុមារមួយចំនួនបានប្រឈមនឹងការរំខានក្នុងអំឡុងពេលមានជំងឺរាតត្បាត ដូច្នេះគម្រោង នេះមានគោលបំណងធានានូវការស្តារ និងការបន្តសេវាកម្មកិច្ចការពារទាំងនេះឡើងវិញ។ គម្រោងនេះនឹងបង្កើតនូវយុទ្ធសាស្ត្រ និងការអន្តរាគមន៍ដែលមានស្រាប់ដើម្បីពង្រឹងសេវាកម្ម កិច្ចការពារកុមារដែលងាយរងគ្រោះខ្លាំង និងក្រុមគ្រួសាររបស់ពួកគេនៅទូទាំងប្រទេសកម្ពុជាក្នុងអំឡុងពេលរាតត្បាតនៃជំងឺកូវីដ១៩ និងការស្តារឡើងវិញ ។ គម្រោងនេះនឹងគាំទ្ររាជរដ្ឋាភិបាល កម្ពុជាក្នុងការបង្កើត និងអនុវត្តក្របខ័ណ្ឌស្ថាប័ន និងក្របខ័ណ្ឌគតិយុត្ត ដើម្បីលើកឡើងពីកត្តា ហានិភ័យនានាដែលអាចកើតមានឡើងដោយសារជំងឺកូវីដ១៩ ទៅលើកិច្ចការពារកុមារ ។ គម្រោងនេះ ក៏នឹងគាំទ្រដល់លោកគ្រូ អ្នកគ្រូ បុគ្គលិកសិក្សា ឪពុកម្តាយ និងអ្នកមើលថែទាំ ក្នុងការរៀនពីវិធីថ្មីៗ ដើម្បីបង្កើនចំណេះដឹង ឥរិយាបថ និងការអនុវត្តរបស់ពួកគេ ដើម្បីទប់ស្កាត់ និងឆ្លើយតបចំពោះអំពើ ហិង្សាលើកុមារ។ អ្វីដែលសំខាន់បំផុតនោះគឺគម្រោងនេះ នឹងធានាថាកុមារងាយរងគ្រោះអាចទទួលបានសេវាកម្មការពារប្រកបដោយគុណភាព រួមមានការគ្រប់គ្រងករណី ការគាំទ្រសុខភាពផ្លូវចិត្ត និងការគាំទ្រ ផ្នែកចិត្តសាស្ត្រនិងសង្គម ជំនួយផ្នែកច្បាប់ និងសេវាសុខភាព។ ខ្សែបណ្តាញជំនួយ និងលេខទំនាក់ទំនងទាន់ហេតុការណ៍ នឹងត្រូវបានបង្កើនឡើងដើម្បីផ្តល់នូវបណ្ដាញសុវត្ថិភាពដែលមានភាពងាយស្រួលទាក់ទងសម្រាប់កុមារ និងមនុស្សពេញវ័យដើម្បីរាយការណ៍អំពីអំពើហិង្សារួមទាំងការកេងប្រវ័ញ្ចផ្លូវភេទ និងការរំលោភបំពាន។ សុវត្ថិភាពរបស់កុមារតាមប្រព័ន្ធអ៊ិនធើណេត នឹងត្រូវបានលើកកម្ពស់ តាមរយៈការពង្រឹងភាពជាដៃគូជាមួយឧស្សាហកម្មព័ត៌មាន និងបច្ចេកវិទ្យា (ICT) និងការលើកកម្ពស់ការយល់ដឹងនិងសកម្មភាពអប់រំសម្រាប់កុមារនិងអ្នកថែទាំ។ ជាចុងក្រោយ ការគ្រប់គ្រងទិន្នន័យ និង ការបង្កើតភ័ស្តុតាង នឹងត្រូវបានពង្រឹងតាមរយៈការធ្វើឱ្យប្រសើរឡើងនូវរបាយការណ៍ និងគុណភាពនៃ ទិន្នន័យដែលទាក់ទងនឹងអំពើហិង្សាលើកុមារ។ គោលដៅចុងក្រោយនោះគឺការគាំទ្ររាជរដ្ឋាភិបាលកម្ពុជាក្នុងការបង្កើតប្រព័ន្ធការពារកុមារ ដែលមានការសម្របសម្រួលសមស្រប និងប្រកបដោយចីរភាពដើម្បីឆ្លើយតបទៅនឹងបញ្ហាដែលបង្ក ឡើងកាន់តែខ្លាំងដោយសារជំងឺកូវីដ១៩ ក្រោមកិច្ចសហការជាមួយអង្គការសង្គមស៊ីវិល (CSOs) និង ដៃគូពាក់ព័ន្ធដទៃទៀត។ លោកស្រីហ្វ័រូហ្គ ហ្វយូហ្សិថ នាយិកាយូនីសេហ្វប្រចាំកម្ពុជាបានមានប្រសាសន៍ថា រាល់ ទម្រង់នៃអំពើហិង្សា ដែលកុមារបានជួបប្រទះអាចបណ្តាលឲ្យមានផលវិបាកធ្ងន់ធ្ងរ និងពេញមួយជីវិត ហើយយើងមានការព្រួយបារម្ភយ៉ាងខ្លាំង ដែលពួកគេអាចមានហានិភ័យខ្ពស់ក្នុងការទទួលរងនូវអំពើ ហិង្សានិងការរំលោភបំពានក្នុងអំឡុងពេលដ៏លំបាកនៃជំងឺរាតត្បាតកូវីដ១៩។ លោកស្រីបានបន្តថា “យើងសូមថ្លែងអំណរគុណចំពោះរដ្ឋាភិបាលជប៉ុន ដែលបានចូលរួមចំណែកយ៉ាងសំខាន់ និងទាន់ពេលវេលា។ គម្រោងនេះមានគោលបំណងពង្រឹងប្រព័ន្ធ និងសេវាកម្មកិច្ចការពារកុមារ និងចូលរួមចំណែកសម្រេចឲ្យបាននូវសិទ្ធិលូតលាស់របស់កុមារកម្ពុជា នៅក្នុងបរិស្ថានប្រកបដោយសុវត្ថិភាព និងកិច្ចការពារ។ ឯកឧត្តម មិកាមិ ម៉ាសាហ៊ីរ៉ូ ឯកអគ្គរាជទូតវិសាមញ្ញនិងពេញសមត្ថភាពជប៉ុនប្រចាំកម្ពុជា បានមានប្រសាសន៍ថា “អំពើហិង្សាក្នុងវ័យកុមារភាព អាចបង្កគ្រោះថ្នាក់ជាច្រើនដល់កុមារ និងពេញមួយ ជីវិតរបស់ពួកគេ។ ការទទួលរងគ្រោះនូវអំពើហិង្សានៅវ័យកុមារភាព ជារឿយៗនាំឲ្យមានផលអវិជ្ជមាន ខាងអាកប្បកិរិយា ផ្លូវចិត្តនិងរាងកាយនៅក្នុងវ័យជំទង់ និងពេញវ័យដែលជាបញ្ហាប្រឈមសម្រាប់ការ អភិវឌ្ឍសេដ្ឋកិច្ចផងដែរ”។ ឯកឧត្តមបានបន្តទៀតថា “យូនីសេហ្វ មានសកម្មភាពនៅកម្ពុជាតាំងពីឆ្នាំ ១៩៩២ និងមានបទពិសោធលេចធ្លោក្នុងការធ្វើការដើម្បីបញ្ចប់អំពើហិង្សាលើកុមារ។ នេះជាមូលហេតុដែលរដ្ឋាភិបាលជប៉ុនចាត់ទុកយូនីសេហ្វ ជាដៃគូដែលគួរឲ្យទុកចិត្តបំផុតដើម្បីសម្រេចគោលដៅនេះ។ រដ្ឋាភិបាលជប៉ុន និងយូនីសេហ្វប្តេជ្ញាចិត្តយ៉ាងមុតមាំក្នុងការធ្វើការជាមួយរាជរដ្ឋាភិបាលកម្ពុជា ដើម្បីបញ្ចប់អំពើហិង្សាលើកុមារហើយនឹងបន្តរហូតដល់យើងបានជួយបង្កើតពិភពលោកមួយដែល គ្មានកុមារណាម្នាក់ត្រូវបានទុកចោល។ យើងនឹងបន្តសហការជាមួយរាជរដ្ឋាភិបាលកម្ពុជាដើម្បីជួយស្តារប្រទេសឡើងវិញពីជំងឺកូវីដ ១៩ ៕ រក្សាសិទ្ធិដោយ៖បញ្ញាស័ក្តិ | 2021-03-19T19:21:21+07:00 | cen.com.kh | https://cen.com.kh/archives/310984.html |
91cafd57-4241-482b-9601-57ee9cd9d301 | អ្វីខ្លះអ្នកបើកបរ និងអ្នកដំណើរលើរថយន្តសាធារណៈ គួរអនុវត្តការពារកូវីដ | សំអាតកន្លែងអ្នកដំណើរលើយានយន្តរបស់អ្នកជាប្រចាំ ជាមួយសាប៊ូ ផលិតផលសម្លាប់មេរោគ ឬទឹកសំអាតមេរោគមុននិងក្រោយពេលធ្វើដំណើរនីមួយៗ។ ប្រាប់អ្នកដំណើរឲ្យមានម៉ាស មុននឹងឡើងជិះលើរថយន្តឬកង់បីរបស់អ្នក។ ផ្ដល់ទឹកអាកុលឲ្យអ្នកដំណើរមុននឹងឲ្យពួកគេជិះលើយានយន្តរបស់អ្នក។ ប្រសិនបើមានអ្នកដំណើរណាម្នាក់មានក្អកឬពិបាកដង្ហើម សូមសម្រាកឈប់បើកបរជាបណ្ដោះអាសន្នឬទូរសព្ទទៅ សម្រាប់ព័ត៌មានទាក់ទងនឹងសុខភាព។ ជ្រើសរើសមធ្យោបាយធ្វើដំណើរដែលមិនសូវចង្អៀត។ លាងដៃជាមួយសាប៊ូនិងទឹក ឬបាញ់អាកុលមុនឡើងលើយានយន្តនោះ។ ប្រសិនបើមានអាការក្ដៅខ្លួនក្អកឬពិបាកដកដង្ហើម សូមសម្រាកនៅផ្ទះ រួចទូរសព្ទទៅលេខក្រសួងសុខាភិបាល និងជូនដំណឹងដល់ក្រុមហ៊ុនឬមេកោយរបស់យើងជាបន្ទាន់។ ពាក់ម៉ាសគ្រប់មាត់និងច្រមុះគ្រប់ពេលវេលា កុំយកដៃប៉ះភ្នែកនិងច្រមុះនិងមាត់ កុំបរិភោគអាហារនិងខាកស្ដោះ កុំប៉ះពាល់អ្នកដំណើរផ្សេងទៀតដាច់ខាត។ លាងដៃជាមួយសាប៊ូនិងទឹកឬអាកុល ប្រញាប់ដោះសំលៀកបំពាក់ដែលបានស្លៀករួចបោកជាមួយសាប៊ូនិងហាលថ្ងៃឲ្យស្ងួត។ បន្ទាប់មកងូតទឹកសំអាតខ្លួនប្រាណជាមួយសាប៊ូឲ្យបានស្អាតដូចគ្នា។ យើងត្រូវចូលរួមអនុវត្តទាំងអស់គ្នា ដើម្បីបញ្ចៀសនូវជំងឺកូវីដដែលកំពុងរីករាលដាលខ្លាំងក្នុងសហគមន៍ ៕ | 2021-03-19T18:47:00+07:00 | kampucheathmey.com | https://www.kampucheathmey.com/health/85003 |
8ac4c533-5396-4c8d-bfa1-e60924641d69 | ជប៉ុន ផ្តល់ជាង៣លានដុល្លារ សម្រាប់គម្រោងបញ្ចប់ ហិង្សាលើកុមារ អំឡុងពេលមាន ជំងឺរាតត្បាតកូវីដ១៩ នៅកម្ពុជា | តាមសេចក្ដីប្រកាសព័ត៌មាន របស់ស្ថានទូតជប៉ុន ប្រចាំកម្ពុជា នាថ្ងៃទី១៩ ខែមីនា ឆ្នាំ២០២១ បានឲ្យដឹងថា ។ ជាងនេះទៅទៀត រដ្ឋាភិបាលជប៉ុន បានផ្តល់ថវិកាចំនួន ៣៤០ ០០០ ០០០ យេន ដល់យូនីសេហ្វ សម្រាប់គម្រោងនេះ គោលបំណង របស់គម្រោង ដើម្បីធានា កុមារា និងកុមារីនៅកម្ពុជា ទទួលបានការការពារ ពីអំពើហិង្សា ការកេងប្រវ័ញ្ច និងការរំលោភបំពាន ក្នុងអំឡុងពេលរាតត្បាត នៃជំងឺកូវីដ១៩ និងការស្តារឡើងវិញ ដើម្បីពង្រឹងសន្តិសុខមនុស្សជាតិ ។ លោកស្រី ហ្វ័រូហ្គ ហ្វយូហ្សិថ នាយិកាយូនីសេហ្វប្រចាំកម្ពុជា បានមានប្រសាសន៍ថា ។ ដោយឡែក លោក មិកាមិ ម៉ាសាហ៊ីរ៉ូ ឯកអគ្គរាជទូតជប៉ុន ប្រចាំកម្ពុជាបានថ្លែងដែរថា | 2021-03-19T18:43:00+07:00 | dap-news.com | https://dap-news.com/national/2021/03/19/128230/ |
ce38a56e-5eb4-49fe-82dc-0f9fa1aa8464 | រដ្ឋមន្ត្រីក្រសួងសុខាភិបាល ៖ ស្ថានភាពជំងឺកូវីដ-១៩ នៅកម្ពុជាសព្វថ្ងៃនៅតែមានលក្ខណៈធ្ងន់ធ្ងរ | ភ្នំពេញៈ លោកសាស្ត្រាចារ្យ ម៉ម ប៊ុនហហេង រដ្ឋមន្ត្រីក្រសួងសុខាភិបាល បានបញ្ជាក់ថា “ស្ថានភាពជំងឺកូវីដ-១៩ នៅកម្ពុជាសព្វថ្ងៃនៅតែមានលក្ខណៈធ្ងន់ធ្ងរ។ អ្វីដែលយើងកំពុងធ្វើនៅពេលនេះនឹងកំណត់នូវទិសដែលការរាតត្បាតជំងឺកូវីដ-១៩នេះតម្រង់ទៅ។ យើងទាំងអស់គ្នា ត្រូវតែបង្កើនល្បឿននៃកិច្ចខិតខំប្រឹងប្រែងរបស់យើងដើម្បីបញ្ឈប់ការឆ្លងរាលដាលនៃជំងឺកូវីដ-១៩ នៅកំឡុងពេលប៉ុន្មានថ្ងៃ ឬសប្តាហ៍ខាងមុខនេះ។ ជីវិតរបស់ យើងទាំងអស់គ្នាគឺអាស្រ័យលើកិច្ចខិតខំប្រឹងប្រែងដើម្បីបិទបញ្ចប់ព្រឹត្តិការណ៍នេះ”។ នេះបើយោងតាមសេចក្តីប្រកាសព័ត៍មានរបស់ក្រសួងសុខាភិបាលនៅរសៀលថ្ងៃទី១៩ ខែមីនា ឆ្នាំ២០២១។ កាលពីថ្ងៃទី២០ ខែកុម្ភៈ ឆ្នាំ២០២១ ករណីវិជ្ជមានវីរុសកូវីដ-១៩ ដែលឆ្លងបន្តនៅក្នុងប្រទេសចំនួន ៣២ ករណី ត្រូវបានរាយការណ៍នៅរាជធានីភ្នំពេញ ក្រោយពេលមានហេតុការណ៍បំពានវិធានចត្តាឡីស័កមួយបានកើតឡើង។ ចាប់តាំងពីពេលផ្ទុះដំបូងមកដល់ត្រឹមថ្ងៃទី១៩ ខែមីនា ឆ្នាំ២០២១នេះ មានករណ៍វិជ្ជមានវីរុសកូវីដ ១៩ សរុបចំនួន ១.៥៧៨ករណី ដែលក្នុងនោះមានស្លាប់ ០២ករណី។ ការផ្ទុះឡើងនៃជំងឺកូវីដ-១៩ នាពេលថ្មីៗនេះ ទំនងជាបង្ករឡើងដោយមេរោគបំប្លែងថ្មីឈ្មោះ B.1.1.7 ដែលអាចចម្លងលឿន ជាងវីរុសដែលឆ្លងកន្លងមក។ ការ ស្វែងរកការថែទាំព្យាបាលបានត្រឹមត្រូវ និងទាន់ពេលវេលា អាចកាត់បន្ថយហានិភ័យនៃការស្លាប់ដោយជំងឺកូវីដ-១៩ បាន។ ប្រទេសកម្ពុជា បានរាយការណ៍ពីករណីស្លាប់ដំបូងដោយសារជំងឺកូវីដ-១៩ នៅថ្ងៃទី១១ ខែមីនា ឆ្នាំ២០២១ កន្លងទៅ។ លោកស្រីវេជ្ជបណ្ឌិត លី អៃឡាន តំណាងអង្គការសុខភាពពិភពលោកប្រចាំប្រទេសកម្ពុជា មានប្រសាសន៍ថា “សោកនាដកម្មនៃការបាត់បង់ជីវិតជាលើកដំបូងដោយសារជំងឺកូវីដ-១៩ ជាសារក្រើនរំលឹកយើងទាំងអស់គ្នាអំពីភាពធ្ងន់ធ្ងរនៃជំងឺនេះ។ ជំងឺនេះ អាចវាយប្រហារយើងគ្រប់គ្នានៅគ្រប់ពេលវេលា។ កម្ពុជាកំពុង ស្ថិតនៅក្នុងដំណាក់កាលសំខាន់ណាស់ក្នុងការរួមគ្នាប្រយុទ្ធប្រឆាំងនឹងជំងឺកូវីដ-១៩ ប៉ុន្តែយើងនៅមានឱកាស ដើម្បីបញ្ឈប់ការឆ្លងរាលដាលនៃវីរុសនេះ ប្រសិនបើយើងទាំងអស់គ្នាសហការបញ្ឈប់វាទាំងអស់គ្នាដោយសាមគ្គីភាព។” គោលដៅរួមរបស់យើងក្នុងការប្រយុទ្ធប្រឆាំងនឹងជំងឺកូវីដ-១៩ រួមទាំងព្រឹត្តិការណ៍សហគមន៍២០ ឡើងនៃជំងឺកូវីដ-១៩ និងការពារកុំឲ្យមានការឆ្លងជំងឺកូវីដ-១៩នៅក្នុងសហគមន៍។ លោកស្រីបន្តថា ការចូលរួមអនុវត្តប្រកបដោយប្រសិទ្ធភាព និងការគោរពឲ្យបានពេញលេញតាមការណែនាំនូវវិធានការសុខភាពសាធារណៈដែលខ្លាំងខ្លា និងចំគោលដៅ គឺដើម្បីជៀសវាង និងបង្ការផលប៉ះពាល់លើសុខភាព សេដ្ឋកិច្ច និងសង្គមធ្ងន់ធ្ងរដោយសារជំងឺកូវីដ-១៩។ ការឆ្លងរាលដាលទ្រង់ទ្រាយធំ អាចនាំទៅដល់ការរឹតត្បិត ឬការបិទទីតាំងណាមួយទ្រង់ទ្រាយធំ ហើយអាចបណ្តាលឲ្យមានជាបន្ទុកយ៉ាងធ្ងន់ធ្ងរដល់មន្ទីរពេទ្យ និងមូលដ្ឋានសុខាភិ បាលផ្សេងៗទៀត ដែលប្រការនេះ នឹងធ្វើឲ្យពលរដ្ឋដែលមានជំងឺកូវីដ-១៩ និងបញ្ហាសុខភាពផ្សេងៗទៀត លំបាកនឹងទទួលបានការថែទាំព្យាបាល និងការជួយសង្គ្រោះជីវិត។ ចំណែកលោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបានមានប្រសាសន៍ថា “ពេលនេះជាស្ថានភាពអាសន្នមួយ។ យើងគ្រប់ៗគ្នា ត្រូវតែអនុវត្តន៍វិធានការការពារជាចាំបាច់ ដើម្បីកាត់បន្ថយហានិភ័យនៃការឆ្លងជំងឺកូវីដ-១៩ និងដើម្បីកាត់ផ្តាច់ខ្សែចម្លងជំងឺនេះ ឲ្យបានកាន់តែឆាប់រហ័ស តាមដែលអាចធ្វើទៅបាន ។ ត្រូវអនុត្តន៍វិធានការ ៣ការពារ និង៣កុំ ដូចជា៖ ត្រូវពាក់ម៉ាស់ឲ្យបានត្រឹមត្រូវ លាង សម្អាតដៃជាប្រចាំជាមួយនឹងសាប៊ូ ឬអាកុលដែល និងរក្សាគម្លាតពីគ្នាឲ្យបានយ៉ាងតិច ១ម៉ែត្រកន្លះ និងមិនត្រូវ ទៅកន្លែងដែលបិទជិតមិនមានខ្យល់ចេញចូលគ្រប់គ្រាន់ កន្លែងមានមនុស្សច្រើនអ៊ូអរ មិនត្រូវប៉ះពាល់គ្នា ចាប់ ដៃគ្នា ឬក៏ឱបគ្នាឡើយ។ ជោគជ័យ ឬបរាជ័យរបស់យើងក្នុងការប្រយុទ្ធជាមួយនឹងជំងឺកូវីដ-១៩ អាស្រ័យលើ ពួកយើងទាំងអស់គ្នាហើយ តើយើងនៅតែមើលស្រាលលើវីរុសកូវីដ-១៩ នេះ ដោយមិនអនុវត្តន៍ ពាការពារ និង ពាកុំ ឬក៏យើងចង់ធ្វើឱ្យស្ថានភាពអាចឆាប់បានវិលត្រឡប់ទៅរកសភាពរស់នៅធម្មតាតាមបែបគន្លងថ្មីវិញបានយ៉ាងឆាប់ ? ចម្លើយ គឺស្ថិតលើបុគ្គលគ្រប់រូបដែលជាអ្នកសម្រេចជោគវាសនារបស់ខ្លួនហើយនៅពេលនេះ។” លោកជំទាវវជ្ជបណ្ឌិត ឱ វណ្ណឌីន មានប្រសាសន៍បន្ថែមទៀតថា យើងត្រូវកាត់បន្ថយ ឬជៀសវាងការ ធ្វើដំណើរ និងបម្លាស់ទីដែលមិនចាំបាច់ពីរាជធានីភ្នំពេញទៅខេត្ត និងពីខេត្តមករាជធានីភ្នំពេញវិញ។ ការនៅផ្ទះ គឺជាជម្រើសដ៏ល្អបំផុតសម្រាប់ពេលនេះ អំឡុងពេលដែលវីរុសកូវីដ-១៩ ជាពិសេស វីរុសបម្លែងថ្មី ដែលកំពុងតែ ចរាចរយ៉ាងសកម្ម ដែលយើងមិនដឹងថានៅទីណាពិតប្រាកដ ដើម្បីបញ្ឈប់ការរាលដាលនៃវីរុសនេះ។ ឥរិយាបថការពារជាមូលដ្ឋានទាំងនេះ គឺជាជំហានទីមួយនៃការកាត់បន្ថយហានិភ័យនៃការឆ្លងជំងឺកូវីដ-១៩ ប៉ុន្តែវិធានការសុខភាពសាធារណៈដទៃទៀតក៏មានសារៈសំខាន់ដែរ ដើម្បីការពារការចម្លងទៅសហគមន៍។ វា មានសារៈសំខាន់ណាស់ ដែលពលរដ្ឋគ្រប់គ្នា ត្រូវសង្ស័យ និងជៀសវាង ទីកន្លែងចង្អៀតមានមនុស្សច្រើន ដែល គេដឹងថា អាចងាយនឹងធ្វើឲ្យឆ្លងតៗគ្នាដោយងាយ ដូចជានៅតាមក្លិបរាត្រី កាស៊ីណូ និងកន្លែងសេវាកំសាន្តដទៃ ទៀត។ ការលុបចោលឬក៏ផ្អាកការជួបជុំគ្នាដែលអាចមានហានិភ័យខ្ពស់ ដូចជាពិធីជប់លៀង និងពិធី អាពាហ៍ពិពាហ៍ គឺមានសារៈសំខាន់ចាំបបាច់ណាស់ក្នុងពេលបច្ចុប្បន្ននេះ ដើម្បីទប់ស្កាត់ការរាលដាលនៃមេរោគ។ នៅក្នុងកាលៈទេសៈខ្លះ ការរឹតត្បិត និងត្រួតត្រាការធ្វើដំណើរ អាចត្រូវបានអនុវត្តផងដែរ ដើម្បីកាត់ផ្តាច់ ខ្សែចម្លងពីបុគ្គលម្នាក់ទៅម្នាក់។ វិធានការរឹតត្បិតជាបណ្តោះអាសន្នទាំងនេះ អាចជាការកំកើកការបម្លាស្ទិទីពី ខេត្តមួយទៅខេត្តមួយទៀត ឬក៏ក្នុងករណីខ្លះ ការបម្លាស់ទីនៅក្នុងក្រុង ឬក៏ស្រុក/ខណ្ឌជាដើម។ អាជ្ញាធរថ្នាក់ជាតិ និងថ្នាក់មូលដ្ឋាន បានដាក់ចេញនូវវិធានការសុខភាពសៅផារណៈដ៏ខ្លាំងនិងចំគោល ដៅជាក់លាក់ ក្នុងការឆ្លើយតបទៅនឹងការផ្ទុះរាតត្បាតក្នុងពេលបច្ចុប្បន្ននេះ។ នៅរាជធានីភ្នំពេញ និងខេត្តសីហនុ មានទីតាំងជាង ១០០កន្លែង ដែលត្រូវបានកំណត់អត្តសញ្ញាណ និងបិទ ហើយបុគ្គលិក និងពលរដ្ឋម្នាក់ នៅដែលពាក់ព័ន្ធ ត្រូវបានធ្វើតេស្តរកវីរុសកូវីដ -១៩ និងតម្រូវឲ្យធ្វើចត្តាឡីស័ក។ លើសពីនេះទៅទៀត ពិធីរៀប អាពាហ៍ពិពាហ៍ និងការជួបជុំទ្រង់ទ្រាយធំនានា ត្រូវបានផ្អាកទូទាំងប្រទេស។ ខណៈដែលវិធានការសុខភាពសាធារណៈផ្សេងៗ កំពុងត្រូវបានដាក់ចេញជាធរមាននៅតាមទីក្រុង និង ខេត្តនានា ពលរដ្ឋគ្រប់រូប ត្រូវបានលើកទឹកចិត្តបន្តអនុវត្តតាមការណែនាំរបស់អាជ្ញាធរមូលដ្ឋាន។ វាមានសារៈ សំខាន់ដែលត្រូវចូលរួមអនុវត្តតាមវិធានការសុខភាពសាធារណៈពាក់ព័ន្ធការស្វែងរកអ្នកប៉ះពាល់ ការដាក់ ករជាវិជ្ជមានឲ្យនៅដាច់ដោយឡែក និងការធ្វើចត្តាឡីស័ក និងវិធានការសុខភាពសាធារណៈដ៏ទៃទៀត។ ប្រសិនបើអ្នកឈឺ ឬក៏សង្ស័យថាអ្នកបានឆ្លងជំងឺកូវីដ -១៩ សូមទូរស័ព្ទទៅលេខទាន់ហេតុការណ៍ ១១៥។ ខណៈដែលវ៉ាក់សាំងអាចជួយកាត់បន្ថយការសម្រាកព្យាបាលនៅមន្ទីរពេទ្យ និងកាត់បន្ថយមិនឲ្យឈឺ ធ្ងន់ធ្ងរ វ៉ាក់សាំងតែមួយមុខ នឹងមិនអាចបញ្ចប់ការរាតត្បាតនៃជំងឺកូវីដ-១៩បានទេ ហើយវ៉ាក់សាំង នឹងមិនអាច បញ្ចប់ការផ្ទុះរាលដាលជំងឺនៅពេលបច្ចុប្បន្ននេះបានទេ។ មានតែកិច្ចខំប្រឹងប្រែងរួមបញ្ចូលគ្នាទាំងការចាក់វ៉ាក់ សាំង និងការអនុវត្តវិធានការសុខភាពសាធារណៈប៉ុណ្ណោះ ដែលនឹងអាចបញ្ឈប់ការផ្ទុះរាតត្បាតទាំងនេះបាន។ លោកស្រីវេជ្ជបណ្ឌិត លី អៃឡាន មានប្រសាសន៍ថា “ខ្ញុំដឹងថាការប្រយុទ្ធជាមួយនឹងការរាតត្បាតនៃជំងឺ ឆ្លងជាសកលនេះ គឺមានការហត់នឿយខ្លាំងណាស់ ប៉ុន្តែយើងត្រូវតែចូលរួមសាមគ្គីគ្នាជាធ្លុងមួយ ដើម្បីយកឈ្នះ លើវីរុសកូវីដ-១៩នេះឲ្យបាន។ សកម្មភាពរួមគ្នារបស់យើងទាំងអស់គ្នា នៅក្នុងរយៈពេលប៉ុន្មានថ្ងៃ និងសប្តាហ៍ ខាងមុខនេះ នឹងកំណត់អំពីភាពជោគជ័យ ឬក៏បរាជ័យរបស់យើងនៅក្នុងការការពារខ្លួនយើងផ្ទាល់ និងប្រទេស របស់យើងពីជំងឺកូវីដ-១៩នេះ ”៕ រក្សាសិទ្ធិដោយៈ ចេស្តារ | 2021-03-19T18:42:59+07:00 | cen.com.kh | https://cen.com.kh/archives/310970.html |
a14f0f18-8b49-4805-b77d-2fae0e371469 | សម្តេចតេជោ ហ៊ុន សែន៖ អ្នកចាក់វ៉ាក់សាំងកូវីដ១៩រួច ក៏មិនអាចការពារជំងឺបានទាំងស្រុងដែរ, សូមបន្តអនុវត្តវិធានការ «៣កុំ និង៣ការពារ» (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានថ្លែងថា អ្នកដែលបានចាក់វ៉ាក់សាំងការពារមេរោគកូវីដ១៩ ចំនួន២ដង រួចរាល់ហើយនោះ ក៏មិនអាចការពារខ្លួនពីមេរោគនេះ បានទាំងស្រុងដែរ។ តាមរយៈសារសំឡេង នៅថ្ងៃទី១៩ ខែមីនា ឆ្នាំ២០២១ សម្តេចតេជោនាយករដ្ឋមន្ត្រី បានសំណូមពរប្រជាពលរដ្ឋទាំងអស់ ទាំងអ្នកបានចាក់វ៉ាក់សាំងកូវីដ១៩រួចក្តី និងអ្នកមិនទាន់ចាក់វ៉ាក់សាំងក្តី ត្រូវបន្តអនុវត្តវិធានការ «៣កុំ និង៣ការពារ» ទាំងអស់គ្នាឲ្យបានត្រឹមត្រូវ។ សម្តេចតេជោ ហ៊ុន សែន បានបញ្ជាក់យ៉ាងដូច្នេះថា៖ ។ បន្ថែមលើនេះ ក្នុងតំបន់ដែលមានហានិភ័យ សម្តេចក៏សំណូមពរប្រជាពលរដ្ឋថា បើសិនមិនមានការចាំបាច់ សូមកុំចេញក្រៅឲ្យសោះផ្ទះ។ ប៉ុន្តែសម្តេចបានលើកឡើងថា សម្រាប់អ្នកក្រ និងអ្នកចាំបាច់មួយចំនួនទៀត មិនអាចមិនចេញក្រៅផ្ទះបាននោះទេ ហេតុនេះហើយសម្តេចជំរុញខ្លាំងបំផុតឲ្យពួកគេ ពាក់ម៉ាសឲ្យបានខ្ជាប់ខ្ជួន ហើយការលាងដៃ និងរក្សាគម្លាត ជារឿងចាំបាច់។ សម្តេចតេជោ ហ៊ុន សែន ថែមទាំងបានរិះគន់ដល់ការថតរូបជាក្រុម ក្នុងនាមទុកជាអនុស្សាវរីយ៍ បន្ទាប់ពីការជួបជុំមួយ។ សម្តេចសង្កត់ធ្ងន់ៗថា គ្រប់គ្នាបានរក្សាគម្លាត និងអនុវត្តវិធានការសុខាភិបាលរាប់ម៉ោង បែរជាត្រូវបំផ្លាញវិញដោយការថតរូប ត្រឹមតែប៉ុន្មាននាទី។ សូមជម្រាបថា ៣កុំ និង៣ការពារ ជាវិធានការដែលដាក់ចេញដោយរាជរដ្ឋាភិបាលកម្ពុជា ដើម្បីទប់ស្កាត់ការចម្លងជំងឺកូវីដ១៩ នៅក្នុងសហគមន៍។ «៣កុំ» មានន័យថា៖ ទី១៖ កុំចាប់ដៃគ្នាដោយងាកមកប្រើវប្បធម៌សំពះរបស់ខ្មែរយើងជាជំនួសវិញ។ ទី២៖ កុំទៅកន្លែងណា ដែលមានមនុស្សច្រើន និងទី៣៖ កុំនៅក្នុងបន្ទប់បិទជិត គ្មានខ្យល់ចេញចូល ជាពិសេសបន្ទប់ដែលមានម៉ាស៊ីនត្រជាក់។ ចំណែក«៣ការពារ»គឺ ៖ ទី១៖ ត្រូវនាំគ្នាពាក់ម៉ាស់ឲ្យបានគ្រប់គ្នា និងគ្រប់ទីកន្លែង ជាពិសេសនៅតាមទីកន្លែងសាធារណៈ។ ទី២៖ ត្រូវលាងសម្អាតដៃជាមួយអាល់កុល ឬជែលជាប្រចាំ និងឲ្យបានញឹកញាប់ ជាពិសេសមុនពេល បរិភោគអាហារ និងក្រោយពេលបានប៉ះពាល់វត្ថុផ្សេងៗ និងទី៣៖ ត្រូវរក្សាគម្លាតសុវត្ថិភាពបុគ្គល ដោយត្រូវនៅឃ្លាតពីគ្នាយ៉ាងតិចមួយម៉ែត្រកន្លះជាដើម។ កម្ពុជាកំពុងជួបប្រទះករណីឆ្លងកូវីដ១៩ យ៉ាងធ្ងន់ធ្ងរមិនធ្លាប់មាន ជាករណីសហគមន៍ ២០កុម្ភៈ។ គិតត្រឹមម៉ោង៧៖០០នាទីព្រឹកថ្ងៃទី១៩ ខែមីនា ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥៨៧នាក់ ក្នុងនោះព្យាបាលជាសះស្បើយចំនួន ៩១៧នាក់, កំពុងសម្រាកព្យាបាលចំនួន ៦៥៨នាក់ អ្នកជំងឺម្នាក់ស្លាប់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-19T18:22:00+07:00 | freshnewsasia.com | https://m.freshnewsasia.com/index.php/en/localnews/190178-2021-03-19-04-22-11.html |
7a6c38f8-18b3-43ec-9274-0059c14336a0 | ប្រមុខការពារជាតិ ៖ ទោះកងទ័ព ចាក់វ៉ាក់សាំងកូវីដ១៩រួច ហើយឆ្លងជំងឺកូវីដ១៩ តែស្ថានភាពមិនធ្ងន់ធ្ងរទេ | ក្រោយបញ្ចប់អញ្ជើញ ចូលរួមចុះពិនិត្យមន្ទីរពេទ្យនគរទេព ជាមន្ទីរពេទ្យសម្រាប់ព្យាបាល អ្នកជំងឺកូវីដ១៩ នាថ្ងៃទី១៩ ខែមីនា ឆ្នាំ២០២១ សម្ដេច ទៀ បាញ់ ប្រាប់ក្រុមអ្នកសារព័ត៌មានថា កងទ័ពស្ទើរតែទាំងអស់ បានមកចាក់វ៉ាក់សាំង បង្ការជំងឺកូវីដ១៩ លើកទី១ ហើយសម្ដេចធ្វើយ៉ាងណា ឲ្យអ្នកមកចាក់វ៉ាក់សាំងលើកទី១ មកចាកវ៉ាក់សាំងលើកទី២ ឲ្យបានគ្រប់ៗគ្នា ។ សម្ដេចបន្ថែមថា បើតាមក្រសួងសុខាភិបាល អ្នកទទួលវ៉ាក់សាំងបង្ការជំងឺកូវីដ១៩ រួចហើយ ការឆ្លងជំងឺ ងឺកូវីដ១៩ នៅតែឆ្លង ក្នុងនោះកងទ័ពឆ្លងជំងឺកូវីដ នាពេលកន្លងទៅ គឺសុទ្ធតែអ្នកទទួលវ៉ាក់សាំងរួចរាល់ ហើយមានអ្នកខ្លះចាក់វ៉ាក់សាំងលើកទី១ អ្នកខ្លះចាក់វ៉ាក់សាំងលើកទី២ ប៉ុន្ដែពួកគាត់មានសុខភាព ល្អធម្មតាផងដែរ ។ សម្ដេចបញ្ជាក់យ៉ាងដូច្នេះថា ។ សម្ដេចក៏បានអំពាវនាវ ឲ្យក្រុមគ្រូពេទ្យ របស់ក្រសួងការពារជាតិ និងកងទ័ពត្រូវបន្ដប្រុងប្រយ័ត្នជំងឺកូវីដ១៩ ជាពិសេសស្ដាប់ តាមការណែនាំរបស់ក្រសួង សុខាភិបាល និងរាជរដ្ឋាភិបាល ធ្វើយ៉ាងណាប្រយុទ្ធប្រឆាំង ជំងឺកូវីដ ។ សម្ដេចបង្ហាញការព្រួយបារម្ភ ចំពោះក្រុមគ្រូពេទ្យរបស់ក្រសួង ព្រោះខ្លាចឆ្លងជំងឺកូវីដ ។ សម្ដេចបន្ដថា បើតាមរាជរដ្ឋាភិបាលកម្ពុជា វ៉ាក់សាំងបង្ការជំងឺកូវីដ១៩ នឹងមកដល់កម្ពុជា ជាបន្ដបន្ទាប់ ហើយសម្ដេចស្នើរាជរដ្ឋាភិបាល ពង្រីកវិសាលភាព ចាក់វ៉ាក់សាំង ជូនកងទ័ពកាន់តែទូលំទូលាយ ។ ជាងនេះទៅទៀត សម្ដេចក៏បានស្នើរាជរដ្ឋាភិបាល ផ្ដល់វ៉ាក់សាំង ចាក់ជូនអតីតយុទ្ធជន និងក្រុមគ្រួសារ របស់ពួកគាត់ផងដែរ ៕ | 2021-03-19T18:17:00+07:00 | dap-news.com | https://dap-news.com/national/2021/03/19/128222/ |
920e46cc-c05b-438b-b737-601d9906785b | រដ្ឋាភិបាលជប៉ុន ផ្តល់ថវិកាជាង៣លានដុល្លារ ដល់គម្រោងបញ្ចប់អំពើហិង្សាលើកុមារកំលុងពេលមានជំងឺរាតត្បាតកូវីដ១៩ | រាជរដ្ឋាភិបាលជប៉ុន សម្រេចផ្តល់ថវិកាចំនួន ៣៤០,០០០,០០០យេន ស្មើនឹង ៣,០៩០,៩០៩ដុល្លារអាមេរិក ដល់អង្គការយូនីសេហ្វ សម្រាប់គម្រោងដើម្បីបញ្ចប់អំពើហិង្សាលើកុមារ កំលុងពេលមានជំងឺរាតត្បាតកូវីដ-១៩ ក្នុងប្រទេសកម្ពុជា។ នេះបើយោងតាមសេចក្តីប្រកាសព័ត៌មាន របស់ស្ថានទូតជប៉ុន ដែលអង្គភាពព័ត៌មាន Fresh News ទទួលបាននៅព្រឹកថ្ងៃទី១៩ ខែមីនា ឆ្នាំ២០២១នេះ។ សេចក្តីប្រកាសព័ត៌មានដដែល បានគូសបញ្ជាក់ថា ទោះបីជាកុមារប្រឈមនឹងហានិភ័យសុខភាពពីជំងឺកូវីដ១៩ តិចជាងមនុស្សពេញវ័យក៏ដោយ ក៏មានរបាយការណ៍សាកលមួយចំនួនបានបង្ហាញថា កុមារអាចនឹងមានហានិភ័យខ្ពស់ ក្នុងការទទួលរងនូវអំពើហិង្សា ដែលបណ្ដាលមកពីជំងឺរាតត្បាតនេះ។ ការរឹតត្បិតលើការធ្វើដំណើរ ការបាត់បង់ប្រាក់ចំណូល ភាពឯកោ កន្លែងរស់នៅចង្អៀត និងកម្រិតខ្ពស់នៃភាពតានតឹង និងជំងឺថប់បារម្ភធ្វើឱ្យមានការកើនឡើង នូវលទ្ធភាពដែលកុមារអាចជួបប្រទះ និងទទួលរងការរំលោភបំពានលើរាងកាយ និងផ្លូវចិត្តនៅផ្ទះ។ ជាការឆ្លើយតប រដ្ឋាភិបាលជប៉ុន និងអង្គការ យូនីសេហ្វ កំពុងចាប់ផ្តើមគម្រោងថ្មីមួយឈ្មោះថា ។ គោលបំណងរបស់គម្រោង គឺដើម្បីធានាថាកុមារា និងកុមារី នៅកម្ពុជាទទួលបានការការពារពីអំពើហិង្សា ការកេងប្រវ័ញ្ច និងការរំលោភបំពានក្នុងកំលុងពេលរាតត្បាតនៃជំងឺកូវីដ-១៩ និងការស្តារឡើងវិញ ដើម្បីពង្រឹងសន្តិសុខមនុស្សជាតិ។ សេវាកម្មកិច្ចការពារកុមារមួយចំនួន បានប្រឈមនឹងការរំខានក្នុងអំឡុងពេលមានជំងឺរាតត្បាត ដូច្នេះ គម្រោងនេះមានគោលបំណងធានានូវការស្តារ និងការបន្តសេវាកម្មកិច្ចការពារទាំងនេះឡើងវិញ។ គម្រោងនេះនឹងបង្កើតនូវយុទ្ធសាស្រ្ត និងការអន្តរាគមន៍ដែលមានស្រាប់ ដើម្បីពង្រឹងសេវាកម្មកិច្ចការពារកុមារដែលងាយរងគ្រោះខ្លាំង និងក្រុមគ្រួសាររបស់ពួកគេនៅទូទាំងប្រទេសកម្ពុជាក្នុងអំឡុងពេលរាតត្បាតនៃជំងឺកូវីដ-១៩ និងការស្តារឡើងវិញ។ គម្រោងនេះនឹងគាំទ្ររាជរដ្ឋាភិបាលកម្ពុជាក្នុងការបង្កើត និងអនុវត្តក្របខ័ណ្ឌស្ថាប័ន និងក្របខ័ណ្ឌគតិយុត្ត ដើម្បីលើកឡើងពីកត្តា ហានិភ័យនានាដែលអាចកើតមានឡើងដោយសារជំងឺកូវីដ-១៩ ទៅលើកិច្ចការពារកុមារ។ គម្រោងនេះ ក៏នឹងគាំទ្រដល់លោកគ្រូ អ្នកគ្រូ បុគ្គលិកសិក្សា ឪពុកម្តាយ និងអ្នកមើលថែទាំ ក្នុងការរៀនពីវិធីថ្មីៗដើម្បីបង្កើនចំណេះដឹង ឥរិយាបថ និងការអនុវត្តរបស់ពួកគេ ដើម្បីទប់ស្កាត់ និងឆ្លើយតបចំពោះអំពើហិង្សាលើកុមារ។ បើតាមសេចក្តីប្រកាសព័ត៌មាន បានបញ្ជាក់ថា អ្វីដែលសំខាន់បំផុតនោះ គឺគម្រោងនេះ នឹងធានាថាកុមារងាយរងគ្រោះអាចទទួលបានសេវាកម្មការពារប្រកបដោយគុណភាពរួមមានការគ្រប់គ្រងករណី ការគាំទ្រសុខភាពផ្លូវចិត្ត និងការគាំទ្រផ្នែកចិត្តសាស្ត្រនិងសង្គម ជំនួយផ្នែកច្បាប់ និងសេវាសុខភាព។ ខ្សែបណ្តាញជំនួយ និងលេខទំនាក់ទំនងទាន់ហេតុការណ៍ និងត្រូវបានបង្កើនឡើងដើម្បីផ្តល់នូវបណ្តាញសុវត្ថិភាពដែលមានភាពងាយស្រួលទាក់ទងសម្រាប់កុមារ និងមនុស្សពេញវ័យដើម្បីរាយការណ៍អំពីអំពើហិង្សារួមទាំងការកេងប្រវ័ញ្ចផ្លូវភេទ និងការរំលោភបំពាន។ សុវត្ថិភាពរបស់កុមារតាមប្រព័ន្ធអ៊ិនធើណេត នឹងត្រូវបានលើកកម្ពស់តាមរយៈការពង្រឹងភាពជាដៃគូជាមួយឧស្សាហកម្មព័ត៌មាន និងបច្ចេកវិទ្យា (ICT) និងការលើកកម្ពស់ការយល់ដឹង និងសកម្មភាពអប់រំ សម្រាប់កុមារ និងអ្នកថែទាំ។ ជាចុងក្រោយការគ្រប់គ្រងទិន្នន័យ និងការបង្កើតភ័ស្តុតាងនឹងត្រូវបានពង្រឹងតាមរយៈការធ្វើឱ្យប្រសើរឡើងនូវរបាយការណ៍ និងគុណភាពនៃទិន្នន័យដែលទាក់ទងនឹងអំពើហិង្សាលើកុមារ។ គោលដៅចុងក្រោយនោះ គឺការគាំទ្ររាជរដ្ឋាភិបាលកម្ពុជា ក្នុងការបង្កើតប្រព័ន្ធការពារកុមារដែលមានការសម្របសម្រួលសមស្រប និងប្រកបដោយចីរភាពដើម្បីឆ្លើយតបទៅនឹងបញ្ហាដែលបង្កឡើងកាន់តែខ្លាំងដោយសារជំងឺកូវីដ-១៩ ក្រោមកិច្ចសហការជាមួយអង្គការសង្គមស៊ីវិល (CSOs) និងដៃគូពាក់ព័ន្ធដទៃទៀត។ បើតាមលោកស្រី ហ្វ័រូហ្គ ហ្វយូហ្សិថ នាយិកាយូនីសេហ្វ ប្រចាំកម្ពុជា បានឱ្យដឹងយ៉ាងដូច្នេះថា ។ លោកស្រី បានបន្តថា ។ ដោយឡែកលោក មិកាមិ ម៉ាសាហ៊ីរ៉ូ ឯកអគ្គរាជទូតវិសាមញ្ញ និងពេញសមត្ថភាពជប៉ុន ប្រចាំកម្ពុជា បានគូសបញ្ជាក់យ៉ាងដូច្នេះថា៖ ។ លោក មិកាមិ ម៉ាសាហ៊ីរ៉ូ បានបន្តទៀតថា ៕ | 2021-03-19T17:47:00+07:00 | freshnewsasia.com | https://m.freshnewsasia.com/index.php/en/localnews/190173-2021-03-19-03-47-37.html |
9d783423-0496-44b2-bb82-059e42dacf4d | ក្រសួងសុខាភិបាល បញ្ជាក់ថា ស្ត្រីជនជាតិខ្មែរ អាយុ ៦២ឆ្នាំ ស្លាប់ដោយសារជំងឺកូវីដ-១៩ វ៉ៃលុកសួត ទាំងសងខាងធ្ងន់ធ្ងរ និងស្ទះសរសៃឈាមបេះដូង លើអ្នកជំងឺទឹកនោមផ្អែម លើសឈាម និងធាត់ខ្លាំង | ភ្នំពេញ ៖ ក្រសួងសុខាភិបាល នៅថ្ងៃទី១៩ខែមីនាឆ្នាំ២០២១នេះ បានចេញសេចក្តីប្រកាសព័ត៌មានពីករណីស្លាប់ស្ត្រីជនជាតិខ្មែរ អាយុ ៦២ឆ្នាំ នៅថ្ងៃទី១៩ ខែមីនា ឆ្នាំ២០២១ ដោយសារជំងឺកូវីដ-១៩វ៉ៃលុកសួត ទាំងសងខាងធ្ងន់ធ្ងរ និងស្ទះសរសៃឈាមបេះដូង លើអ្នកជំងឺទឹកនោមផ្អែម លើសឈាម និងធាត់ខ្លាំង។ ក្រសួងសុខាភិបាលនៃព្រះរាជាណាចក្រកម្ពុជា សូមគោរពជម្រាបជូនសាធារណជនទាំងអស់ឱ្យបានជ្រាបថា យោងតាម ការរាយការណ៍ពីមន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្ត្រីជនជាតិខ្មែរអាយុ ៦២ឆ្នាំ មានអាសយដ្ឋាននៅសង្កាត់ស្នោ ខណ្ឌ កំបូលរាជ ធានីភ្នំពេញ បានទទួលមរណភាពនៅថ្ងៃទី១៩ ខែមីនា ឆ្នាំ២០២១ វេលាម៉ោង ១១និង៤៥នាទីព្រឹក នៅក្នុងមន្ទីរពេទ្យ មិត្តភាពខ្មែរ-សូវៀត ដោយសារជំងឺកូវីដ-១៩ ដែលបានវ៉ៃលុកសួត ធ្វើឱ្យរលាកសួតខ្លាំង និងស្ទះសរសៃឈាមបេះដូង។ ស្ត្រីវ័យ ៦២ ឆ្នាំនេះ បានចូលសម្រាកព្យាបាលនៅមជ្ឈមណ្ឌលជាតិកំចាត់រោគរបេង នៅថ្ងៃទី១០ ខែមីនា ឆ្នាំ២០២១ ដោយសាររកឃើញមាន វិជ្ជមានវីរុសកូវីដ-១៩ ដោយមានលទ្ធផលវិភាគទទួលបានពីវិទ្យាស្ថានប៉ាស្ទ័រកម្ពុជានៅថ្ងៃដដែល។ ដោយសារស្ត្រីខាងលើនេះ មាន ស្ថានភាពហត់ខ្លាំង គួបផ្សំទៅនឹងគាត់មានជំងឺទឹកនោមផ្អែម លើសឈាម និងជំងឺធាត់ផងនោះ ស្ត្រីរូបនេះ ត្រូវបានបញ្ជូនទៅ សម្រាកព្យាបាល និងជួយសង្គ្រោះនៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៧ ខែមីនា ឆ្នាំ២០២១។ ពេលចូលមកដល់មន្ទីរពេទ្យខាងលើនេះ ក្រុមគ្រូពេទ្យ បានយកចិត្តទុកដាក់ក្នុងការពិនិត្យសុខភាពគាត់ ហើយសភាពអ្នកជំងឺនៅពេលនោះ មានហត់ខ្លាំង ហើយការថតសួត ក៏បានបង្ហាញនូវរូបភាពរលាកសួតស្រួចស្រាវទាំងសងខាងធ្ងន់ធ្ងរ (សឹងតែពេញ ផ្ទៃសួត) មានសញ្ញាស្ទះសរសៃឈាមបេះដូង ព្រមទាំងមានកង្វះអុកស៊ីហ្សែនក្នុងសូតខ្លាំងដែរនោះ ក្រុមគ្រូពេទ្យបានប្រើម៉ាស៊ីន ជំនួយដង្ហើម VN1 មិនជោគជ័យ ត្រូវដាក់ទុយោក្នុងបំពង់ខ្យល់ដើម្បីជំនួយខ្យល់អុកស៊ីហ្សែនដកដង្ហើម នៅយប់ថ្ងៃទី១៧ ខែមីនា ឆ្នាំ ២០២១។ តែជាអកុសល ការជួយជ្រោមជ្រែងរបស់ក្រុមគ្រូពេទ្យដោយអស់លទ្ធភាពហើយ នៅតែមិនអាចជួយគាត់បាន ដោយសារ តែវីរុសកូវីដ-១៩ បាន វ៉ៃលុកសូតទាំងពីររបស់គាត់ធ្ងន់ធ្ងរមែនទែន និងលឿនពេកនោះ នៅវេលាម៉ោងប្រហែលជា ១១និង៤៥នាទីព្រឹកនៃ ថ្ងៃទី១៩ ខែមីនា ឆ្នាំ២០២១ ស្តីវ័យ ៦២ឆ្នាំនេះ ក៏បានធ្វើមរណកាលទៅ។ ការសន្និដ្ឋានរបស់ក្រុមគ្រូពេទ្យ៖ ស្ត្រីវ័យ ៦២ឆ្នាំខាងលើនេះ គឺបានស្លាប់បាត់បង់ជីវិត ដោយសារជំងឺកូវីដ-១៩ វ៉ៃលុកសួត ទាំងសងខាងធ្ងន់ធ្ងរ និងស្ទះសរសៃឈាមបេះដូង លើអ្នកជំងឺទឹកនោមផ្អែម លើសឈាម និងធាត់ខ្លាំង។ ក្រសួងសុខាភិបាល សូមចូលរួមសម្តែងនូវការសោកស្តាយជាអនេក និងសូមចូលរួមចែករំលែកមរណៈទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព៕ រក្សាសិទ្ធិដោយ៖បញ្ញាស័ក្តិ | 2021-03-19T17:46:24+07:00 | cen.com.kh | https://cen.com.kh/archives/310890.html |
f2001f27-8e19-4047-a41f-ef2c2f018cff | អាណិតណាស់! ទារិកាអាយុ៧ខែ និងកុមារី ១១ឆ្នាំ ឆ្លងជំងឺកូវីដ១៩ ពី កក្កដា សោភ័ណ្ឌ ក្រោយហូបបបរជាមួយគ្នា | ក្នុងចំណោមអ្នកវិជ្ជមានកូវីដ១៩ ចំនួន ៣៧នាក់ នៅព្រឹកថ្ងៃទី១៩ ខែមីនា ឆ្នាំ២០២១នេះ មានទារិកាអាយុ ៧ខែម្នាក់ ទារកអាយុ ១ខួបម្នាក់ និងកុមារ ៦នាក់ អាយុចាប់ពី ៧ឆ្នាំ ដល់ ១៤ឆ្នាំ។ ទារិកាអាយុ ៧ខែ និងកុមារី ១១ឆ្នាំ ត្រូវបានសង្ស័យថាឆ្លងជំងឺពី កក្កដា សោភ័ណ្ឌ ពេលទៅចូលរួមពិធីមង្គលការនៅខេត្តតាកែវ កាលពីថ្ងៃទី១២ ខែមីនា ឆ្នាំ២០២១។ ឪពុករបស់ទារិកាអាយុ ៧ខែ និងកុមារីអាយុ ១១ឆ្នាំ ត្រូវជាពូរបស់កូនក្រមុំដែល កក្កដា សោភ័ណ្ឌ បានចូលរួមនោះបានប្រាប់បណ្តាញព័ត៌មានតាមទូរស័ព្ទឲ្យដឹងថា នៅថ្ងៃរៀបចំពិធីមង្គលការនោះ កូនស្រីរបស់លោកអាយុ ១១ឆ្នាំ បានអង្គុយហូបបបរទល់មុខនឹង ជនកើតកូវីដ១៩ កក្កដា សោភ័ណ្ណ។ ឪពុកដែលមានអាស័ដ្ឋាននៅខណ្ឌដង្កោ បានដាក់ការសង្ស័យថា កូនស្រីរបស់លោកឆ្លងពី កក្កដា សោភ័ណ្ឌ ហើយកូនស្រី អាចចម្លងទៅប្អូនស្រីរបស់គេ ដែលមានអាយុ ៧ខែ។ បើតាមលោកឪពុករូបនេះ បានបញ្ជាក់ថា ពេលនេះគ្រួសាររបស់លោកត្រូវបានដាក់ឱ្យធ្វើចត្តាឡីស័ក។ រីឯភរិយាតែត្រូវបានយកទៅសណ្ឋាគារ Great Duck ដើម្បីមើលថែកូនតូចទាំងពីរ។ បុរសជាឪពុករូបនេះបានបញ្ជាក់ថា ភរិយារបស់លោកដែលទៅមើលកូននេះ មិនទាន់ដឹងថាវិជ្ជមានកូវីដ១៩ ឬអត់នោះទេ ៕ | 2021-03-19T17:45:42+07:00 | kbnnews.com | https://kbn.news/archives/212520 |
951539fe-028c-48fb-b215-433928a01ad3 | អាជ្ញាធរ ខេត្តបន្ទាយមានជ័យ បិទសាលាសុវណ្ណភូមិ២ ក្រោយរកឃើញសិស្សពាក់ព័ន្ធ ជាមួយអ្នកផ្ទុកជំងឺកូវីដ១៩ | ភ្នំពេញ៖ រដ្ឋបាលខេត្តបន្ទាយមានជ័យ បានសម្រេចផ្អាកដំណើរការសាលាសុវណ្ណភូមិ២ ជាបណ្តោះអាសន្ន រហូតដល់មានការជូនដំណឹងជាថ្មី ក្រោយរកឃើញសិស្សមាន ការពាក់ព័ន្ធជាមួយអ្នកវិជ្ជមានកូវីដ១៩ ។ យោងតាមសេចក្ដីជូនដំណឹងរបស់រដ្ឋបាលខេត្តបន្ទាយមានជ័យ នៅថ្ងៃទី១៩ មីនា បានឲ្យដឹងថា ការសម្រេចផ្អាកនេះ ធ្វើឡើងផ្អែកតាមការស្រាវជ្រាវ លើករណីប្រជាពលរដ្ឋចំនួន១គ្រួសារ ដែលបច្ចុប្បន្នរស់នៅភូមិ សាមគ្គីមានជ័យ សង្កាត់ប៉ោយប៉ែត ក្រុងប៉ោយប៉ែត ឃើញមានការពាក់ព័ន្ធជាមួយអ្នកជំងឺកូវីដ១៩ មានកូនទៅរៀននៅសាលាសុវណ្ណភូមិ២ ស្ថិតនៅក្រុងប៉ោយប៉ែត ។ សូមរំលឹកថា គិតត្រឹមព្រឹកថ្ងៃទី១៩ មីនានេះ នៅកម្ពុជារកឃើញអ្នកឆ្លងជំងឺកូវីដ១៩ សរុបចំនួន ១៥៧៨នាក់ ក្នុងព្យាបាលជាសះស្បើយចំនួន ៩១៧នាក់ អ្នកកំពុងព្យាបាលចំនួន ៦៥៨នាក់ និងមានអ្នកស្លាប់ម្នាក់ ៕ | 2021-03-19T17:42:00+07:00 | dap-news.com | https://dap-news.com/national/2021/03/19/128157/ |
be216d8e-ea28-40d4-8ff5-dd971a82872e | បន្ទាន់! មានអ្នកមរណៈភាពដោយសារជំងឺកូវីដ១៩ ម្នាក់ទៀតហើយ សរុបទាំងអស់ ២នាក់ សម្រាប់ថ្ងៃនេះ | អ្នកជំងឺកូវីដ១៩ម្នាក់ទៀត អាយុ៤៦ឆ្នាំ នៅសង្កាត់បឹងសាឡាង ខណ្ឌទួលគោក រាជធានីភ្នំពេញ បានស្លាប់ដោយសារជំងឺកូវីដ១៩។ ក្រុមគ្រូពេទ្យ បានឲ្យដឹងថា សពខាងលើជាជនជាតិខ្មែរ បានស្លាប់ដោយសារជំងឺកូវីដ ដោយមិនមានជំងឺគួបផ្សំទេ។ សព មានទីលំនៅសង្កាត់បឹងសាឡាង ខណ្ឌទោលគោក រាជធានីភ្នំពេញ ។ ព័ត៌មានលម្អិតយ៉ាងណានោះ ក្រសួងសុខាភិបាល នឹងបញ្ជាក់ពេលក្រោយ ៕ | 2021-03-19T17:36:02+07:00 | kbnnews.com | https://kbn.news/archives/212517 |
a7405599-0982-4dcf-a510-4a75232bdcf7 | ក្ដៅៗ! អ្នកជំងឺកូវីដ១៩ម្នាក់ទៀតហើយ បានទទួលមរណភាពដោយសារជំងឺកូវីដ១៩ | អ្នកជំងឺកូវីដ១៩ម្នាក់ទៀត អាយុ៤៦ឆ្នាំ នៅសង្កាត់បឹងសាឡាង ខណ្ឌទួលគោក រាជធានីភ្នំពេញ បានស្លាប់ដោយសារជំងឺកូវីដ១៩។ ក្រុមគ្រូពេទ្យ បានឲ្យដឹងថា សពខាងលើជាជនជាតិខ្មែរ បានស្លាប់ដោយសារជំងឺកូវីដ ដោយមិនមានជំងឺគួបផ្សំទេ។ សព មានទីលំនៅនាសង្កាត់បឹងសាឡាង ខណ្ឌទោលគោក រាជធានីភ្នំពេញ ៕ | 2021-03-19T17:32:30+07:00 | kbnnews.com | https://kbn.news/archives/212516 |
0f33934b-ab57-4571-a59b-73c2ad406c0e | សង្កាត់ឃ្មួញខណ្ឌសែនសុខ ផ្ទុះករណីឆ្លងកូវីដច្រើន មួយថ្ងៃមានអ្នកឆ្លង ០៨ នាក់ | នៅរាជធានីភ្នំពេញ ២៤ ម៉ោងចុងក្រោយ រកឃើញអ្នកឆ្លងកូវីដថ្មីបន្ថែម ៣៣ ករណីទៀត។ សង្កាត់ឃ្មួញដែលស្ថិតនៅក្នុងខណ្ឌសែនសុខ មានករណីផ្ទុះឆ្លងច្រើនជាងគេរហូតដល់ ០៨ នាក់។ ជនរងគ្រោះទាំង ០៨ នាក់ ដែលឆ្លងកូវីដរស់នៅសង្កាត់ឃ្មួញ ខណ្ឌសែនសុខ មាន៖ 1/ បុរសជនជាតិខ្មែរអាយុ ៤១ ឆ្នាំ មានលំនៅស្នាក់នៅភូមិឈ្មួញ សង្កាត់ឃ្មួញ ខណ្ឌសែនសុខ 2/ បុរសជនជាតិខ្មែរអាយុ ៧២ ឆ្នាំ មានលំនៅស្នាក់នៅភូមិឈ្មួញ សង្កាត់ឃ្មួញ ខណ្ឌសែនសុខ 3/ ស្រ្តីជនជាតិខ្មែរអាយុ ៤៦ ឆ្នាំ មានលំនៅស្នាក់នៅភូមិឈ្មួញ សង្កាត់ឃ្មួញ ខណ្ឌសែនសុខ 4/ ស្រ្តីជនជាតិខ្មែរអាយុ ៥៩ ឆ្នាំ មានលំនៅស្នាក់នៅភូមិឈ្មួញ សង្កាត់ឃ្មួញ ខណ្ឌសែនសុខ 5/ កុមារាជនជាតិខ្មែរអាយុ ១៣ ឆ្នាំ មានលំនៅស្នាក់នៅភូមិឈ្មួញ សង្កាត់ឃ្មួញ ខណ្ឌសែនសុខ 6/ កុមារីជនជាតិខ្មែរអាយុ ១៤ ឆ្នាំ មានលំនៅស្នាក់នៅភូមិឈ្មួញ សង្កាត់ឃ្មួញ ខណ្ឌសែនសុខ 7/ ទារកជនជាតិខ្មែរអាយុ ០១ ឆ្នាំ មានលំនៅស្នាក់នៅភូមិឈ្មួញ សង្កាត់ឃ្មួញ ខណ្ឌសែនសុខ 8/ បុរសជនជាតិខ្មែរអាយុ ២១ ឆ្នាំ មានលំនៅស្នាក់នៅភូមិឈ្មួញ សង្កាត់ឃ្មួញ ខណ្ឌសែនសុខ ក្រៅពីសង្កាត់ឃ្មួញ ខណ្ឌសែនសុខ សង្កាត់ពីរទៀតក៏រកឃើញអ្នកឆ្លងច្រើនបន្តបន្ទាប់គ្នាមានសង្កាត់ផ្សារថ្មី២ ខណ្ឌដូនពេញ មានអ្នកអ្នកឆ្លង ០៥ នាក់ និងសង្កាត់បឹងត្របែក ខណ្ឌចំការមន មានអ្នកឆ្លង ០៦ នាក់។ គួរបញ្ជាក់ថា ត្រឹមរយៈពេល ២៤ ម៉ោងនេះ រាជធានីភ្នំពេញរកឃើញអ្នកឆ្លងសរុប ៣៣ នាក់ ព្រះសីហនុ ០៣ នាក់ និងខេត្តកណ្តាល ០១ នាក់៕ | 2021-03-19T17:25:00+07:00 | kampucheathmey.com | https://www.kampucheathmey.com/local-news/84923 |
Subsets and Splits
No community queries yet
The top public SQL queries from the community will appear here once available.